
ej^ribrao sam ovdje u jedno njekoliko životopisa glasovitih Hr- 
ijl^ vata proSlih vjekova, pak kao Sto sam pred mnogo godina, 
^^y mislim ne bez koristi a s velikim svojim trudom, mnoge 
^ ovakove životopise, kao prilog za hrvatsku političku i 
književnu poviest, priobćio hrvatskomu svietu, tako priobćujem 
evo i ove životopise putem naše »Matice Hrvatske«, da se naš 
sviet ugleda i u ove svoje glasovite muževe, te poprimi sve 
njihove vrline, a ujedno da se uzmogne uz njihova sjajna djeLi 
i otačbeničkim ponosom zanieti, te ih sliediti u njihovih uzornih 
činih. Ja sam u ovoj knjizi opisao život većinom u nas dosele 
malne sasvim nepoznatih naših ljudi, a ipak bijahu ovo bez 
rajzlike velikani, koji su mnogi i u našoj Hrvatskoj na raznom 
polju megdan slavno dielili, a ponajpate Sirom velikoga svieta 
svoje ime, a njekoji i svoju otačbinu, trajno proslavili. Da je u 
nas bivalo boljih prilika, mnogi od ovih muževa, kojim sam 
u ovoj knjizi, u kohko sam gradje' pribrao, bar u glavnih 
crtah orisao život, bio bi možda i više na korist svoje domovine 
djelovao i uradio, te se ne bi širom dalekoga svieta potucao i 
tudju slavu novimi lovor-vienci kitio; al kad toga nije bilo, 
neka budu ovi naši njekadanji velikani bar poticalo naSoj da- 
našnjoj mladeži, da ona i bolje prilike stvori u svojoj domovini, 
i trud i nastojanje svoje posveti U na korist i probit svojoj 
ljubljenoj Hrvatskoj! 



Nacrtao sam u kratko i koliko mogoh što vjernije po izvornih 
poveljah i spisih i poviest : »porodice Draškovića Trakošćan- 
skih«, — a učinio sam to radi toga, što se je ova obitelj u 
Hrvatskoj, odkad ju poviest pamti, odlikovala mnogimi odličnimi 
djeli, te bezprekidno podavala svojoj otačbini ljudi, koji su se 
izticali u svih granah javnoga života. Posegao sam u poviest 
ove obitelji i radi toga, što nam je iz nje nikao i nezaboravni 
osnovatelj naše »Matice Hrvatske«, najodličniji prvak ilirske 
dobe Janko grof Drašković, te mislim, da nam je i dužnost 
u ime velikih zasluga, koje si je ovaj naš uzorni rodoljub u 
svakom pogledu za svoj ljubljeni hrvatski narod stekao, da mu 
domovinu upoznamo i sa životom njegovim i njegovih vrlih 
pradjedova. 

Ako ovi životopisi niesu onako napisani, kako bih bio napose 
ja, a sa mnom sigurno i mnogi drugi željeli, to neka .se meni 
ne zamjeri, nego nestašici vrela, koja su nam većinom toli 
oskudna, da ne samo za karakteristiku dotičnih osoba i od- 
noŠaja, u kojih su živjele, nemamo upravo nikakovih podataka, 
nego mnogo puta i same njihove pojedine čine i dogadjaje 
u njihovu životu moramo tek nagadjati. Ja sam napisao onako, 
kako sam mogao i znao, a od mene starca budi blagosloveno 
mojim nasljednikom, da uz bolja vrela i prilike, uz ovu moju 
malu pripomoć i putokaz svomu narodu doskora život nje- 
govih velikana što ljepše orisu, i svojim književnim trudom 
svoj obraz što bolje osvjetlaju! — 



U Zagrebu koncem godine 1886. 

f?d svih evropskih zemalja prva je bila Italija, koja je u 
novijem vieku u svih granali svoga javnoga života stala 
V* disati novim duhom. Ona ju prva razbila okove sred- 
njega vitka, u njoj se najprije; nametnula i razvila klica 
svega onoga, što se zove modernom naobrazbom. Taj duševni 
preporod, poznat pod imenom: orenaissance«, koji se osniva 
na obnovi staroklasičke kulture grčke i rimske, kako je već u 
četrnaestom vieku svu Italiju preobrazio, počeo se je u pet- 
naestom vieku Širiti čitavim zapadom evropskim. Latinski jezik 
postade gospodujućim jezikom svih država i vlada zapadnih, 
na tom se jeziku pisalo malone sve, Sto je spadalo na javnost, 
dočim je narodni jezik zanemaren ostajao na ugaru. Tako se 
je sad i kod Hrvata, koji su već od davnine po zastupnicih 
rimske crkve privikii bili na latinski jezik, narodni jezik još 
viSe potisnuo, te je samo u njekih predjelih njegdaSnje kra- 
ljevine Hrvatske, žilavoSću našega puka, domaći jezik nadjačao 
siinu moć jezika latinskoga. 



čar nauke i novoga života neodoljivom je silom privlačio 
sve narode evropske. Sa svih' strana potekoše učenici u Italiju, 
da ondje crpu iz bogata vrela humanizma. Medju timi učenici 
već se od petnaestoga vieka pojavljuju daroviti mladići naroda 
hrvatskoga, koji su se sretno takmili u nauci sa svojimi dru- 
govi inih naroda. Nu ne imajući Hrvati više nezavisne i na- 
rodne svoje kraljevine, koristili su ovi odabrani sinovi našega 
naroda većma onoj državi, kojoj pripadahu, nego li svojoj do- 
movini. Nadahnuti u tudjem svietu, medju drugcrv'i raznih na- 
roda, kozmopolitizmom, počeše manje mariti za narodnu sviest 
i narodni jezik, pa s toga i ostadoše uza svu svoju učenost 
jezgri naroda tudji i nepoznati, premda imadu za višu i svjetsku 
prosvjetu velikih zasluga. Medju ovimi hrvatskimi učenjaci 
onoga doba ide ako ne prvo, to doista jedno od najuzviše- 
nijih mjesta u poviesti kulturnoj Ivanu Cesmičkomu. 

Sve do najnovijega vremena ne bijaše poznato ni njegovo 
pravo ime, ni obiteljski njegovi odnošaji. Većina dojakošnjih 
povjestnika pisala je njegovo ime veoma pogrješno : Cesinge, 
Chesinge, Hesinge, Mecsinge itd. Obitelj njegovu potisnuše u 
najniži razred gradjanstva. Mjesto njegova rddjenja tražahu uz 
čitavu obalu dravsku i savsku sve dolje do Sriema. Ranzani uz- 
tvrdi dapače, da se je rodio u Dalmaciji. I mene je zaveo jedan 
od mojih književnih prijatelja, te sam u životopisu Marulićevu 
nazvao našega Ivana od Kešinaca, jedino s toga, što Ke- 
šinci bliže leže Dravi nego U Cesmice. Nu najmjerodavnijim do- 
kazom ostaje uviek suvremena poslanica pape Pija II., prijatelja 
našemu Ivanu, pisana njegovu ujaku biskupu varadinskomu, 
Ivanu Vitezu od Srednje, u kojoj papa našega Ivana nazivlje 
naročito od Cesmice (de Chesmicze), koje ime kasniji pisci 
tako ružno izkvariše. 

Grad Cesmica ležao je ne daleko od mjesta Čazme i potoka 
Česme u križevačkoj, sada bjelovarskoj županiji. U listinah 
spominje se: »grad Cesmica sa svojimi podanici« već počet- 
kom trinaestoga vieka. Godine 125 1. bijaše mu gospodar knez 
Hudina, koji se bješe proslavio u tatarskom ratu god. 1242. 

Početkom četrnaestoga vieka pripadao je grad porodici Pro- 
danića, a koncem istoga vieka iztiče se njeki : Paulus de Ches- 
micze. God. 1481. bio mu je gospodarom Ladislav Egervarski, 
ban hrvatski, i još početkom šestnaestoga vieka, god. 1522. i 
1527., živio je Ivan Cesmički, nazvan takodjer : Chezmiczej, i 
njegova kći, udata za Nikolu Kunovića. Njegova žena Margita 
bijaše unuka plemića Ivana Viteza. Vidi se dakle, da je ple- 
menita porodica zvana Cesmička u Hrvatskoj od trinaestoga 
do šestnaestoga vieka dobro bila poznata. 

Ne zna se pravo, da li je obitelj Ivana Cesmičkoga posje- 
dovala sž\m grad Cesmicu, ili je pako pripadala plemićkoj ob- 
ćini od Cesmice. Svakako je Ivan bio od plemenita roda, jer 
on sam kaže u jednoj pjesrni u hvalu Ugona: »da je od njega, 
bogatiji, mladji i slavniji po krvi i pleinstvu.« * Suvremeni Ivan 
Turoci i Tubero-Criević tvrde takodjer, da je Ivan bio od 
plemenita roda. Padaju dakle nagadjanja onih, koji misliše, da 
je bio od priprosta plemena. 

Gdje se upravo rodio Ivan, ne zna se za izvjestno. Tražili 
su njegovo rodno mjesto u Sriemu, u Almašu kod Osieka, u 
Drazadu nedaleko od Sriema, kod Valpova itd. On sam kaže 
u jednom od svojih epigrama: »lile ego et haec cecini 
Dravum generatus ad altum« (I ovo sam spjevao ja, koji sam 
rodjen kod duboke Drave). Mogao se dakle roditi ili tik uz 
Dravu ili malo podalje od Drave. Da se je rodio u današnjoj 
Hrvatskoj, ili tadašnjoj Slavoniji, a njegdašnjoj Panoniji savskoj, 
o tom ne ima ni malo sumnje. Svi bo suvremeni pisci, kao 
Enea Silvio (papa Pio II.), Ivan Guarini, Bonfini, Tubero, 
kao i svi njegovi hvalitelji priznavaju ga jednodušno Slavenom, 
t. j. Hrvatom iz Slavonije. Ovu Slavoniju opisuje Ivan sasvim 
na kratko, veleći, da : »onaj dio Panonije, što se sada zove Sla- 
vonija, ima mnogo sela, a malo gradova « - Sto u jednom pa- 
negyriku na svoga učitelja Guarina govori o Panoniji , iz koje 
mu pjesme posla, to se ne proteže na njegovo rodno mjesto, 
n€go na ono, u kom je tada stanovao. Jer kad veli, da : »ne 
daleko od njega rieka Drava utiče u Dunav«, mogao je sta- 



novati s ove i s one strane Drave, a možebiti piša rečenu 
pjesmu uprav u Pečuhu, jer tada već bijaše biskup pečujski. 
Ne stoji dakle mnienje onih, koji držaše, da se je Ivan Česmički 
rodio ne daleko od utoka Drave u Dunav. 

Ivan Česmički rodio se 29. kolovoza 1434. Roditelji mu 
ne bijahu imućni, ali čestiti. Što mu je otac bio, ne zna se; 
svakako bijaše seoski posjednik, premda njeki uztvrdiše, da je 
bio drvodjelac. Ime otčevo nije pravo poznato, Kaprinay je 
našao njeku staru bilježku, koja kaže, da mu se otac zvao : Lu- 
dicius. Ovo bi se dalo tumačiti, ako je ime obitelji, Ljudićem, 
ako li je ime krstno, Ljudevitom. Majka Ivanova, Barbara, 
bijaše od plemenite hrvatske porodice Vitezova od Srednje. 
.Njezin brat bijaše proslavljeni Ivan Vitez od Srednje, najprije 
biskup varadinski i kancelar kraljevski, za tim nadbiskup ostro- 
gonski i primas ugarski. 

Ivanu Cesmičkomu bijaše jedva šest godina, kad mu otac 

V 

umrie. Čestita njegova majka preuze tada svu skrb odgojivanja 
svoje djece. Osim Ivana imala je još dva starija sina i dvie 
kćeri. Ali premda je Ivan bio najmladji, pokloni mu ona naj- 
veću ljubav i brigu, možebiti i s toga, što su ga u mladosti, 
kako sar.i veH, progonile razne nevolje, — valjda bolesti. 

Za, rana ga posla majka na nauke. Trošila je na nj : »štogod 
je prištedila kudjeljom i platnom.« Kad je dovršio početne 
škole, preuze brigu za njegovo dalje odgojivanje ujak njegov 
Ivan Vitez, pa ga po običaju onoga vremena posla u Italiju, 
da tamo crpe nauke klasične i humanitarne. U Ferrari bijaše 
tada na glasu kao učitelj Ivan Guarini Veronežanin, učenik 
nestalnoga putnika -humaniste Ivana od Ravenne i učenoga 
Grka Chrysolana, poradi kojega se bavio njeko vrieme u Ca- 
rigradu. Ovomu Guarinu preporuči Ivan Vitez svoga nećaka. 

Ivanu Cesmičkomu bijaše trinaest godina, kada g. 1447. dodje 
u Italiju. Prvi grad talijanski, koji je posjetio, bijaše divna Ve- 
necija. Možemo si misliti, na koliko se dojmio duhovita mla- 
dića taj sred mora podignuti grad sa svojimi čarobnimi zgra- 
dami i crkvami, sa svojimi već tada bogatimi zbirkami svake 



vrsti umotvorina. Prenesen iz polubarbarske zemlje, kakova 
bijaše tadašnja posavska i podravska Hrvatska, u bkigo podnebje 
zemljišta ljubavi i pjesničtva, poćutio je Ivan silnije prirodjeni 
dar poezije, uz težnju za onom naobrazbom, na koju ga u 
Mletcih i u Italiji u obće potaknu sve, o što mu zape oko. 
Idealni sviet razkrilio se pred njegovom živahnom fantazijom, 
te ga je kasnije pratio do konca života. U Ferrari nadje mladi 
Ivan u učioni Guarinovoj mnogo suučenika od raznih naroda. 
Stanovao je u kući Guarinovoj, u jednoj sobi s Marcijem Ga- 
leotom Nanijanskim. S ovim i sa sinom Guarinovim Ivanom 
mladjim sklopi tiesno prijateljstvo, koje se nikad ne naruši. 
Kad je kasnije Galeoto, pozvan od kralja Matijaša u Budim, 
postao učiteljem njegovu sinu Ivanu Korvinu, obćio je najradje 
s Ivanom Cesmičkim. Drugi njegov prijatelj od mladosti, Ivan 
Guarin mladji, pobilježi kasnije znamenite crtice iz života svoga 
prijatelja Jana Panonija. On priznaje prije svega, da je Ivan bio 
roda slovjenskoga : »di nazione Schiavo«. Bijaše, veli Guarini, 
mladić krasna stasa i obraza, a divna ponašanja. U Ferrari 
mu se divilo sve, što ga je poznavalo, odhkovao se svakom 
kriepošću, a čuvao se svih mana. S njim se ne mogaše po- 
rediti nijedan od mladića prekogorskih (ultramontano) a ni 
talijanskih. U obće ga smatrahu kao čistu djevicu. Kod nauke 
ne izgubi ni jednu uru; učio se dapače kadikad čitave noći. 
S toga je znatno napredovao u latinskoj i grčkoj knjizi. Pri- 
rod jenom duhovitošću pri viko je pisati divno u prozi, a još 
laglje u stihovih, te kao pjesnik steče do skor^ veliki glas ne 
samo na svom zavodu nego po čitavoj Italiji : svuda se govo- 
rilo o tom duhovitom Hrvatu! »Prekogorci, koji običavaju po- 
laziti nauke u Italiji, niesu u obće veleumni; ali ovaj mladić 
nadvlada sve. Ni u Italiji ne mogaše se nitko takmiti s njim. 
Čitavo njegovo biće bijaše sastavljeno više od duha nego li od 
tjelesne tvari, a s njim obćiti bijaše slast i milina; načinom 
svoga ponašanja razvijao je dražesti najveće prema svakomu. 
Znao je na izust sve bolje pjesme velikih pjesnika, pak bi na 
zahtjev svojih prijatelja umio iz svakoga pjesnika krasosloviti 



i najveće pjesme. Pročitavši samo jedanput kojugodj, makar 
najnoviju pjesmu, znao ju je odmah na izust. Stihove je gra- 
dio tako hitro, da ih je na dan po tisuće napisati umio« 

Kad je Ivan navršio jedva šestnaestu godinu, proslavio se 
već svojimi iatinskimi pjesmami po svoj Italiji. Stadoše ga 
odlikovati i učenjaci i mogućnici, medju kojimi bijaše herceg 
ferarski Leonello od Este, pisac klasičkih poslanica, i biskup 
modenski Ivan Anton. Obojici spjeva Ivan pod pjesničkim 
imenom Jana Panonija uznosite hvalospjeve, koji kod svih su- 
vremenika probudiše veliku pozprnost radi klasičnosti latinskoga 
jezika i poradi bujnih misli. 

Kad je g. 1450. car Fridrik III. putovao u Rim, da primi 
carsku krunu i svoju vjerenicu, napisa Ivan podulju pjesmu 
na umirenje Italije. Ovu pjesmu posveti samomu caru. Tu 
opjeva u kratko klasičkim perom sve znamenite zgode vječnoga 
grada Rima i čitave Italije, kao i njezine tadašnje nevolje i 
domaće borbe. Bolnom dušom uzkliknu on, kako svuda bjesni 
nesloga, te narodi samo ratuju. ^ Tvrde njeki, da je ovom pre- 
krasnom pjesmom pozdravio cara prilikom njegova boravka u 
Ferrari; drugi vele u Padovi, u ime mladeži. I na hercega 
mantovanskog, Ludovika Gonzagu, načini Ivan u to doba 
pjesmu u 248 versova. 

Vruće podnebje talijansko razžeže na časove i toplo srce 
Ivanovo. Bog ljubavi prihvati i njega nehotice pod svoje blago 
okrilje. On priznaje u svojih pjesmah, da je već u šestnacstoj 
godini ljubio djevojke, i ćutio se čovjekom samostalnim i ne- 
odvisnim. Ovo je izkusio i njegov učitelj Guarini, koji ne 
mogaše prepriečiti, da s jednom od njegovih kćeri, zvanom 
Libera, ne zametne ljubakanja. 

Opojen slobodoumnim! nazori šibao je često puta preostavŠe 
običaje sredovječne. Korio je u svojih pjesmah i onu vojsku 
pobožnih hodočastnika svega zapadnoga svieta, koji jure na- 
puštajuć sve ostale poslove u Rim, te u jednoj od tih pjesama 
veli, kako svi srcu k pragu sv. Petra, kao da se zbilja ne može 
nitko spasiti u svojoj domovini.** 

Kad na užas svega kršćanstva dne 29. svibnja 1453. Cari- 
grad u ruke turske pade, dojmi se silno ova nesreća našega 
mladoga pjesnika. On spjeva tom prilikom kratku pjesmu, u 
kojoj se tuži : »da je stari Byzant, takmac Rimu, pod Konstan- 
tinom propao, kao što se je pod Konstantinom digao.« *'' 

Poslije četverogodišnjeg boravka u Italiji g. 145 1. pozva Ivan 
Vitez svoga nećaka natrag u domovinu. Ali eto nevolje : mladi 
pjesnik nije imao čim da izplati stan i hranu svomu učitelju Gua- 
rinu. U toj neprilici stade misliti i domisli se : spjeva pjesmu u 
hvalu svoga velikog zaštitnika, biskupa modenskoga, u kojoj se 
potuži na svoje siromaštvo i na nezgodu, da ne može učitelju 
platiti duga. Velikodušni biskup izplati odmah dužnu svotu Gua- 
rinu. Sad se mogaše Ivan veseo vratiti kući. Majka i ujak do- 
čekaše ga razširenih ruku. Kad uvidješe veliki uspjeh njegov 
u nauku, poslaše ga iza kratka vremena opet u Italiju, da pro- 
duži nauk. Tom prilikom ponese on sa sobom zahvalno i pre- 
poručno pismo svoga ujaka na biskupa modenskog. 

Ivan osta još sedam godina u zemlji poezije, umjetnosti i 
ljubavi. Živio je većom stranom u Ferrari, Padovi i Mantovi, po- 
sjetio Fiorencu, Rim i Napulj. Došav u Fiorencu, gdje se tad 
bavio njegov prijatelj Guarini mladji, posjeti ga, ne već kao 
siromah djak, nego u pratnji konja i družine. U krasnom tom 
gradu želio se Ivan upoznati s tadašnjimi učenjaci : Ivanom Ar- 
gyropulom, Poggijem, Donatom, Acciajuolom, a prije svega 
pokloniti se slavnomu meceni književnika i umjetnika hercegu 
Kozimu Mediciju. Ovaj je poznavao našega Ivana već po glasu. 
Kad mu dodje u posjet, ponudi mu stoHcu, odpravi sve pri- 
sutne iz sobe i razgovarao se s njim dugo vremena. Kad se 
Ivan udalji, pozva Medici Guarina i reče mu : »Takova mudra 
i duhovita mladića niesam još vidio iz prekogorskih strana«. 
On mu poruči, da će za nj rado učiniti sve, što zaželi, jer 
mu se nije mogao dosta nadiviti. To svjedoči sam Guarini. 

Ivan posjeti u Fiorenci takodjer učionu paripatetika Argyro- 
pula, gdje nadje mnogo svojih ferrarskih suučenika. Njima za 
volju slušao je predavanja iz logike i filosofije. U slavu Pog- 

giju spjeva pjesmu od 40 stihova. Posjeti za tim sve knjižnice 
fiorentinske, praćen svuda od svojih suučenika. 

U ovo doba plivao je često i u razkošnom moru ljubavi. 
Opjevao je Lede, Lucije, Tekle, Suzane, Jagice i Uršule, i 
napisao mnoge šaljive i ljubavne pjesme, koje se pretvoriŠe 
kadikad u sliku najveće razuzdanosti. Svaka današnja književnost 
prestupila bi zakone učtivosti i morala, da ih na prosto onako 
priobći velikoj pubHci, kako su napisane. Ove pjesme svjedoče 
nam, da je od naravi čedan ali . živahan mladić, dospio kadikad 
u družtvo razkalašenih drugova, koji su iz rana učili srkati med 
i jed ljudskoga života. Nu iz njekih pjesama vidi se, kako je 
duhovit mladić nastojao i otresti se pokvarena družtva. Njekom 
prilikom, kad ga pod izlikom šetnje njegovi drugovi htjedoše 
povesti u njeko sumnjivo mjesto, poviknu im on uvriedjen : 
»podjite odtale, podjite, bez traga vi opaki!«® 

Prilikom svoga putovanja po Italiji upozna se Ivan i sprija- 
telji se s mnogimi učenjaci talijanskimi i muževi od kasnije 
vehke moći i dostojanstva. Medju ovimi bijaše Enea Silvij Pic- 
colomini, kasnije papa pod imenom Pija II., nadbiskup sipon- 
tinski Perotto, Franjo Aretin, Tito Vespazijan Strozzi i ostali. 

S Eneom Silvijem dopisivao je Ivan u stihovih. U jednoj 
se pjesmi tuži Silvij na starost, i izvinjava se, da ne može onako 
uzneseno i zaneseno pjevati kako Ivan, te ga odgovara od če- 
stoga čitanja Marcijala, kojega mu bijaše za porabu posudio, a 
nagovara ga, da pjeva pjesme pobožne i turobne. ^ Na to mu 
Ivan odgovori, da ga čitanje Marcijak ne će pokvariti, jer ga 
više zanima forma i jezik pjesama, nego li sadržaj, i moli ujedno 
Eneu, neka ne zahtieva njegovih pjesama, jer se ne će ništa 
od njih naučiti, kao što ni sunce ne uzima svoje zrake od 
mjesečeve sjene. »Bolje ćeš učiniti, ako mi svoja djela na či- 
tanje pošalješ«. Na kraju dodaje, da ne će biti njegov kritik, 
nego čitalac.® 

Kad je Ivan boravio na sveučilištu padovanskom, gdje je 
valjda slušao pravoslovne nauke čuvenog Aretina, dodje u ve- 
liku milost slavnoga vojskovodje i bogatog mletačkoga vlaste- 



lina Jakova Antuna Marcella. Taj znameniti muž bijaše i sam 
pjesnik, i veliki mecenat Ivanov. Iz zahvalnosti spjeva Ivan 
više pjesama u slavu njegovu, a prekrasan jedan panegirik u slavu 
istoga sastoji iz 2871 stiha. Ivan prevede i Marcellove talijanske 
pjesme na latinski, ali taj prievod je žalibože izgubljen. U Mon- 
tanjanu kod Padove, gdje je Marcello imao svoj seoski posjed, 
poče Ivan god. 1456. prevoditi djela Plutarkova s grčkoga na 
latinski. U ovo doba načini njegov prijatelj slavni slikar pa- 
dovanski Andrija Mantegna njegovu sliku zajedno sa slikom 
Galeota. U ime zahvalnosti opjeva Ivan svoga slikara g. 1458. 
jednom elegijom. 

Iste godine 1458., iza jedanaest-godišnjeg boravka u Italiji, 
vrati se Ivan kao doktor prava u svoju domovinu. U žalosti, 
da je morao ostaviti svoju ljubljenu Italiju, spjeva odmah na 
povratku elegiju u slavu Ferrare. U toj krasnoj pjesmi zahva- 
ljuje na gostoljubju, što ga je uživao u Ferrari i u drugih gra- 
dovih Italije. 

Tada se bijaše već dao na svećenički stalež. Uplivom svoga 
ujaka postane odma predstojnikom titeljske crkve u kaločkoj 
biskupiji. Kratko vrieme za tim nalazimo ga kao kanonika čuvara 
crkve varadinske. U to je vrieme dopisivao s Eneom Silvijem 
Piccolominom, tadašnjim biskupom senenskim, a malo za tim 
papom rimskim. Njegov ujak, biskup varadinski, umoli ovoga 
odmah, čim postane papom pod imenom Pi ja II., da ga imenuje 
vikarom biskupije varadinske, pošto je sam oslabio, a k tomu 
je obterećen mnogimi državnimi poslovi. Papa odgovori dne 
18. ožujka 1459.: »da on Ijubeznomu sinu Ivanu od Cesmice, 
kao mužu izkusnomu, sposobnomu i učenomu (virum utique 
expertum et idoneum ac litterarum scientia praeditum) rado 
podjeljuje umoljenu čast«. Još iste godine 1459. ili sliedeće 
1460. imenova ga isti papa, na preporuku kralja Matijaša, bi- 
skupom pečujskim, premda je tekar 26. godinu bio navršio. 

S povratkom iz Italije poče Ivan bolovati na groznici. Po 
običaju onoga vremena rado bi bio uz druge svećenike vo- 
jevao proti Turkom, ali mu bolest ne dozvoli. Svoju žalost 

radi toga izjavi on god. 1458. svomu prijatelju Blažu (Du- 
brovčaninu?) u jednoj elegiji, u kojoj medju ostalim veli, da: 
»mu život sad ne bi bio u toliku strahu, samo da je s njim 
ratovao na Turke.« ^ 

U svojoj biskupiji malo se je bavio Ivan. Kao čovjeka du- 
hovita i učena povuče ga kralj Matijaš Korvin na svoj dvor 
u Budim. Na dvoru budimskom nadje mladi biskup čitavu 
povorku hrvatskih sunarodnika, koji pomagahu povisivati i širiti 
slavu i sjaj kralja Matijaša. Na čelu tim Ijudem stajao je njegov 
ujak Ivan Vitez od Srednje. Taj mudri i veleučeni muž držaše 
u svojoj ruci sve niti tadašnjega političkog i duševnoga života 
u Ugarskoj. On bijaše kao odgojitelj kraljev prvi njegov do- 
glavnik i svemožni kancelar; on je utemeljio u Požunu prvo 
sveučilište, stvorio prvo družtvo učenih ljudi u Ugarskoj, silno 
je obogatio glasovitu knjižnicu korvinsku, i osnovao knjižnice 
u Varadinu i Ostrogonu. On je pozvao u Ugarsku umjetnike 
iz Italije i Dalmacije, koji uresiše slavnimi umotvori kraljevski 
dvor i trgove u gradu Budimu, dvorove u Višegradu i Ostro- 
gonu, kao i mnoge ine dvorove i crkve po Ugarskoj. Suvre- 
meni Galeoti veli o Ivanu Vitezu, da je k sebi prizvao Muze, 
prognane iz cieloga svieta, te da su tako razpršeni učenjaci 
k njemu pritjecali kano k otcu književnosti. *** 

Ivanu Vitezu uz bok stajali su njegovi nećaci, sinovi brata 
mu: Ivan Vitez mladji, biskup sriemski, kasnije vesprimski, i 
Mihajlo i Vladislav Vitez, oba pjesnika. Uz ove proslavio se 
već tada Toma Bakač, kasnije silni kancelar i primas ugarski. 
Da ne spominjem ostahh hrvatskih dostojanstvenika i odhčnih 
vitezova, iztaknut ću samo njeke ljude učene i umjetnike Hr- 
vate, koji su resili kraljevski dvor. Osim Ivana Cesmičkog i 
četvorice Viteza od Srednje, bijaše tu Pavao od Ivanića, umni 
tajnik Ivana od Srednje, Feliks Dubrovčanin, veleučeni čuvar 
korvinske knjižnice i nadzornik sitnoslikara. Nadalje bijahu Du- 
brovčani: Petar Zamanja, Toma Basilejić i Serafin Bunić, sva 
trojica učitelji mudroslovja i bogoslovja ; Dubrovčanin Ludovik 
Tubero-Criević, Martin i Ivan Barbeta Sibenčanin, povjestničari ; 

Julio Dalmatin kao i Aleksandar Cortesio, pjesnici; Antun Dal- 
matin, izpovjednik kraljičin ; Marko Hrvaćanin, biskup kninski, 
Benko, biskup bosanski, Krsto Dubrovčanin, biskup krbavski, 
ljubimac kraljičin, i Nikola Kotoranin biskup modruški, sva če- 
tiri slavna govornika i poslanika. Zatim bijahu : Martin, kanonik 
zagrebački, astronom ; Gjorgje Augustin Zagrebčanin, humanista; 
Vinko Dubrovčanin, graditelj ; Jakov Statilejić Trogiranin, vajar 
i Ijevar; Ivan Duknović Trogiranin, vajar i graditelj itd. 

U kolu ovih slavnih sunarodnika i onih stranih učenjaka, 
koje kralj Matijaš, a ponajviše Ivan Vitez, u Ugarsku pozva, 
boravio je Ivan Cesmički ugodne dane na dvoru kraljevskom, 
a u kući veleumna ujaka, oko kojega se, kako spomenusmo, rado 
sabirahu i izticahu svi učenjaci i ljubitelji znanosti i umjetnosti. 
Znakom njegova vremena može nam služiti, kako su i naj- 
učeniji ljudi onoga doba ipak odani bili još kojekakvomu su- 
jevjerju. Kad se godine 1462. pojavi neobične veličine repača 
zviezda, probudi ona u Ugarskoj obćeniti strah i gorku slutnju, 
da će povesti sa sobom ljute nesreće. Naš Ivan, prem da je 
bio vještak u matematici i astronomiji, spjeva elegiju na rečenu 
zviezdu, te uzkliknu poput naših neukih seljaka, da: »repatica 
naviešta krvave ratove!« ^^ 

Shedeće godine 1463. kao da se obistinila Ivanova slutnja. 
Nemila smrt ugrabi mu ljubljenu majku u šestdesetoj godini. 
On ju oplače sa dvie krasne elegije, u kojih izbroji sve nje- 
zine vrline i krieposti. »Taj dan tvoje smrti«, veli on, »ostat 
će mi, dok živim, dan tuge. Bio ja u južnom, bio u sjevernom 
kraju svieta, vazda će ponoviti taj dan gorkost žalosti moje, 
oči će moje Ijevati suze za tobom, majko, a duša moja po- 
božnom će uspomenom slaviti tebe vazda.« On je u svom 
dvoru hranio ostarjelu majku, a kad ona umrie, zakopa ju sve- 
čanim sprovodom, koji je sam vodio kao biskup. 

Još veća nesreća postignu iste godine južno Slovjenstvo i či- 
tavo kršćanstvo. Turci provališe preko Save i poplieniše Sriem, 
a odmah zatim osvoji sultan Mehmet nesložnu Bosnu, i smaknu 
mačem posljednjega kralja Stjepana Tomaševića. I ovu užasnu 

katastrofu oplače naš Ivan u jednoj elegiji. Kratko ali jezgro- 
vito opisa on u toj pjesmi, kako našemu narodu u ljutoj ne- 
volji ne ima ni od kuda pomoći, jer »Francezka driema, Španija 
za Krista ne mari, Englezka strada od urota, Njemačka saziva 
jalove sabore, a Italija prodaje svoju robu.« *- 

Kad za tim kralj Matijaš iz grada Jajca i većega diela Bosne 
opet protjera Turčina, i kad slicdeće godine 1464. rat proti Tur- 
kom ponovi, pridruži se vojsci kraljevoj i naš pjesnik Ivan sa 
svojim biskupskim banderijem. Njegov prijatelj Guarini opjeva 
u dvie elegije njegovo junačtvo pokazano u ratu. Ali on sam 
priznaje u jednoj od svojih pjesama, da nije rodjen za rat i 
za junaka. Onim, koji se rugahu njegovoj bojažljivosti, odgo- 
vori pjesmom u kojoj veli: da ratnu slavu rado prepušta 
junakom, a sam da voli gledati i slušati junačtva drugih, i sla- 
viti pretrpljene opasnosti tudje. Pak koja korist, da padne u 
ratu ? Ta onda ne bi imah ni pjesnika, koji bi opjevao njihova 
junačka djela i smrt! 

Nu ako Ivan i nije u Matijaševih bojevih bitno sudjelovao, 
ipak je stajao u kraljevoj velikoj milosti. Još iste godine 1464. 
dade mu kralj slobodu, da može kopati i uživati sve rude 
svoje biskupije, koja se protezala uz Dravu i preko Drave u 
dolnjoj Slavoniji sve do Sriema. U darovnici kaže kralj o Ivanu 
ovo: »Kako je duboka znanja, tako je krepostmi obdaren, te 
je vazda nastojao i nastoji pribaviti našemu dvoru diku i sjaj, 
zgodno nam se pokoravajući. Sam bo ne štedeći sebe ni tro- 
škova svojih, nikad nije zanemario, što bi imao učiriiti budi 
za našu čast budi za domovinu.« '"^ 

Radi svoje veHke učenosti bude Ivan odmah poshje bosanskog 
rata g. 1465. od kralja i ugarskoga sabora, držana u Segedinu, 
počašćen poslanstvom rimskim. Malo prije bijaše prijatelj Ivanov 
papa Pio II. umro, kojega smrt opjeva u jednoj pjesmi. Sto- 
licu papinsku zasjede Pavao IV. Ovoga naumi zamoliti kralj 
Matijaš, da nastavi ratne pripreme svoga predšastnika proti 
Turkom. U to ime odpremi kralj u Rim sjajno poslanstvo, 
komu vodja bijaše Ivan Cesmički. Ovoga poslanstva svečani 

uvod u Rimu opisa opet suvremeni Guarini mladji: »Tri sto- 
tine krasnili vitezova u sjajnih odjećah, s velikom pratnjom 
sluga i konja koracaše ponosito kroz ulice rimske. Odavna 
ne vidje Rim tako velikoljepna prizora. Dva prekrasna konja 
nošahu teret od 20.000 dukata, sve novoga kova ugarskoga 
i mletačkoga. Takav novac u tolikoj množini riedko sj kad 
vidi. Poslanička ova pratnja putovala je preko zemalja mle- 
tačkih i kroz Fiorencu. Svuda bijaše čašćena i s velikim što- 
vanjem primana. Kada dodje pred vrata rimska, dočekaše ju 
sakupljeni kardinali i pozdraviše ju u ime papino. Sav se Rim 
divio nevidjenomu sjaju. Papa primi u svoj Italiji po glasu 
dobro poznatoga biskupa Ivana u velikom zboru kardinala i 
svega rimskoga dvora. Ivan pozdravi papu sa dva podulja go- 
vora, kakovi se odavna u Rimu slušah niesu«. 

Dok je Ivan boravio u Rimu, pokupova sve knjige, što ih 
je nabaviti mogao za svoju knjižnicu, a ponajviše rukopise 
latinske i grčke. Pri kupovanju nije gledao na cienu i najveću. 
Premda bijaše na putu obterećen poslovi, bavio se ipak čita- 
njem i pisanjem u svako prazno doba. »Dokopav se u Fio- 
renci Plotina platonskog,« nastavlja pripoviedati Guarini, »za- 
bavljao se njim njeki dan više ura a da se nije s mjesta krenuo, 
ili samo glavu dignuo. Nije pomisHo ni na jelo, ni na pilo. 
Pričinio mi se tada taj riedki muž, kao da nije prekogorac 
(ultramontano), jer oyi niesu vikh težkomu duševnomu radu. 
Pomislio sam, da se morao roditi i učiti sred stare Atene pod 
nadzorom Sokrata. Kad je svršio čitanje, okrene se prema 
meni, koji sam ga sve vrieme s udivljenjem promatrao, i reče 
mi: »Želite li znati, što radi biskup pečujski kod kuće? Znajte, 
da on prevodi s grčkoga Plotina platonskog, i pokraj biskup- 
skih skrbi ne misli na drugo, nego na taj prievod«. 

Isto tako kao u Rimu, pokupova on u Fiorenci, Ferrari i 
u Mletcih sve knjige i rukopise, što je mogao naći. Sav njegov 
rad bijaše čitanje i pisanje i obćenje s učenimi Ijudmi. Nije se 
brinuo ni za odjeću, ni za prazne razgovore, ni za družtva, u 
kojih se vrieme bez koristi gubi. U Ferrari posjeti hercega 



Borgiju, a u svih gradovih vladare i glavare. Svršiv častno 
svoje rimsko poslanstvo, vrati se Ivan u Ugarsku, gdje bijaše 
primljen od kralja s velikom pohvalom. 

Iste godine, kad je Ivan putovao u Rim, bude njegov ujak 
Ivan od Srednje povišen na stolicu nadbiskupije ostrogonske 
i primata ugarskoga. Tom prilikom spjeva mu zahvalni Ivan 
kratak epigram, a malo za tim posla ga kralj Matijaš u važnih 
poslovih k caru njemačkomu Frideriku. Ovaj, poznavajući ga 
već od prije, odlikova ga izvanredno. Radi svoje privrženosti 
i zahvalnosti prema caru njemačkom pade naš Ivan kod ta- 
štoga i 'slavohlepnog ugarskoga kralja Matijaša u sumnju, nije 
li se potajno svezao s carem- proti kralju. 

V 

Ivan Cesmički stajaše vazda u tiesnom savezu sa svojim 
ujakom Ivanom Vitezom. On ga podupiraše u svih književnih 
poduzećih, a oko njega kao i oko ujaka skupljahu se svi knji- 
ževnici i umjetnici. Po primjeru svoga ujaka utemelji Ivan u 
Pečuhu znatnu knjižnicu, koja kasnije pod Turci propade. 
Podupirao je rado književnike i uboge djake, poticao duhovite 
ljude na književan rad, kao što je Julija Dalmatina, veoma čed- 
noga pjesnika, satiričkimi pjesmami bockao, neka ne krije svojih 
pjesama, već neka ih turi u sviet, jer će inače ljudi kazati, da 
ih se srami. Podizao je takodjer škole, koliko je mogao. U 
obćenju s Ijudmi nižega staleža ne bijaše nikada ponosit i 
osoran, dapače odlikovaše se u svom ponašanju izvanrednom 
čednošću i velikim gostoljubljem. Sve je s toga tražilo nje- 
govo družtvo i prijateljstvo, jer je veselom ćudi i oštroumnimi 
dosjetkami znao svakoga očarati. Ozbiljnošću misli i prirodje- 
nom duhovitošću umio je u svakoga steći štovanje. Guarini ga 
stavljaše uviek za primjer svojim učenikom i poznancem, i jed- 
nom prihkom, kad njeki Petar Campani, čovjek inače prost, 
slušajući hvalospjev Ivanov zlobno primjeti Guarinu, da nije 
nikad ništa slavna čuo o tom barbaru, odgovori mu pre- 
zirno Guarini: »Nije onaj barbar, kod kojega se Muze udo- 
miše, nego onaj, do kojega nije dopro glas najučenijega i naj- 
darovitijega muža.« Doglasiv to u pismu svomu rodjaku Ber- 

tačiju, nacrta mu život i biće Ivana Panonija. Medju ostalim 
reče : »da je Ivan Cesmički jamačno od svih najdičniji čovjek, 
što ih on zna.« '"* 

Njeki učenjak Ugo, s kojim je Ivan pismeno obćio, spoči- 
tova mu takodjer, da ga je barbarka rodila. Na to mu Ivan 
odgovori kratkim epigramom: »da su se i bogovi rodili od 
frigijske matere.« — ^^ Prosperu, koji mu se naruga,, da ga je 
»surova« domovina porodila, odgovori Ivan : »Ne čudi se tomu, 
Prospere! Mogu se i ludjaci roditi pod svakim podnebjem, a 
mogu i taki, kojih srca toplo biju. Demokrita porodi stoko- 
rodna Abdera, priprosta Mantova poda nam Virgila. Nu ako 
primjerom ne vjeruješ starim, razmotri dobro nas dvojicu, kaki 
smo, i od kuda.« 

Veoma je laskava hvala, kojom njeki učeni francezki Kar- 
tuzijanac, Andrija, obasu našega Ivana. U pismu, pisanom kralju 
Matljašu god. 1467., veH on, da je Ivan divne mudrosti i rje- 
čitosti, ter da umije vješto besjediti ne samo latinski već i grčki; 
»iz usta mu teče mudrost, a glas mu je sladak i zvonak.« ^^ 

' Riedki su ljudi u poviesti svieta, kojim bi sreća i slava do 
kraja života jednako vjerna ostala. I našemu Ivanu iznevjeri se 
sreća u posljednje dane njegova još mlada života. Sve do go- 
dine 147 1, živio je slavljen i čašćen na kraljevu dvoru. Još go- 
dine 1468. pratio je kralja Matijaša u rat proti češkomu kralju 
Podjebradu. Sliedeće godine posveti mu Marsilio Ficini svoj 
komentar: »In Platonis convivium de amore« uz veoma la- 
skavo pismo. Činilo se u obće, da Ivan svoj mirni i ugledni 
život na kraljevu, dvoru nikad drugim zamieniti ne će. Ali 
do skora udari on drugim putem, ne sjećajući se svoga vla- 
stitoga nauka izrečena u jednom epigramu, u kojem veli, da 
je svakomu čovjeku dosta, da jedan put promieni svoje pri- 
jašnje stanje, i da su blaženi oni, koji su ga mogli promieniti 
na bolje. ^' 

U ugarskom i hrvatskom plemstvu bijaše se u to doba po- 
javilo veliko nezadovoljstvo prema bahatomu i uslied njegove 
bojne sreće bezobzirnomu kralju, koji je bio potekao iz pri- 

V 

prosta rumunjskog plemena. Čim je više težio kralj za ne- 
ograničenom vladavinom, tim ,više ogorči on plemstvo. Ovo 
se počelo tužiti, da je kralj, ne slušajući svojih boljara, stao za- 
htievati sve veće daće, da grabi svećeničke dohodke, da vriedja 
velikaše i svoje najbolje prijatelje. Istoga svoga odgojitelja 
Ivana Viteza uvriedi on više puta, a to se kosnu i njegova 
nećaka Ivana Česmičkog. Ova se dvojica sporazumiju sa za- 
grebačkim biskupom Osvaldom Tusom i s Rajnaldom lloz- 
gonjem, te tajno se urotivši proti kralju, stanu na čelo neza- 
dovoljnika. Plemstvo od 70 županija i narod od 9 županija 
pristane uz urotu i odpadne od kralja. Urotnici pozvašc na 
ugarski i hrvatski priestol Kazimira, sina kralja poljskoga. Mladi 
Kazimir pojuri s vojskom u Ugarsku, i dodje do grada Njitre, 
koji mu zapovjedi otvoriti nadbiskup ostrogonski Ivan od Srednje. 
Tu se pridruži buntovnikom Ivan Cesmički sa 200 momaka. 
Ali ih kralj Matijaš preteče; on posla s povećom vojskom 
Ivana Zapoljskoga i Nikolu hercega Iločkoga, da Njitru pre- 
osvoje. Kaži nir preslab, da se opre kraljevoj vojsci, uznuikne 
izpred Njitre i vrati se u Poljsku. Urotnici se razprše na sve 
strane ili se predadu kralju na milost i nemilost. Ustanak bi- 
jaše svršen. 

V 

Ivan Cesmički ostavi iza ovoga poraza Ugarsku i svoju bi- 
skupiju. Pobjegne u svoju domovinu hrvatsku, da se tamo 
spasi i pred kraljevim gnjevom sakrije. Kod svoga prijatelja 
zagrebačkog biskupa Osvalda Tusa nad je zaštitu. Za veću 
sigurnost nastani ga ovaj u svom tvrdom gradu Medvedi^radu 
nad Zagrebom. Tu nadje zlovoljan i bolan .pjesnik svoje po- 
sljednje, utočište. Sakriven od svieta i od kraljevih doušnika 
proživi on svoje zadnje dane u zabitnoj prigorskoj samoći. 
Slomljena od sudbine, pogažena u duhu, bolestna na tielu ugrabi 
ga nemila smrt već sHedeće godine 1472. mjeseca studenoga 
ili prosinca. Bijaše tad navršio trideset osmu godinu. U tišini, 
bez ikakova sjaja zakopaše najvećeg latinskog pjesnika svoje dobe 
kojega porodi Hrvatska. Sahraniše ga u bližnjoj samostanskoj 
crkvi B. D. Marije u Remetah. VeHki njegov ujak, oslobodjen 



od kraljeva zatvora, gnjevan na svoga pitonica kralja, slomljen 
u duši i na tielu umre iste godine, još njekoliko mjeseci prije 
svoga neumrloga nećaka. 

Priča se, da je kralj Matijaš često propitkivao za Janom 
Panonijem, nu ne mogaše saznati, gdje se nalazi. Kad po nje- 
govoj smrti dodje jednom u Zagreb (oko god. 1480.) do- 
čuje, da je pjesnik boravio kod samostana remetskog. Kralj ode 
onamo i upita samostanskoga priora reda sv. Pavla, zna li 
štogod o Janu Panoniju. Bez odgovora povede prior kralja 
do sakrivene grobnice Ivanove, i pokazav prstom grob reče 
kralju : »Tu leži već od davna tvoj Ivan daleko od svieta, 
siguran pred gnjevom kraljeva.« Kralj zapovjedi, da se ima 
svečanim sprovodom, kako dolikuje biskupu, položiti u po- 
sebnu raku. To je i učinjeno. Ali Ivanovoj grobnici ne ima 
sad više u remetskoj crkvi traga, kao ni mnogim inim grob- 
nicam slavnih muževa hrvatskih, koji se dadoše zakopati u 
istoj crkvi. x 

Na Ivanovoj grobnoj ploči stajaše nadpis, kojj- on sam za 
života napisa, i u kom veli, da tu počiva Ivan, koji je prvi 
k domovinskomu Dunavu priveo s Helikona lovorom ovjen- 
čane božice (t. j. pjesničtvo). »Neka zavist bar poštedi njegov 
grob i nadpis taj na njem.« '® 

Ivanov prijatelj Guarini stavi mu liepu kitu pjesničkoga cvieća 
na odaljeni grob latinskimi stihovi: »Ovdje počiva Panonije 
dika, i najveći um našega vieka, koga svi čestiti ljudi opla- 
kuju. Za tobom je, Ivane, žalio gaj Aonijski, Muza razpuštene 
kose, i Apolo odloživši Hru.« '^ 

V 

Književni spisi Ivana Cesmičkog, nazvana Janus Pannonius, 
mogu se dieliti na dvoje: 1. na sačuvane, II. na izgubljene. 
Medju posljednjimi spominju: i. Ljetopise kraljeva ugarskih 
(Annales Regum Hungariae). Nu da li je te ljetopise doista 
pisao, može se i posumnjati. Već u šestnaestom stoljeću kaže 
Mletčanin Ivan Bruto (god. 15 17.) u svojoj razpravi: »De Histo- 
riae laudibus«, čim govori o Bonfinu, sliedeće o našem Ivanu: 
»I tako vidimo, da je u ovu istu Panoniju kralj Matija pozvao 

Kukuljević. Hrvati. 2 

iz Italije Antuna Bonfina, da bi napisao ugarsku poviest, 
premda je u isro vrienie bio na glasu Ivan Panonij, koji sjaj- 
nimi spomenici duha svoga jasno pokazuje, koliko bi Bon- 
fina nadkrilio u pisanju poviesti, da se je latio toga posla.« *^® 
2. Dvie poveće pjesme: Tomiris i Trotta. 3. Njeke prigodne 
pjesme u slavu i u smrt svojih prijatelja i znanaca. 4. Slovnicu 
ugarsku; ako je doista napisao ovu slovnicu, to je onda Hrvat 
najstariji slovničar magjarski,* kao što je Dalmatin Ivan Franjo 
Fortunio (Srića) prvi slovničar talijanski 

Od sačuvanih Ivanovih djela poznate su ponajbolje njegove 
latinske pjesme i to: i. Panegjrica. 2. Elegiae. 3. Epigram- 
mata. Zatim su u prozi njeki prievodi iz Plutarka, Demostena 
i Plotina. 

Medju pjesmami pripada u svakom pogledu prvo mjesto pa- 
negiričkim pjesmam. Ove se odlikuju ne samo klasičkim je- 
zikom i stilom, nego i uzvišenimi misli, kao i krasnimi poeti- 
čkim i slikami. Ovimi pjesmami, kao i njekimi svojih jezgro- 
vitih epigrama, steko je Ivan Cesmički još za svoga života 

V 

slavno ime i svjetski glas. Medju Slovjeni može se Ivan Ces- 
mički nazvati prvim i najstarijim latinskim pjesnikom. On bi- 
jaše njekoliko godina stariji od Sibenčanina Jure Šišgorića, od 
Splićanina Marka Marulića i Dubrovčana Ilije Crievića, a za 
161 godinu stariji od slavnoga Poljaka Mate Sarbiewskoga. 

Rukopisne sbirke Ivanovih pjesama nalaze se u raznih evrop- 
skih knjižnicah, kao u carskoj bečkoj, u vatikanskoj u Rimu, 
u Draždjanih, u Lipsiji, u Ambrozijanskoj u Milanu itd. 

Već njekoliko godina iza smrti Ivanove bijaše zapovjedio 
kralj Matijaš nadbiskupu kaločkomu Petru Vardaju, da sabere 
sve epigrame Ivanove u jednu knjigu. Taj rukopis pisan na 
pergameni, izgubio se po smrti kralja Matijaša, nu jedan prepis 

* Nu moglo bi se i o toj slovnici posiimnjjiti, jer je lasno moguće, da 
su kasniji pisci našega Jana Panonija pomiešali sa Ivanom Panonijem (Sil- 
vestrom), koji je g. 1536. prvi dao tiskati u Šarvaru slovnicu magjarsku 
pod naslovom: Grammatica Hungaro-latina in usum puerorum recens scripta. 
Autore Joanne Pannonio. 

dospije u ruke kanonika ostrogonskog Mihalja Kesteljskoga. 
Ovomu piša g. 1496. rečeni nadbiskup Petar, neka mu ga po- 
šalje na čitanje. Kamo je kasnije dospio, ne zna se. Isto tako 
dao je učeni Hrvat Stjepan Brodarić g. 1506. prepisati u 
Mletcih djela Ivanova, želeći ih tamo tiskom izdati kod slavnog 
tiskara Manucija Alda. Ovomu piša Brodarić u tom predmetu 
iz Budima 17. listopada god. 15 12. Nu ne zna se, s kojih 
uzroka nije tiskao Manucio Aldo Ivanova djela, a ne zna se ni 
to, kamo je Brodarićev rukopis dospio. 

Na koliko znamo, tiskan je od Ivanovih pjesama ponajprije 
»Panegjricon« na Ivana Guarina god. 15 12. u Beču kod Pavla 
Komenskog Rusina, troškom Gavre Perena, muža Katarine 
Frankapanke. Nadalje tiskano je njekoliko pjesama u Bolonji 
god. 15 13. Zatim god. 15 14. deset elegija u Beču kod Jero- 
lima Viktora i Iv.ma Singrenija u četvrtini pod naslovom: 
»lani Pannonii Elegiarum aureum opusculum.« Ivanovi epi- 
grami tiskani su u Krakovu god. 15 18. kod Jerolima Viktora. 
Nu najpodpunije izdao je Ivanove pjesme zajedno s njegovim 
životopisom, s govori, poslanicami i njekimi prievodi iz grč- 
koga, erdeljski dvorski kancelar grof Samuel Teleky u dva 
toma u osmini. Ostala mnogobrojna izdanja Ivanovih pjesama 
ne spominjemo ovdje. Prievode iz Plutarka, kao i njeke prije 
nepoznate elegije i epigrame priobći Dr. Abel god. 1880. u 
Budapešti (Adalekok a Humanismus tortćnetćhez Magyarorsza- 
gon. 1880.) Njeke Ivanove pjesme prevede na njemački jezik još 
g. 1828. P. A. Budik, čuvar gimnazijske knjižnice u Celovcu. 




STJEPAN BRODARIO. 



iB. uto IISO. t 1E33.) 



fanaSnja Slavonija bijaSe, prije nego !i pade pod jaram 
turski, vjećno pozorište ratova. Odkada Turci osvojiSe 
^^. Srbiju i Bosnu, ponavljahu se turski nasrtaji malo ne svake 
godine u Slavoniju. Nije dakle čudo, da je ta zemlja, koju 
je ugarska kancelarija počimala tada ubrajati medju proste žu- 
panije, gotovo sasvim opustjela, i da je brojila mnogo junaka, 
ali malo učenjaka. Medju ovimi slovi kao njeka riedkost Stjepan 
Brodarić. Sa svojim polunaobraženim drugom popom Gjor- 
gjem Sriemčanom iz Kamenice može se on jedini uvrstiti 
medju književnike Sestnaescoga vieka, koji potekoSe iz onih 
dolnjih krajeva. 

Stjepan Brodarić rodio se od nepoznatih, ali plemenitih ro- 
ditelja u nepoznatom mjestu požežke ili virovitičke županije 
oko god. 1480. Prve nauke polazio je po svoj prilici u su- 
sjednom gradu Pečuhu. Kao mladića od 20 godina posla ga 
tadašnji pečujski biskup Sigmund Ernust Čakovečki u Padovu 
na viSe nauke. U Italiji položi Brodarić doktorat, nu ne znamo, 
da li bogoslovja ili pravoslovja. U državnih računih kralja Lju- 
devita II. dolazi barem uviek upisan s naslovom doktora. Kad 

se oko god. 1505. ili 1506. vraćao preko Mletaka u svoju do- 
movinu, nosio je sobom rukopis pjesama Ivana Panonija Ces- 
mičkog. Taj rukopis nabavi on valjda u Padovi ili u kojemgod 
talijanskom gradu. Zanesen poezijom svoga slavnoga sunarod- 
nika, povjeri on u Mletcih taj rukopis njekomu njemačkomu 
knjižaru Jordanu s molbom, da ga izruči glasovitomu onoga 
vieka tiskaru mletačkomu Manuciju Aldu. Ovomu preporuči on 
ujedno u svoje i svoga biskupa ime Ivanove pjesme s molbom, 
da ih tiska. 

Vrativ se Brodarić kući, postane tajnikom novoga biskupa 
pečujskoga Jurja Satmara, kraljevskoga kancelara, bivši se već 
u mladosti dao na stalež svećenički. Proteče šest godina, odkad 
se bijaše povratio iz Italije, ali on ne dobi nikakva glasa od 
onuda o svom predanom rukopisu. S toga piša 17. listopada 
god. 1512. iz Budima Aldu Manuciju u Mletke, neka predade 
uručeni mu rukopis tadašnjemu poslaniku ugarskoga kralja u 
Mletcih, po kome je i svoje pismo bio poslao. Veli u pismu, da 
bi vječna šteta bila, kad- bi djelo toli slavna muža, kakav bi- 
jaše Ivan Panonij, ostalo i nadalje u tmini. On da je želio 
podporom svoga biskupa isto djelo priobćiti svietu. Ne zna se, 
da li je Manucio odgovorio na pismo, i je li taj rukopis po 
njem ili drugom tiskaru tiskan. Medju sabranimi listovi ili po- 
slanicami Alda Manucija ne ima ni jednoga pisma pisana Bro- 
daricu, koje bi ovo pitanje razjasnilo. 

Kao tajnik dvorskoga kancelara imao je prilike mladi Bro- 
darić na dvoru kraljeva Vladislava II. i Ljudevita II. upoznati 
se sa svimi mogućnici kraljevine Ugarske i Hrvatske. Ujedno 
se već tada uvježbao za svoga gospodara u državnih poslovih 
kancelarstva. Ne ima sumnje, da je Brodarić ostao na dvoru 
kraljevu sve do god. 15 18., kad je Satmara u kancelarstvu 
zamienio zloglasni biskup vacki, a kasnije primas ugarski Ivan 
Salkaj, sin siromašna postolara. Pomoćju Jurja Satmara, koji 
malo za tim postade nadbiskupom ostrogonskim i primasom, 
bijaše Brodarić imenovan ponajprije kanonikom pečujskim, za 
tim predstojnikom crkve pečujske. Ovu čast obnašao je već go- 

dine 152 1., a u isto doba bio je i kraljevim tajnikom. Ovu 
čast primio je valjda još za vrieme Satmarova kancelarstva. 

Uživajući povjerenje dvora, bude Brodarić god. 152 1. poslan 
u kraljevih poslovih u Poljsku, da od kralja Sigmunda I. iz- 
moli pomoćnu vojsku proti Turkom na obranu Biograda i 
drugih pograničnih gradova. Kralj usliša doista molbu svoga 
bratučeda, ali Poljaci dodjoše pod vojv6dom Tarnowskim pre- 
kasno u pomoć. Car Sulejman bijaše medju tim po nehajstvu 
Franje Hedervara, biogradskog zapovjednika, zauzeo Biograd. 

Iza kako se Brodarić vrati iz Poljske, bijaše god. 1523. po- 
slan u Rim, da od pape Klimenta VII. zatraži pomoć proti 
Turkom i da zamoli novčanu podporu. U Rimu se bavio i po- 
četkom godine 1524., kad je onamo došao bio njegov brat Ma- 
tija Brodarić s novimi naputci i pismi od kraljeva dvora. Ovomu 
Matiji podieli papa prilikom njegova povratka pismenu poprat- 
nicu 24. siečnja 1524. Još se Brodarić kao: »orator regis« 
(kraljev poklisar) desio u Rimu, kada kralj Ljudevit 8. ožujka 
god. 1524. piša papi, daše grad Ostrovica u Hrvatskoj morao 
predati Turkom poradi pomanjkanja živeža, i da se ima bojati 
mnogo većih nevoljah, ako papa doskora ne priteče u pomoć i 
novcem i hranom i vojnici. »Zalostno stanje«, veli kralj, »nije 
moja krivnja, jer sama Ugarska ne može nabaviti sve, što je 
potrebno na obranu granica. Prije su doticali prihodi iz Bosne, 
veliku svotu poreza primao je kraljevski erar iz Hrvatske i 
Dalmacije; bogatiji krajevi, kao tamiški Banat, Sriem, valpo- 
vačka i požežka županija bijahu prosti, od nasrtaja turskih. Ali 
od vremena Matijaša kralja sve je to prestalo. Za jedinu Hr- 
vatsku treba sad i u mirno doba u ime plaće banove i za uz- 
državanje tvrdja do 32.000 for. godimice. Jednaku gotovo 
svotu treba i grad Jajce itd.« Papa uvidjevši nuždu Ugarske 
pomagao je, koHko je mogao. Ne zna se pravo, kako dugo 
osta Brodarić u Rimu. Nu valjda se tamo bavio njekoliko mje- 
seci. Još 24. srpnja 1524. piša opet kralj Ljudevit II. papi, da 
je s radošću primio one viesti, koje mu Brodarić iz Rima do- 
javi, da će mu po istom Brodaricu svoje želje i misli priobćiti. 

Mjeseca kolovoza 1524. nalazimo Stjepana Brodarica u Beču. 
Onamo ga posla kralj, da govori s papinskim legatom kardi- 
nalom Campeggiom o poslovih ugarskih. Kardinal ga umoli, 
da potanko opiše stanje stvari i da pošalje obširno izvješće o 
Ugarskoj u Rim. I Brodarić piša papi 21. kolovoza, te mu 
dojavi, da je govorio s nadvojvodom Ferdinandom. Ovaj da 
se preporuča papi i da želi ostati dosljedan u vjeri svojih otaca. 
Brodarić uzvisuje hvalom papinske legate Campeggia i baruna 
Burgia. O posljednjem veli, da je u Ugarskoj tako rado vidjen, 
kao da je tamo rodjen. S ovim učenim i veoma oštroumnim 
kardinalom sprijatelji se Brodarić još u Rimu. Tomu prija- 
teljskomu savezu imao je zahvaliti, da kasnije nije podlegao 
kojekakvim dvorskim spletkam za vrieme kralja Ljudevita IL 

Još iste godine 6. prosinca piša poslanik Burgio papinskomu 
tajniku kardinalu Sadoletu u Rim, da se u smislu zapoviedi 
papinske toplo zauzeo kod kralja za Brodarica, da bude po- 
višen na čast biskupa erdeljskog. Nu nije mu pošlo za rukom 
postići svoju želju. Istu biskupiju dobio je gjurski biskup, a na 
gjursku povišen je budimski predstojnik Blaž Pakši, komu bi- 
jaše povišenje već prije obećano. S toga je nadbiskup ostro- 
gonski, da barem nješta za Brodarica učini, imenovao ga ka- 
nonikom-kantorom ostrogonskim. 

Osim prijateljstva Burgijeva umio je Brodarić još u Rimu 
postići i veliku naklonost pape Klimenta VII. Ovaj, poznava- 
jući njegove vrline, preporučao ga je više puta kralju Ljudevitu 
za kancelara. Godine 1524. kada tadašnji kancelar Ladislav 
Salkaj bješe povišen na čast nadbiskupa ostrogonskog, piša 
papa iz nova kralju u korist Brodarica. Kralj odgovori laskavo, 
da i sam veoma cieni sposobnosti i kreposti Brodarićeve, ali 
da ga za sada još kancelarom imenovati ne može. Jedini uzrok 
tomu bijaše, jer je Salkaj uprkos obćenitoj mržnji htio i na- 
dalje pridržati važnu i moćnu čast kancelarstva, ne obzirući se 
na to, što su mu na posljednjem rakoškom saboru pečat kan- 
celarski gotovo na silu iz ruku oteli bili. Papa odpisa kralju 
7. veljače 1525., da mu je veoma drago, što i sam kralj pri- 

znaje vrline ljubljenoga sina Stjepana Brodarica, nadajući se, 
da će prvom prilikom, kako je obreko, na nj obzir uzeti. 

U isto vrieme posla kralj Ljudevit Brodarica iz nova u Rim 
u državnih poslovih. Naloži mu zajedno, da na putu posjeti i 
pozdravi u njegovo ime kralja francezkoga Franju II., koji je 
tada u Italiji vojevao s carem Karlom V. Dne 22. veljače. 1525. 
digne Brodarić u Budimu od kraljeva blagajnika u ime putnih 
troškova 267 forinti, a za kraljeva poslanika (oratore) u Rimu 
360 for. Došavši u ItaHju, doznao je, da je car Karlo V. kralja 
francezkoga kod Milana u odlučnoj bitci pobiedio i uhvntio, 
te da je kralj zatvoren u Picigetonu. Brodarić ode onamo, 
donese kralju pozdrav od svoga vladara i obveza se, da će u 
Rimu raditi oko toga, da papa primi posredničtvo za poravnanje 
razmirica med ju njim i carem. 

U Rimu bijaše Brodarić primljen od pape veoma Ijubežljivo 
kao stari znanac. Papa obreče iz nova podporu Ugarskoj u 
novcu i u hrani. U poslu kralja francezkoga posla kardinala 
Salviatija u Španiju, da radi za mir. Njemu htjede pridružiti 
papa Brodarica, ali ovaj ne mogaše primiti ovo poslanstvo, jer 
se morao žuriti kući. U Rimu se bavio još početkom mjeseca 
srpnja, jer je 4. srpnja odatle pisao kralju poljskomu Sigmundu 
o miru, koji se imao utanačiti u Madridu. Dne 26. srpnja piša 
on i Krzieckomu biskupu od Przemisla, moleći ga, da se z^iuzme 
za nj kod svoga kralja radi kancelarstva. Kralj Sigmund pre- 
poruči ga doista pismeno kralju Ljudevitu, ali uza svemoć Sal- 
kajevu ne mogaše ni ova preporuka ništa vriediti. 

Kad se Brodarić iz Italije vratio kući, sjetio je i papa u 
svom pismu od 8. kolovoza 1525. iznovice kralja Ljudevita 
na njegovo obećanje glede kancelarstva. Istoga dne preporuči 
papa Brodarica i samomu nadbiskupu Salkaju, premda je po- 
znavao njegove spletke. U kratkom pismu veli: da Brodarica 
preporuča, jer je zaista čestitošću i razboritošću zavriedio svačiju 
ljubav; s toga će papi biti drago, ako se nadbiskup obazre na 
ovu preporuku.^ Ali Salkaju nije se ni sad još svidjelo, da kance- 
larstvo predade u tudje ruke, osobito onakova muža, koji je imao 

toliku moć kod papinskoga dvora. S toga piša Brodarić papi 
još 13. rujna 1525., da je nadbiskup jednako još u svojoj 
časti. ^ Zadnjega rujna 1525. odpisa kralj Ljudevit papi, da je 
veoma radostno primio njegove viesti, koje mu je Brodarić 
ovih dana iz Rima donio. Zahvaljuje na obećanoj podpori, i 
na podieljenih dobrih savjetih, O samom Brodaricu veli, da 
mu je preporučen i sam po sebi zbog usluga, koje mu (kralju) 
izkazuje, a osobito i za to, što ga papa preporučuje. Obećaje 
kralj, da će ga učiniti čestita, što više uzmogne. •* Ali siromah 
se kralj nije mogao odvažiti na odlučan korak. Bivši zapleten 
u mreže Salkajeve, zanemario je savjete papinske, odbio dapače 
od sebe najboljega tadašnjega vojskovodju Krsta Frankapana, 
kojega zatvori na njekoliko dana u tamnicu, što je Salkaju, 
koji ga bješe uvriedio, odvratio pjesnicom i ćuškom. 

Tekar početkom zlosretne za čitavu Ugarsku godine 1526. 
zadovolji kralj Ljudevit II. želji papinskoj. Dne 11. ožujka ime- 
nova on s dozvolom primasovom Brodarica državnim kance- 
larom. I pošto njeki biskupi počeše mrmljati, što se prosti 
kanonik i predstojnik diže na toli visoku čast u državi, povisi 
ga kralj ujedno, iz straha pred vikom saborskom, na stolicu 
biskupije sriemske, na kojoj sjedjaše tada Vladislav Macedonski. 
Ovoga nagovoriše, te je dobrovoljno odstupio i primio pred- 
stojničtvo pečujsko, jer biskupija sriemska nije takodjer mnogo 
više nosila nego li isto predstojničtvo. Nu Salkaj je znao i 
sada raditi u svoju korist. On je mnoge najvažnije poslove 
kancelarstva s privolom kraljevom zadržao i nadalje za sebe. 
Time bijahu Brodaricu u najopasnije vrieme države podsje- 
čena krila kao kancelaru. 

Brodarić je sada dospio kao novi kancelar i biskup u takav 
vrtlog neprilika i okapanja, kojim i najveći duh odoljeti ne bi 
mogao bio. Malo kada pojavile su se u poviesti država toli 
opasne i zamršene obstojnosti kao u ono doba u Ugarskoj. 
Kralj bijaše bez moći, ugleda i sredstva. Boljarstvo i visoko 
svećenstvo bijaše moguće i bogato, ali bez ikakoga čustva za ob- 
ćenito dobro, bez ikakova uznesena požrtvovanja za domovinu i 

državu ; srednje plemstvo bijaše osiromašeno i kroz to bezzna- 
čajno, naravi više službeničke i robske nego li vitežke; gra- 
djanstvo kukavno bez viših nazora i ciljeva; seljačtvo potla- 
čeno i pogaženo, osobito iza seljačke bune križarske, nalik 
više poganskim robovom, nego li kršćanskim slobodoumnim 
Ijudem. Uz to bijaše plemstvo, koje u svem zastupaše narod, 
podieljeno na stranke. A ugled i snagu vjere, jedine prvašnje 
moralne i složne sile u Ugarskoj, poče podkapati nova vjera 
Luterova i Kalvinova, u pratnji s indifirentizmom i nenaobra- 
ženim liberalizmom. 

U Hrvatskoj je dapače plemstvo tražilo već druge gospo- 
dare i vladare u Austriji i u Rimu, u Mletcih i u Turskoj. 
Nitko ne htjede tu ni slušati zapoviedi kraljeve. Erdelj pod 
slavohlepnim vojvodom Ivanom Zapoljskim spremao se sve 
više, da ustroji nezavisnu vojvodinu, a na samom kraljevskom 
dvoru bijaše obćeniti metež. Ondje vladahu tohka načela, ko- 
liko bijaše mogućnika, od kojih pristajahu jedni uz kralja, drugi 
uz Njemkinju kraljicu. U tom vrzinom kolu imao se kretati 
novi kancelar, duša čitave uprave. A mnogi ga ne gledahu 
rado već radi toga, što bijaše hrvatskoga poriekla, premda 
u Ugarskoj tomu vikh bijahu, jer od vremena velikog Mati- 
jaša kralja, kad bijaše kancelarom slavni Ivan Vitez od Srednje, 
sliediše ovoga u istoj časti mnogi Hrvati. 

U opisanom dakle položaju našao je državu novi kancelar 
Brodarić, kad u isto vrieme dospievahu od granice turske sve 
zlokobniji i užasniji glasovi. Da postigne veći ugled i snagu 
kao kancelar, zamoli Brodarić papu odmah iza svoga imeno- 
vanja dne 17. ožujka 1526., da svojim upHvom izradi kod 
kralja, neka nadbiskup kaločki Tomori, poznat kao poštenjak 
i muž savjestan, bude imenovan državnim blagajnikom. U 
svom pismu veU Brodarić: »Vaša Svetost ima sada kancela- 
rom onoga, kojega je željela. On se, ako ni u čemu, a to ba- 
rem u nepovredivosti načela i u vjeri prema samomu sebi, kao 
i prema kralju i državi, pohvaUti može. Ali kancelar, kakav i 
kolik on bio, nije ništa bez blagajnika, kao što ni uprava 

države i svi njezini javni poslovi ne vriede ništa bez novaca. 
Kako su pako dohodci kraljevi i kraljevine, od vremena Ma- 
tijaševa razsipani, na tisuću strana razbacani, i kako se još 
danas razsiplju, to zna dobro Vaša Svetost. Od svih ljudi, što 
se tuda veru oko kralja, nije nijedan sposoban za savjestna 
blagajnika do nadbiskupa kaločkoga Tomorija«. Ali Brodarićeva 
se želja izjalovi. Njegovomu mužu poštenjaku bijaše sudjena 
druga najviša čast, kojoj nije bio dorastao. On je morao vo- 
diti u najopasnije vrieme narodnu i kraljevu vojsku proti 
Turkom; s kojim uspjehom, to je poznato. 

Medju tim su se razigrale strasti sve to više po čitavoj Ugar- 
skoj. Na saborih rakoškom, tokajskom i budimskom niesu znali 
raditi drugo nego ocrnjivati i progoniti jedan drugoga. Pala- 
tina Stjepana Verbeca maknuše sa svoga mjesta i htjedoše ga 
ubiti. Psovahu na sve, koji se desiše oko kralja. Dakako da 
nije ni Brodarić mogao zdrav i čitav proći, jer mu mnogi 
zavidjahu odličan položaj uz kralja. Strastveni zanesenjaci niesu 
štedili ni pape ni njegova poslanika, plemenitoga i umnoga 
Burgija. Kralj, da utiši razdraženo plemstvo, posla jednom Bro- 
darica na sabor, neka svojom poznatom rječitošću umiri ne- 
zadovoljnike. Ali ga sabor ne htjede ni slušati; morade se 
vratiti a da nije ni rieči progovorio. O obrani zemlje jedva se 
štogod zaključivalo, a silna turska vojska stajaše već na granici 
Sriema i Slavonije. Jedini papinski legat zajedno s kancela- 
rom Brodarićem poskrbiše se barem za novčanu podporu, koju 
izmoliše opetovano od pape. Nu ovimi novci mogahu jedva 
najpotrebnije ratne troškove namiriti, za koje ne doteče ipak 
ni oteto i razgrabljeno crkveno blago. S druge strane podko- 
paše na dvoru iz mržnje i nepovjerenja ugled erdeljskog voj- 
vode Ivana Zapoljskog i hrvatskog prvog viteza one dobe 
Krsta Frankapana, premda bijaše kralj u skrajnoj nuždi pri- 
siljen obojicu zamoliti za pomoć i ponuditi im zapovjedničtvo 
vojske. Ali se oba ili slučajno ili hotomice oglušiše pozivu. 
Oba zakasniše da udioničtvuju kod užasne katastrofe, koja po- 
stignu Ugarsku kod Muhača. 

Kada su Turci prošli bili preko Save, i kada počeše juri- 
šati na Petrovaradin, tekar onda (20. srpnja 1526.) krene kral) 
Ljudevit II. uz pratnju palatina, primasa i kancelara Brodarica 
s 4000 vojnika iz Budima prema Tolni, gdje se imala sakup- 
ljati kraljeva vojska. Već 27. srpnja piša Brodarić iz kraljeva 
tabora kod Erda papi Klimentu VII. : »da samo Bog, ili koja 
nenadana sreća može spasiti Ugarsku od propasti. Ja,« veli 
on, »ne vidim spasa. Kad bih mogao, učinio bih sve, da po- 
mognem ; ali šta ću da činim u tolikoj nevolji kraljevoj, u toj. 
obćenitoj smetnji, uz zlobu ljudi, uz domaću neslogu, uz silu 
i premoć neprijatelja, a uz moje siromaštvo. K tomu sam još^ 
u svojoj časti novajlija, kojega mnogi progone, a drugi mu 
zavide. Nu premda niesam ni podpunoma zdrav, radit ću sve^ 
što uzmognem, makar i poginuo (usque ad capitis discrimen).« 

Iz Sv. Gjorgja kod Tolne odgovori Brodarić 6. kolovoza i 
kraljici Mariji na njezino pismo. Piše joj, da u velikoj smetnji, 
u kojoj se nalazi sve, što ga kruži, ne zna što da joj javi. Go- 
vori o napredovanju Turaka, koji će do mala zauzeti Osiek, 
Tuži se na kraljeve savjetnike, koji žele da lete, a ne imaju 
krila. »Mene — veli — koji želim i savjetujem, da budu oprezni, 
nazivlju strašivicom. Neka mi vjeruje Vaše Veličanstvo, mi 
smo u velikoj opasnosti (in extremo periculo). Nu ja ću uviek 
savjetovati ono, što držim za dobro i koristno, makar i gla- 
vom platio!« 

U nesretnoj bitci kod Muhača vojevao je Stjepan Brodarić 
zajedno s Hrvati pod banom Franjom Bacanom i sa svojim 
bratom Matijom na desnom krilu vojske. Oba brata zajedno 
s banom spasiše se sretno iz užasna poraza. Poslije bitke piša 
odmah Brodarić Petru Tomickomu, biskupu krakovskomu i 
podkancelaru poljskomu, i Krzickomu, biskupu Przemislav- 
skomu. Obojici dojavi nesretni konac bitke muhačke. 

Brodarić primi medju prvimi i glas o smrti kraljevoj, koju 
Franjo Šarfi iz Gjura dojavi, opisav mu, kako su kraljevo 
truplo našli u dunavskom blatu. Iza bitke muhačke nastade 
drugo razdobje u životu Stjepana Brodarica. Zapade ga težka 

zadaća, da odluči, uz kojega od dvaju preten-denta krune sv, 
Stjepana da pristane. Iz prvine bijaše podobro privržen udovi 
kraljici. U dogovoru š njom bijaše odlučio u Požunu, da se 
sazove sabor, a ovaj da bira kralja po svojoj volji. Čini se, 
da ga je i nadvojvoda Ferdinand s početka držao za svoga 
privrženika, jer ga bijaše uvrstio medju one vjerne, kojim je 
pismeno obreko, da će im sva dobra i časti nadomjestiti, koja 
već izgubiše ili bi s vremenom izgubiti mogli nastojanjem pro- 
tivne mu stranke Zapoljeve. 

Nu Brodarić se ne mogaše ipak odvažiti konačno, uz koju 
stranku da pristane. S toga ostavi boležljiv, kako je bio, doskora 
Požun i otidje u Krakov k svomu prijatelju nadbiskupu Petru 
Tomickomu, koji ga veoma gostoljubivo primi. Kod njega pro- 
živi njekoliko vremena, baveći se pisanjem svoje poviesti bitke 
muhačke, koju posveti kralju poljskomu Sigmundu. Kasnije 
opjeva on i svoga domaćinu Tomickoga u latinskoj elegiji, u 
kojoj kaže medju ostalim, da ga je Tomicki kao prognanika i 
bolestnika gostoljubivo primio, te mu bio otcem i bratom u 
njegovoj nevolji. Neka mu Bog plati za tu ljubav!"* 

Kako su Poljaci u obće nagibali više stranci Zapoljevoj nego 
li Ferdinandovoj, nije za čudo, da se je i Brodarić, poput 
svojih mnogih prijatelja poljskih, pridružio napokon odvažno 
stranci Zapoljevoj. Mi ga nalazimo već kod svečanoga kruni- 
sanja Zapoljeva u Stolnom Biogradu. Od tada osta on vjeran 
pristaša kralja Ivana, držeći se primjera mnogih umnih i naj- 
odvažnijih Hrvata, kao Krsta i Franje Frankapana, Šimuna i 
Petra Erdeda, Ivana Statilejića, Gjurgja Utješenića, Antuna Vran- 
čića i braće i nećaka mu, Ivana Taha, uz mnoge druge. Svi 
ovi pristadoše uz stranku Zapoljevu već radi toga, jer ju dr- 
žahu u ODĆe za stranku narodnu, ustavnu i slobodoumnu, koja 
stoji na temelju poviesti, naprama Ferdinandovoj, koju sma- 
trahu za stranku njemačku, protivnu narodnim interesom i obi- 
čajem a sklonu tudjinstvu. 

Godine 1527. nalazimo Brodarica u Budimu na dvoru 
kralja Ivana. Odatle je dopisivao sa svojinu poljskimi prijatelji 

Tomickim i Krzickim. Mjeseca ožujka bio je i na saboru bu- 
dimskom, sazvanom od kralja Ivana. S njim zajedno bijahu i 
njeki hrvatski zastupnici, kao : Krsto Frankapan, tadašnji ban 
hrvatski, Šimun Erdedi, biskup zagrebački, Franjo Jožefić, biskup 
senjski, Ivan Statilejić, predstojnik crkve budimske, Ivan Horvat, 
predstojnik crkve šipuške, Ivan Tahi, prior vranski, Petar Er- 
dedi Moslavački, Ivan Banfi-Talovac Lendavski, veliki župan 
virovitički, Valentin Turek-Hening Susedgradski, Petar Račić, 
Ivan Tanci, Andrija od Drežnika, Ivan Levkuš, Mihajlo Ke- 
šerev, Vladislav Ratkaj, Gašpar Kecer Radovanski, Ivan Turoc 
Ljudbrežki, i Matija Brodarić, brat Stjepanov, uz zastupnike od 
50 ugarskih županija. 

Iz svega se toga vidi, da su oni krivo pisali, koji tvrdiše, da 
je Brodarić iz prvine sliedio stranku kralja Ferdinanda I., dočim 
se desio iz početka uz udovu kraljicu, dok se još nije ni znalo, 
koga će narod birati kraljem. A kad ponajprije Zapolju okru- 
niše, osta mu on do smrti vjeran. Kralj Ivan znao je i cieniti 
njegovu vjernost. Već koncem godine 1527. posla on njega i 
Franju Frankapana, novoga nadbiskupa kaločkog, u Poljsku, 
da traže pomoć od kralja Sigmunda proti Ferdinandu. Kad 
ovaj sa svojom njemačkom i češkom vojskom u Ugarskoj sretno 
napredovati poče, bijaše Zapolja prisiljen uteći takodjer u Poljsku, 
pošto mu Ferdinandovi vojskovodje Ivan Katzianer, Pavao Bakić 
i Ljudevit Pakrački opetovano razbiše vojsku. Kad se mjeseca 
listopada Ivan Zapoljski opet vratio na čelu poljske i ugarske 
vojske, pratili su ga Brodarić i Franjo Frankapan. 

I godine 1529. sudjelovao je Brodarić na Ivanovu saboru u 
Budimu. Odatle je pisao 29. rujna poljskomu kancelaru i 
kaštelanu krakovskom Krsti Sidlovickomu. On mu javi, da je 
po kralju urečen sabor za 18. listopada. 

Istomu Sidlovickomu i Petru Tomickomu piša Brodarić iz 
Budima i 12. listopada, dočim se je početkom godine 1530, 
desio već u Mletcih, kamo ga valjda poslaše u državnih po- 
slovih. Iz Mletaka je dopisivao mjeseca siečnja opet sa svojimi 
poljskimi prijatelji. Dne 5. veljače primio je u Mletcih od 

svoga brata Matije viest, da su Turci porobili pečujsko polje. 
Mjeseca svibnja bijaše se već vratio u Budim. Odatle piša 
svomu prijatelju Tomi Nadaždu, 'da njihovu stranku uznemi- 
ruju svakojake nepovoljne viesti i grožnje Niemaca. O Ivanu 
Tahu, prioru vranskom, javi mu, da je iz Budima zlovoljan 
otišao u Hrvatsku i da se s kraljem ni oprostio nije. »Govore«, 
da šuruje sa strankom Ferdinandovom, što se je kasnije i obisti- 
nilo. Priobći mu takodjer, da će valjda morati kao poslanik 
otići u Carigrad, ali kasnije poslaše drugoga mjesto njega. O 
kralju Ivanu piša, da umire od gladi, jer s dohodci zlo upravlja. 
Iste godine 1530. piša Brodaricu i stari njegov prijatelj Ni- 
kola Olah (Vlah), tadašnji savjetnik kraljice Marije u Belgiji, a 
kasnije biskup zagrebaćki i primas ugarski. U pismu pisanom u 
Linču 18. veljače čudi se Olah, kako je mogao na toliko 
pogriešiti prama dosljednosti, da je ostavio kraljicu udovu, 
kojoj bijaše prije toliko privržen, »Ovo Ti, veli, svi zamieraju, 
i kude te i psuju na moju veliku žalost. Ne znam, što radiš, 
što misliš, gdje li se nalaziš } Želim kao stari tvoj prijatelj, da si 
zdrav, gdje god boraviš, i da se opametiš.« Iz toga pisma 
dalo bi se zaključiti, da na kraljičinu dvoru niesu ništa znali 
o Brodarićevu mletačkom poslanstvu. Morao je dakle potajno 
otići u Mletke i još tajnije raditi. I bivšemu papinskomu le- 
gatu barunu Burgiju piša Olah iz Bruselja 25. listopada 15 31., 
da je Brodarić odma poslije njegova odlazka iz Požuna (go- 
dine 1526.) otišao u Budim i pristao uz stranu Zapoljevu, 
premda je bio kod izbora Ferdinandova (čemu ipak ne imamo 
dokaza). I u tom pismu veli Olah, da ne zna ništa izvjestna 
o sadanjem stanju Brodarićevu, te dodaje, da mu je Brodari- 
ćeva sreća već od prije na srcu, jer mu mnogo duguje za 
usluge. •''* Brodarić ga je kao predstojnik crkve pečujske, kao 
mlada čovjeka u Pečuhu revno podupirao. Njekoliko dana 
za tim piša Olah opet kardinalu Burgiju, da car Karlo V. oče- 
kuje u Bruselju Brodarica kao poslanika Zapoljeva. »Tomu se 
mnogo veselim, jer ću vidjeti staroga prijatelja, premda će 
mi težko biti s njim obćiti, jer se neprijatelji vladara moraju 

smatrati i za osobne neprijatelje«. Nu ove neprilike bijaše Olah 
lišen, jer Brodarić nije došao u Bruselj. On se desio ove go- 
dine (153 1.) u Erdelju u pratnji Ivana kralja. 

Franjo Frankapan Cetinski, vjeran drug Brodarićev, piša mu 
18. travnja 153 1. u ime Jerolima Laskoga, moleći ga, neka 
nagovori kralja Ivana, da zaprieči sabor, sazvan po Petru Pe- 
renju u Vesprem, jer ovaj gleda samo na svoju korist i želi 
pomoćju Turaka dokopati se vlade u Ugarskoj. Nu taj sabor 
bijaše od obiju kraljeva prepr^ečen, jer se proti obadvojici po- 
stupati namjeravalo. 

Koncem god. 153 1. živio je Brodarić u njekom samostanu 
pustinjaka sv. Pavla. Odatle pisao je mjeseca listopada nadbiskupu 
Tomickomu. Sliedeće godine 1532. desio se njeko vrieme u 
gradu Lipi (valjda erdeljskom). Odavle je pisao 9. svibnja 
svomu prijatelju Tomickomu, a 14. lipnja zajedno s Franjom 
Frankapanom Tomi Nadaždu. U tom se pismu tužio Brodarić, 
da dulje vremena boluje na nogu, što mu zadaje mnogo ne- 
volja. Od njekog vremena počeo se tekar dizati iz kreveta. 
Do mala za tim oporavi se od bolesti, te je već 16. srpnja iz 
Budima javio istomu Nadaždu, da mu je u njekoliko dana to- 
liko pisao, te već ne zna, što da piše, jer je umoran od pi- 
sanja i od očekivanja na odgovor. Tom prilikom preporuči 
mu svoga brata Matiju, »kao sama sebe i još više«. O guber- 
natoru Grittiju javi, da ide sutra na susret caru Sulejmanu. 
Spomenu i Statilejića, koji s Grittijem stoji u dobru spora- 
zumku. 

Car se Sulejman približavao medju tim sa silnom vojskom, 
namjeravajuć skršiti Ugarsku i Beč. Ali slavni Hrvat Jurišić, 
nazvan od naroda Nikolica, razbije kod Kisega sve careve na- 
mjere i velike osnove. Turci se vrate robeć i paleć kroz Šta- 
jersku i Hrvatsku natrag. 

Do mala za tim počeše oba protivna kralja ugarska misliti na 
pomirenje. 31. prosinca 1532. bijaše ugovoreno primirje. Odmah 
za tim počeo se Brodarić i Nadaždi u ime kralja Ivana dogo- 
varati o miru s Ferdinandovci. U veljači 1533. sastao se u 

Požunu čitav kongres, koji bi bio imao u ime cara Karla V. i 
obiju kralja utanačiti podpuni mir. Od strane Zapoljeve bijahu 
odaslani Stjepan Verbec, Franjo Frankapan, Stjepan Brodarić, 
Toma Nadaždi i Jerolim Laski. 

Dobivši o tom viest Nikola Olah u Belgiji, piša 2. veljače 
Brodaricu, kako se raduje, što se napokon počelo raditi o miru. 
»Bog će se tim, veli, smilovati pogaženoj zemlji Ugarskoj, koja 
već sedam godina trpi najveće nevolje. Da nam možeš, — na- 
stavlja čestiti Rumunj Olah, — priobćiti vesele viesti o dobrom 
uspjehu ovamo, ne bi nam (misli kraljicu Mariju i sebe) ništa 
povoljnijega učiniti mogao.a Kad istomu Olahu dojavi Kornelio 
leper, carski poslanik, viest o jur sastavljenom kongr^esu, piša 
on Brodaricu, da ga veoma veseli, što je i on članom povjeren- 
stva. Preporuča mu njeke svoje želje, koje da će mu priobćiti 
njegov upravitelj dobara. Glavna želja Olahova bijaše, da bude 
opet pozvan u domovinu, i da dobije ondje kakovo odlično 
dostojanstvo, uzdajući se u pomoć svojih starih prijatelja Broda- 
rica i Nadažda. Brodarić mu odgovori iz Požuna 8. ožujka, da 
ga je pismo veoma razveselilo, da se ugodno sjeća svoga starog 
prijatelja i onih liepih vremena, kad je u Erdelju u njegovoj 
kući sprovodio vesele dane, okružen od njegovih malenih ne- 
ćaka, koji mu bijahu tako omiljeli, kao da su od njegove krvi. 
Obriče, da će rado podupirati sve njegove želje, a moli ga 
ujedno, tla izruči kraljici najponizniji naklon; neka joj kaže, 
da ne će nikada zaboraviti onih dobročinstva i odlikovanja, 
koja je nevriedan od nje primio. Da nije tako odaljen, rado 
bi joj se osobno poklonio, nu ako se utanači mir, da ne će 
štedjeti truda, da se opremi, ako i na daleki put do nje. 

Ferdinandov član povjerenstva Aleksije Turzo, dvorski sudac 
i kraljev namjestnik u Ugarskoj, piša još 8. ožujka 1533. kralju 
Ferdinandu ; »Budući da se ne zna, hoće li Turčin htjeti sklo- 
piti mir, to će gledati, da utanači mir sa Zapoljevci, što će mu 
iasno za rukom poći, jer će se na brzo nagoditi s Frankapa- 
nom i Brodarićem, koji u njega veće povjerenje imadu nego 
li u druge članove kongresa. Ova dva, — veli Turzo, — rav- 

Kakn^OTić Hrvati. 3 

naju Ivanom po svojoj volji (video namque istos duos ha- 
bere Johannem pene ad suum arbitrium), a rado čine sve, što 
služi na korist kršćanstva i Ugarske.« Nu domala razpao se i 
ovaj kongres mira. Dogovaranje bijaše prekinuto od strane 
Ferdinandove, jer njegov poslanik u Carigradu Jerolim Zadranin, 
rodjak Nikole Jurišića, ugovori mir s Turci. Uslied toga pre- 
kine Ferdinand ugovoranje mira. Zapolja pozove natrag Ver- 
beca i Frankapana. U Požunu osta jedini Brodarić još osam 
dana, da nastavi pod izlikom dogovore, dok se i Ferdinadovi 
povjerenici ne razidjoše. 

Carski poslanik Kornelio Šeper piša o tom obširnije Nikoli 
Olahu u Belgiju. On mu priobći, da je s čestitim Brodarićem 
sklopio tiesno prijateljstvo (singularem contraximus familiari- 
tatem). Brodarić mu povjeri, da je Ivan Zapoljski, po na- 
govaranju njegovu, Frankapanovu i Nadaždovu, doista od- 
reći se htio krune, i pod njekimi uvjeti odpustiti Ferdinandu 
Ugarsku. Tada dodje iznenada glas o ugovorenom s Turci - 
miru, na što prestane svako ugovaranje. »Ja ću, — reče Bro- 
darić, — i nadalje nastojati oko mira. Meni nije stalo do sa- 
dašnjeg mog položaja, jer mogu dobiti, ako hoću, službu i 
kod pape i kod kralja francezkoga. Nu stalo mi je do koristi 
kršćanstva.« 

Kad se Brodarić vratio iz kongresa u Budim, našao je tu svoje 
drugove Stjep. Verbeca, Fr. Frankapana, Šimuna Erdeda, koji 
dodjoše, da se dogovore s kraljem Ivanom, šta će da nadalje 
rade. Brodarić je takodjer iz Budima uvjeravao carskoga posla- 
nika, da nije izgubio nade u mir. On mu savjetova, neka drži 
Ferdinandove i carske povjerenike na okupu, čim bi se laglje 
na nov dogovor sastati mogU. U isto doba bijahu u Budimu 
i njeke pomoćne čete turske. Biskup Šimun Erdedi opisa u 
poslanici na Tomu Nadažda grozote, koje počiniše ovi Turci 
u ono doba. On navede, kolike dragocjenosti porobiše, koje 
javno u Budimu prodavahu, i koliko siromašnih sužanja od- 
vedoše na brodovih u Tursku. Njeki Magjar More, drug Tu- > 
reka, kojega uprav tada ubiše, bijaše, veli, - sa svojimi Turci 

zarobio silno blago, med ju ostalim i6o povećih srebrnih čaša 
i pehara, četrdeset vrećica zlatnih dukata, više dragocjenih 
koža, množtvo konjskih prepasača i sprava od srebra i zlata 
od velike vriednosti, svirala i drugih stvari iz kraljeve riznice. 
Sve ovo, veli, razgrabiše Turci. Ovi žalostni prizori i bez- 
zakonja turska, počinjena kršćanom, natjeraše valjda Simuna 
> Erdeda i Tomu Nadnžda, te su domala prešli na stranu Fer- 
dinandovu. 

Iza svoga povratka iz Požuna stao je Brodarić opet bolovati.. 
O tom piša Korneho Šeper NikoU Olahu iz Beča 12. travnja 
god. 1533.: »Brodarić je otišao iz Budima; namjerava ići u 
Mletke, da se tamo lieči.« Prvoga svibnja javlja opet Nikola 
Olah Šeperu, da je primio pismo od Brodarica, ali ne veli, 
odakle. Da li je doista bio u Mletcih ili gdje drugdje, ne znamo. 
'Sliedeće godine 1534. posla ga opet kralj Ivan u Beč, da po- 
kuša nastaviti ugovaranje mira. Ujedno dade po Franji Fran- 
kapanu pismeno umoliti papu Pavla III., da njegovu želju 
podupre kod Ferdinanda I. To je papa i učinio. AH Ferdinand 
ne htjede da čuje o miru, jer se glasalo, da je car turski 
gnjevan na Ivana poradi umorstva Grittijeva, i da mu se grozi 
ratom. Brodarić se morao iz Beča vratiti, a da nije Ferdinanda 
ni vidio. Da mu se osveti, posla kralj Ivan Antuna Vrančića 
u Englezku i Francezku, da ondje potraži pomoći proti Fer-* 
dinandu. 

Tečajem godine 1534. mjeseca listopada nalazio se Brodarić 
u Velikom Varadinu, a mjeseca studenoga opet u Badimu. Iz 
obiju mjesta dopisivao je s Petrom Tomickim, biskupom kra-> 
kovskim. U ožujku god. 1535. posla ga kralj Ivan iznova u 
Beč, da razpita,, na koliko su kod tamošnjega dvora razpolo- 
ženi na mir. Sad bijaše bolje primljen od Ferdinanda I. Bro- 
darić mu- predloži, da imenuje novo povjerenstvo, koje bi imalo 
vi^ćati o miru. Ferdinand prihvati taj priedlog. Ali potajno je^ 
^ radio podjedno o propasti Ivanovoj. Novi sastanak povjerenika ' 
od obiju strana bješe zaključen. Koncen) travnja dodjoše^ Beč 
Ivanovi povjerenici: Brodarić, Fr. Frankapan, Stjepan Verbec, ' 

Benko Bajoni i Sigmund Roman, da ugovore mir. Dogovori 
trajahu do 31. kolovoza. Ali ni ovomu dogovaranju ne bijaše 
drugi uspjeh, nego što je produljeno primirje do konca ožujka 
1536. Mjeseca studenoga 1535. bijaše Brodarić poslan opet u 
Beč s očitovanjem, da je Ivan Zapoljski pripravan podvrći se 
posredničtvu cara Karla V. u poslu mira i da je sklon odreći 
se krune. 

Kad se Brodarić iz Beča vratio, imenova ga kralj Ivan bisku- 
pom pečujskim, uz pridržanje biskupije sriemske. Nu u poviesti 
crkve pečujske nije on ubrojen medju biskupe, valjda što nije ni- 
kad ni stolicu ondješnju zasjeo. Nu kao biskup pečujski podpisao 
se je u poslanici pisanoj svomu prijatelju Olahu iz Napulja 26. ve- 
ljače 1536. U Italiju bijaše on došao zajedno s Franjom Fran- 
kapanom, da se dogovaraju o miru s carem Karlom V., koji 
se uprav tada desio u Napulju. U svom kratkom pismu na * 
Olaha žali Brodarić, što već veoma dugo niesu uzajamno do- 
pisivali. Uvjerava ga, da ga ljubi kao rodjenoga brata. O miru 
veli, da je u Beču dotle ugovarano bez uspjeha, dok niesu za- 
ključili, da se ugovaranje ima premjestiti u Napulj. Nada se, 
da će se tu bolja svrha postići. Bog bi dao! nastavi, jer to 
iziskuje sreća careva i njegova brata Ferdinanda. Moli napokon, 
da ga Olah preporuči kraljici Mariji. Ako li se ona radi njegova 
odlazka iz Požuna još uviek na nj jedi, neka joj navede rieči 
pjesnika, koje glase: »Nerado, kraljice, odoh s Tvoga praga, 
al me sudba bogova nagna, da putujem po ovih valovih.«* 

Olah odgovori Brodaricu veoma dugačkim pismom iz Genta 
n Belgiji 30. ožujka god. 1536. U tom latinskom pismu, na- 
trpanom učenimi citati grčkimi, piše Olah, kako ga je u ve- 
like razveselilo njegovo pismo. Očituje mu svoje prijateljstvo 
i svoju odanost. Spominje se ugodno svojih mladih dana, u 
kojih mu je već Efrcđarić prijateljski naklonjen bio. »Ja sam 
već onda smatrao i štovao te kao svoga gospodina i drugoga 
otca. Ja se tebe sjećam svaki dan i svakom prilikom. Ovo; mi 
mogu posvjedočiti biskup Kornelio Šeper i kardinal Ivan Burgio, 
kojim u listovih uviek o tebi govorim kao o ljubljenom svom 

prijatelju. Da ti češće ne pišem, uzrok su naši razdvojeni po- 
litički nazori i bojazan, da nas radi uzajamna prijateljskoga do- 
pisivanja klevetnici ne ocrne kod naših vladara.« Olah se tuži 
na dalje na žalostno stanje Ugarske, koje će, ako dulje po- 
traje, upropastiti čitavu zemlju i bez vanjskih neprijatelja. Što 
će istom onda biti, ako vaši prijatelji bjeloglavci (alboca- 
puciati, t. j. Turci s bielom čalmom) prevladaju svom Ugar- 
skom? Koje težko robstvo čeka tada narode? S toga nam 
treba svakako mira, koji sada uz cara sklopiti možete. Od 
tebe i od tvoga druga nadbiskupa kaločkog (Frankapana) za- 
visi sad mir i udes Ugarske. Napokon veli o kraljici, da mu 
je kazivala, da je primila od njega pismo. »Izmirit ću se, — 
reče, — s njim rado, ako pribavi Ugarskoj mir.« 

Iz Napulja ode Brodarić u Rim; odatle odgovori na pismo 
Olahovo 22. travnja 1536. Tuži se opet na svoju bolest; morao 
je posjetiti Sienske kupelji. Glede nastavka dogovora o miru 
bijaše car odlučio poslati k Zapolji nadbiskupa lundenskoga 
(Wesea) s Fr. Frankapanom. »Ja ću, - — veli, — ostati kod 
cara, dok se posao ugovaranja ne svrši.« Preporuča se opet 
kraljici s uvjeravanjem, da radi u korist njezinu i njezine braće, 
cara i kralja, radeći za mir. Opet bijaše primirje utanačeno do 
mjeseca rujna. Zapoljeve uvjete mira bijaše car prihvatio go- 
tovo sve. Ali Ferdinand ne htjede uz njih pristati. Uslied toga 
zlovoljan nadbiskup Wese mogao je s punim razlogom pisati 
carskomu kancelaru Granvillu: »Vaše je gospodstvo imalo 
pravo, kad je meni višeputa reklo : ova gospoda ne znadu vo- 
diti rata, niti znadu sklapati mir.« 

Kad se Brodarić vratio iz Italije, bijaše god. 1537. imenovan 
biskupom vackim. S ovom biskupijom dobi dakako mnogo 
više dohodka, nego što ga davahu biskupije sriemska i pečujska 
pod gospodstvom turskim. S Ferdinandom I. morao je i na- 
dalje ugovarati o miru. Ali ni njemu ni njegovu drugu Fran- 
kapanu ne podje za rukom postići žudjenu svrhu. Tekar onda, 
kad Zapoljevci u gornjoj Ugarskoj opet počeše napredovati, 
a Ferdinandovci kod Osieka pod generalom Katzianerom od 

Turaka bijahu razbijeni, posla Ferdinand svoje povjerenike u 
Veliki Varadin, da sklope mir. Ugovor mira bijaše 24. ve- 
ljače 1538. utanačen i podpisan. U smislu toga ugovora ostala 
je Hrvatska i Slavonija i nadalje pod vladom Ferdinandovomj 
a Zapolja zadržao je sve u Ugarskoj i Erdelju, što je onda 
posjedovao. Naslov kralja Ugarskog i Hrvatskog priznat mu 
je; car i kralj Ferdinand priznavaše ga za svoga brata. Jedan 
uvjet mira bijaše takodjer, ako bi Zapolja imao sina, da nm 
Ferdipand ima dati svoju k^^r za ženii. Ovaj nepovoljni za 
Ferdinanda ugovor mira bijaše posljedica njegove nepromišljene 
tvrdokornosti i nepostojanosti. 

- Ivan Zapoljski ne bijaše još tada oženjen. Sad se je imao 
ogledati za ženu; odluči zamoliti kralja poljskoga Sigmunda 
za njegovu kćer Izabellu. Kao prosce posla on opet svoja dva 
pouzdana ljubimca Stjepana Brodarica i Stjepana Verbeca u 
Poljsku. Ovi krenuše na put 29. siečnja 1539. Njihovu prošnju 
usliši kralj Sigmund, te oni zaručiše Izabellu, kćer kralja i nje- 
gove druge žene Bone Sforzove, s kraljem Ivanom. Kad ovu 
veselu viest donesoše u Budim, nadari ih kralj veoma bogato. 
Kratko vrieme za tim posla kralj Ivan Brodarica, Petra Perena, 
i Stjepana Homonaja-Drugeta s velikom pratnjom u Poljsku 
po svoju nevjestu. U Poljskoj su se pridružili mnogi poljski 
svatovi uz ugarsko poslanstvo. S velikim sjajem dopratiše oni 
kraljevsku nevjestu do Košića i odatle u Budim. 

Poslije trodnevna odmora sliedilo je 23. veljače u Stolnom 
Biogradu svečano vjenčanje i krunisanje mlade kraljice Izabelle. 
Kod vjenčanja zastupao je kralja Ferdinanda 1. grof Nikola 
Salm. Bračni ugovor podpisao je i Stjepan Brodarić kao po- 
slanik kraljevski i kao biskup vacki. 

Ovo Brodarićevo poslanstvo bijaše, na koliko znamo, njegov 
posljednji javni čin. Mjeseca srpnja 1539. dao ga je još pozdra- 
viti kardinal Sadoleto u pismu poslanom Franji Frankapanu. 
Istomu Sadoletu pisao je Brodarić još mjeseca rujna 1539. u 
Rim, premda se kardinal tada tamo nije desio. Ovo javi on 
sam Frakapanu u listopadu izpričavajući se, da radi svoga od- 

suca nije mogao zadovoljiti molbi Brodar ićevoj. U rujnu ili 
listopadu pisao je Brodartć takodjer svomu staromu prijatelju 
Olahu, koji je tada kao novo imenovani kanonik čuvar crkve 
Stolnobiogradske boravio u Beču. Brodarić mu priobći, da se 
sprema posjetiti ga ili u Sagu ili u budi kojem od karpatskih 
gradova. Naprotiv obreče mu Olah, da će ga s dozvolom svoga 
vladara Ferdinanda I. posjetiti u njegovu domu u Vacu. Med ju 
tim pade Brodarić u opasnu bolest, a iza kratka bolovanja umre 
u svom biskupskom gradu u Vacu 17. studenoga 1539. 

Nikola Olab, dobivši glas o njegovoj smrti, javi 17. stude- 
noga tu žalostnu viest staromu obiju prijatelju Tomi Nadaždu, 
tadašnjemu banu hrvatskomu, koji bijaše i hrvatski vlastelin. 
Olah veli, da se nije mogao uzdržati od plača, kad je primio 
tužnu viest, da im je umro toli vjeran prijatelj. 

I Antun Vrančić nije propustio smrt svoga velikog zem- 
ljaka dojaviti Petru Opalenskomu, učitelju poljskoga kralje- 
vića Sigmunda. Evo, što piša o njemu: »Stjepana Brodarica, 
muža, kakva zaista dugo ne će imati Ugarska, izgubili smo. 
Ne ima, tko ga ne bi oplakivao. Umro je smrću veoma lakom 
i vriednom njegova života i značaja, a tako naglom, da je 
jednim dahom, kano da će zaspati a ne umrieti, do zadnjega 
časa s razborom razgovarajući u svojoj kuli biskupije vacke 
dušu pustio.« ^ 

Prijatelj Brodarićev, kardinal Sadoleti, saznao je tekar go- 
dine 1540. o njegovoj smrti. Iz Karpentrasa pisao on 10. ko- 
lovoza Franji Frankapanu : »Težko mi bijaše, što je naš Bro- 
darić umro. IzgubiU smo zaisto prijatelja i baš valjana i pa- 
metna čovjeka.« ® 

Cesto puta spomenuti Olah, kasniji biskup zagrebački, 
napisa na uspomenu svoga prijatelja nadgrobnu pjesmu, kojoj 
je sadržaj ovaj : Ovdje počiva Brodarić, pun dike i slave. 
Dok bude svieta, vazda će živjeti njegova krepost i učenost, 
sveta vjera, čestitost i ljubav. Papa, komu je revno služio, od- 
likovao ga je čašću. Sretna li njega, koji je vidio sjajnu slavu 
otačbine, al nije Htio gledati njezina poraza. A ne mogavši 

nikako izliečiti naše nevolje, sam od nevolje preseli se naglo 
u vječnost.* 

Da li je Stjepana Brodarica njegov brat Matija preživio, ne zna 
se; od plemićke porodice spominju se i kasnije njeki članovi. 
God. 1552. potvrdi Kristina Bišejeva, žena Jurja Brodarica, da 
je po Kozmi Brodaricu podpuno primila svoj ugovoreni miraz 
iz imanja zvana Jurašin. Ne znamo, gdje je ležalo ovo dobro. 

Stjepana Brodarica držahu u svoje doba za jednoga od naj- 
učenijih, najznačajnijih i najuglednijih muževa. Kao ljubimac 
papa i kraljeva, kao prijatelj prvih dostojanstvenika i moguć- 
nika na ugarskom, poljskom i papinskom dvoru, bijaše rado 
gledan u svakom družtvu. Još kao predstojnika crkve pečujske 
htjede ga papa Kliment VII. imenovati kardinalom, ali ga upo- 
zoriše, da bi mu ta visoka čast mogla nanieti mnogo nepri- 
jatelja i zavidnika, osobito u krugu viših crkvenih dostojan- 
stvenika. Uza sav svoj ugled i upliv bijaše on ipak veoma 
čedan i umjeren, niti je hlepio za visokimi častmi. Rado se 
bavio knjigom, čitanjem i pisanjem. U dopisivanju s prijatelji 
i mogućnici bijaše neutrudljiv. Kamo sreće, da imamo u jedno 
sabrane sve njegove dopise ; oni bi nam razjasnili i život njegov 
i poviest onoga vremena. 

Od njegovih književnih radnja malo nam je poznato. Od 
njegovih latinskih pjesama jedva je sačuvano njekoliko njih, 
a od njegovih povjestničkih djela poznat nam je jedini opis 
muhačke bitke uz kratak zemljopis Ugarske i njekih povjestnih 
crtica iz dobe kralja Ljudevita II. Ova poviest je štampana 
više puta. '** 

teobične li vrsti sliku prikazuju u poviesti svieta Hrvati 
šesmaestoga vieka ! Domovina im btjaSe razcjepkana na 
više dielova i država, narod podčinjen vladi austrijskoj, 
mletačkoj i turskoj. Staro, slavno ime kraljevine 
Hrvatske bješe spalo na nješto malo opustošena prostora od 
Drave do Jadranskoga mora pod imenom; »Reliquiae regni« 
(ostanci kraljevstva) ; prava naroda gotovo svuda satna, sviest 
narodna malo ne sasvim izgubljena. Pak ipak bijaše ime na- 
roda hrvatskoga svuda dobro poznato, a narod je u trenutku 
svojih najvećih jada i nevolja razvijao toliko duševne i liziČne 
snage, da slična pojava ne opažamo tada u mnogo većih i 
sretnijih naroda, koji su živjeli u nezavisnih, dobro uredjenih 
državah. 

Kao Sto su Hrvati austrijski u ostancih svoje kraljevine dan 
i noć od svojih granica junački odbijali Turke, tako su s 
druge strane Mletčanom i Turkom bili jezgra njihove vojske. 
Ugarsku pako poplavili su upravo u ono doba Hrvati svojimi 
obranbenimi četami, zapovjednici tvrdja i gradova, upravitelji 
povećih kotara i dobara. A Sro je najdivnije, narod hrvatski, 
razštrkan po mnogih krajevih i državah, malo ne do kraja po- 

gažen i smrvljen, dao je u isto doba dvjema silnim državama, 
osmanskoj i habsburžkoj, napose pako kraljevini Ugarskoj, 
toliko državnika, diplomata, dvorskih poslanika i vojskovodja, 
koliko malo koji veliki narod onoga vremena. U Europi ne 
bijaše tada uglednijega dvora, na kojem se ne bi bili udomili 
Hrvati kao državnici, poslanici i govornici. Ne bijaše pokra- 
jine, gdje se ne bi bili pojavili hrvatski učenjaci. Novi tako- 
djer vjerski pokret onoga vremena brojio je medju svoje prve 
borioce hrvatske protivnike rimskih obreda i dogmata, kao 
Matu Frankovića, poznata svietu pod imenom Flacius Illyricus, 
veleumna Petra Vergera, Andriju Dudića Orehovečkoga, Ivana 
Ungnada, Stjepana Konzula Istrijanina i napokon Marka An- 
tuna Dominisa (Gospodnetića). Nasuprot je opet rimska crkva 
brojila čitave legije Hrvata medju zanesenimi branitelji svoje 
nauke. Isti Izlam mogao se pohvaliti množtvom Hrvata, koji su 
uprav orientalnim zanosom i bezobzirnošću sliedili i štitili nauk 
alkorana. Pak uza sve to ostade Hrvatom u isto doba još i 
toliko duševne snage, da su uz svoju narodnu knjigu mogli 
duševnim radom podupirati književnost latinsku, talijansku, nje- 
mačku, magjarsku i tursku, da su nadalje mogli davati stra- 
nomu svietu i najizvrstnije umjetnike. 

Iz velikoga kola ovih Hrvata izvadismo evo jednoga, koji 
spada medju sjajne zviezde naroda. To je Antun Vrančić. Že- 
limo i toga velikog muža predočiti našim čitateljem u kratkih 
crticah, jer on svakako spada u Pantheon hrvatski. 

O Vrančićevu rodu govori jedna povelja cara i kralja Mak- 
similijana, da potiče iz Bosne. Tu se iztiče, da su Vrančići još 
od ugarskoga kralja Ljudevita I. dobili plemstvo s grbom, koji 
su resila tri zlatna liera, i da im je isti kralj darovao poveća 
imanja u Bosni i Ugarskoj ; nu kada Turci Bosnu osvojiše, da 
su Vrančići izgubili svoja imanja i stara pisma. Tada pobježe 
Ivanac Vrančić u Hrvatsku (in Croatiam), a odtuda u Dalma- 
ciju, u grad Šibenik, gdje se njegovo pleme konačno nastani. 

Koliko je istine u toj porodičnoj poviesti, ne ćemo da iz- 
tražujemo. Znamo, da sličnih bajka ima veoma mnogo u po- 

viesti našeg hrvatskoga plemstva. Toliko je nepobitne istine, da 
su Vrančići slovili u gradu Šibeniku već u petnaestom vieku. 
Našli smo u zapisnicih šibenskih zabilježena Ivanca Vrančića, 
kao javnoga trgovca (pubHcus mercator) već 14, svibnja 
1449. Moguće je, da taj Ivanac bijaše jpradjed našega Antuna, 
jer ovoga otac Franjo rodi se u Šibeniku god. 1482. 

Franjo Vrančić bijaše takodjer trgov;ic i gradjanin, a zajedno 
vlastelin grada Šibenika. Imao je za prvu ženu Margitu, kćer Mi-- 
halja Statilejića, vlastelina trogirskoga, a sestru slavnoga biskupa 
erdeljskog Ivana Statilejića. S ovom Margitom rodio je Franjo, 
osim Antuna, sinove: Mihalja (r. 1507.), Ivana I. (r. 1509, 
t 1510.), Petra (r. 1517. f 1523.), Daniela (r. 1521. f 1523.); 
osim ovih još dvie kćeri: Klaru (r. 15 11. f 15 16.) i Katarinu 
(r. 15 15. t 1536.). Pod starost oženio se po drugi put An- 
gjelijom, kćerju Jerolima Ferra. S ovom rodio je sinove: 
Ivana II. (r. 1535.), Jerolima (r. 1536.) i Petra (r. 1540.), 

Antun se rodio u Šibeniku 29. svibnja 1504. Odgoj An- 
tunov i njegova brata Mihalja (r. 1507.) preuzeše dva njihova 
ujaka : Petar Berislavić i Ivan Statilejić. Glavnu brigu o njima 
nosio je od prvoga djetinstva ovaj posljednji, jer se dulje vre- 
mena desio u Dalmaciji, nego li Berislavić, koji je u Hrvatskoj 
i Ugarskoj obnašao velike službe. Statilejić bijaše čovjek ozbi- 
ljan, strog i učen. Prema njemu izticao je Antun Vrančić kroz 
sav svoj život veliko počitanje i zahvalnost. 

Statilejić stupivši za mlada u svećenike, ode kasnije u Ugar- 
sku, gdje kao čovjek uman i učen dobi predstojničtvo opa- 
tije urške (Ursiensis) i postane tajnikom kralja Ljudevita IL 
Ovaj ga posla god. 152 1. u Mletke kaO poslanika, da moli 
pomoć proti Turkom. Iza bitke muhačke pristane on uz Ivana 
21apoljskog, i ovaj mu podieU god. 1528. biskupiju crdeljsku, i 
zadrža ga na svom dvoru kao svoga savjetnika. Sa Statilejićem 
poveća kralj Ivan broj orjih biskupa i svojih privrženika, koji 
bijahu rodom iz pokrajina hrvatskih. Medju ovimi izticahu se 
Franjo Frankapan, nadbiskup kaločki, Stjepan Brodarić, biskup 
vacki, Gjorgje Utješenić, biskup veliko-varadinski, Šimun Er- 

dedi, biskup zagrebački, Josip Jožefić, biskup senjski,, i Nikola 
Bogavčić, biskup duvnanski. Statilejić kao biskup prionu još 
s većom pomnjom oko odgojivanja svojih nećaka. Vrančića An- 
tuna predade on u nauke šibenskomu učenjaku Iliji Tolomeriću, 
pjesniku latinskomu i učitelju grčkog i latinskoga jezika. Drugog 
mu brata Mihalja posla u nauke u Krakov i u Beč. Ali š iijim 
bijaše nezadovoljan, jer je bio mladić suviše živahan, lako- 
mišljen i nepostojan. 

Kad je Antun navršio jedva i6. godinu, dobi kanoničiju skra- 
dinsku, premda ne bijaše za svećenika redjen. Malo prije svoje 
smrti pozva ga ujak Petar Berislavić, biskup vesprimski i ban 
hrvatski, u Ugarsku. Ovaj mu predade naddjakonstvo Šimedjko 
(šumsko) u svojoj biskupiji, a kad ban Berislavić god. 1520. 
kod Korenice u junačkom boju pade, zauzme se za Antuna 
opet ujak Statilejić. Uvidjevši, da mladiću još koješta nedo- 
staje do podpune naobrazbe, posla ga u Italiju na sveučilište 
padovansko, želeći, kako sam Antun kasnije izpovjedi, da iz 
neuka i barbarskog čovjeka načini naobražena Latina (eque 
rudi ac barbaro homine Latinum reddi curavit). 

Kad se Antun iz Italije povrati, nastavi svoje nauke u Beču 
i Krakovu. Napokon dodje na dvor kralja Ivana Zapoljskog, 
gdje mu se ujak desio. Kralj, uvidjev njegove sposobnosti, na- 
čini ga svojim tajnikom, i od tog vremena bijaše Antun pri- 
kovan za uviek uz razne dvorove vladara. Njegov ujak staD 
mu je već kao mladiću od 23 godine povjeravati poslanstva 
unutar granica kraljevine ugarske, nu kasnije, kad postade 
predstojnikom crkve starobudimske i erdeljske, počeo je obav- 
ljati mnogo važnije diplomatičke poslove. 

Kralj Ivan povjeri mu uzastopce pet važnih i povećih a tri 
manja poslanstva, naime: i.) Rimsko do pape Klementa VII. 
(god. 1532.) 2.) Francezko do kralja Franje I. (god. 1534.) 
3.) Englezko do kralja Henrika VIII. (god. 1534.) 4.) Poljsko 
do kralja Sigmunda I. (god. 1530. i 1535.) 5.) Mletačko, do 
dužda Andrije Grittija. 6.) Do Gjaferbega sandžaka od Zvornika. 
7.) Do Husrefbega sandžaka od Smedereva i Biograda. 8.) Do 

Mehmeda Mihalogla sandžaka bosanskog. Na dugačkih svojih 
putovanjih upozna se Antun s najodličnijimi muževi onoga vre- 
mena, a izvježba se ujedno kao državnik i diplomat prve vrsti. 
Za to ga upotrebi dvor kralja Ivana i kasnije čestoputa kod 
poslanstva u Rim, Mletke, Poljsku, kao i u Beč i Prag. Vrančić 
stane od to doba dopisivati s vladari, mogućnimi dostojanstve- 
nici, sa slavnimi učenjaci i umjetnici onoga vremena. 

Na poslaničkih putovanjih pratio ga često i brat Mihalj, koji 
je obično živio uz ujaka Statilejića; ovaj ga je upotrebljivao 
takodjer za pomanje važnosti poslanstva u Mletke i u Poljsku, 
Mihalj bijaše ujedno dobar pjesnik latinski, te je rado pjevao 
ode i epigrame. 

Od godine 1538. do 1540. živio je Antun Vrančić izmje- 
niče u Budimu, Šegešvaru, erdeljskom Biogradu (Alba Julia) 
u Tordi, Kološvaru, i u drugih mjestih ugarskih i erdeljskih* 
Odtuda je često dopisivao sa svojimi poljskimi znanci ; medja 
ovimi bijaše : Samuel Maciejowski, biskup Hlmski i učitelj kra- 
ljevića Sigmunda; Petar Opalenski, veliki blagajnik kraljevine 
poljske ; Petar Poremba, kanonik Krakovski ; Stjepan Tarnowski 
i mnogi drugi. S istom kraljicom poljskom Bonom, materom 
Izabelle Zapoljske, dopisivao je često, te mu ona preporučivala 
svoju kćer. Od hrvatskih učenjaka stajao je š njim u duševnom 
savezu u ovo doba: Trankvilo iH Tihić Andreašević (Andro- 
nico) Trogiranin, bivši čestoputa poslanik kralja Ivana i Fer- 
dinanda, a prije učitelj humanističkih nauka u Lipsiji, pjesnik^ 
govornik i povjestnik, zatim Franjo Nigretić Korčulanin, sa- 
učenik Vrančićev u Padovi, doktor prava i učitelj starina u 
Rimu, Stjepan Brodarić, biskup vacki, itd. Od inostranih bi- 
jaše : Pavao Jovio, biskup nucerinski, kojega talijansko djelo o 
Turcih prevede Vrančić na latinski. U posveti zamoli on Jo- 
vija, neka oprosti, ako nadje pogrješaka, jer: »neka zna, da je 
to prevodio Dalmatinac a ne Talijan.« * Od protestantskih i 
njemačkih učenjaka dopisivahu s njim: Melanchton i Erazam 
od Rotterdama, zvjezdar Melkiot, Severin Brunner, Jeremija 
Jakobin i Ivan Honther. Čini se dapače, da je Vrančić u ta 

vrieme ne malo prijanjao uz nauke nove vjere Luterove, jer 
je bio nartiislio i oženiti se svojom prijateljicom Uršulom, gra- 
^jankom erdeljskog Biograda. Nu ovom svojom ljubav ju uvriedio 
je ljuto svoga ujaka. S toga se doskora skrušeno pokaja, pa 
iimoli pismenp i preko kralja Ivana i po svojih znancih bi- 
skupa ujaka, da mu veliki grieh oprosti. Ujak ga primi natrag 
u svoju milost. 

Po smrti kralja Ivana Zapoljskog (f 22. srpnja god. 1540.), 
kod kojega posljednjih časova bijaše prisutan i A. Vrančić, 
<iržahu mnogi i njega za zaštitnika maloga kraljevića. To se 
nagadjalo odatle, što je kraljica Izabella Vrančiću veoma na- 
klonjena bila. Ona ga je upotrebljivala za sva svoja tajna po- 
slanstva i s toga je veoma sumnjivim okom pratio sve njegove 
korake lukavi, za neograničenim gospodstvom pohlepni monak 
Gjorgje Utješenić. U svom ponašanju prama duhovitomu Vran- 
čiću veoma prijazan, znao ga je, koliko bijaše moguće, odstra- 
njivati od dvora kraljičina. On je vazda umio zapriečiti, da 
Vrančić ne bude povišen na sebi ravnu stolicu biskupsku, 
premda je kroz više godina častno obnašao čast predstojničtva 
crkve budimske i erdeljske, a dva puta imao nade da sjedne 
na stolicu biskupsku, premda još do onda ni mise čitao nije, 
niti je redjen bio za svećenika. 

Kad napokon i Vrančićev ujak biskup Statilejić umre, te er- 
•deljsku biskupiju njeki ljubimac Utješenićev, njegovim uplivom 
zasjede, ćutio se Vrančić na toliko uvriedjenim, da je. naumio 
•dvoru kraljice Izabelle za uviek okrenuti ledja. Osim kraljice 
nije imao nikoga kod dvora, tko bi se za njega zauzeti htio 
ili mogao. Sama kraljica stajaše pod strogim nadzorom monaka 
Gjorgja, a njega smatrahu svi kao podkralja, davajući mu javno 
i u pismih taj naslov. 

U ovo doba stane Vrančić misliti na povratak u svoju do- 
movinu. On posla prije svega svoga brata Mihalja kroz Ve- 
neciju u Šibenik, da razvidi, kako stoje stvari kod kuće. Bi- 
skupu šibenskomu Ivanu Lučiću piša 20. kolovoza god. 1544., 
^a ništa tako vruće ne želi, nego da vidi opet svoju premilu. 

ako i kamenitu i malenu domovinu (patriae suavissimum solum, 
esto quoi petriciosum ac tenue sit), te da živi tamo sa svo- 
jimi zemljaci i rodjaci. " 

U jeseni god. 1544. oboli Vrančić, a kraljica Izabella tješila 
ga pismeno i pozivala na svoj dvor, kadgodj bude htio doći. 
Isti Utješenić znao ga još uzdržavati kraj sebe, ne htijući od- 
pustiti opasna muža iz okvira svoje moći. Pod izlikom svoga 
odlična prijateljstva priobći mu. on god. 1545. dapače njeke 
crtice iz svoga života. Sgodu k tomu upotrebio je, kad mu 
Vrančić njeko svoje tiskano povjestno djelce pokloni. Gjorgje 
mu odgovori: »Primio i čitao sam tvoje djelo veoma rado 
(jucundissime) i razdielio sam sve odtiske medju prijatelje.« 

Ne znamo, da li je Vrančić god. 1546. sa znanjem mona- 
kovim poslan bio u Francezku, da tamo obavi njeke poslove 
kraljičine. Na povratku posjeti on svoj rodni grad Šibenik i 
Mletke. Odatle piša 20. lipnja reč. g. svomu prijatelju Karlu Ka- 
pellu, podkralju Cipra,; da su mu poslovi u Francezkoj dosta 
dobro za rukom pošli, i da' je kod njegova sina Franje u Mu- 
ranu njekoliko veoma ugodnih dana sproveo. 

Iz Mletaka krenu Vrančić preko Padove i Frisacha u Ugarsku 
i u Erdelj. Nu jedva da se je ovdje kratko vrieme desio, uvriedi 
ga njetko na kraljičinu dvoru, valjda Utješenić, tako ljuto, da 
je iznenada ostavio Erdelj i otišao u Poljsku, gdje je imao 
mnogo prijatelja. Kod kraljičina dvora držah su za stalno, 
da se Vrančić nikad više vratiti ne će. Došavši u Poljsku, 
nastani se u gradu Krakovu. Tu ga nalazimo od 2. kolo- 
voza 1546. sve do konca iste godine. Ali već 27. kolovoza 
piša on Poljaku Volanskomu : da nije otišao iz Ugarske s na- 
mjerom, da se ne povrati onamo ; da se je odaljio, zahtievale 
su političke obstojnosti. S kraljicom je bez sumnje stajao u- 
dobrih odnošajih, jer 25. rujna javi svomu prijatelju Muli, pa- 
triciju mletačkomu, da očekuje od kraljice nove zapoviedi. Istoga 
dana piša i biskupu Urbanu Bacanu, savjetniku kraljičinu, neka se 
zauzme 2a nj, gdjegod bude potrebno. Svomš prijatelju Hrvatu 
Petru Petroviću, prvomu doglavniku kraljičinu, iza Utješenića, 

pisa tri dana kasnije: »Akoprem ne dvojim, da sam svojim 
burnim odlazkom ljuto uvriedio tebe, kao i mnoge druge ta- 
mošnje prijatelje, to znaj ipak, da je momu naglomu odlazku 
dala ponajviše povod ljuta bolest (duše), u kojoj sam gotovo 
pamet izgubio, kako svi moji znanci znadu.« On žali, što je 
u tadašnjih opasnih okolnostih počinio taj korak. Moli ga, ako 
misli, da kraljici i njezinu sinu od koristi biti može, neka na- 
stoji, da se sa čašću i poštenjem uzmogne vratiti, pošto je sa- 
svim ozdravio, 

1 njegovi poljski prijatelji nagovarahu ga, neka se vrati na 
svoje toli odlično mjesto u Ugarsku. Čini se, da se domala 
izmirio s prvaci kraljičina dvora, jer lo. listopada pisa već o 
političkih stvarih monaku Utješeniću, Mihalju Čakiju, i drugim. 
Sliedeće godine 1547. mjeseca ožujka nalazio se opet u er- 
deljskom Biogradu. Odatle pisa 7. ožujka grofu Andriji Gor- 
janskomu, kaštelanu poznanjskomu, da se u Erdelju svi uzra- 
dovaše nad njegovim povratkom. Kod kraljice da stoji u istoj 
milosti kao i prije. Petrović ga je primio veoma radostno, a 
sudeći po licu i ponašanju podkralja Utješenića ne sumnja ni 
malo, da mu je i on naklonjen. Nada se, da će i svoju pr- 
vašnju službu zadobiti. Svomu bratu Mihalju javi kući, da su 
mu knezovi i mogućnici od srca prijatelji.^ Kasnije dojavi 
istomu bratu, kako mu je u vrieme povratka iz Poljske monak 
Gjorgje uprav dosadjivao svojom prividnom prijaznošću. »Po- 
veo me, -— veli, — sa sobom u Veliki Varadin, odatle u Ko- 
lošvar i u erdeljski Biograd; Bez mene ne htjede ni objedo- 
vati, ni večerati: Sve što. je boljega bilo jela i pila, tim bi me 
prvoga počastio. Dapače i zaostalu plaću od 6 mjeseci dao mi je 
izplatiti s opomenom, da štedim. Nu kad sam zatražio njeko 
stalno namjejtenje, tad opet o tom ništa čuti ne htjede. Njeki 
stari lukavac Vegledi primjeti n? to: »Šta ćeš više? slobodan 
si; sam si svoj gospodar; živiš, gdje i kako hoćeš, dok imaš 
samo srebriša.« Težko je iza toliko vremena sud izreći, tko 
je od ove dvojice slavnih Hrvata imao više uzroka, da se 
pravedno tuži na svoga zemljaka. 

Na početku godine 1548. bavio se Vrančić opet u Krakovu 
u njekom poslu kraljice Izabelle. Odatle je pozivao vješta sli- 
kara Elvira iz Breslave, da ide s njim u Erdelj, i -da načini 
veliku sliku mladoga kraljevića Ivana Sigmunda Zapoljskog; 
Utješeniću je prijavljivao iz Krakova novosti europejske. Medju 
ostalim piša mu o pokušanom umorstvu milanskog vojvode 
Feranta Gonzage, kojemu on sretno izbjegnu. Taj pokušaj bi- 
jaše dosta sličan onomu, koji kasnije Španjolci i Talijani izve- 
doše na Utješeniću. Vrančić dodaje : »Tako se sada zločin zlo- 
činom sveti.« ^ 

Iz Krakova otidje Vrančić u Utješenićevih poslovih u Rim, 
i vrati še odande opet u Krakov. Odatle dojavi Utješeniću 
15. listopada veselu viest, da ga u Rimu namjeravaju nagra- 
diti kardinalstvom, premda se o tom mnogo kasnije, t. j, tekar 
malo prije Utješenićeva umorstva ozbiljno radilo. 

Konac godine 1548. proživi Vrančić u svojoj ljubljenoj Pol'- 
skoj. Tekar na početku god. 1549. vrati se opet u Erdelj. U to 
doba bavio se i književnimi poslovi. Pisao je korografiju i geo- 
grafiju Erdelja, Moldavske i Prekogorja (Transalpina terra), 
a u jedna je sakupljao u Erdelju starine, nadpise rimske itd. Od 
kuće bijaše dao dopremiti mladoga svoga polubrata Ivana, i 
posla ga u Beč Ivanu Skroferu. Drugoga polubrata Jerolima 
preda u službu kraljice i sina joj, kojim bijaše veoma omilio. 

Medju tim se bijaše znatno povećala dugotrajna razpra medju 
Petrovićem, takodjer Hrvatom, i Utješenićem. A i stara Vran- 
čićeva mržnja prama posljednjemu udari u žestok novi plam. 
Dne 27. svibnja 1549. piša on tomu svemožn^mu gospodaru 
Erdelja i polovice Ugarske, da mu je već dozlogrdilo njegovo 
nehajno i tvrdo postupanje prama njemu, i da on svoj nevoljni i 
uvredljivi položaj ne može na dalje podnositi. Ako mu ne će da 
pomogne i doskoči nevolji, da će tražiti drugoga gospodnra. 

Na početku listopada ostavi Vrančić doista zemljište, na kom 
je monak Gjorgje neograničeno vladao. On ode opet u Poljsku, 
svoju drugu domovinu. Iz Krakova piša 13. listopada svomu 
bratu Mihalju: »Ja, staviv svu svoju nadu u Boga, i posavje- 

Kukuljević. Hrvati. 4 



tovav se s prijatelji, ni po što niesam htio, da se monak dulje 
titra sa mnom, jer bi to bila sramota.«* »Pet godina, — na- 
stavlja Vrančić — varao me podjedno taj čovjek i obećavao mi 
zlatna brda. Nu želio me napokon načiniti smiešnim. Bio sam 
po volji i kraljici i sinu joj, i velikašem i plemstvu, i čitavoj kra- 
ljevini. Ovoj sam služio 25 godina vjerno i pošteno, po pri- 
mjeru naših ujaka Berislavića i Statilejića. Samo monak smatrao 
me nepovoljnim gostom, jer nije mogao uživati dohodaka moga 
predstojničtva (erdeljskog), i jer se plašio moga uma, kako mi 
kazivahu prijatelji. Protivio sam mu se često na saborih i kod 
viećanja, ali samo radi dobra i koristi naroda, ne držeći se po- 
slovice: »Obsequium amicos, veritas odium parit. (Pokornost 
radja prijatelje, a istina mržnju).« Kad sam napokon uvidio, da 
će mu najmilije biti, ako otidjem, uzeh dopust od kraljice i 
njezina sina, od Petrovića i od samoga njega. Izpovjedih im 
jasno i glasno, da idem služit kralja Ferdinanda, jer kod njih ne 
vidim spasa. Što sam ovako postupao, dužan sam bio svomu 
imenu, koje sam dosad u Ugarskbj stekao, i koje je poznato 
širom mnogih kraljevina.« Napokon dodaje: »Jacta est alea et 
vela ventis dedimus, clavum Deo credidimus. (Pala je kocka, i 
zabrodismo; krmilo smo Bogu povjerili.) »Pak ako u napried 
budem trpio kojekakove nevolje, volim ih podnositi od Akila, 
nego li od krinke (apud larvam). Da izbjegnem svim klevetam 
i ogovaranju, uzeo sam i pismenu svjedočbu vrhu moje vjerne 
službe od kraljice i Petrovića.« 

Evo tužne slike iz života dvojice velikih i umnih Hrvata, 
koji su stojali u tudjoj službi : oni žrtvovahu svu svoju tjelesnu 
i duševnu snagu za tudju svrhu, u isti trenutak, kad im je 
vlastiti narod, po svih stranah razkomadane domovine, trpio 
Tantalove muke. Oni, oba svećenici, zakleti službenici Isusa 
i vjere poniznosti i ljubavi, ugreznuše u kaljužinu medjusobne 
mržnje, radi jedinog slavohlepja i težnje za čim većom moćju 
i silom na dvoru njima i narodu tudjem. 

Sve do polovice studenoga god. 1549. ostao je Vrančić u 
Krakovu. Odatle piša svom prijatelju kanoniku Peštiju : »da je I 

na putu bolovao od groznice kao i njegov polubrat, koga je 
sobom poveo. Što u Erdelju zlobni jezici govore, da se želi u 
Poljskoj po drugi put oženiti, to sam, — veli Vrančić, — 
čuo već tisuću puta, nu za sada niesam još pomislio na to. 
Kad bi baš Bog zapovjedio tako, slušao bih ga. Ali ne bih se 
ženio u Poljskoj, gdje se s većim poštenjem razpušteno živi 
(scortatur) nego li ženi.« Kasnije javlja istomu prijatelju s naj- 
većom radošću i s njekim zanosom, da je u knjižnici Andrije 
Tricezija našao rukopis Bonfinove poviesti Ugarske, i to pet 
knjiga, posljednju razdieljenu na pet razdiela (decades) ; u njoj 
da govori pisac o vremenu kralja Vladislava II. »Spremam 
se, — dodaje Vrančić, — da ovo djelo tiskom priobćim za- 
jedno s Brodarićevom poviešću bitke muhačke. Ako Bog da, 
izdat ću štogod i od svojih djela o poviesti Ugarskoj, kojom , 
se bavim već 22 godine.« 

Iz Krakova krenu Vrančić sa svojim polubratom Ivanom i 
s prognanim iz Dalmacije Franjom Butrišićem u Beč. Na putu 
malo da nije zajedno s drugovi postradao. Njegovi magjarski 
sluge, na čelu im prvi kočijaš Janos MihalyfFy, urotiše se proti 
njemu. Znajući, da ima nješto novaca, naumiše porobiti ga i 
ubiti svu trojicu putnika. Vjernost mladjega kočijaša spasi ih. 
On dojavi svomu gospodaru, što mu drugovi zaključiše. U 
njekoj velikoj šumi preko granice Slezke naumiše zlotvori pre- 
vrnuti kola, za tim napasti na gospodu i poubijati ih. Nu kad 
dodjoše u Psinu, na granici Šlezkoj, pozove ih Vrančić preda 
se, izpsova ih i odtjera s naputkom, neka na drugom počine 
svoj zločin, kad već žele na vješala doći. Iza toga stigoše 
putnici sretno u Beč 13. studenoga 1549. Vrančić se stavi sad 
pod zaštitu i okrilje svoga staroga prijatelja Tome Nadažda, 
tadašnjeg dvorskog sudca, a kasnijeg bana i palatina, za tim 
Gjorgja Bornemise, svoga pootčima, i drugih mogućnika na 
dvoru kralja Ferdinanda I. 

Na početku prosinca ode on s Butrišićem u pohode Tomi 
Nadaždu u grad Šarvar na Rabi. Nu Nadaždi se bavio uprav 
tada u Hrvatskoj, gdje je takodjer posjed imao. Kad mu do- 

glasiše pohod Vrančićev, vrati se domala u Šarvar. Vrančić 
se nije mogao zadosta nahvaliti, kako ga je domaćin liepo 
primio, i kako ugodno sprovodi kod njega vrieme zajedno 
s mladim Butrišićem. Taj siromah bolovaše -od suhe bolesti^ 
želeći se podjedno vratiti kući, odkuda ga bijaše protjerao 
njegov ujak. ' 

Za vrieme, dok se desio Vrančić u Šarvaru, posjetio je više 
puta rimsku Sabariju (Suboticu), gdje je tražio starine i sa- 
kupljao rimske nadpise. Kod Tome Nadažda sproveo je u 
svemu tri mjeseca, čekajući, da se svrši požunski sabor. Po- 
lubrata Ivana i Jerolima dao je u Beču na nauke. O prvom 
piša Vrančić svomu bratu Mihalju, da je u družbi slovenskih 
drugova izkvario sasvim liepi svoj jezik hrvatski, koji sada 
sasvim tepavo govori (balbutit). Samoga Ivana nagovarao je, 
neka sa svom dušom prione uz nauke, i neka dobro pamti, 
da su neučeni ljudi samo poluljudi, a učeni polubozi. 

Kad kralj Ferdinand I. nakon dovršena požunskog sabora 
(13. veljače 1550.) dodje u Beč, pozva on onamo uslied prepo- 
ruke svojih doglavnika i Antuna Vrančića. Čim dodje, imenova ga 
odmah svojim tajnikom. Ovim naimenovanjem otvore se Vran- 
čiću vrata sretnijega i slavnijega doba njegova života. Svomu 
prijatelju Trankvilu Andreaševiću piša on 12. ožujka 1550. 
u Trogir: »Sad sam u službi kralja Ferdinanda I. Sreća se 
navraća opet u moje krilo. Pak ipak zavidim tvojoj sretnoj do- 
kolici. Kamo sreće, da mogu i ja jedva jedan put vratiti se u 
domovinu, da uživam tamo onu slast slobode, koja se nijed- 
nim zlatom nadoknaditi ne može! Ali od nužde prikovan no- 
vomu robstvu, težko da ću ikada doživjeti tu sreću. Dočim ti, 
* sretni starce, daleko od svjetskih tuga i buna, možeš mirno 
obćiti s Muzami i baviti se ptičarstvom i ribarstvom, pak ne 
ćeš da zamieniš Dalmaciju za čitav sviet, niti Trogir za budi 
koji drugi najljepši grad. Jao meni nesretniku, koji tako kasno J 

shvaćam udobnost mirna života u otačbini.« 

Svomu prijatelju Mihalju Čakiju dojavi Vrančić 16. svibnja 
god. 1550., da mu je biskup jegarski, Mihalj Olah, podielio 

kanoničiju jegarsku i naddjakoniju sabolčku, dočim je predstoj- 
jiičtvo erdeljsko Utješenić, kako je predvidjao, za se prigrlio. 
■^ U to doba pohodio je Vrančić više puta Nadažda u Sarvaru. 
Dopisivao je s učiteljem kraljevića Maksimilijana Ivanom Ha- 
senburgom i s njemačkim učenjakom Krstom Armbrustom. 
Bio je njeko vrieme i bolestan u Beču. Kad mjeseca rujna go- 
dine 1550. dodje u Jegar, da preuzme svoja crkvena dobra, 
nad je svoju kanoničku kuću zapremljenu od vojnika i punu 
konjskoga smrada. Dohodci bijahu maleni, sela i zemljišta nje- 
gove naddjakonije većom stranom od Turaka poharana. Bole- 
stan i zlovoljan piša 26. listopada 1550. svomu prijatelju mle- 
tačkomu poslaniku Badbaru, da je tisuću puta požalio, što je 
ikad pošao u Ugarsku. Ujedno je psovao na rat i na sve one, 
koji su. začetnici toga vječnog rata. Biskup Olah umiri ga 
ponjcšto, kad mu dojavi, da mu je kralj dopitao lektorat kap- 
tola ostrogonskog, i da ga kraljeva darovnica već u Beču čeka. 

U isto vrieme poče Vrančić dopisivati i s učenim biskupom 
zagrebačkim Pavlom Gregorijancem, mužem uvaženim kod 
kraljeva dvora. Kad se Pavao kao carski poslanik vratio iz 
Rima, čestita on Vrančiću, da ga je nasliedio u naddjakoniji 
jegarskoj. Gregorijanca nazivao je Vrančić vazda svojim otcem, 
a on njega Ijubeznim sinom. 

Godine 155 1. 3. studenoga darova kralj Ferdinand I. Vran- 
čiću bogatu cistercitsku opatiju sv. Margite od Pornova (Porn6). 
Naloži mu ujedno, da po propisu reda cistercita ima u buduće 
nositi odjeću istoga reda, van ako ga stolica rimska rieši od te 
dužnosti. Čini se ipak, da Vrančić nikada tu redovnu odjeću 
nosio nije, kao što sve do tada još mise čitao nije, premda se 
u Erdelju prije njekoliko godina za misnika rediti dao. Slie- 
deće godine 1552. bijaše Vrančić uviek uz kralja, sad u Beču, 
sad na saboru u Požunu, sad na raznih putovanjih, Nu budući 
da je to mnogo novaca stojalo, potuži se biskupu Olahu, da 
je za tri mjeseca 260 dukata potrošio, te da ne zna, odakle 
će troškove smagati. A mora, — veli, — sjajno živjeti uz 
druge mogućnike i bogataše, koji se dese na dvoru. Dodaje 

napokon : »Nos in aula erogamus non corrogamus (Mi u dvoru 
trošimo, ali ne sabiremo).« Uz to je morao i Pornov utvrdjivati. 
Po zakonu je imao kao opat ustrojiti četu konjanika na svoj 
trošak, a nije dobio od dohodaka pornovskih tečajem šest mje- 
seci ni pare. 

19. ožujka 1552. posla ga kralj Ferdinand I. ujedno s Pav- 
lom Palinskim u Budim do Ali-paše, upravitelja turske Ugarske. 
Imao ga je umoliti za primirje, jer se je Sultan Sulejman spre- 
mao na persijski rat. Vrančiću i drugu podje za rukom pre- 
dobiti za se Ali-pašu. Oni se vrate s veselom viesti, da je uta- 
načeno primirje na pol godine. 

Kad je Vrančiću ova zadaća sretno za rukom pošla, ime- 
ijova ga kralj Ferdinand I. 6. lipnja 1533. biskupom pečujskim 
i svojim savjetnikom, te mu povrati ujedno po smrti Utješeni- 
ćevoj oteto mu predstojničtvo crkve erdeljske. Odmah za tim 
povjeri mu veliku zadaću, da ide s Franjom Zajem Cemerskim, 
zapovjednikom dunavskih nazadista (šajkaša), u Carigrad i u 
Aziju kao poslanik, da ugovori mii* sa Sulejmanom. Ova zadaća 
bijaše tim teža, jer malo prije bijahu zatvorili Ferdinandova 
poslanika Malvezzija u Carigradu, kad dobiše viest, da je Fer- 
dinand, uz utanačen ugovor s kraljicom Izabellom i UtjeŠe- 
nićem, zauzeo veliki dio Erdelja. 

Vrančić uzme za poslaničkog tajnika svoga sunarodnika Petra 
Horvata, oruža se muževnom odlučnošću i odvažnošću, i od- 
premi se na dugački put, noseći tako rekuć glavu u torbi. 
Dobra svoje biskupije, kojih upravu gospodarstva brat mu 
Mihalj ne htjede primiti, iznajmi na više godina Franji Tahu 
Susedgradskom, obćenitomu zakupniku dobara, koji je znao 
nabavljati dobit iz dohodaka milom i silom. 

Vrančić krene na put 17. srpnja 1553. Najprije posjeti u 
Budimu novoga upravitelja Ugarske Tujgun-pašu. Preko Bio- 
grada i Sofije dodjoše poslanici sa znatnom pratnjom i boga- 
timi darovi 25. kolovoza u Carigrad. Tu im se pridruži iz 
tamnice izpušteni Ivan Maria Malvezzi. Car Sulejman, premda 
bijaše već sasvim spreman na put u Aziju, dočeka sjajno po- 

slanike u Carigradu. U svečanoj audienciji primi ih tako pri- 
jazno i milostivo, kako još nijedno kršćansko poslaničtvo te- 
iajem mnogo godina. 

Veće potežkoće nego sa samim carem, imali su poslanici s 
carskim zetom, velikim vezirom Rustem-pašom Opukovićem, 
odpadnikom hrvatskim, i s ostalimi veziri, većom stranom Hr- 
vati. Najveća zapreka ugovaranju mira bijaše zahtievanje po- 
slanika, da se kralju Ferdinandu dobrovoljno odpusti Erdelj, 
na Žto Turci nikako ne htjedoše privoliti. Po svrgnuću Rustem- 
paše postane velikim vezirom Ahmed-paša, takodjer odpadnik 
hrvatski iz Dalmacije. Ovaj je postupao s poslanici mnogo 
mirnije i uljudnije, ali je isto tako malo popuštao kao i Ru- 
stem. Nakon dvogodišnjeg boravka u Carigradu, ne mogavši 
se nagoditi s veziri, zamoliše poslanici, da smiju poći pred Su- 
lejmana u Aziju. Ova} se bavio tad perzijskim ratom u gradu 
Amaziji. Onamo krenu dakle Vrančić sa svojimi iza njega sti- 
glimi drugovi Zajem i Busbekom dne 9. ožujka 1555. Dodjoše 
u Amaziju tekar koncem svibnja nakon veoma trudna putovanja. 
Taj put opisa Vrančić crtimice. Na putu sabra on mnogo. drago- 
cjenih iztočnih rukopisa, a u Angori, glavnom gradu Galacije, 
nadje glasoviti nadpis s opisom njekih do tad nepoznatih sgoda 
iz života Caesara Augusta. Taj nadpis priobći on prvi put svietu, 
i za to ga nazvaše kasnije učenjaci nadpisom Vrančićevim. Isto 
tako našao je tu znameniti ljetopis turski, koji prevede na la- 
tinski. Kasnije služili se njime Leonklavio i drugi učenjaci. 

Iz Azije vratiše se poslanici u Carigrad 23. lipnja 1555. Bili 
su dakle tri i pol mjeseca u Aziji. Iz Carigrada dopisivao je 
Vrančić s banom Nikolom Zrin jskim, kojega bijahu ohtužili u 
Beču, da želi Hrvatsku predati Turkom ; nadalje s Pavlom Gre- 
gorijancem, s učenjakom Pavlom Lukrecijem, sa svojom bra- 
ćom Mihaljem i Ivanom, i sa starim otcem, kojega je morao 
»kao' biskup« podučavati, da ne dozvoli maćuhi Angjeliji za- 
metati u kući nemir i nesklad. 

S Turci niesu mogli poslanici sveudilj do željene svrhe doći. 
Proti njihovim zahtjevom radiše potajno poslanici kraljice Iza- 

belle i kralja francezkog. Kad Rustem-paša zasjede po drugi 
put stolicu velikog vezirstva, potisnu ih on u takav položaj, 
koji je tečajem šest mjeseci podpunoma naličio zatvoru, jćr se 
ne smjedoše ni maknuti iz svoga stana bez njegova znanja. 
Medju tim hastaviše Turci u Ugarskoj, Erdelju i Hrvatskoj rat 
proti Ferdinandu. Ovaj izgubi iznova Erdelj i mnoge gradove. 
J'ekar mjeseca kolovoza god. 1557. podje poslanikom za rukom 
njekako nagoditi se s Rustem-pašom i utanačiti preliminare 
mira. Nu moradoše mu obredi 24.000 dukata u ime dragovoljna 
dara. Nakon četirigodišnjeg veoma naporna ugovaranja i di- 
plonlatizovanja krenuše oni napokon 17. kolovoza 1557. iz 
Carigrada kući. 

Kad koncem rujna dodjoše u Komarom, piša im kralj Fer- 
dinand I. 28. rujna, da odmah krenu u Beč, jer ih carska ko- 
čija već pripravna čeka. U Beču predadoše kralju veoma ob- 
širno izvješće^ iz kojega se moglo razabrati, kolike potežkoće i 
nevolje imadoše nadvladati, dok su na polu postigli svoju svrhu. 
Ali Turci zahtievahu uz privolu mira, da se grad Siget poruši, 
na što poslanici još u Carigradu bivši ne htjedoše pristati. Radi 
toga odgodi kralj Ferdinand I. potvrdu utanačena ugovora mira. 

U znak svoga zadovoljstva imenova kralj Vrančića još iste 
godine 1557. 19. studenoga biskupom jegarskim, velikim žu- 
panom heveškim i kralj, savjetnikom. Sliedeće godine ode 
Vrančić u Jegar, odkale piša 14. ožujka 1558. češkomu kralju 
Maksimilijanu, da je svečanim načinom uveden u posjed bi- 
skupije jegarske. Svomu bratu Mihalju, koji se je bavio tada 
u Beču, ponudi opet upravu biskupskih dobara; nu čini se, 
da je iznova ovu čast odbio. Iz Beča piša mu brat 25. svibnja, 
neka što prije dodje u Beč, jer ga tamo sve nestrpljivo čeka ; 
car je više puta pitao za nj primasa Olaha, jer želi, da s njim 
govori. Brat Mihalj otidje medju tim u Mletke i povrati se 
odande u Dalmaciju. 

Vrančić ode u Beči ostade ondje sve do konca god. 1558., 
dopisujući sa svojim poslaničkim drugom Busbekom, sa stoli- 
com rimskom, s Andrijom Dudićem, Andrijom Rapićem (Ra- 

picio), Aonijem Palearom, slavnim učenjakom, kojega kasnije 
radi vjerskih pitanja sažegoše u Rimu na lomači; nadalje s 
učenim Stradom, Ivanom Basanom Sibenčaninom itd. Na po- 
četku god. 1559. bijaše Vrančić poslan kao kralj, povjerenik u 
Prešovu i Košiće u ratnih poslovih. Živio je za tim u svojoj je- 
garskoj biskupiji, odakle je izvješćivao često cara Ferdinanda 
i kralja Maksimiljana o političkih stvarih i o kretanju Turaka. 
Za ovu uslugu zahvališe se pismeno oba vladara. 

Mjeseca ožujka god. 1559. pozva ga cesar Ferdinand I. u 
Augsburg, da se s njim dogovori o njekih važnih stvarih. Ovaj 
dopis primi Vrančić u Šipušu. On javi cesaru 8. svibnja, da 
je krenuo na put u Njemačku. U Augsburgu se bavio do tri 
mjeseca, te je često dopisivao s mladim kraljem Maksimilijanom 
javljajući mu novosti. Primasu Olahu piša 19. srpnja: »Još uviek 
ne znam, za što me je cesar u Njemačku pozvao. Njeki vele, 
da me je htio poslati u Englezku, drugi tvrde u Francezku, 
treći vele, da ću morati poći u Rim. Nu onamo bih naj- 
manje volio.« 

U Augsburgu je obćio Vrančić mnogo s cesarom i s kardi- 
nalom i nadbiskupom augsburžkim. Tu se sastajao na večerih 
s cesarskimi izbornici, t. j. s nadbiskupi mogućkim, trevirskim 
i solnogradskim. Ovi bijahu vazda željni slušati 'viesti o nje- 
govih raznih poslaničkih putovanjih, o stanju dvorova, o obi- 
čajih raznih naroda itd., te im nikada nije mogao zadosta pri- 
poviedati. Tužio se u svojih pismih i na veliku skupoću i žalio 
je, da mora kao najmladji biskup obnašati takova zvanja, s ko- 
jimi su skopčani veliki troškovi. 

Oko sredine mjeseca kolovoza bijaše Vrančić opet u Beču. 
Odatle dojavi palatinu Nadaždu, da se veselo vraća u svoj 
Jegar^ jer namienjena mu poslanstva su odgodjena. Izpričavao 
se kod cesara, da u Englezku ne može kao katolik, a u Rim 
da pred papu ne smije, dok nije potvrdjen za biskupa jegarskog. 
»Preporučao sam, — veli, — za taj posao gjurskoga biskupa 
Pavla Gregorijanca, rodjena Hrvata iz Zagorja.« U svojih dopisili. 
na primasa Olaha i Gregorijanca hvali u velike izvrstna vina. 

nekarsko i rensko, koja su mu se u Njemačkoj nada sve milila. 
Veli, da bi za deset godina produljio život, kad bi ova vina 
uviek uživati mogao. Ostatak god. 1559. proživio je Vrančić 
u Jegru, Beču i Košicah. 

Godine 1560. nalazimo Vrančića većoni stranom u Jegru. 
Tu je imao podjedno posla s vojnici i s Luterani, koji sve 
to više preotimahu mah. U to doba dopisivao je s cesarom 
Ferdinandom, kraljem Maksimilijanom, s pašom budimskim i 
s raznimi vojničkimi zapovjednici, medju kojimi bijaše i Ivan 
Kružić. Uz to se bavio i književnimi poslovi, te se zahvalio za- 
grebačkomu biskupu Gjuri Draškoviću, da mu je poslao dialoge 
Poljaka Martina Kromera, isto tako Aoniju Paleariju i Rapiću za 
poslana mu književna djela. Ujedno je sabirao novčane prineske 
za' utvrdjenje grada Jegra, i skrbio se za odgojivanje svoga ne- 
ćaka Fausta Vrančića, sina Mihaljeva, kasnijeg biskupa čanadskog 
i latinskog i hrvatskog pisca. 

U Rimu potvrdi papa Pio IV. tekar god. 15 61. 24. rujna. 
Antuna Vrančića za biskupa jegarskog. Posvećen je kao takav 
21. rujna iste god. u Beču u crkvi reda sv. Franje po ugarskom 
primasu Nikoli Olahu. Prisegu položi tekar 14. listopada, ta- 
kodjer u Beču. Ali još jednako mise čitao nije. 

U ovo doba htjede cesar Ferdinand I. u svoje ime poslati 
Vrančića na koncil tridentinski, da ga ondje zastupa. Ali poradi 
silnih biskupskih poslova ne mogaše Vrančić primiti ovoga 
veoma odlična poslanstva. Novi izbor pade na drugoga Hrvata 
Gjuru Draškovića, biskupa gjurskog. Radi toga, što Vrančić ne 
htjede na koncil tridentinski, a valjda i radi ustručavanja, da 
čita misu, počeše njegovi neprijatelji klevetati, da je prešao na 
vjeru luteransku, premda je protestante uprav tada u svojoj 
biskupiji najstrožije progonio. Razglasiše takodjer, da želi grad 
Jegar predati Turkom, akoprem se je sav svoj život borio 
proti njima. 

Vrativ se pod konac studenoga 15 61. iz Beča i Požuna u 
Jegar, nagazi tu na podpunu bunu vojnika radi svog lute- 
ranskog popa, kojega ni on ni gradsko poglavarstvo ne htjede 

trpjeti u Jegni, Vojnici tvrdiše, da su oni dužni samo tielom 
pokoriti se cesaru, nu njihovom dušom i savješću da Bog raz- 
polaže. Oni ne dozvoliše biskupu, da zabranjuje seljakom iz 
okolice dolaziti u grad, i slušati njihova prodikatora. Odatle 
nastadoše dugotrajne razpre i česta dopisivanja s cesarom i 
kraljem i s vojničkim poglavarstvom. Uz to je imao biskup 
velika okapanja s Luterani u Košicah, takodjer radi tamošnjeg 
prodikača. S toga piša on biskupu varadinskomu, da ima to- 
liko posla ob dan i ob noć, da je oslabio od umorna rada na 
tielu i na pameti, U toj duševnoj i crkvenoj borbi bijaše piu 
na veliku pomoć predstojnik crkve jegarske i zajedno biskup 
modruški Dioniš Piopius. 

Napokon dosadi Vrančiću biskupovanje jegarsko. Prvoga 
prosinca 1562. utanači on ? cesarem Ferdinandom I. ugovor, 
uslied kojega predade caru upravu čitave biskupije jegarske sa 
svimi dohodci, i s gradovi Jegrom i Sarvaškoom. Naprotiv 
imao mu je cesar naznačiti drugu residenciju, a u ime uzdr- 
žavanja plaćati mu godimice 8.000 for. i predati predstojniŽtvo 
crkve turčanske. Kao biskupu jegarskomu ostalo mu je prosto 
obdjelavanje i uživanje vinograda biskupije jegarske. Kapetanu 
grada Jegra imao je biskup odstupiti upravu županije heveške 
i boršodske. Biskup pričuva si u Jegru čedan stan za slučaj, 
kad bi u crkvenih poslovih posjetio biskupiju. Ali taj ugovor 
ostao je većom stranom samo na papiru. U ona burna vremena 
morao je biskup opetovano moliti kralja, da mu se od ugo- 
vorene plaće barem nješta izplati, da može dostojno živjeti. 
Da olakša dakle život biskupu, podieli mu kralj 13. pro- 
sinca 1563. bogatu opatiju B. D. M. u županiji turčanskoj 
ujedno sa starim gradom Znijem. 

U ovo doba (3. rujna 1563.) umre Vrančićev otac u ve- 
Hkoj starosti od 81 godine. Brat Mihalj piša mu iz Šibenika, 
da će se za maćuhu Angjeliku brinuti, kako je otcu na umoru 
obrekao. Tajnih naloga da nije dobio od otca, već one, koje 
mu je priobćio po popu Ivanu Križaniću. Ali ovi se nigdje 
ne spominju u spisih Vrančićevih. 



k 



60 

Odtada je Vrančić mnogo živio u Požunu,. gdje je imao 
svoju vlastitu kuću. Kao kraljevski savjetnik bijaše često po- 
zivan u Beč na viećanja. Znamenito je, da od petorice savjet- 
nika svećeničkog staleža bijahu tada tri Hrvata, naime Antun 
Vrančić, Gjuro Drašković i Andrija Dudić OrehovaČki, iza 
četvrtoga Pavla Gregorijanca.- 

Obiteljski poslovi zadavali su u ovo doba mnoge brige Vran- 
čiću. Za jednu kćer svoga brata Mihalja morao je poslati bogati 
miraz, koji joj bijaše obrekao. Svomu polubratu Petru podje- 
ljivao je nauk, kako da ima urediti svoj život prije nego li se 
bude ženio. Vlastelinu rabskomu Jerolimu Herm'olajiću, kojega 
kćer izprosio bijaše Petar, savjetova, da ne dade prije kćeri, 
dok Petar ne uredi svoju kuću. Nećaka Fausta Vrančića pod- 
učavao je, kako da ima napredovati u naucih. Jerolimu An- 
dreaševiću iz Trogira, svomu rodjaku, koji mu bijaše poslao 
pjesmu u njegovu slavu, odgovori on : »Hvaliti se ima brodar, 
kad prispije u luku.'' Dok živi, prerano je, da ga hvali.« U pismu 
dodaje : »Rado bih ti odgovorio u stihovih, ali kod svojih držav- 
ničkih poslova prestao sam već od davna pjevati.« Starog pri- 
jatelja Andronika, koji bijaše iz Dalmacije u njekih poslovih 
došao u Ugarsku, pozva, neka se nastani u njegovoj požunskoj 
kući, kamo će se domala vratiti iz grada Znija. 

Kad godine 1566. car Sulejman provah ogromnom vojskom 
u Slavoniju i Ugarsku, te napokon zaglavi izpred grada Si- 
geta, bijaše se i Vrančić po želji kralja Maksimilijana II. pri- 
družio njegovoj vojsci. Iz utvrdjena tabora pod gradom Gju- 
rom, .odkuda se velika kršćanska vojska na sreću Turaka ni 
ne maknu, opisa Vrančić svon^iu bratu Mihalju 14. listopada 
s velikom žalošću grozno stanje Ugarske. »Turčin, — veli, — 
osvojio je opet do 12 županija, predobio tvrde gradove Siget 
i Gjulu : onaj iza junačke obrane i smrti bana Zrinjskoga, ovaj 
po izdajstvu zapovjednika Kerečenja. Medju tim čeka kraljeva 
vojska njeke nenadane bolje sgode. Sad će doći red i i;a gornju 
slovensku Ugarsku. S toga spremi za vremena brata Petra i 
sve moje sužnje iz županije turčanske u Požun, gdje će biti 

sigurniji,« Nu na sreću Ugarske odvede Mehmed Sokolović, 
zatajivši smrt Sulejmanovu, tursku vojsku natrag preko Dunava 
kući. U travnju sliedeće godine 1567. povede kralj Maksimilijan 
Vrančića sa sobom u češki Prag. Odatle piša on primasu Olahu: 
»Ne znam, što se o meni radi. Cesar još uviek šuti. Puk 
brblja svašta, a ja treptim radi udesa, koji mi je po cesaru 
dosudjen.« Iz Praga je pratio Vrančić cesara natrag u Beč, 
odanle odoše na sabor u Požun. Tu bijaše napokon odlučena 
sudbina Vrančićeva. On bijaše izabran sa štajerskim savjetnikom 
Krstom Teufen,bachom, da ide opet u Carigrad kao poslanik. 
Iz Beča piša on 12. lipnja 1567; svomu njegdašnjemu drugu 
kod turskog poslanstva Franji Zaju Cemerskomu : »Primio sam 
opasan teret poslanstva iz ljubavi prama domovini, i iz pokor- 
nosti prama cesaru. Pokušat ću, hoću li moći kao 6o-godišnji 
starac još koristiti otačbini i kršćanstvu, v Kardinalu Komen- 
dunu priobći 20. lipnja, da će za deset dana krenuti opet na 
opasan put u Carigrad. Ujedno mu dojavi, da je cesarski po- 
slanik u Poljskoj biskup Andrija Dudić tamo se oženio, pri- 
mivši vjeru protestansku, na štetu svoje mladosti i na sramotu 
katoličkoga svieta. Prije svoga polazka dobi Vrančić od kralja 
Maksimilijana pismenu dozvolu, da može načiniti oporuku vrhu 
svih svojih dobara, osim crkvenih. Ovu oporuku potvrdi kralj 
unapried svečanom izjavom. Ujedno uzme pod svoju zaštitu 
Vrančićevu braću i svu njegovu obitelj. 

Poslanici dobiše nalog, da prije svega posjete u Budimu 
novog upravitelja turske Ugarske Mustafu Sokolovića, obljub- 
ljenog nećaka svemogućeg vezira Mehmeda Sokolovića. Oni 
dodjoše u Budim 10. srpnja 1567., svaki s pratnjom od 80 
sluga i vojnika, i bijahu od paše dočekani veoma svečano. 
On dojavi njihov dolazak i odlazak po skoroteči u Carigrad. 
Razašalje na sve strane svoga pašaluka ulake sa zapoviedju, 
da se poslanici častno i prijateljski dočekati imadu. Vrančića 
umoli, da izradi kod njegova strica, koji ga htjede imati kraj 
sebe pri dvoru, neka ga ostavi u Budimu, jer nije rad ob- 
našati na dvoru carskom makar i mnogo veću čast. Svoje 

putovanje od Požuna do Carigrada opisa Vrančić u formi 
dnevnika. Rukopis s obširnim opisom izgubljen je po ne- 
marnosti Ričeputija, a sačuvane su samo crtice. U Carigrad 
došao je Vrančić sa svojim drugom i pratnjom 22. kolozova, 
pošto je iz Požuna krenuo bio prvoga srpnja. 

Uz razkalašena. i razuzdana sultana Selima II. bijaše tada 
veliki vezir Mehmed Sokolović svemogući i pravi gospodar 
ogromnoga carstva turskoga. Njemu donesoše poslanici na dar 
4.000 dukata, za tim više zlatnih i srebrnih čaša, sudova, urd, 
dragocjene odjeće, uz druge darove. Ali poslovi su tekli veoma 
polagano. Veliki vezir bijaše muž oprezan i svjestan svoje ve- 
like sile. Godina 1567. proteče bez ikakova uspjeha. Na početku 
god. 1568. moradoše poslanici u Jedren, jer se tamo desio i 
sultan i veliki vezir. Odtuda pošiljao je Vrančić svoja službena 
izvješća, radi veće sigurnosti, po svojih zemljacih svomu bratu 
Mihalju u Šibenik, a ovaj odpravljao bi ih u Beč. Za ovu uslugu 
zahvali se kasnije kralj Maksimilijan pismeno Mihalju Vrančiću. 

Tekar 20. ožujka 1568. pošlo je poslanikom za rukom sklo- 
niti Sokolovića, da je podpisao ugovor mira na osam godina. 
Poslanici veseli i zadovoljni krenuše odmah kući, i stigoše u 
Budim 29. travnja, gdje posjetiše opet Mustafu pašu Sokolovića. 
Pohitiše tad u Beč, gdje ih primiše s velikom radošću. Slavni 
tadanji učenjak Ivan Sambuko izpjeva u slavu Vrančićeva sretna 
povratka poveću pjesmu, a ovaj mu se pismeno zahvali 12. svibnja, 
te mu posla na uzdarje bogati turski sag, nazvan Bezaarem. 

Umoran od mučna putovanja po Turskoj, a i od dvorskog 
života u Beču, piša Vrančić 5. rujna 1568. svomu prijatelju 
biskupu varadinskomu Stjepanu Radecu, koji se bijaše povukao 
u svoju slovačku krajinu u mir: »Zavidim ti prijatelju! što 
možeš daleko od poslova trajati mirne dane u blagoj samoći. 
Pak ipak niesi nikad osamljen! Tebe kruži u Karpatih blaga 
živahna priroda sa svojimi Šumskimi stanovnici i pjevači. Meni 
starcu neda sudbina, da kod svoga Znija, takodjer u Karpatih, 
odpočinem, i da uživam samoću, daleko od gradova i dvo- 
rova. Sit sam svjetskih časti i slave. Težim već za nebeskim 

Stanom. Ćutim se slaba na tielu, na očima, na sluhu, i na že- 
ludcu, pak se ipak moram kretati u kolu meni nepovoljnu.« 

S Gjurom Draškovićem mnogo je dopisivao. Čestitao mu 
je radi pobjede nad Turci kod Hrastovice i zaželio, da svojom 
snagom i ktepošću uzčuva staru slavu našega naroda. 
Ujedno ga upozori, neka se ne izvrgava suviše opasaostim, 
jer bi mogao stradati poput biskupa i bana Berislavića. I sa 
slavnim kardinalom Aleksandrom Farnezom, zaštitnikom na- 
šega neumrloga Klovija, dopisivao je Vrančić u to doba. 
Kardinal, kao stari njegov prijatelj, ponudio mu svaku službu, 
kadgodj ju uztreba. 

Sa svojom rodbinom stajao je Vrančić u vječnom doticaju. 
Polubrata Petra sa ženom Magdalenom držao je kod sebe. 
Bratu Mihalju piša, da mu pošalje i sina Fausta, koji je u Pa- 
dovi polazio nauke. On izjavi ovomu svoju radost, što s oso- 
bitom Ijubavju goji muziku, nu upozori mladića, nek uz to ne 
zaboravi na druge nauke i znanosti. »Jer, — veli, — ne bih rado 
da se kući vratiš kao gajdaš i citaraš (utricularius et ,cytha- 
roedus).« Jerolimu Andreaševiću zavidio je, da se pod starost 
može baviti samo knjigom i znanošću : »Ego, — veli, — quanto 
in majore dignitate sum et honore constitutus, tanto sane minus 
sum meus. (Ja, što sam u većoj časti i slavi, to sam doista manje 
svoj).« Pogovaralo se u ono doba mnogo, da će Vrančić postati 
kardinalom. Antun Proculeani u Mletcih piša papi Piju V,: 
»da je Vrančić za kršćanstvo toUko zasluga stekao, te bi do- 
ista zaslužio, da bude od Rima nagradjen kardinalstvom. Tim 
bi -se od strane rimske stolice zadovoljilo ne samo katoličkomu 
svietu, nego navlastito narodu dalmatinskomu, koji crkvi dade u 
sv. Jerolimu četvrtoga naučitelja, a sada opet toli zaslužna muža, 
kao što je Vrančić.« Carski poslanik u Carigradu Wyss čestitao 
je dapače Vrančiću na kardinalstvu. Taj mu čedno odgovori : 
»Tolika čast ne podaje se toli malo poznatim svećenikom, kako 
sam ja.« U mjesecu lipnju god. 1569. pozva kralj Maksimilijan 
Vrančića iznenada opet u Beč poradi njekih državnih poslova. 
Vrančić bivši tad u Požunu, izpričava se, da za Beč ne ima 



novaca, jer mu komora tečajem pet mjeseci od dopitane mu 
plaće ni novčića izplatila nije. Na opetovani poziv kraljev po- 
hiti ipak u Beč, gdje osta njekoliko mjeseci. Od tuda dopisivao 
je s kardinali Amulijem, Alessandrinom i Delfinom, sa svojom 
rodbinom i prijatelji. Ali kakav je posao obavljao u Beču, 
ne znamo. 

Napokon povišen je Vrančić na najvišu crkvenu, a kasnije 
i civilnu vlast u Ugarskoj. Kralj Maksimiljan obazrievši se na 
njegove zasluge za državu, imenova ga 17. listopada 1569. 
nadbiskupom ostrogonskim, primasom Ugarskim i svojim dvor- 
skim kancelarom. U svečanoj povelji spominje kralj Maksimi- 
ljan i zasluge njegovih ujaka Petra Berislavića i Ivana Statile- 
jića, nabraja njegove posebne zasluge, iztiče napokon njegovo 
veliko požrtvovanje prilikom drugoga poslanstva u Tursku, 
dočim kaže: »da je Vrančić, ne štedeći svoje starosti ni svojih 
sila dragovoljno po drugi put primio na se tu zadaću; prko- 
seći svim pogibeljim i samoj smrti, da je podnosio sve tru- 
dove brige i skrbi, koje su mu bez dvojbe bile težke.« " Na- 
pokon spominje kralj i poviest njegove porodice, i daje novi grb 
plernstva njemu, njegovoj braći i njihovim nasljednikom. Kao 
nadbiskup i primas čitao je Vrančić tekar g. 1569. prvu misu. 

S rečenim velikim odlikovanjem ne bijaše još kralj Maksi- 
miljan zadovoljan. On zamoli iz Praga 12. siečnja 1570. rim- 
skoga papu, da Vrančića u nadbiskupskoj časti potvrdi i obični 
plašt bez ikakovih pristojba bezplatno podieli, jer je njegova nad- 
biskupija velikom stranom od Turaka poharana i osvojena, te 
ne ima toliko dohodaka, da bi novi nadbiskup znatnu svotu 
za pristojbe sabrati mogao. 

Prilikom vjenčanja svoje kćeri Ane s kraljem španjolskim 
Filipom II. pozva kralj Maksimiljan 15. travnja 1570. Vrančića 
opet u Prag, da kao prvi prelat njegove monarkije taj svečani 
obred obavi. 

Odtada je Vrančić većom stranom stanovao u slovenskoj 
Trnavi. Kad kralj, živući tad većom stranom u Češkoj, upravu 
Ugarske i Hrvatske predade svomu bratu Karlu, piša on Vran- 



čiću iz Pra^a 21. svibnja 1570. neka ide u Beč i neka kao 
savjetnik podpomaže brata svojim umom i izkustvom, pošto 
druga dva tekar imenovana savjetnika, biskup pečujski Ivan 
Moslavački i biskup kninski, neizkusni su u državnih poslovih. 
Vrančić ode dakle opet u Beč, ako i nerado, gdje je iznova 
njeko vrieme probavio na cesarskom dvoru. 

Već godine 157 1. bijaše kralj Maksimilijan opredielio Vran- 
čića svojim kraljevskim namjestnikom u Ugarskoj. Nu konačno 
imenovanje proglasi on svečanom poveljom tekar 24. lipnja 
god. 1572. Ovom časti postigne Vrančić vršak moći i sile u 
Ugarskoj. Za njega, mnogo bolesma i veoma oslabljena starca, 
bijaše ta čast veliki teret. Burni sabori, česta viećanja nesložnib 
i častoljubnih velikaša, kraljevinski sudovi, kojim je predsjedati 
imao, zahtievali su veliki duševni napor i krepku tjelesnu snagu, 
koja je Vrančića već iznevjerila bila. S toga piša on svomu ostro,- 
gonskomu vikaru, koji mu je čestitao na dobivenoj visokoj časti : 
»Koliko ja sdm sebi čestitam na toj časti, to ću ti ustmeno 
kazati. Ogroman su mi naprtili teret, koji mi valja proti volji 
nositi. Ne ću, da mi se kaže, da niesam pripravan u svako 
doba koristiti domovini i da odbacujem darove božje i veli- 
koga cesara.« 

Anzelmo Štockel bijaše u to doba naumio napisati poviest 
zadnjega rata turskoga, a uz to i život Vrančićev. On mu to 
pismeno priobći. Vrančić mu odgovori: »Pisati poviest samo 
od slušanja veoma je težko. Ti niesi očima turski rat gledao, 
pa šta ćeš o njem pisati.'^ Da moj život u obliku panegirika 
napišeš, ne mogu se protiviti, ali ne dozvoljujem, da ga prije 
napišeš, nego se dogovoriš sa mnom. Inače ti ne ću dati pod- 
pore za tiskanje.« 

Uslied cesareve preporuke posla papa Pio V. Vrančiću nad- 
biskupski plašt bez ikakvih običnih troškova. Vrančić se zahvali 
papi veoma skromno. Ujedno se izpriča, da po svojoj dužnosti 
ne može u Rim radi ogromnih državnih i crkvenih poslova. 

Prilikom izpražnjene časti palatinske preporuči Vrančić kralju 
Maksimilijanu II. slavnoga povjestničara Nikolu Istvanfija za ovo 

Knkuljević. Hrvati. O 

mjesto. Ujedno dojavi kralju, da se Gjuro Drašković želi od- 
reći časti banske. »To je, — veli, — i pravedno; jer u ovo 
vrieme treba bana, koji zna mačem kretati.« Još prije nego 
bijaše imenovan kraljevskim namjesmikom, preporuči on istoga 
Draškovića kao najsposobnijega za ovu čast namjestničtva. 

U listopadu god. 1572. bijaše u Požunu držan krunitbeni 
sabor. Na njem se imao kruniti mladi kraljević Rudolfo za 
kralja. Vrančić je imao velika okapanja radi toga; morao je 
napeti sve duševne sile, dok je nadvladao protestanske protiv- 
nike. Napokon ga zapade čast, da je Rudolfa svojom rukom 
vjenčao krunom sv. Stjepana. Njegov govor, tom prilikom 
držan, tiskan je u Mletcih kod Rampazzetta. Radi novih usluga 
preporuči ga kralj Maksimilijan II. 2. prosinca 1572. obširnim 
pismom papi Grguru XIII. za kardinala. To isto učini i mladi 
kralj Rudolfo. Oba zamoliše kardinala D'Augusta, neka gleda 
papu skloniti na njihovu molbu. Rečeni kardinal odgovori, da 
je u tom poslu govorio s papom, ali da ovaj nije sklon za sada 
budi ikoga povisiti na kardinalstvo ; s vremenom da će uzeti 
u obzir molbe njihovih Veličanstva i velike zasluge Vrančićeve. 
I kardinal Boncampagna piša kralju Rudolfu, da će se kod 
pape zauzeti za Vrančića; ali papa ostade kod svoga »non 
possumus.« U isto doba molila je kralja Maksimilijana županija 
hontanska, da joj dade za velikoga župana Vrančića, jer joj 
treba čovjeka umna i ugledna. 

Božične blagdane god. 1572. sprovede Vrančić u Trnavi. 
Odatle piša Gjuri Draškoviću, kao novoimenovanomu nadbi- 
skupu kaločkomu, da mu od srdca čestita na dobivenoj časti; 
uvjerava ga, da ga ne bi mogao bolje ljubiti, kad bi mu bio 
rodjeni brat; žaU ga, da od kašlja mnogo trpi, i dodaje: »Ja 
sam sada sasvim zdrav, premda su moje godine silnim korakom 
napried pošle.« 

Na početku god. 1573. zahvaU se Vrančić kraljevom Maksi- 
milijanu i Rudolfu na milosti, što su ga papi preporučili za 
kardinala; nu sdm nije gojio nikakove nade, da će postići tu 
čast. U mirnoj Trnavi imao je još toliko prazna vremena, da je 

kralju Maksimilijanu mogao podnieti obširnu osnovu, kako bi 
sdruženi kršćanski vladari imali uspješno vojevati proti Turkoni. 
Domala se premjesti Vrančić iz Trnave opet u Požun, da 
predsjeda kraljevinskomu sudu. ' Tu dobi iznenada glasove o 
seljačkoj buni u Hrvatskoj. O njoj piša on 23. veljače 1573. 
kralju Maksimilijanu medju ostalim ovo : »Ne ima tomu du^o, 
što sam čuo, da pobunjeni seljaci oko gradova Suseda i Stu- 
bice nezadovoljni time, što su se osvetili Franji Tahu, sada za 
većimi ciljevi teže. Bojati se, da će nastati ozbiljna buna u onih 
krajevih. Ovo zlo veoma je opasno. Treba da držimo naumu 
običaje i narav našega prostoga puka. Tomu treba prije do- 
skočiti, nego li se saberu velike čete seljaka. Nu valja i pro- 
misliti, što je bolje .^ Ili da upotrebimo silu, ili da postupamo 
blago! Budemo li postupali silovito, može se dogoditi svašta,. na 
što ni ne mislimo, osobito kad se uzmu u obzir sva vladiijuća 
zla u našoj kraljevini. Seljak u svojoj razpaljenoj strasti ne gleda 
ni na vlast, ni na razloge. Kad je stao radi česa bjesniti, hrli 
napried kao razuzdan i poplašen konj, i ne zaustavi se, dok 
ga ne ubiješ, ili dok ne počini tolika zla, koja se kasnije ni s ve- 
likim trudom popraviti ne mogu. Tu se ima hitro postupati. 
Seljačko bjesnilo može se kadikad obuzdati malenom silom; 
ako li se dulje čeka, ojača snaga pučka i težko ju je pokoriti. 
Nu valja i na to misliti, ako se oružje proti njim upotrebi, da 
se seljaci mogu sjediniti s Turci. Mislim, da bi za ugušenje 
opasne bune najprikladniji bio nadvojvoda Karlo. Trebalo bi 
im obećati, da će se na budućem saboru potražiti Hek za nji- 
hove nevolje i povriedjena prava. Kako čujem, viČu oni naj- 
više ,za starom pravdom i pravicom.' Istina je, da u povredi 
prava sve zlo leži. I doista, neka mi vjeruje Vaše Veličanstvo, 
ne bez razloga tuže se seljaci ; jer kod nas se postupa s niemom 
životinjom bolje i savjestnije, nego li od strane vlastelinstva 
s podčinjenimi kmetovi. U isto vrieme, kad ih od turske sile 
jedva braniti mogu, gule ih i drže u većem robstvu nego li 
Turci svoje podložnike. Ovim nevoljam ne mogući na dalje 
odoljeti, posrnuli su siromasi u opasan vrtlog, možebiti i u spo- 

razumku s Turci. Trebalo bi i gospodu obuzdati zakonom 
više kršćanskim i čovječnim ; naučiti ih treba, kako imadu po- 
stupati sa svojimi podložnici. Kako se od svih strana govori 
i jauče, puk je suviše obterećen i izmučen gulenjeni i roblje- 
njem svoje gospode i Turaka. Bojim se, da bi zatorom puka 
ili duljim trajanjem bjesnila i očajnosti propasti mogla i či- 
tava Vaša kraljevina.« 

O istom predmetu piša Vrančić isti dan gjurskomu biskupa 
i kraljevu kancelaru Ivanu Listu: »Veliku mi brigu zadaje, — 
piše on, — : ustanak puka u Slavoniji; ne znam pravo, kako 
da se doskoči ovomu zlu; strah me je, da će se prosti narod 
sjediniti s Turci proti gospodi.« 

Vrančićeve brige razprši pismo kralja Maksimilijana, pisano w 
Beču 27. veljače 1573., u kojem mu priobćuje, da je ustanak u 
Hrvatskoj već pogažen, jer je odmah u početku bio o svemu 
obaviešten po bratu nadvojvodi Karlu. S toga su odmah ta- 
kove shodne mjere poprimljene, koje su širenje ustanka sasvim 
obuzdale. Poubijano je, kako mu javiše, do 4.000 seljaka, na 
veliku štetu države, ali se nije moglo postupati inače. 

Biskup gjurski. List, priobći Vrančiću o seljačkoj buni u Hr- 
vatskoj: »Prvi je krivac Franjo Tahi, a za tim vesprimski 
biskup Stjepan Fejerko. Ovoga posla kralj odmah, kako se do- 
čulo o dizanju seljaka proti Tahu, kao kraljevskog povjerenika 
u Hrvatsku, da presluša tužbe seljaka, i da ih nagodi s Tahom ^ 
nu taj povjerenik zakasni sa svojim odlazkom, a kad je došao- 
u Hrvatsku, odsjede kod Taha u Susedgradu i presluša njeke 
kmetove. Na mjesto da u ime kralja sam sud izreče, predade 
za tim čitav posao dalje iztrage saboru hrvatskomu. Gospoda 
počeše iznova iztraživati i preslušavati tužbe seljaka. Oni im 
odgovoriše, da su oni svoje tužbe podnieli cesaru, i da od sa- 
moga njega očekuju pomoć, Tahu i njegovim nasljednikom 
da odkazuju svaku pokornost. Poticanjem Tahovim odsudi 
plemstvo tužitelje seljake kao buntovnike. Istom tada podignu 
seljaci obćenitu bunu i pozovu u pomoć srodnu braću iz. 
Štajerske i Kranjske. ' Domala naraste njihov broj na 16.000. 



Oni počeše obsjcdati tvrde gradove, rušiti i paliti plemićke 
dvorove, progoniti u obće plemstvo i uništavati sve, što je go- 
spodsko ; proglasiše napokon svkkoga seljaka izdajicom, koji ne 
htjede pristati uz bunu. Biskup vesprimski pohiti tada poštom 
u Beč, da javi caru, što se sgadja. Ban je očekivao naloge od 
kralja. Ovaj bijaše već prije upućen o svem, te dade nalog 
banu, da , oružanom rukom postupa proti seljakom. Seljaci bi- 
jahu podieljeni u tri do četiri tabora. Proti njim bjehu poslani 
Uskoci, nadvojvodini vojnici i banove čete, koji potukoše i 
razpršiše buntovnike. Od njih osta do 4.000 mrtvih. Tim bi- 
jaše buna ugušena. Ali se pogovara, da su banski vojnici još 
iza toga u okolici Susedgrada i Samobora bez ikakove potrebe 
haračili i veću stranu sela sažegli. Čitava Hrvatska proklinje 
Taha. (Tota Slavonia maledicit Tahio.) Nu mora se priznati, 
da su i kraljevski povjerenici veoma ludo postupali. Nesretni 
Tahi izgubio je ovih dana po svojoj nemarnosti grad Sečen.« 

Radi gubitka ovoga grada molio je kasnije Vrančić kralja, 
da se obiestni i neposlušni Franjo Tahi strogo kazni. Nu on 
umre prije, nego li ga mogaše postići gnjev kraljev. 

Mjeseca travnja dobi Vrančić nalog od kralja, da kao njegov 
fiamjestnik ide u Prešovu i da drži tamo namjestnički sud, 
pošto se je plemstvo već na posljednjem saboru tužib, da mu 
je iz gornjo-ugarskih strana predaleko ići na sud u Požun. 
Vrančić bijaše već tada boležljiv. Svomu prijatelju Sambuku 
piša 20. travnja 1573., da ide veoma nerado u Prešov. Još 
30. svibnja čestita mu pismeno kralj Maksimilijan, što je sretno 
prispio u rečeni grad. Ali Vrančić, grozničav i slab, slutio je 
već tada svoju skoru smrt. Dan prije svoga rodjendana, — 
28. svibnja 1573. — bijaše u Prešovu načinio svoju oporuku. 
Kratko vrieme za tim, 15. lipnja 1573., umre u istom gradu 
kao žrtva savjestno vršene dužnosti. Malo dana prije smrti 
primi pismo od pape Grgura Xin., u kom mu ovaj javi, da 
ga je radi velikih zasluga imenovao kardinalom. Ali kad mje- 
seca kolovoza šešir kardinalski iz Rima stignu, počivao je 
Vrančić već u vječnom snu. 

U svojoj oporuci ostavi Vrančić ponajprije kralju Maksimi- 
Jijanu jednu krasnu zdjelu kralja Matije Korvina. Djeci svoje 
pokojne braće: Faustu i Kažimirq Vrančiću od brata Mihalja, 
kao i Franji i Antunu, sinovom Petrovim, ostavio je veću 
stranu svoga imetka, a osim toga nećakinjam Margiti i Klari 
svakoj 1. 000 for. U njegovu zaostavštinu računalo se vino, 
razne vrsti prirodnina, nedignuta jednogodišnja desetina, za tim 
razne stvari od zlata i srebra, kao prstenje i drago kamenje 
sahranjeno u jednoj čaši, kako s.im kaže, od ne velike vried- 
nosti, nadalje pokućtvo sa stolovi, stDlicami i kočijami, napokon 
odjeća od svile, kadife i sukna, obložena dragocjenimi kožami. 
Isto tako ostavi nećakom svoju knjižnicu s primjetbom, ako su u 
njoj koje heretičke knjige, neka se sažegu. Svomu liečniku Pro- 
perciju osravi na uspomenu loo for. Svoje njeke prijatelje na- 
dari takodjer poman jimi darovi, kao crkvenimi knjigami, bo- 
gatom crkvenom odjećom itd. Za ovršitelje svoje oporuke i 
za štitnike svojih nećaka zamoli, da bude Njegovo Veličanstvo 
kralj Maks.'milijan, nadbiskup kaločki i bivši ban hrvatski Gjuro 
Drašković, biskup varadinski Gjuro Bornemisa, biskup ves- 
primski Stjepan Fejerko, biskup kninski Zakarija i podpalatin 
Mirko Cobor. 

Po želji pokojnikovoj odvezoše njegovo mrtvo tielo sjajnim 
sprovodom u grad Trnavu. Tu ga zakopaše u glavnoj crkvi 
sv. Nikole. Nadgrobno slovo držao je njegov prijatelj Mihalj 
Duborocki. . Njegovi zahvalni nećaci postaviše mu kasnije na 
grobnicu kapieni spomenik s nadpisom, u kom se spominju 
njegove časti u Ugarskoj, njegova čestitost, darežljivost, rječi- 
tost i mudrost; navode se njegova mnoga poslanstva do svih 
gotovo kršćanskih vladara, i do dvaju careva turskih, koje je po- 
slove sve obavio s najvećom sdušnošću, te je vrlo zaslužan 
za državu. ' 

Antun Vrančić bijaše tanka i visoka stasa, lica bjeloputna, 
imao je modre oči, podugački zavinuti nos, do pasa dugu 
plavu bradu. Bijaše blage ćudi i veoma umiljata ponašanja. 
S prirodjenom umjetnošću govorničtva stekao je već u mla- 



dosti ljubav i sklonost vladara, mogućnika i žena. U svoje 
doba bijaše jedan od najuninijih muževa i državnika, mnogo 
učen, pri tom veoma čedan, ali vazda iskren i otvoren, na ko- 
liko mu dopustiše zvanje i diplomatičke obstojnosti. Svi, koji 
su s njim obćili, štovahu ga, jer bijaše čista i poštena značaja. 

I kao učenjak stekao je. Vrančić liepo ime u poviesti. Učeni 
i za razprostiranje staroklasične književnosti veoma zaslužni 
mletački tiskar Aldo Manucio, koji je dopisivao s Vrančićem, 
reče u jednom pismu o njem, da je Vrančićeva slava pukla po 
cieioj Europi, pače po cielom svietu, te mu je s toga ugodno, 
kad može i on Vrančićeve kreposti neprestano hvaliti. ® Uz pro- 
slavljene hrvatske suvremene državnike šestnaestoga vieka pri- 
pada Vrančiću svakako prvo mjesto, osim veleumnoga Petra 
Vergara. A vriedno je znati, da se medju ovimi državnici spo- 
minju : Gjorgje Utješenić, Ivan Statilejić, Trankvilo Andreašević 
(Andronico), Stjepan Brodarić, Pavao Gregorijanec, Gjuro Draš_ 
ković, Josip Jož^^fić, Nikola Jurišić, Jerolim i Vespazijan Za- 
dranin, Franjo Frankapan, Andrija Dudić Orehovečki, Benko 
KuripeŠić, Serafin Gučetić, Ivan Hoberdanac itd. 

Medju njegovimi književnimi djeli mogu se njeke poslanice 
sravniti s najboljimi onoga vremena, a sve imadu većom stra- 
nom historičku vriednost. Njegova poslanička izvješća razjaš- 
njuju duboke i tajne niti najumnije tadašnje diplomacije turske. 
Njegova se poviestna djela odlikuju istinom i jasnoćom pisanja ; 
njegovi zemljopisni odlomci i putni dnevnici pokazuju dobro 
poznavanje stare geografi jske literature ne samo grčke i la- 
tinske nego i sredovječne. Ovi spisi imadu vriednost i za da- 
našnje učenjake. Najslabija su njegova pjesnička djela, koja na- 
pisa pod imenom: »Otia Antonii Verantii.« Nu i medju njimi 
ima pjesama, koje se odlikuju duhovitošću i zanosom misli. 
Njeke njegove pjesme vriede takodjer za historiju tadašnju, kao 
na primjer pjesma na sliku Melanchtona, slikanu od slavnoga 
Alberta Diirera, i njeke pjesme na kralja Ivana i njegova sina. 
Vrančić je pisao njeke sitnice i na hrvatskom jeziku. Preosta 
od njega: »Molitva, koju složi i govori svaki dan,« tiskana 

u Marnavićevu: »Nauku kršćanskom.« U Mletcih god. 1699- 
Sakupljena Vrančićeva djela izdala je ugarska akademija zna- 
nosti u XII knjiga u 8-ni. A ova njegova poviestna i zem- 
ljopisna djela upotrebljivahu već suvremeni na glasu učeiijaci^ 
kao Wolfgang Lazius, Leonclavius itd. Vrančićevi rukopisi ču- 
vaju se većom stranom u sbirci grofa Szechenya, u knjižnici 
ugarskog nar. muzeja i u knjižnici biskupije pečujske. Fausto 
Vrančić, vriedan i učen nećak Antunov, bijaše ostavio ove 
rukopise kao riedke i svete zaostavštine svoga velikoga strica 
svojoj porodici u Šibeniku. Ali potomci Vrančićevi ne znadoše 
čuvati dragocjeno ovo blago. Zajedno s rukopisi Fausta i Mi- 
halja Vrančića darovaše, a većom stranom i prodaše koncem 
prošloga i početkom ovoga stoljeća knezovi Draganić-Vrančići 
sve Antunove rukopise ugarskim učenjakom. 

Autunu Vrančiću posvetiše njeki učenjaci svoja djela. Tako 
mu posveti Ivan Verdizzotti svoju poveću pjesmu: »O pobjedi 
kod Lepanta«, izdanu tiskom u Mletcih god. 1572. Petar Hrvat 
(Ulyricus) posveti mu svoja bogoslovna djela. Ivan Secervitius 
izdade u Beču svoje pohvalne pjesme pod naslovom: »Veran- 
tius.« Petar Illicinus pokloni mu s predgovorom svoje go- 
vore tiskane u Olomucu god. 1573. Leonhard Stockel piša u 
njegovu slavu panegirike kao i slavni učenjak Sambuccus. 
Hrvatski pjesnik B. Karnarutić posveti mu svoju pjesmu: 
»Izvarsna ljubav, napokon: nemila i nesrićna smrt Pirama i 
Tisbe.« U Mletcih god. 1572. 

Od Antuna Vrančića imamo dvie sUke, obje u bakru rezane 
od njegova proslavljena zemljaka Martina Kolunića nazvana 
Rota, bakrorezca i slikara cara Rudolfa II. Njega je Vrančić 
iz Dalmacije i pozvao ponajprije na dvor carski. Ove slike 
rezane su u velikom formatu. ® 

Mehmed Sokolović. 



OUioTlti HitMI. 



MEHMED SOKOLOVIĆ. 



ll^leme Sokolovići poznato je od davnih vremena u Hrvat- 
.^ilj^skoj, u Bosni i u Hercegovini. Kao plemići nosili su So- 
'^ kolovići u svom grbu sokola ; odatle im potiče takodjer 
ime, a ne od Sokola-grada. Grad ovoga imena mogli su 
oni sagraditi, ali od njega imena dobili niesu. Gradova imenom 
Sokol ima takodjer u prekounskoj Hrvatskoj, kao i u Bosni i 
u Hercegovini. 

Odkada Turci osvojiže Bosnu, Hercegovinu i prekounsku 
Hrvatsku, osiromaSiže uz druge plemićke porodice i Sokolo- 
vići. Roditelji Mehmedovi ne bijahu dakle bogati; živjeli su 
valjda u Hercegovini, Pavao Vitezović nažao je njegdje zabi- 
lježeno, da se Mehmed rodio niže Rudova u Hercegovini. Ka 
krstu dobio je ime Bajce, kako naS Lukarević tvrdi. Otac mu 
se zvao Mito, a stric njegov Makarije bijaSe kaludjer u ma- 
nastiru sv. Nikole u Banji. Kod ovoga učio je mladi Bajce i 
knjigu. Priča se, da je Sokolović kao veliki vezir posjetio 
jednom toga svoga strica u manastiru, te mu rekao; »Spomi- 
nješ li se, kako si me nigda bio?« Na što mu stric odgovori: 
»Da bi te ne bio, ne bi tu sidio, gdi sidiS.« On učini za tim 
strica patrijarkom bugarskim. 

Narod muhamedovski u Bosni pripovieda : »Kad je Mehmed 
braću svoju poturčio, davši im spahiluke i načinivši im kuće, 
nagovarao je i otca, da se poturči. Mati mu se odmah potur- 
čila bila, nu otac nikad nije priznao čistu vjeru, nego veljaše : 
,U čem sam se rodio, u tom ću i umriti/ Po smrti roditelja 
Mehmed im načini spomenike: otcu, kao nevjerniku, preko 
groba na dva stupa kao jedan luk, a materi liepo po turskom 
običaju svod na četiri stupa, a po sriedi turbe.« 

Sokolovića zarobiše još kao dječaka Turci i prodadoše ga 
bogatomu i veoma uglednomu defterdaru (upravitelju finan- 
cije) Iskender Čelebiji. Kod ovoga se mladi Sokolović poturči 
i dobije ime Mehmed. Defterdaru Iskenderu bijaše silni nepri- 
jatelj tadašnji veliki vezir Ibrahim, rodom iz Arbanije, valjda 
sjeverne, jer je umio dobro hrvatski. Njegovim djelovanjem 
izgubi Iskender najprije svoju čast; kasnije (god. 1535.) dade 
ga Ibrahim u Bagdadu sramotno objesiti. Tom prihkom pri- 
pade sultanu sav njegov ogromni imetak zajedno sa šest ili 
sedam tisuća robova. Medju ovimi robovi bijaše njih sedam, 
koji se kasnije uzpeše do vezirstva i velikog vezirstva. Od ovih 
sedam bijaše njih šest po rodu Hrvata i Bošnjaka, poimence : 
Mehmed Sokolović, nazvan Veliki, Pertev-paša, Piale-paša, 
Ahmed-paša, Sal Mahmud-paša i Lala Mustafa paša. 

Na dvoru silnoga cara Sulejmana, sina liepe Ruskinje Haf- 
seki Chatune ili Hureme, govorilo je tada jezikom hrvatskim 
gotovo sve, što bijaše u službi carevoj ; sam car govorio je 
tim jezikom. Uz turski i arapski bijaše po svjedočanstvu su- 
vremenika jezik hrvatski upravo dvorski. S toga moradoše po- 
slanici inostranih vlasti, a osobito austrijski i ugarski, dobro 
vješti biti budi hrvatskomu budi drugomu slovjenskomu jeziku. 
Kad jednom poslanici cara Ferdinanda Nikola Jurišić, Josip 
grof Lamberg i Benko Kuripešić dobiše nalog iz Beča, da pred 
sultanom govore njemački, ne usudiše se oni progovoriti ni 
rieči u tom jeziku, jer u svem Carigradu ne bijaše ni tumača 
njemačkoga. Jurišić bijaše dakle prisiljen s carem Sulejmanom 
kao i s velikim vezirom Ibrahimom govoriti jedino hrvatski. 

Isto tako morao je kasnije i poslanik cara Maksimilijana grof 
Sigmund Herberstein služiti se jezikom hrvatskim. Hammer 
pripovieda, kad je taj poslanik kod svečane predstave pao pred 
sultana na koljena, da mu poljubi ruku, ne mogaše radi sla- 
bosti i starosti bez pomoći ustati na noge. Tad zamoli u velikoj 
neprilici prisutnoga velikog vezira Hrvata Rustem-pašu na hr- 
vatskom jeziku, da. mu priteče u pomoć. Na to mu sdm sultan, 
razumjevši njegove rieči, podade ruku i podigne ga na noge. 
Poznato je, da i ostali tadašnji poslanici naše monarkije kod 
turskoga dvora bijahu većom stranom Hrvati ili Slovenci. Drug 
Vrančićev Franjo Zaj, rodom Ugrin, bijaše odmah, kako je pri- 
spio u Carigrad, upitan od vehkoga vezira Rustem-paše : »Znaš 
li hrvatski?« Zaj, mu odgovori: »Znam«, i poče govoriti s njim 
hrvatski, čemu se Rustem-paša radostno začudi, jer je znao, da je 
Zaj Magjar. Poznato je iz Busbekovih spisa, da je i Sulejmanov 
poslanik na dvoru njemačkom, Ibrahim, god. 1562. na saboru 
u Frankfurtu sakupljenim staležem carstva njemačkoga govorio 
na jeziku hrvatskom (Ungua sclavonica). 

Nije dakle čudo, da su na takom dvoru duhoviti mladići 
hrvatski našli uviek svoju sreću. Mehmed Sokolović postane 
najprije carskim dvornikom, za tim poglavicom carskih soko- 
lara i štitonoša. Godine 1546., kad slavni turski admiral Chai- 
reddin, nazvan Barbarossa, umrie, povisi car Sulejman Soko- 
lovića na jednu od prvih časti kapudan-paše, t. j. admirala 
velike turske mornarice. Ova podieljena mu velika čast svje- 
doči, da je još u mladosti poznavao more i vješt bio pomor- 
stvu; imao se dakle svakako roditi u zemlji bližoj moru. 

Važnu čast kapudan-paše obnašao je Mehmed pet godina. 
Postane za tim god. 155 1. beglerbegom Rumelije, dočim na 
njegovo mjesto dodje Hercegovac Sinan-paša, brat velikoga 
vezira Rustem-paše iz Mostara, sina Radoja Opukovića, a muža 
sultanice Mirmahe, kćeri cara Sulejmana i Ruskinje Haseki, 
nazvane Vesela i Rosa. 

Rečene godine 155 1. bijaše veoma smućeno stanje u Ugar- 
skoj upravo na bolje krenulo. VeUki diplomat našega naroda 

Gjorgje Utješenić ili UtjeŠenović ugovori kao upravitelj Er- 
delja u ime svoga štićenika Ivana 'Sigmunda Zapoljskog i ma- 
tere mu kraljice Izabelie tajni ugovor s Ferdinandom, uslied 
kojega je ovaj imao dobiti natrag Erdelj sa Zapoljevim dielom 
Ugarske. Ugovor je imao ostati tajnom, osobito Turkom, 
jer se oni smatrahu pravimi gospodari ne samo Ugarske nego 
i Erdelja. Medju tim javi sam kralj Ferdinand caru Sulejmanu 
po svom poklisaru Malvezziju, da je on Erdeljsku vojvodinu po 
pravu krune preuzeo. Viest ova razjari sultana na toliko, da je 
poslanika kraljeva bacio u tamnicu. Utješeniću i Erdeljcem za- 
grozi se osvetom, ako bi Niemcem predali Erdelj. U isto 
doba javi im, da u ime zaštite proti Niemcem pošilje vojsku 
pod zapoviedju novoga beglerbega rumelskog Mehmed-paše 
Sokolovića. Ova viest iz Carigrada zabuni čitav Erdelj, ponaj- 
više Gjorgja Utješenića. On je vazda nastojao, da mudrim na- 
činom odkloni svaku opasnost od kraljice Izabelie i njezina 
sina. S toga je vazda tješio i odstranjivao Turke uvjeravajući 
ih o svojoj podpunoj odanosti. Sad mu iznenada kralj Ferdi- 
nand sa svojom naglošću pokvari sve umne naume. 

Po zapoviedi cara Sulejmana imao je beglerbeg Sokolović 
s velikom vojskom krenuti odmah prama Erdelju. Njemu bi- 
jaše dodan Rustem-paša smederevački, Malković sandžak vi- 
dinski, i Muhamed sandžak nikopoljski, bivši prije kršćanin i 
vojvoda moldavski. 

Sokolović dodje sad prvi put u doticaj s lukavim diplomatom 
Gjorgjem Utješenićem. Kad je s dielom svoje vojske došao u 
Slankamen, spreman da krene proti Erdelju, stigne mu prvo 
pismo Utješenićevo, u kojem izjavlja svoju podpunu podlož- 
ničku pokornost, te ga moli, neka ne ide proti Erdeljcem, vjer- 
nim slugam sultanovim i podložnikom cesareva štićenika Ivana 
Sigmunda. U ovom smislu dopisivao je monak Gjorgje često 
s Mehmedom, uviek gladko i laskavo, dočim je Sokolović od- 
govarao često ponosito i osorno. Nu zabadava je Mehmed 
čekao, da mu se Gjorgje kao upravitelj erdeljski osobno pred- 
stavi, i da mu se kao sultanov podložnik pokloni. Izgubiv če- 

seca rujna god. 155 1. s čitavom vojskom od 80.000 Turaka 
prama Erdelju. Prebaciv kod Petrovaradina i Titelja Dunav i 
Tisu, osvoji doskora gradove Bečej, Bečkerek i Canad. Taj 
grad predadoše mu bez borbe Srbi. Odmah za tim uzme Hadu 
i do dvanaest drugih gradova. Lipu na Maruši, rijegdašnji grad 
Korvina i Beatrice Frankapanke, predade Ivan Petev, prisiljen 
na to od svojih vojnika. 

Sokolović htjede sad krenuti dalje u Erdelj, nu Utješenić ga 
je umio laskavimi pismi uzdržati i odvraćati, dok nije iz Cari- 
grada stigla zapovied, da se vojska ima vratiti iz Erdelja. So- 
kolović pozvan od Srba htjede uzgred još u kasnoj jeseni osvo- 
jiti tvrdi grad Temišvar, ali ga hrabromu braniocu Lošoncu 
ne mogaše oteti. Pošto ga je 14 dana bez uspjeha obsjedao, 
vrati se napokon radi zime i ružna vremena u Biograd. 

Medju tim je Utješenić, postavši kardinalom, pobunio potajno 
sav Erdelj pro:i Turkom. Osobno se on odUkovao kod pre- 
osvajanja grada Lipe. Nu štedio je iz politike nadvladane po- 
sade turske, da ne bgoiči još većma silu tursku proti slaboj 
moći kršćana. h\ uprav ovo čovječno i mudro postupanje 
proti Turkom dade povoda njegovim ljutim protivnikom, te, 
ga neprestano ocrnjivahu kod bečkoga dvora. General Castaldo, 
Španjolac, želeći se dokopati uprave Erdelja i blaga Utješeni- 
ćeva, zavjeri se proti njemu s talijanskim četovodjem Sforzom 
Pallavičinom. Ovi osumnjičiše Utješenića kao buntovnika i naj- 
većega neprijatelja Ferdinandova. Dobivši iz Beča potajnu do- 
zvolu, da ga na dobar način odstrane, umoriše ga kao najprostiji 
ubojice u njegovu gradu Al vincu u noći 17. prosinca 155 1., 
zadavši starcu od 75 godina šestdeset i tri rane. Ugarski pisac 
Kerbenyi kaže istinito : »Utješenićeva najveća krivnja bijaše, 
da je povjerenu zemlju erdeljsku suviše ljubio. On bijaše naj- 
mudriji tadašnji diplomat u Ugarskoj.« 

SHedeće godine 1552. primi zapovjedničtvo nad turskom 
vojskom u Ugarskoj drugi vezir Ahmed-paša, rodom Hrvat iz 
Dalmacije. Kod Biograda sjedini se s njim beglerbeg Sokolović 

i ode po drugi put obsjedat grad Temišvar. Kod jurišanja 
tjerao je svoje vojnike ne samo silnom riečju, nego i velikim 
željeznim buzdovanom napried na zidine gradske. Kada Turci 
osvojiše grad, prihvatiše Mehmed Sokolović i Sandžak -beg 
Kasim hrabroga branioca gradskoga Stjepana Lošonca pod ruku, 
i braniše ga odvažno proti razjarenim janjičarom, koji ga htje- 
doše posjeći. 

Iza pobjede temišvarske osvoji Sokolović gradove Hollako, 
Bujak, Šag i Gyarmat; pripomogne za tim, da čitav Banat 
pade pod gospodstvo tursko. Kod obsjednuća grada Jegra stojao 
je Sokolović sa svojom vojskom u dolini Egidova brda. Nu 
izvanredno junačtvo Stjepana Dobe i hrabrih jegarskih brani- 
laca i hraniteljica spasi grad. Svi juriši razjarene sile turske 
bijahu odbijeni i grad osta u kršćanskih ruku. Tu nauči So- 
kolović, da se tvrdi, hrabro branjeni gradovi jedino postoja- 
nošću i strpljivošću predobiti mogu, što je kasnije kod Sigeta 
dobro pamtio. 

Kad se godine 1553. car Sulejman spremao na persijski rat, 
zapovjedi beglerbegu Sokoloviću, da sa svojimi četami zimuje 
u Takatu. Tekar mjeseca lipnja god. 1554. pridružio se Soko- 
lović sultanovoj vojsci na azijskih poljanah kod Zužehrija. Sva 
se carska vojska divila njegovim rumelskim, ppnajviše bugarskim 
četam. S ramena vojnika visijahu bogate kože risova, s blista- 
jućih se u suncu kaciga padahu repovi lisičji, na nogama bli- 
stahu velike, raznih boja čizme s dugimi ostrugami; crveno - 
bieli barjaci vijahu se u rukama pojedinih vojnika, a svaki 
vojnik nosio je ogroman štit ; na rukama blistaše svietlo i modro 
oklopje sa željeznimi rukavicami. Isti konji bijahu jednakom 
bojom (hennom) bojadisani. 

Iza kratka nu sretna vojevanja ugovori car Sulejman u gradu 
Amaziji mir s Perzijom. U tom gradu primi on i Ferdinandove 
poslanike Antuna Vrančića, Franju Zaja i Augiera Busbeka. 
Ovom priUkom upozna se Mehmed Sokolović prvi put s An- 
tunom Vrančićem, s kojim je kasnije češće obavljao poslove 
diplomatičke. Tri mjeseca iza sklopljena mira imenova Sulejman 



79 

Mehmeda Sokolovića za njegove zasluge i pokazana velika 
junačtva trećim vezirom carstva. Na njegovo mjesto imenova 
beglerbegom Rumelije agu Janjičara Pertev-pašu, rodom iz 
Hercegovine. 

Odmah kako se car Sulejman vrati s vojskom u Carigrad, 
naloži on veziru Sokoloviću, neka ide u Solun i Jenišehr, gdje 
bijaše podigao bunu njeki Mustafa-beg. Ovaj je o sebi go- 
vorio, da ■ je on Mustafa, sin cara Sulejmana, koji bješe ubijen, 
te je za sobom povukao veliko množtvo lakovjerne svjetine. 
Sokolović ode s 3.000 janjičara i sa 4.000 konjanika proti Mu- 
stafi. Sretnim vojevanjem utiši on doskora bunu i uhvati živa 
Mustafu, koji na vješalih svrši svoj život. 

Sulejman odlikova za tim Sokolovića još većim povjere- 
njem. Sultanov drugi sin Bajazid, namjestnik carski u Kara- 
manu, bješe se zavadio sa svojim bratom Selimom, prvoro- > 
djenim sinom cara Sulejmana poradi nasljedstva priestolja. Kao 
mnogo sposobnijega za vladu podupirao je Bajazida potajno 
sam veUki vezir Rustem-paša Opuković. Nu Selimov pouzdanik 
i prvi mu doglavnik lukavi Crnogorac Lala Mustafa, zajedno 
protivnik Rustemov, znao je vještim pletkarenjem zavesti Baja- 
zida, da digne bunu proti bratu i istomu otcu Sulejmanu. Ovaj 
odabra dakle Sokolovića, da utiši bunu. U ravnici kod grada 
Konja uništi Sokolović 30. svibnja 1559. Bajažidovu vojsku. 
Bajazid uteče u Perziju ; Sokolović zimova s vojskom u Halebu 
spremajući se na Perziju. Ali perzijski šah natjeran u strah 
po Sokoloviću, izda Bajazida poslaniku sultanovu. Ovaj ubije 
svojom rukom nesretnoga Bajazida sa njegova četiri sina, te 
izbavi tako Selima svake buduće neprilike. 

Kratko vrieme prije smrti Bajazidove umre i njegov tajni 
prijatelj veliki vezir Rustem-paša Opuković. O tom hrvatskom 
odmetniku pripovieda se, da se nije nikad nasmijao. Bijaše mrka 
pogleda, prkosljiv i škrt. Nagomilav silno blago, podupirao je 
rado svoje zemljake, koji tražiše službe i časti. Za njim je po- 
višen, na veliko vezirstvo drugi vezir Ali-paša, tielom krupan, 
ali ćudi vesele i ponašanja prijazna. Bio je takodjer Hrvat, ^ 

rodom iz Brača u Dalmaciji. Na njegovo mjesto stupi sad 
Mehmed Sokolović, a na treće vezirstvo dodje Pertev-paša 
Hercegovac. Sva tri dakle prva doglavnika velikog Sulejmana 
bijahu Hrvati. Oni povukoše za sobom čitavu povorku svojih 
sunarodnika. 

Godine 1562. dne 17. kolovoza bijaše u Carigradu izvan- 
redna svetkovina. Dva rodjena Hrvata ženila se sa dvie unu- 
čice cara Sulejmana, a kćeri kasnijega cara Selima: šestnaest- 
godišnju Esmahan ili Esmu uzimao je Mehmed Sokolović; 
drugu, Gevru, ženio je drugi Hrvat kapudan-paša Piale, pro- 
slavljeni zapovjednik turske mornarice, koju preuze od Hrvata 
Sinana Opukovića. Svatbenu svetkovinu priredjivala je veliko- 
liepim sjajem kći cara Sulejmana Mirma, udova Rustem-paše 
Opukovića. Uz ove tri carske kćeri, koje za vrieme Sulejmana 
/ i Selima bijahu udate za Hrvate, može se spomenuti i sestra 
Sulejmanova, koja bijaše udata za Mustafu-pašu, rodom Hrvata, 
godine 1522. drugog vezira carskog, i napokon Fatima, kći 
cara Selima II., udata* za Hrvata Sijavuš-pašu, velikog vezira 
pod Muratom III. 

Tri godine već bijaše oženjen Mehmed Sokolović živući 
mirno i sretno na carskom dvoru, kad iznenada postigne vršak 
svoje sreće i moći. Mjeseca lipnja god. 1565. umre Ali-paša, 
veliki vezir turskoga carstva. Bez otezanja imenova car Sulejman 
svoga rodjaka Mehmeda Sokolovića velikim vezirom. U toj naj- 
višoj časti uzdrža se pod tri cara, što je upravo nečuveno u 
poviesti turskoj. On steče ime najvećega vezira turskog, a 
bio je za vrieme razuzdanog Selima II. upravo neograničeni 
vladar i gospodar ogromnoga carstva turskog. Za vrieme mu- 
droga cara Sulejmana bijaše on i Hrvat Rustem-paša najveća 
podpora njegova. Obadva muža odvažna i duhovita znao je 
Sulejman podići iz robskoga praha do svoga koljena i prie- 
stolja. Tim je najvećma pokazao veliki svoj um i prirodjenu 
sposobnost za vladanje. 

Uprav tada, kad Sokolović postade velikim vezirom, bijaše 
se iznova vratio u Carigrad poslanik cara Maksimilijana II. 

Mihajlo Crnović, želeći ugovoriti mir s Turci. On je tražio, 
da se Ugarskoj povrati grad Pankota, štono ga bijaše oteo te- 
miSvarski paša Hasan Prodović. Molio je nadalje, da se naloži 
sinu Ivana Zapoljskog, neka se strogo drži ugovora satmarskog. 
Sokolović ne htjede da zadovolji ovim željam. On je zahtievao 
od cesara Maksimilijana, da povrati Turkom Tokaj i Serenč. Sat- 
marski ugovor proglasi nevaljanim, jer je sklopljen bez znanja 
sultanova. U obće ne htjede se on upustiti u nik-akove dogo- 
vore, dok cesar Maksimilijan ne plati podpunoma dužni harač. 
Cesarski poslanik Wyss, bivši već od prije u Carigradu, kao i 
novi poslanik, ne htjedoše pristati uz ove nazore i zahtjeve. 
Čmović se spremao već, da ostavi Carigrad, kada dodje viest 
iz Erdelja od Ivana Sigmunda Zapoljskog, da on ne može sa- 
čuvati Erdelja, ako mu ne priteče turska pomoć. Sad zabrani 
Sokolović cesarskomu poslaniku, da se odalji iz Carigrada. Do- 
mala dodje glas, da je Hasan Prodović grad Erdod nakon 
44-dnevnoga obsjedanja oteo na juriš. Tad pozva Sokolović 
Črnovića preda se, i predade mu sultanovu pismenu odluku. 
U njoj bijaše ugovor satmarski ništetnim proglašen. Sultan je 
ujedno zahtievao, da se Velika Banja i Tokaj Zapoljskomu 
vrati, da čete Maksimilijan ove ostave granice erdeljske, i da 
se na slobodu pusti turski poslanik Hedajet čauš, njemački po- 
turica Marko Šerer, kojega bijahu pridržali u Beču kao taoca, 
dok se Crnović ne povrati iz Carigrada. 

Sa sultanovim pismom ode Čmović u Beč. U isto vrieme 
naloži Mehmed Sokolović svomu nećaku Mustafi Sokoloviću, 
paši bosanskomu, da provali u Hrvatsku, i da odatle natjera 
u strah Maksimilijanove čete na ugarskoj granici. Mustafa-paša 
osvoji hrvatske gradove Krupu i Novi na Uni, i pohara svu 
zemlju oko Obreža i Križa. Nu tu ga natjera ban Petar Er- 
dedi u bieg i zarobi mnogo Turaka s bogatim pHenom. SUe- 
deće godine 1566. naviesti sultan Sulejman cesaru MaksimiU- 
janu podpuni rat. Hrvatska, Slavonija i dolnja Ugarska posta- 
doše sad pozoriStem krvava vojevanja i svakdanjeg haranja, 
plien jenja i krvoproUća. Prvoga svibnja 1566. krenu sim sultan 

Kukuljević. Hrvati. Q 

Sulejman s ogromnom vojskom iz Carigrada. Ovo bijaše njegov 
dvanaesti, ali posljednji rat, što je osobno ratovao. Na čelu vojske 
bijaše veliki vezir Mehmed Sokolović kao seraskier. Na glas, 
da je turska vojska krenula prama granicam naše monarkije, 
sgrozi se Europa, a Beč uztrepti iznova, jer prije 34 godine 
spasi taj grad od sile Sulejmanove jedino odvažnost Hrvata 
Nikole Jurišića kod grada Kisega, a nitko nije još slutio, da će 
drugi Hrvat, Nikola Zrinski, spasiti Beč i carstvo po drugi put. 

Sultan Sulejman došavši do Zemuna primi tu s iztočnom sjaj- 
nošću svoga štićenika Ivana Sigmunda Zapoljskog, kojega bi- 
jaše dozvao iz Carigrada na dogovor. Tri puta pade sin ugar- 
skoga kralja Ivana pred sultanove noge na koljena, da mu 
poljubi ruku. Sulejman ga nazva svojim ljubljenim sinom, a 
Sokolović ga postavi na stolac urešen biserom i dragim ka- 
menjem. Sultan ga htjede pozvati i na ručak, ali se Sokolović 
uzprotivi tomu. »Mogao bi, — reče on sultanu, — slabašan 
mladić krupnim turskim jelom pokvariti si želudac, pak bi 
Magjari mislili, da smo ga otrovali.« Sultan prihvati taj razlog. 
Nu pravi uzrok protivljenju bijaše, što je mladi Zapolja uvriedio 
Sokolovića, jer ga nije posjetio u njegovu čadoru ; s toga mu 
je uzkratio čast, da sjedi i ruča pri sultanskom stolu. Zapolja, 
koji se nije stidio klečati pred sultanom, nanese ovu uvredu 
Sokoloviću iz pretjerane nadutosti po naputku svoga savjetnika 
Bćkesija, ali je kasnije osjećao gorke posljedice svoje neoprez- 
nosti, što nije pomisHo na osvetu svemožnoga velikog vezira. 

Iz Zemuna krenu jedan dio turske vojske pod karamanskim 
beglerbegom Sulejman-pašom prama Budimu.'Sam sultan htjede 
preko petrovaradinskog mosta udariti ponajprije na Jegar, a za 
tim na Beč. Tada čuje zlokobnu viest, da je ban Nikola Zrinski 
kod Sikloša razbio sandžaka od Tirhale, ubivši njega i sina 
mu ; da je zarobio sav njegov tabor zajedno s vojnici i zaplienio 
17.000 dukata. Ova viest ogorči do skrajnosti sultana Sulej- 
mana, te on izda odmah zapovied, da se Nikola Zrinski ima 
u zatvorenom Sigetu potraž;iti i grad na juriš uzeti. Na putu 
počivao je sultan u Haržanju. Onamo dodje nesretni Arslan- 

paša od Budima, da se izpriča, što je izgubio Paiotu, Vesprim 
i Tatu. Ali ne ugleda svoga sultana; Sokolović ga dade u svom 
čadoru smaknuti. Arslanovu čast dobi od sultana Sokolovićev 
nećak Mustafa-paša, najčestitiji paša budimski i upravitelj ugarski. 

Kad turska vojska s velikim slavjem uljeze u grad Pečuh, jez- 
idiše na čelu sultanove pratnje dva sina Mehmeda Sokolovića 
Kurt-beg i Hasan-beg. Petoga kolovoza god. 1566. stigne sultan 
5ulejman pred grad Siget. Tu bijaše već. sakupljeno 90.000 voj- 
nika, i 300 topova napereno na zidine gradske. U gradu Si- 
_getu bijahu tada uz bana Zrinskog većom stranom gradjani i 
vojnici naroda hrvatskoga, a uz njih cviet plemstva hrvatskog 
i stranom ugarskoga. 

Obsada i obrana Sigeta grada poznata je. Kao što bijaše 
^iuša branitelja Hrvat Zrinski, tako bijaše uz stara boležljiva 
sultana Sulejmana duša obsadnika Hrvat Sokolović, a u vojsci 
A^eća strana Janjičara poriekla hrvatskoga, srbskog i bugaiskog. 
Ovo ne bijaše žalibože prvi put, da se slavni muževi jednoga 
islovjenskoga plemena boriše u protivnih taborih, ne za svoju, 
nego za tudju svrhu. Ne bijaše tu jedina vjera poticalo krvave 
Jborbe, nego s jedne strane interesi države turske, s druge 
.ugarski i austrijski. Sokoloviću posluži sreća, te je velikom 
silom nadvladao svoga po krvi i plemenu brata, koga ostavi 
na cjedilu carska njemačka i ugarska vojska, koja je mirno le- 
lala uz rieku Rabu. AU pod zidinami sigetskimi ostadoše mrtvi 
i ban hrvatski i najveći sultan turski, kao što na Kosovu polju 
pade pokraj cara. Lazara i sultan Murat. 

Sokolović je dobro poznavao razuzdanost turske vojske, kad 
izgubi vodju. Odvažnom strogošću znao je držati vojsku 
na okupu i u stezi, dočim je nečuvenom dosjeti jivošću tajio 
smrt Sulejmanovu preko pet nedjelja pred čitavom vojskom. 
Kad vojnici počeše zahtievati, da pozdrave svoga sultana, dao 
je mrtvo truplo posaditi kraj prozora sultanova čadora, a pro- 
lazeća vojska pozdravljala je burno svoga sultanskoga mrtvaca. 
Svaki dan sviraše glasba pred čadorom sultanskim ; svaki 
-dan se kuhalo jelo za sultana, i spremao se stol za ručak i ve- 



ceru. Paše, begovi i vojnici gledahu svoga tobože bolestna sul- 
tana iz daleka u bogatoj odjeći, gdje sjedi u čadoru na sultanovO| 
stolici, a nitko ni ne pomisli, da mjesto velikog duha sultana 
Sulejmana kreće i zapovieda sada duh velikog vezira Meh- 
meda Sokolovića. 

Iza osvojenja Sigeta grada razposla Sokolović u sultanova 
ime pismene oglase o slavnoj pobjedi na sve strane turskoga 
carstva, na kana krimskog, na šerifa od Meke, na šaha od 
Perzije i na sve veće vladare u Eutopi i Aziji. On je carski 
nadario one, koji se proslaviše u boju : povećao plaću vojnikom, 
poslao jedan dio vojske, da uzme grad Bobovac (Baboču), a 
drugi dio upotrebi na popravljanje zidina sigetskih, i na zi- 
danje mečeta, u kom se zahvalio allahu na dobivenoj pobjedi. 
Iste izpražnjene najveće časti porazdieli on u ime sultana pa 
svojoj volji. 

Odsječenu glavu Nikole Zrinskoga zajedno s njegovom ka- 
pom od baršuna i sa zlatnom grivnom posla Sokolović svomu 
nećaku u Budim, da ju dalje odpremi do cesara Maksimilijana, 
a ovaj posla taj dragocjeni dar udovi Zrinskoga u Cakovac. Od 
Zrinskoga zadrža Sokolović na uspomenu njegovu sablju i štit, 

Uzdržavši podpuni mir i red u vojsci, odpremi Sokolović 
čauša Mustafu u grad Kutahiju s pismom na Selima. On mu 
dojavi smrt otčevu i pozva ga, da dodje što hitrije k vojsci, 
Caušu naloži, neka na putu posvuda razglasi, da se sultan ne 
želi vraćati prije nego li iznova utvrdi grad Siget. 

Selim primivši Sokolovićevo pismo pohiti »iz Azije kroz Ca- 
rigrad i Biograd u Ugarsku. Ali već u Vukovaru zaustavi ga 
drugo pismo Sokolovićevo, u kom ga umoli, da pričeka vojsku 
u Biogradu, jer da dodje kao novi sultan u tabor, zahtievala 
bi vojska obične darove od njega, koje će u Biogradu laglje 
smoći nego li u taboru. Selim se na to vrati u Biograd. Dne 
29. listopada 1566., dakle petdeset dana nakon osvojenja Sigeta 
grada, digne Sokolović vojsku na put u Biograd. Mrtvoga sul- 
tana Sulejmana, kojemu izvadiše utrobu, dade u zatvorenoj no- 
siljci nositi za vojskom. 



ii... 

Vojska bijaše četiri postaje daleko od Biograda, kad Soko- 
lović sazove iznenada čitaoce korana. Tu im zapovjedi, da 
4 sata prije zore, u kom času sultan prije 48 dana umrie, stanu 
čitati pred sultanovom nosiljkom koran i moliti obične molitve 
za mrtve. Bijaše vojska u noći upravo stigla do kraja njeke 
šume, kad se začu iz jasnih i glasnih grla mrtvačka molitva 
i)Fatihe« iz prve sure korana. Sbor zapjeva s jedne strane : 

„Sve nas ljude čeka smrt, 
Sve se vlasti hoće strt." 

A drugi dio sbora odgovori: 

^Boga samo uviek živa, 
Smrt nit vrieme ne ubiva." 

Na taj žalostni glas udari čitava vojska u plač i u jaukanje. 
Sve stane; veziri i paŠe sakupiše se oko velikoga vezira, izjavlja- 
jući svoje sažaljenje. Kad osvanu jutro, stupi veliki vezir So- 
kolović pred čete, koje su počivale od umora, i progovori: 
»Junaci! što čekate? Za što li ne idete napried? Ne ćemo li 
hvalu pjevati padišahu, koji je toliko godina sretno i blago 
vladao nad nama? Velik je allah i prorok njegov Muhamed! 
Sultan Sulejman stvorio je kraljevinu Ugarsku kućom turskom. 
On je svakoga nas nadario dobročinstvi. Nije li naša dužnost, 
da njegovo mrtvo tielo nosimo na svojih glav^h pred njegOYa 
sina i nasljednika Selim-kana, koji nas u Biogradu čeka? Tamo 
želi on doglasiti vam oporuku sultanovu. Tamo hoće da vas 
nagradi obilnom plaćom i darovi. Veselite se ! Koracajte napried ! 
Ostavite čitaoce korana, neka svoje molitve vrše!« I vojska 
krenu tiho i mirno napried. 

Iz Mitrovice čestitahu veziri pismeno novomu sultanu. Po 
svečanom poslanstvu dadoše ga moliti, da primi vladu svoga 
otca i poklonstvo svo;e vojske. Sjetiše ga, da po starom obi- 
čaju podieli nagradu i darove vezirom, pašam i vojsci. Uzprkos 
toj molbi dade se lakomišljeni Selim po svojih ludih savjetnicih 
naputiti, da uzkrati plaću i darove. To je u vojsci porodilo 

veliko nezadovoljstvo. Sokolović je to unapried proricao, i 
sada svoje nezadovoljstvo javno izricao. 

Novi sultan Selim potvrdi odmah u Biogradu Mehmeda So- 
kolovića u velikom vezirstvu. U sultanskom divanu svjetova on 
odvažno sultanu, ako želi da utiša bunu Janjičara, neka im iz- 
plati odmah običajnu nagradu. Lešinu Sulejmanovu poslaše 
napried u Carigrad, jer ju stadoše pobunjeni vojnici vriedjati. 
Sultan Sehm razdieli medju Janjičare njeku vrst nagrade, da ih 
umiri, ali oni ne bijahu tim zadovoljni, nego zahtievahu veću 
plaću. Kad im se odgovorilo, da ovdje na putu ne ima sabrana 
novca u većem broju, zagroziše se sultanu, da će ga u Cari-^ 
gradu pred Jedrenskom kapijom, ili kod Seraja dočekati vozom 
siena; tim običavahu Turci u Carigradu zatvarati uHce, kad 
bi dizali bunu. 

Svečani sultanov uvod u Carigrad bijaše doista zapriečen od 
pobunjenih Janjičara. Vezir Pertev-paša i kapudan-paša Piale,. 
obadva Hrvata, stadoše miriti Janjičare, većom stranom svoje 
suplemenike, ali ih ovi baciše kopljem s konja. Sokolović i 
Ahmed-paša"" prodrieše zdravi i čitavi kroz rulje buntovnika 
umirujući ih dobrimi riečmi i bacajući novac medju njih. Sultan,, 
došavši do Seraja, bijaše prisiljen po nagovoru Sokolovića obe- 
ćati Janjičarom jasno i glasno, da će dobiti svu zahtievanuj 
plaću i nagradu. Buna bješe tim utišana. Sutradan primi svaki 
Janjičar, osim već dobivenih 40 dukata, još 20 u ime nagrade^ 
Nu sad počeše zahtievati veću plaću i spahije i ulufedžijie : po- 
češe vriedjati i psovati vezire, kad bi išli na divan sultanski. 
Sokolović učini i tomu doskora kraj ; on odstrani njihove age,, 
a najnemirnije dade povješati. Odmah za tim izbavi Sokolović 
iz tamnice poslanike cesara Maksimilijana Alberta Wyssa i 
Hoszutodija, koji bijahu dugo zatvoreni u Carigradu. Kraj 
slaba sultana Sehma bijaše tada Sokolović neograničeni go- 
spodar ogromnoga carstva turskog. 

Sliedeće god. 1567. pokloniše se Sokoloviću poslanici dviju 
velikih država. Cesar Maksimilijan posla u Carigrad sjajno po- 
slanstvo, koje vodjaše Anmn Vrančić i Krsto Teufenbach. Od 

Strane Perzije dodje s velikom pratnjom kan Šah-kuli sultan. 
Kad ovaj dodje u posjet Sokoloviću, da mu se pokloni, opali 
njeki fanatički Turčin na kana svoju pušku, nu mjesto njega 
pogodi jednog od njegove pratnje. Sokolović razjaren dade 
ubojicu razderati na konjske repove. Perzijski kan ostade hla- 
dan i miran, nu obsipa Sokolovića velikom hvalom. On spo- 
menu, kako je iza junačkog osvojenja Sigeta grada, po smrti 
sultana Sulejmana, svojom velikom mudrošću i opreznošću 
zrno sačuvati tursku vojsku od nereda, a čitavo carstvo od 
razsula. »Ti zaslužuješ, — reče on, — da tvoje ime sjaje na 
čelu svakoga djela izlamskih učenjaka; perzijski pisci to već 
sada čine.« Sokolović odgovori čedno i dostojanstveno: »Ne- 
prekinuto gospodstvo Osmanove porodice sudjeno je od pamti- 
vieka turskomu carstvu. Meni je dozvolilo nebo, da poklonim 
glavu dvojici iste porodice.« 

U obširnom naputku, što ga primiŠe u Beču Maksimilijanovi 
poslanici, stajaše takodjer, da se ponajprije imadu pokloniti ve- 
likomu veziru Mehmedu Sokoloviću, da mu imadu izručiti od 
cara pismo i pozdrav, te izjaviti radost radi njegova iskrena 
čuvstva (candido animo) prama caru. Dužni su ga umoliti, 
neka s dobrom voljom primi maleni dar od 4.000 zlatnih dukata 
i četiri srebrne čaše dvojke s urom. Imali su mu obećati, ako 
se mir ugovori, da će mu cesar davati svake godine 2.000 du- 
kata, pak ako uztreba i više, dok bude trajao mir. Napokon 
morali su mu priobćiti sve, što će govoriti sa sultanom. Na- 
putak spominje i dva turska tumača Ibrahima i Mahmud-bega, 
rodom Niemca, a ljubimca Sokolovićeva, koje treba nagraditi. 
Bijaše im takodjer naloženo, da sultanu i Sokoloviću prepo- 
ruče Mustafu Sokolovića, pašu budimskoga, s molbom, da ga 
i nadalje ostave na upravi zemlje Ugarske. Spomenuta su u 
naputku i dva zarobljenika Franjo Doći i Adam Gal, subra- 
nilac Sigeta grada, za koje su imali moliti Sokolovića, nek ih 
na slobodu pusti. 

Poslanici pisaše kasnije cesar u Maksimilijanu, da ih Soko- 
lović nije baš Ijubežljivo primio. On je tražio prije svega, da 



88 

se gradovi Tata i Vesprim poruše, a granice bolje urede ; poče 
se dapače groziti novim ratom. U kasnijih dogovorih popuštao 
je od svojih strogih zahtjeva, ali nipošto ne htjede dozvoliti, 
da se sultanu Selimu pošilje manji danak, nego što se je po- 
šiljao Sulejmanu. Isto tako osta dosljedan glede gradova Tate 
i Vesprima. 

U isto doba primao je Sokolović poslanike francezke, mle- 
tačke i poljske, koji su potajno radili proti Maksimilijanovim po- 
slanikom. Kad je Antun Vrančić dobio nalog, neka potajno radi, 
da Turci u ugovor mira uvrste i Filipa, kralja španjolskoga, po- 
sjeti on Sokolovića na samu i htjede razpraviti taj posao pri- 
jateljski na hrvatskom jeziku (lingua croatica) bez turskog tu- 
mača. Ali Sokolović ostade hladan i ponosit naprama austrij- 
skomu poslaniku, zahtievajući, neka kralj Filip s4m za mir moli, 
a ne preko drugih. U obće držahu austrijski poslanici iz po- 
četka Sokolovića za veoma ponosita; kasnije bijaše on prama 
Vrančiću mnogo prijazniji i popustljiviji. 

Sliedeće godine, kad se Sokolović uz cara desio u Jedren- 
gradu, predade mu Vrančić obširnu spomenicu na talijanskom 
jeziku. U njoj je potanko razlagao, kako je potrebito, da se 
ugovori mir barem na osam godina. Napokon iza 7-mjesečnili 
dogovaranja privoli Sokolović na predloženi ugovor mira, da- 
kako u ime sultana Selima II., premda je, kako gore spome- 
nusmo, već tada bio sasvim samostalan gospodar u turskom 
carstvu. 

Godine 1569. poklone se Sokoloviću opet novi cesarski po- 
slanici Gašpar Minkvic i Eduard Provisionali. Oni donesoSe 
bogate darove, a sultanu godišnji danak od 30.000 zlatnih du- 
kata. Sokolović je zahtievao od ovih poslanika, da unapried 
sva sela oko Palote, Vesprima, Stolnog Biograda, Pape i Tate 
samo Turkom porez plaćati imadu. On ih umoli ujedno, da 
mu iz Beča pošalju jedan oklop, a za to im darova dva dra- 
gocjena luka. Malo za tim dodju i erdeljski poslanici Mihajlo 
Gyulay, Gašpar Papeš i Franjo Balog s raznimi molbami. 
Svoga tumača Mahmuda posla Sokolović u to doba u Fran- 

cezku, da izprosi princesu Margitu za vojvodu erdeljskog Ivana 
Sigmunda. Ovom ženitbom htjede mu prokrčiti put do polj- 
skoga priestolja. Iste godine uteče on u Carigradu velikoj opas- 
nosti života. Bijaše se porodila velika vatra, više tisuća sgrada 
izgori. Sokolović htjede sam gasiti vatru, te ?e baci u najžešći 
plamen. Jedva ga izvukože iz vatre, jer mu počeše već ha- 
ljine gorjeti. 

Po smrti Maksimilijanova poslanika Alberta Wyssa, Sokolo- 
viću veoma povoljna, dodje na njegovo mjesto Karlo Rym, 
Nizozemac, da ponovi mir. Sokolović ga primi veoma zlo- 
voljno i osorno, i zagrozi mu se, ako cesar zahtievanih sela 
ne predade Turkom, da će iz Budima svu cesarovu zemlju u 
obsegu od njekoliko dana pretvoriti u pustoš. Tako će si barem 
osigurati granice naprama preziranim Niemcem. Poslanik se 
sgražao od te nečovječne, ali velike ideje. 

Kako je Sokolović u obće lako prihvaćao velike ideje, 
dokazom je njegova duhovita osnova, da prokopa priečbu Sueza 
te spoji Sredozemno s Crvenim morem. Iza faraond bijaše 
on prvi, koji se bavio tom osnovom, a za njim sin prostoga 
Hercegovca iz Hrušice, neumrli papa Siksto V. I drugu ne 
manju misao defterdara Rasimbega, da se spoje dvie velike 
rieke Don i Volga, podupirao je krepko Sokolović. U to ime 
posla on 3.000 Janjičara i 20.000 konjanika u Astrahan, a 
15 galija sa 5.000 Janjičara i 3.000 radnika odpremi u Azov. 
Kopanje namišljenoga kanala, i osvojenje Astrahana imalo je 
podupirati 30.000 Tatara. Ali 15.000 Rusa pod knezom Sere- 
brjanovom raztjera radnike, a posada astrahanska protjera ob- 
sjedatelje. Tatarsku vojsku razpršiše, a stranom pohvataše tar 
kodjer Rusi. 

Mletačko-ciparski rat ne bijaše Sokoloviću po ćudi. Na nj 
poticahu sultana ponajviše Mufti Ebusund, slavohlepni Crno- 
gorac Lala Mustafa, kasnije osvojitelj Cipra, i bivši kapudan-paša, 
a sada već vezir, te Hrvat Piale-paša. Sokolović se brinuo po- 
najviše, da stvori iznova tursku mornaricu, koja bijaše u slavnoj 
za kršćane bitci kod Lepanta gotovo sasvim uništena. On nijj 

rado vidio, da se nova i veoma skupa mornarica izlaže opet 
opasnosti u ratu s Mletcima. Znamenit je odgovor, što ga je 
dao kapudan-paši, koji se usudio primjetiti: »da je lako gra- 
diti brodove, ali za 200 brodova nabaviti u hitrini 500 sidara, 
potrebite konope, platna i ostale tvari, nije moguće.« Sokolović 
mu odgovori u divapu : »Pašo ! znaj, da turskoj sili i vlasti 
nije ništa nemoguće. Naša je snaga tolika, ako stigne zapovied, 
da sidra budu od srebra, konopi od svile, jedra od atlasa ili 
kadife, mi ćemo ih nabaviti. A što ti na kojemgodj brodu 
manjka, zahtievaj od mene, i dat ću ti.« Kapudan-paša pokloni 
se do crne zemlje i reče mirno: »Znao sam, da ćeš ti jedini 
stvoriti novu mornaricu.« I stvorio ju je. 

Mletaćki poslanik Barbaro dodje iza gubitka Cipra na po- 
hode Sokoloviću, da uvreba, hoće li sliediti rat ili mir. »Ti 
si došao gledat, — reče mu Mehmed, — kako nam je iza po- 
sljednjih sgoda i nesgoda.^ (razumievajuć bitku od Lepanta). 
Velika je razlika medju našim i vašim gubitkom. Mi smo vama 
osvojenjem Cipra odsjekli jednu ruku, a vi ste nama samo 
bradu oskubli. Odsječena ruka ne će više porasti, ali brada bir 
će tim veća i gušća.« Sokolović se nije hvastao praznimi riečmi. 
Za malo odplovi 250 ratnih brodova iz carigradske luke u ši- 
roko more. 

Iza ratnih sgoda i nesgoda na moru umio je Sokolović 
odstraniti najveću opasnost, čim je razvrgao kršćanski tako zvani 
sveti savez rimskoga pape, Španije i Mletaka. On sklopi mir 
s posljednimi državami i stupi u prijateljske odnošaje s Poljskom, 
Ruskom, Francezkom i Austrijom. U Dalmaciji odstupi Mlet- 
čanom do trideset sela oko Zadra i Šibenika; Austriji dozvoli 
primirje na daljih osam godina. AU već sHedeće godine 1574. 
kad ne stigoše iz Beča u vrieme ugovoreni darovi, otme 
Sokolović poslaniku Ungnadu podieljenu mu bašču i zabrani 
mu izjahati iz kuće. Ugovor mira podpisa tekar onda, kad pri- 
spješe darovi. 

Trinaest mjeseci iza ugovorena s Austrijom mira umre sultan 
Selim II., poznat kao pijanica i najveći razuzdanik. U parnoj 

kupelji bijaše se napio jaka vina, te u nesviesti pade na sklizkom 
mramoru i ostade ležeći kao mrtav. Slomljena na udih odne- 
soše. u krevet. Groznica ga uhvati; njekoliko dana za tim 
umre. Bijaše po obćenitom sudu vladar slab i nevaljan. Pak 
ipak se uzdrža tursko carstvo u onoj veličini i snazi, na koju 
ga bijaše uzvisio veliki Sulejman. Ovo bijaše •u svakom smislu 
zasluga jedinoga velikog vezira Sokolovića. 

Cim stupi na vladu sultan Murat IIL, umanji se prvašnja sve- 
moć Sokolovićeva. Nu tim poče padati i sila turskoga carstva. 
»Da je prvašnja vlast i moć ostala u rukama Sokolovićevim, 
— veli Hammer Purgstall, — ne bi carstvo po ^mrti Selimovoj 
nego tek po Sokplovićevoj padati počelo.« Premda je on ostao 
i nadalje velikim vezirom, ne umanji njegovu vlast duševna 
snaga Muratova, nego njegova slabost. Ovaj se dao voditi od 
kojekakvih milostnika i žena, a ne od svoga mudroga velikog 
vezira. Po imenu vladao je još uviek Sokolović, ali u istinu 
davaliu pravac vladanju carski dvornici, bule u haremu i škopci. 

Četiri glavna ljubimca Muratova i četiri žene priečiše pod- 
jedno izvadjanje osnova Sokolovićevih. Ovi ljubimci bijahu 
Šemši-paša, tajni pouzdanik Muratov i pjesnik; Oveis-paša, 
bivši defterdar, surov Turčin i zakleti neprijatelj velikoga ve- 
zira, jer ga je radi pronevjerenja jednom na račun pozvao ; 
treći u kolu bijaše turski pisac poviesti Seadedin ; napokon čet- 
vrti, uškopljeni veliki dvornik Gasnefer-aga, poturica magjarski. 
Od žena bijaše Muratova mati Nur Banu (svietla gospodja); 
za tim prva Muratova supruga, liepa i duhovita Safija (čista), 
koja bijaše rodom Mletčanka od porodice BafFo; otac njezin 
bijaše upravitelj od Krfa, gdje mu je kći od gusara zarobljena 
i u harem prodana; treća bijaše njeka ugarska plesačica, više 
lukava i živahna nego li Hepa; a četvrta velika dvorkinja Da- 
harfeda. Sve ove žene uticahu silno u nutarnju i u vanjsku 
upravu carstva. 

Radi lagljeg uzdržavanja mira u Carigradu bijaše Sokolović 
zašutio takodjer smrt sultana SeUma II. dok nije prispio njegov 
sin Murat, pozvan po skoroteči iz Amazije u Carigrad. On se 

prvi pokloni novomu sultanu i odvede ga u Seraj. Iz zahval- 
nosti darova mu sultan 6.000 dukata, jednu šubu od biela at- 
lasa, obšivenu samurom, za tim dvie serazenske sablje i jednu 
okovanu dragim kamenjem. Njegova čauŠa Bošnjaka Hasana 
imenova sultan čaušbašom, t. j. državnim maršalom. 

Običnu bunu spahijiji, koji zahtievahu od novoga sultana za- 
ostatak i povećanje plaće, znao je Sokolović liepim i pitomim 
načinom utišati. U isto doba podupre on znatnom svotom no- 
vaca važno za tursku poviest djelo državnog tajnika Feriduna, 
koje ovaj novomu sultanu po'dnese. Prilikom obnove vlade 
primi Sokolović kao potvrdjeni iznova veliki vezir od austrij- 
skoga poslanika baruna Preinera na dar krasne ure, srebrne, 
bogato pozlaćene čaše i vrčeve sa 9.000 talira u novcu, a osim 
toga za potvrdjenja mira 12.000 talira. 

Dvie nedjelje iza svečano potvrdjena mira izmedju turske i 
austrijske monarkije gledao je Sokolović s prozora svoje pa- 
lače velikoljepno slavje, u kojem su Turci po carigradskih 
ulicah nosili odsječene glave palih kod grada Budačkoga ge- 
nerala krajiškog Herbarta Auersberga i kapetana Veikselberga. 
Slavje ovo povećaše mnogi zasužnjeni Hrvati i Slovenci, medju 
ovimi kapetani Ivan Vojković, MetliĆ, Thurn, Purgstaller itd. 

Kad su godine 1576. Poljaci birah novoga kralja, opomenu 
Sokolović staleže poljske, da budu složni. Zagrozi im se ujedno, 
da ne će potvrditi ugovora mira, ako ne izaberu kralja po- 
voljna Turskoj. Njegovim djelovanjem bješe izabran kraljem 
Sigmund Bathory. Ovaj posla kasnije svoga tajnika Krsta Dzier- 
zika u Carigrad, da se potuži radi provale Tatara u Poljsku. 
Kod audijencije zamoli Dzierzik sultana lakomišlieno, neka ga 
na brzo odpusti i neka mu pokloni za kralja dva konja i jedan 
timar za čauša, koji ga je pratio. Prisutan Sokolović odgovori 
mu Ijutito: »Ti ne imaš od cara ništa da tražiš. Sa čaušem 
možeš odmah otići. Ali kralju ne ćemo poslati ni konja ni 
magarca, jer je sultanova dobročinstva nezahvalnošću nagradio, 
porobivši tatarsku granicu. Neka je crn obraz tatarskomu kanu, 
jer nije znao upotrebi ti dobru sgodu, da kralja zajedno sa bo- 

Ijari uhvati. Kad bi kan svu Poljsku poplienio bio, ne bi bio 
nadoknadio vriednosti onih konja, koje vi zaplieniste na Dnjestru, 
ni osvetio onih lupežtva, što ih je počinio vaš Baracki. Proklet 
bio tvoj nezahvalni kralj! Neka on žive lupeže ili njihove glave 
ovamo pošalje, pak će učiniti svoju dužnost. Moliš timara za 
tvog čauša. Mi ne običajemo slušati molbe zlobnih lopova, i 
plaćati za njih kod njihove otvorene kese.« Tako je postupao, 
veli Hammer, veliki vezir s poslanikom onoga kralja, kojega 
je on i sultan postavio kraljem. 

Sliedećih godina ugovarao je Sokolović mir ili sklapao prijatelj- 
stva s mletačkom, florentinskom, španjolskom, englezkom i švi- 
carskom vladom. Poput sultana primao je za sebe redoviti danak 
od mnogih država. Dobivao je od austrijskoga dvora 9.000, 
od erdeljskog 3.000, od Dubrovnika 5.000, od Vlaške 7.000, 
od Karabogdanske 3.000 i od Mletaka 4.000 dukata; svega 
dakle skupa 31.000 dukata u zlatu. 

Nu doskora poče padati silna moć velikoga vezira Sokolo- 
vića, a time stade gubiti svoju snagu i veličinu carstvo tursko, 
jer bijaše lišeno mudroga vodje i krepke usredotočene vlade. 
Sultanu Muratu prohtjelo se da vlada sam bez velikog vezira. 
Sultanovi milostnici a neprijatelji vezirovi podticahu još većma 
tu misao. Murat odstrani ponajprije od dvora mudroga državnog 
tajnika Feriduna, vjernu slugu Sokolovića. Njega bijaše sultan 
Sulejman pod Sigetom imenovao muteferikom, a Sokolović ga 
radi velikih zasluga povisi na čast nišandžije. Drugoga prija- 
telja Sokolovićeva, Arapina Ahmed-pašu, carskog namjestnika 
u .Kipru, razsjekoše vojnici na komade po naputku vezirovih 
neprijatelja. Kad Sokoloviću donesoše razcjepkanu odjeću Ara- 
povu, reče mirno: »Bože, prosti mu! Koliko je trpio za mene!« 
Silne dvie podpore izgubi on smrću Mufti Hamid Efendije, i 
svoga sunarodnika vezira Piale-paše. Napokon smaknuše nje- 
gova štićenika i vjerna prijatelja Mihalja Kantakuzena, nazvana 
Šejtan ogli (vražji sin). Nu ponajviše razžalosti Sokolovića, što 
su pogubili njegova čestita nećaka Mustafu Sokolovića, carskog 
namjestnika u Budimu. Ovaj bijaše odgojen na dvoru sultana 

Sulejmana. Učio je prava, a bio defterdar temišvarski, za tim 
sandžak kliski i hercegovački. Njegov stric postavi ga god. 1^65. 
pašom od Bosne. Godine 1566. posrane pašom budimskim i 
carskim namjestnikom u Ugarskoj, te je dvanaest godina ob- 
našao tu čast na zadovoljstvo Turaka i kršćana. Proslavio se 
hrabrošću i velikodušnošću, mudrom upravom, gradnjom bu- 
dimskih kupeljih, mnogih džamija i kula u Sigetu, Stolnom i 
Srbskom Biogradu itd. Kako turski, arapski i ugarski pisci svje- 
doče, bijaše on najslavniji turski upravitelj u Ugarskoj. Viest 
o njegovoj osudi i smrti stigne u Carigrad kao grom iz vedra 
neba. Njegovo mjesto zauze Sokolovićev neprijatelj Oveis paša. 
Godinu dana iza pogubljenja svoga nećaka, 11. listopada go- 
dine 1579. u večer, bio je Mehmed Sokolović u svojoj pisarni 
zabavljen državnimi poslovi. On je običavao u divanu od jutra 
do mraka raditi, primati pohode, slušati molbe, rješavati tužbe 
itd. Ovu večer sjedio je starac od 70 godina sam u svojoj 
sobi. Tad čuje na jednom . glasnu svadju u svom predsoblju ; 
tijeki Turčin u derviškoj odjeći htjede do velikog vezira, ali 
_ga sluge ne htjedoše pustiti do njega; on stane vikati i pso- 
vati, što mu se kao dervišu ne dozvoljuje doći s molbom pred 
vezira. Čuvši to Sokolović, zapovjedi slugam, neka ga puste pred 
njega. Derviš mu predade pismenu molbu. Dok je Sokolović 
čitao, izvadi čovjek sakriveni nož izpod haljine i urinu ga u 
srdce veziru. Smrtno ranjen pograbi Sokolović svoj handžar, 
da posieče ubojicu, aU ranjeni starac bijaše preslab, da mahne 
rakom, — on pade mrtav. Ubojica bijaše žalibože Sokolovićev 
zemljak, rodom iz Bosne. Htjede se osvetiti, Što nije dobio za- 
moljeno povećanje plaće, a lako da su ga nahuškah neprija- 
telji vezirovi; sumnjalo se ponajviše, da ga je podmitio Lala 
Mustafa, osvojitelj Cipra i Georgije, rodom iz Crnegorc. Tako 
se opetova i ovdje nesretna sudbina našega naroda, da svoje 
najslavnije ljude bud duševno ili tjelesno ubijamo, te tako sami 
sebi i svomu narodu spremamo grob. Sokolovićevim zemljakom 
i prijateljem bijaše malo pomoženo tim, što su sutradan u Ca- 
rigrad ubojicu njegovu raztrgali na konjske repove. 

U oči dana svoje smrti dao si je Sokolović od svoga konjuš- 
nika Hasan-bega čitati iz poviesti: Boj na Kosovu polju. 
Kad Hasan pročita, kako je Murat I. pao od noža Miloša Obi- 
lića, stane Sokolović moliti iz korana prvu suru za dušu Mu- 
ratovu. Za tim reče: »Dao Bog, da i mene tako nestane!« 
I nestalo ga, a s njim najslavnijeg velikoga vezira carstva 
osmanskog. Za tri sultana držao je kao čvrsti stup ogromnu 
državnu sgradu, koja se proširila u tri svieta. Po njegovoj smrti 
stala se odmah rušiti, pošto se iza oslabljenja njegove moći bi- 
jaše počela nagibati. Sokolović je petnaest godina podjedno 
nosio štap velikoga vezirstva, što nijednomu turskomu veziru 
ni prije, ni poslije njega, nije za rukom pošlo. U hvalospjevih 
na Sokolovića složni su svi iztočni i zapadni pisci : svi ga opi- 
suju kao čovjeka u obće pitome i nježne ćudi i mirne naravi. 
Bio je ozbiljan i strog, ali ne okrutan, kadikad slavohlepan, 
riedko osvetljiv. Ubijanju, po primjeru pravih Turaka, ne bijaše 
nikada prijatelj. Naš Antun Vrančić, koji ga dobro poznavaše, 
piša o njem u jednoj poslanici na Alberta Wyssa, Maksimi- 
lijanova poslanika u Carigradu: »Ja sam Mehmeda Sokolo- 
vića toliko cienio i jošte ga cienim, kao nijednog turskog pašu 
od najstarijih vremena. Ne prestajem ni sada hvaliti i uzvisi- 
vati njegovu veličinu i trieznost uma i suda, njegovu okretnost 
i vještinu u vladanju tolikih kraljevina i carstva, podložnih tur- 
skomu carstvu.« 

Sokolović je imao dvie zakonite žene. Prva, nepoznata 
imena, rodila mu dva sina, Hasan-bega i Kurt-bega. Hasan je 
bio po smrti svoga otca dva puta namjestnik carski u Ugar- 
skoj (god. 1589 — 1593. i 1594 — 1595O Pobio se u dvoboju 
s Ivanom Topličanom. Bio je njeko vrieme paša od Rumelije, 
napokon god. 1602. vezir od Tokata u Aziji, gdje je sazidao 
bašču od samoga dragog kamenja. U Tokatu je pri obrani grada 
i ubijen. Drugi sin, Kurt-beg, proslavio se u perzijskom ratu 
pod seraskierom Lala Mustafom kod Tiflisa. Bio je sandžak 
bosanski, za tim carski namjestnik u Halebu, napokon vezir na 
sultanskom dvoru. 

Sa svojom drugom ženom Esmom, kćerju sultana Selima IL, 
nije imao Mehmed Sokolović djetce. Ova Esma bijaše malena 
i ružna, dočim je on bio visoka i tanka stasa. Po njegovoj 
smrti udala se za Kalala j likafa Ali-pašu, namjestnika carskog 
u Budimu, koji tu i umre. On je zakopan u budimskih vino- 
gradih, a grob mu polaze još danas Turci, te mu se klanjaju 
kao kiilbabi t. j. boriocu za vjeru. Osim ogromna imetka ostavi 
Mehmed Sokolović svojim sinovom preko 900 robova. 

Sokolović je podupirao znatnimi troškovi prosvjetu, književ- 
nost i umjetnost, osobito glasbu i graditeljstvo. Najvažnija turska 
i arapska književna djela, što su pisana za vrieme sultana Se- 
lima IL nose na čelu njegovo ime. Njemu posvetiše mnogi uče- 
njaci svoja djela, a Efendi-Sade napisa obširno njegov životopis. 

Sokolović je dao sagraditi veličanstvene sgrade u mnogih gra- 
dovih Europe i Azije. Medju najljepše se broje mečeti, učiona i 
hram za siromahe u Burgasu, gradii, koji leži na cesti medju Ca- 
rigradom i Jedrenom ; za tim mečet ili džamija u blizini Pajasa 
grada u Ciliciji, gdje je dao ponoviti i silnu ogradu tvrdjave, 
U Bosni sagradio je kod Višegrada glasoviti most od kamena 
sa 13 lukova iH okana preko rieke Drine; tomu se mostu ']0& 
i danas dive svi putnici. Bosanski Turci pripoviedaju, da je 
Sokolović sagradio i jedan dvorac izmed Višegrada i Sarajeva, 
četvrt ure od druma. Taj dvorac već se porušio, samo je mi- 
rina i jedna pokvarena česma. Vele, da mjesto još danas nosi 
ime: »Mehmed-Sokolovića han.« U Meki sagradio je Sokolović 
više bogomolja, a u Carigradu džamiju sa svojom grobnicom, 
u kojoj je i zakopan. Ova džamija leži u Ejubu naprama Siid- 
liidže. Grobnicu Sokolovićevu pokriva svodjeni hram, sagradjen 
od graditelja Sinana. ' 

U svojoj carigradskoj palači uzdržavao je Sokolović po ljeta 
vazda glasbeni sbor, kojim se je rado nasladjivao. Sokolović 
je nosio najveće časti, bio je kapudan-paša, beglerbeg Rume- 
lije, treći, drugi i prvi, t. j. veHki vezir. Ne bijaše po običaju 
turskom nikada maknut sa svoje službe, jer ga smatrahu uviek 
stupom carskoga dvora i svega carstva. 

Mehnied Sokolović ide \i red najslavnijih muževa našega 
naroda. Po svojoj ženi Esmi postao je bližnjim rodjakom triju 
sultana: Sulejmana I., Selima II. i Murata III., te mu ovo 
srodstvo bijaše jaki štit proti mnogim njegovim neprijateljem. 
On je rado podupirao Svoje suplemenike, koje je povisivao na 
velike časti. S toga nije čudo, da i dugo poslije njega jugoslo- 
vjenski odpadnici bijahu podjedno najčvršći stupovi propadajućeg 
osmanskoga carstva. 

Slika Mehmeda Sokolovića, uljem slikana, čuva se u am- 
br^skoj sbirci u Beču. U istoj sbirci nalazi se njegovo čitavo 
željezno oklopje s bogato udjelanimi zlatnimi uresi. Tu je i 
njegova kaciga, urešena arabeskami i udjelanimi u kovanom zlatu 
izrekami iz korana. Kako je to oklopje došlo u grad Ambras, 
a za tim u Beč, ne znamo. Moglo bi se podvojiti, da li je 
to uprav njegovo. Slika njegova rezana je i u drvu već u šest- 
naestom vieku. Ona naUči sasvim ambraskoj slici. Po njoj da- 
dosmo i mi rezati dodanu ovdje sliku. 

Hammer Purgstall priobćio je u svojoj razpravi: »O pečatih 
perzijanskih, arapskih i turskih«', takodjer pečat Mehmeda So- 
kolovića. Na njem bijaše urezan ovaj nadpis u arabskom i 
perzijskom jeziku: »Tevekkiili ala Haliki. AUahi, nubada djiida 
Mohamed zi lutfi ressuli hiida. (Uzdajem .se u moga stvori- 
telja ! O moj Bože, ne uzkrati Mehmedu milosti proroka božjeg.)« 

t'like ideje, koje kreuliu svietom i narodi, nadjoše vizda 
3 odziva i u Hrvata, pak za to i nije Čudo, da ni vjerske 
"^*' razmirice nicsu mimoišle tečajem vjekova ni Hrvata, ni 
Hrvatske. Dugotrajna i uprav očajna borba našega naroda 
za narodni jezik u crkvi, moguće i od kraljeva zaštićeno bo- 
gomilstvo u Bosni, dvie sii točke hrvatske poviesti, koje ne 
zasiecaju samo u našu domaću crkvenu poviest, već su upravo 
svjetskoga značaja i domašaja. Hrvatska, kao njeki prielaz iztned 
iztočnoga i zapadnoga svieta, nije se mogla upravo nikad posve 
oteti, da i do nje ne zasegnu valovi ma svakoga pokreta, sad 
u većoj sad u manjoj mjeri, koji se ili na iztoku iU na zapadu 
odigravao. Šestnaesti viek bio je po Hrvatsku žalostan i mučan, 
bio je viek vječite borbe za obstanak, gdje hrvatskim juna- 
kom na sablji nije bilo kad razmišljati, koja li je svrba i na- 
mjera i Wiclefu i Husu i Luteru i njihovim sljedbenikom, 
pak ipak i ovaj pokret, koji svjetska poviest nazivlje reforma- 
cijom a Luterove sljedbenike protestanti, ako i nije dublje za- 
segao u Hrvatskoj, te ostao bez svakog znatnijeg uticaja na 

crkveni hrvatskr život, to ipak nije projurio bez traga, pa ako 
ga i ne ima hrvatska politička i crkvena poviest mnogo spo- 
minjati, to ga hrvatska književna poviest ne može riiimoiti, 
pak za to je i vriedno, da se i na ovaj pojav hrvatskoga knji- 
ževnoga nastojanja obazremo, tim više, što se je ovaj pojav' 
odigrao' na hrvatskoj zemlji, preko koje bijaše mletački lav svoju 
vlast sasvim razširio, a koja nije stajala ni u kalvvom dodiru 
s ostalom hrvatskom zemljom. 

U Englezkoj, Češkoj i Njemačkoj bili se već odavno podigli 
odlučni glasovi za crkvene reforme i preinake u strogom smislu 
svetoga evangjelja. I sam sbor tridentinski, u predgovoru svojih 
zaključaka, veU medju ostalim, da je trebalo izliečiti cielo crkveno 
tielo, kojeno je ne samo po nesgodi vremena, već i po nevried- 
nosti duhovnih pastira veoma oslabilo, dapače se okužilo svrabom 
najsramotnijim i gotovo neizlječivim, te je izjedeno i s vana i 
s nutra. ^ 

Izmed ostahh hrvatskih zemalja bijaše se u našoj kamenitoj 
i bregovitoj Istri sve do šestnaestoga vieka sačuvalo neograni- 
čeno gospodstvo narodnoga- jezika u crkvi, premda ga je nje- 
mačka i talijanska uprava kužila podjedno duhom tudjinskim. 
U svih župah istarskih, u kojih življahu pretežno Hrvati, rabio 
j^ gotovo neprekidno u crkvi jezik hrvatski s pismeni glagol- 
skimi. To nam potvrdjuju kao živi svjedoci do sada sačuvani nad- 
pisi na starih crkvah i grobovih, kao i svi stariji crkveni i pučki 
spisi. Istom tečajem šestnaestoga i na početku sedamnaestoga 
stoljeća počeše njeki biskupi inostranci u sporazumku mletačke 
i austrijske vlade hrvatski jezik i glagolsko pismo u Istri i u 
Dalmaciji sve po malo dokidati. Tad nastade rat medju višim 
i onim nižim svećenstvom, koje bijaše suglasno s narodom. Pa 
kada prodrie duh protestantizma preko Kranjske u Istru, nadje 
već njeke svećenike kao gotove protestante, osobito pogledom na 
jezik, uz koji glagolaši od vajkada upravo s divnom uztrajnošću pri- 
stajahu. Medju ovimi bijaše jedan od prvih i najrevnijih Stjepan 
Konzul. Rodici se u malom gradu Buzetu (Pinquente) u 
Istri, s toga se sam nazivao Istrijaninom. Za mlada se dao na 

svećenički stalež, i postao misnikom u svom rodnom gradu* 
Kao što po svoj iztočnoj i sjevernoj Istri, tako je i u Buzetu 
vladao tada još u crkvi jezik hrvatski s glagolskim pismom* 
Glagolicom se dakle služio Konzul već od svoga djetinstva, 
što mu je kasnije dobro došlo. 

Budući da je buzetska župa pripadala koparskoj biskupiji, ta 
nije čudo, da je Stjepan Konzul već za mlada nadahnut bia 
novimi vjerskimi nazori jer i njegov veleučeni biskup Petar Pavaa 
Vergar, bivši prije biskup modruški, bijaše revan sljedbenik re- 
formacije. U isto doba bijahu i Vergarov brat, Ivan Krstitelj, 
biskup puljski, i obiju drug Franjo Jožefić, nazvan Ričan (Riz- 
zanus), prije senjski, kasnije tršćanski biskup, privrženici refor- 
macije. Kad oko god. 1545. do 1549. koparski i tršćanski 
biskupi sa svojih stolica prognani bijahu, ode Ričan valjda u 
svoju domovinu, a Vergar u Njemačku. Sad ne bijaše u Istri 
sigurna boravka niti nižim svećenikom, opojenim novim vjerskim 
duhom. Redomice ostavljahu oni svoju domovinu, ali se i vra- 
ćahu. Medju istarskimi izseljenici bijaše i Stjepan Konzul. Već 
prije njega otidoše osim Vergara iz Istre u Njemačku Mata 
Vlacić Franković (nazvan Flacius. lllyricus) iz Labina, i Matija 
Garbić (Garbitius), profesor grčkoga jezika u Tubingi. U Istri 
ostadoše pako nam poznati : Ivan Fabijanić i Mate Zivčić, vikar 
crkve u Pazinu, Baltazar, kapelan u Pazinu, Franjo Hlej, župnik u 
Gradišću (Galignano), Jure Zvečić, Jure Stradiot i Jure Jurešić iz 
Kastva, Nikola Mozes iz Cresa, Franjo Barbo, vlastelin kozlački 
i kapetan riečki, gospodja Muskonova, vlastelinka u Pazinu itd* 

Deset godina potucao se Stjepan Konzul po Njemačkoj kao 
propovjednik i kao učitelj. Tu se i oženio. Mnogo je imao za- 
hvaliti pokroviteljstvu i podpori svoga prvašnjeg biskupa Petra 
Paula Vergara. Kao njegdašnji papinski poslanik bijaše taj učeni 
diplomat poznat sa svimi gotovo njemačkimi dvorovi, a naj- 
većma prijateljevao je s Krstom, vojvodom virtemberžkim, na 
kojega dvoru je i stanovao. Njegovim uplivom primi rečeni 
vojvoda u svoju zaštitu slovenskoga prognanika Prima Trubera, 
a za njim i Stjepana Konzula. Petar Pavao Vergar potaknua 

je prvi i misao, da se sv. pismo i bogoslovne protestantske knjige 
prevedu na jezik hrvatski i slovenski. Ta misao nadje kod voj- 
vode živa odziva. Kad se za tim u virtemberžkom gradu Urahu 
nastani novi doseljenik iz Hrvatske i Kranjske Ivan barun *Un- 
gnad, bivši gjeneral krajine hrvatske i vlastelin grada Varaždina 
i Samobora, pretvori, se misao u čin. Oko ovoga uglednoga i 
bogatoga muža i oko njegova prijatelja Krsta, vojvode virtem- 
beržkoga, sakupila se tada veća strana prognanika hrvatskih i slo- 
venskih. Tu je živio, kako gore spomenusmo, Petar Pavao 
Vergar sa svojim nećakom Ljudevitom; tu je primao Primuš 
Truber novčanu podporu za izdavanje slovenskih protestant- 
skih knjiga; ovamo se došuljao i Pavao Skalić, pod imenom 
grofa od Like i Hune. Tu je bio Jure Jurešić i Mate Mer- 
cerić; ovamo je pošiljao svoje savjete učeni ali veoma žestoki 
profesor hebrejskoga jezika u Jeni i osnovatelj nauke, po njem 
nazvane Flacijanske, Matija Flacius Franković. Ovamo dodje 
napokon i Stjepan Konzul, a za njim Antun Aleksandrov Dal- 
matin, dočim je već prije u Tubingi bio profesorom grčkoga 
jezika Mate Garbić Istri janin. 

Čini se, da je medju spomenutimi Hrvati najrevniji književnik 
bio Stjepan Konzul. On je već prije godine 1559. svršio prie- 
vode katekizma, i prvi dio sv. pisma novoga zavjeta. Prije 
nego li ova djela pod tisak dade, ode on s njimi u svoju do- 
movinu, da se glede jezika i prievoda dogovori s vještacil 
Navrati se najprije u Kranjsku, gdje je još tada boravio Antun 
Dalmatin. On je živio u Ljubljani kod veoma revnog sljedbe- 
nika nove vjere Matije Klombnera. Tu se bavio prevadjanjem 
Truberovih slovenskih knjiga na hrvatski. Njemu prvomu pre- 
dade Konzul svoje rukopisne prievode na razgledanje. Oba 
sazvaše za tim na daljnji dogovor čitavo povjerenstvo vještaka 
u grad Metliku na granici Hrvatskoj. 

U Metlici sastao se 28. kolovoza god. 1559. čitav mali sbor 
sljedbenika nove vjere, ponajviše Hrvata. Na čelu sbora bio je 
u ime Ungnada Stjepan Konzul, za tim Antun Dalmatin, Ma- 
tija Smajić, komtur vitezova sv. Ivana jerusoUmskog, Mato Via- 

hović i Ivan Feistenperger, pastori metlički, Ivaii Pičik, na- 
čelnik grada, Stjepan Stipanić, kapekm iz Ose, Ivan Kolonić, 
kiapelan iz sv. Križa (u.Završju pri Karlovcu), Antun Božić 
ili Vožić iz Modruša, Mihajlo Vožić, gradjanin metlički, An- 
drija Jakšić, Petar Krajačić, Nikola Drinovački, upravitelj . bana 
Erdeda u gradu Metlici, Jure Pisec, gradski pisar. Svi ovi pri- 
zn^še, da je jezik prievoda Konzulova i Dalmatinova dobar i 
pravilan, da u sadržaju ne ima pogrješaka i da će se ovi prie- 
vodi moći .razumjeti od svih žitelja po Hrvatskoj, Bosni, Srbiji 
sve do Carigrada. Napokon zaključiše, da se ove knjige imacu 
tiskati ne samo glagolicom nego i ćirilicom. Sve ovo potvr- 
diše oni pismeno .svojom rukom i pečatom. U pismenoj svje- 
d9Čbi, koju izručiše .Konzulu, zamoliše ujedno sve dobre kršćane 
za,..podporu toli blagotvorna poduzeća kao što je izdavanje 
ppDožpih ,knjiga s nauci prave stare vjere. S ovim pismom 
y:^ati se Kquzu1 veselo u Njemačku. On povede, kako se čini, 
većf tada sa sobom Antuna Dalmatina. 

, . ,Prqž.inc^, Ungt^adova, sakupljena u Urahu, zaključi, da se du- 
ševna propaganda odmah kod svih južnih Slovjena krepko za- 
jpočeti ima. Ujedno odredi, da se ne samo tiskanje slovenskih 
piievoda Truberovih nastavi, nego da se ima nastojati i oko 
tpg^, kako,. da se hrvatske i srbske knjige tiskati započmu. Nu 
gjfivna zapreka u tom poduzeću bijaše pomanjkanje potrebitih 
tiskarskih slova. U ono doba upotrebljivahu Hrvati u Dalmaciji, 
u Istri i u Hrvatskoj ,od Kiipe do Jadranskoga mora još uviek 
u, crkvi i u. privatnom životu većom stranom glagolsko pismo. 
Nu , glagplskih slova nije u ono doba imala nijedna njemačka a 
ni.europejska tiskarna, ako izuzmemo Mletke, i hrvatske gradove, 
^pnj i Rieku. Treb;ilo je dakle prije svega nabaviti glagolska 
sljpva.. Nfi. sreću bijq.še Stjepan Konzul sasvim dobro vješt gla- 
golskomu pismu. Njega zapade dakle zadaća, da troškom Un- 
gnatlovnn, a pod svojim nadzorom, dade čakaniti i lievati gla- 
golska slova. Meštri za taj posao bijahu odabrani Ivan Hartvich 
i. Šimun Auer. Ovim podje posao dobro za rukom, i slova bi- 
j^hu godine .1560. gotpva. Tiskanje hrvatskih knjiga moglo se 

U Njemačkoj započeti. Još iste godine mogaše u Nirnbergu 
pdtisnuti azbuku glagolsku s otčenašem, s jednim poglavjem 
iz sv. pisma, i sa 117. psalmom. Sliedeće godine dade Ungnad 
pod nadzorom Stjepana Konzula i Antuna Dalmatina u Urahu 
lievati t^kodjer ćirilska slova od meštara poslanih iz Nirnberga. 

Sada tekar mogoše hrvatski prognanici svoj književni rad za- 
početi. S gotovimi giagolskimi i ćirilskimi slovi mogli su štam- 
pati svoje knjige, gdje su htjeli. Već god. 15 60., izdao je Konzul, 
osim gore spomenutih malenkosti, u Nirnbergu »Probe gla- 
golskoga pisma« (Prob^zettel). Za tim dade po nalogu Ungna- 
dovu prenieti glagolsku tiskarnu u Tubingu. Tu je god. 156 1. 
zajedno s Antunom Dalmatinom štampao glagolicom a u Urahu 
ćirilicom četiri knjige.**^ 

Na koncu jedne od ovih knjiga, i to katekizma, posvećena 
kralju Maksimilijanu, govori Konzul svojim zemljakom medju 
ostalim ovako: »Predraga braća u Isukarstu ! Mi vas prosimo, 
da ovo naše parvo delo, tumačenje i štampanje, od nas sada 
za dobro vazmete. I ako je u njem ko pomanjkanje u t'lma- 
čenju, u besidah ili u slovjeh, u ortografiji, to isto nam skoro 
dajte, V pravi ljubavi, na znanje. Hoćemo te iste za najparvo 
u drugih popraviti. Zašto za ovimi knjižicami, ako bude Bog 
hotil, hoćemo novi testament s giagolskimi i kirulskimi slovmi 
štampati. U tim toga verno molite Boga za nas. — Štipan 
Istrianin i drugi ostali yaši, sluge.« 

Posvetu na kralja oodpisaše: Primus Kranjac Truber, Antun 
Dalmatin patriarha, i Stjepan Istrijanin Konzul. Ovu prvu po- 
veću hrvatsku knjigu, s Truberovom njemačkom posvetom, 
posla Trube.r i. ožujka god. 156 1. kralju Maksimilijanu. Javlja 
mu ujedno o napredovanju hrvatske tiskarne;. naglasuje revnost 
Stjepana Konzula, i moli kralja, da prievod dade pregledati po 
vještacih, da se mogu štokakve pogrješke izpraviti. Odrnah za 
njim posla i Ungnad jedan odtisak kralju Maksimilijanu s vla- 
storučnim pismom, od 12. travnja. U pismu preporuča svoje 
poduzeće, i spominje grofa (7) Skalića, koji da je odmah prva 
dva odtisnuta lista ove knjige poslao kralju bez njegova i Tru- 



104 

berova znanja, te je dodao i svoj predgovor, u kom je suviše 
pohvalio Ungnada. S toga je ovaj Skalićev predgovor u izdanoj 
knjizi izpustio. 

Kralj Maksimilijan odgovori Ungnadu 5. svibnja god. 1561. 
Hvali veliki trud, što ga je imao pri izdavanju poslane mu 
knjige, šalje za namirenje troškova 400 for., i obriče, da će 
štampanje i drugih hrvatskih knjiga rado podupirati. Ujedno pri- 
loži kralj i poveću kritiku Skalićevu o toj knjizi. U njoj uzvisuje 
on zasluge Ungnadove, priznaje revnost Konzulovu, čini njeke 
primjetbe glede jezika i pravopisa, i kudi prievode Truberove. 

Ivan Ungnad zamoli i staleže Kranjske za podporu. Ovi se 
odazvaše veoma laskavo pozivu zajedno sa zemaljskim upravi- 
teljem Jobstom Gallenbergom od Gallensteina, te obrekoše pod- 
poru. Pošto je ujedno i Truber zamolio, da pošalju još njeke 
hrvatske prevoditelje, koje bi njegove slovenske knjige 
prevodili na hrvatski, čemu su se Konzul i Dalmatin opirali, 
staleži mu odpisaše, neka on sim dodje u Kranjsku i neka 
potraži potrebite vještake. 

Veoma gorljivi protestanti Matija Klombner u Ljubljani, i Am- 
brozio Frohlich, agent kralja Maksimilijana u Beču, zauzimali 
su se u to vrieme revno za razprodaju hrvatskih i slovenskih 
knjiga. Klombner piša medju ostalim Ungnadu, da je našao 
jednoga Istrijana (valjda Zvečića ili Zivčića), koji je preveo na 
hrvatski jezik Špangenbergerovu »Postillu«, i dao ju tiskati la- 
tinskimi slovi. Njega hoće da protjera iz Istre biskup puljski, 
jer mu je oteo njegovu djevojku. Klombner savjetova ujedno 
Ungnadu, neka zamoli podporu za tisak hrvatskih knjiga tako- 
djer od bana grofa Petra Erdeda i od grofa Nikole Zrinjskog, 
jer su oba zauzeti za novu vjeru. Gjeneral Ivan Lenković pro- 
tivnik je te ne pristaje uz novi nauk. 

Bečki gradjanin Frohlich preporuči Ungnadu Srbina Dimi- 
triju, koji je više godina bio tajnik vojvode vlaškog i bilježnik 
patrijarkc carigradskog. »On je, — veli, — vješt grčkomu, la- 
tinskomu, turskomu i ponješto talijanskomu jeziku. Ima mu 
sada oko 40 godina ; on je pripravan, da pripomogne Konzulu 

prevoditi knjige na srbski jezik, ćirilskimi pismeni, kojih Antun 
Dalmatin ne pozna, kao što nije vješt ni njemačkomu jeziku.« 
O Dimitriji piša nadalje, kako je pripoviedao, da u Turskoj 
ima dosta prievoda srbskih svetoga pisma; ovo dakle da ne 
treba prevoditi, nego katekizme, locos communes, prodike, po- 
stiile itd. »Naputio sam Dimitriju, — nastavlja Frohlich, — da 
otidje u Njemačku, gdje bi mogao postati učiteljem grčkoga 
jezika, a Konzula i Dalmatina umolit ću, da podadu svoje 
mnienje o Dimitrovih prievodih.« Kasnije javi isti Frohlich, 
da rečeni Dimitrija ne zaslužuje vjere ni pouzdanja. 

Frohlich piša takodjer svojim prijateljem u Ljubljanu o kralju 
Maksimilijanu, da je veoma radostno primio hrvatske knjige, 
nu ne će da o tom govori, jer je u zavadi s carem Ferdinan- 
dom, bratom svojim. Obreko je nadalje podporu od i.ooo for. 
za tiskanje, ali želi, da predgovori budu pisani i tiskani tako- 
djer hrvatski, ne samo njemački, kako Truber napućuje. Za 
grofa Bacana moli dva odtiska hrvatskog katekizma ; javlja na- 
dalje, da je od gospodje Zinzendorfove za tisak hrvatske knjige 
primio 73 talira, a od gospodina Weisspacha 50 for.; gradjani 
bečki obećaše takodjer podporu. 

Medju tim bijaše Ivan Ungnad nabavio tri tiskarska stroja, 
koja namjesti najprije u Nirnbergu, a za tim ih dade prenieti 
u Tubingu i u svoj stan u Urahu. Imale su se tiskati knjige 
slovenske latinicom, hrvatske glagolicom i srbske ćirilicom. 
Ali Stjepan Konzul s Antunom Dalmatinom ne mogaše za- 
dovoljivati svim potrebam. S toga umoli Ungnad kralja Ma- 
ksimilijana i staleže kranjske, da mu doBave još njekoliko preT 
voditelja. Ovoj oskudici mislio je doskočiti Truber. On dovede 
god. 1 56 1, iz Kranjske dva uskočka popa: Matu Popovića i 
Ivana Maleševića, koje dodieli Konzulu i Dalmatinu, U isto 
doba prevodio je Jure Zvečić kod kuće augsburžku vjeroizpo- 
vied. Kad je svoj posao dovršio, ode na prošnju Klombnerovu 
takodjer u Njemačku na pomoć. U priedlogu bijaše, da će otići 
u Njemačku i kanonik zagrebački Antun Vramec, kojega bjehu 
radi protestantizma na njeko vrieme prognali iz Zagreba. Nu 

taj učeni Ij^topisac hrvatski osta dulje vremena u Ljubljani, dok 
se napokon nije vratio u Hrvatsku. Osim ovoga bijaše pred- 
ložen i gore spomenuti Srbin Dimitrije, za tim jedan Dubrov- 
čanin doktor bogoslov ja, koji je tada u Padovi bio profesorom 
hebrejskoga jezika. Napokon nadali su se, da će i glasoviti Mato 
Vlačić Franković prionuti uz hrvatsko prevodjenje, i da će sin 
tadašnjega senjskog kapetana takodjer doći u Tubingu. I Mato 
Fabijanić iz Pazina obreko je, da će kod kuće prevoditi. 

Nu oni, koji kasnije odoše u Njemačku, vratiše se doskora 
s Jurjem Zvečićem natrag, jer se nisu mogli sporazumjeti s 
Truberom, koji je podjedno želio, da se samo njegovi slovenski 
prievodi prevode na hrvatski, a i u svemu je zanovietao. S toga 
piša čestiti Slovenac Klombner Ungnadu: »Primus wirdt das 
werchk dergestalt lang nit furdern, wann er niemandt neben 
sich leiden mag.« Hvali naprotiv Matu Frankovića, o kom 
veli: »Zu dem schriftlichen wort ist niemants tauglicher der- 
zeit als lllyricus. Er ist in Ysterreich purtig. Kann guet Kra- 
batisch die glagula und tschurulika.« AH Mato kao slavan već 
tada propovjednik, učitelj i neutrudljiv pisac, nije imao vre- 
mena, da se bavi prievodom. K tomu je uprav tada namje- 
ravao u Rezni podići visoku školu; da li samo za Niemce ili 
takodjer za svoje sunarodnike, ne zna se pravo. 

Sav teret prevodjenja i upravljanja tiskarskog posla osta dakle 
i unapried na samoj dvojici Stjepanu Konzulu i Antunu Dal- 
matinu. O posljednjem se pogovaralo, da veoma polagano radi, 
dočim se je Konzul imao podjedno prepirati s Truberom, koji 
htjede u sveniu imati veliku rieč, a nije znao ni hrvatski, niti 
je poznavao pisma. On htjede, da se prevodi s njegova slo- 
venskoga prievoda, ali se naši prevoditelji držahu podjedno 
teksta latinskoga, već s toga razloga, jer su ga bolje razumjeli. 
Ivan Ungnad jedva ih je izmirio, o čem su i staleži kranjski 
u pismu od 7. svibnja 1562. Ungnadu izjavili svoju iskrenu 
radost. 

.Godine 1562. dogotoviše Konzul i Dalmatin osam knjiga, 
pd kojih je šest tiskano glagoUcom, a dvie ćiriHcpm. *'' 

I ove knjige oJniah, kako su gotove i vezane bile, posla Ivan 
Ungnad kralju Maksimilijanu. Kralj mu odgovori iz Linča 
10. svibnja 1562.: »V/ir haben dein schreiben und die d'aneben 
vberschickten exemplar, auch einer verzeihnus der gedruckten 
\vindischen, crabatischen und cyrullischen buecher empfangen, 
und vernommen, und sonderlich gern gehort, das solch \verckh 
dermassen in guetten und richtigen furgang und ordnung ge- 
stellt ist.« Ujedno mu obriče, da će za napredovanje tiska uči- 
niti sve, što bude mogao. 

Po svom običaju poslao je Ivan Ungnad veću stranu tiskanih 
knjiga i sada stranom na vladu kranjsku, stranom na Klombnera 
u Ljubljani i Frohlicha u Beču. Upravitelj Kranjske Jobst Gal- 
lenberg preda u ime svoje i kranjskih staleža (Verordnete) 
22. lipnja 1562. jedan dio dobivenih knjiga župniku ili pastoru 
topličkomu Ivanu Lamelu^ Franji Vajiću, pastoru u Goliku, i Bal- 
tazaru, kapelanu u Pazinu, s nalogom, da ih po Kranjskoj i pa 
Istri razprodadu. Za taj posao dao im je i otvoreno preporučno 
pismo. Ungnad bijaše nješto knjiga priposlao i župniku Kostel- 
skomu Adamu Langenmantelu, da ih razpača po Hrvatskoj, Bosni 
i. po Turskoj. Nu ovaj mu odgovori, da će to težko izvesti, jer je 
sva okolica Hrvatske do granice bosanske sasvim opustošena. Sa- 
vjetuje mu, da se obrati na kapetana riečkog i na grad Rieku, 
odakle se mogu razaslati knjige po tamošnjih trgovcih za sve 
gradove u Dalmaciji. Riečki kapetan Franjo Barbo, i sam pro- 
testant, primio je doista od <Ungnada pismo i knjige hrvatske. 

Od Stjepana Konzula stigla je u Kranjsku opetovana molba,, 
da pošalju u Njemačku dva učenjaka, koji bi pomagali pre- 
voditi knjige. I Ungnad piša u Ljubljanu, da odpreme što prije 
prevoditelje, jer Konzul ne može sve sam da radi, a Dalmatin 
je ostario i oslabio. Nu težko bijaše naći vještake, koji bi se 
odvažili, da idu u Njemačku. Riečki kapetan Barbo priobći 
Klombneru, da je Ungnad i njemu opetovano pisao, da mu 
pošalje gore spomenutog neimenovanog dubrovačkog doktora, 
koji je tada učiteljevao u Padovi, da mu je ponudio godišnju 
nagradu od So for. sa stanom, hranom i putnim troškom. Ka- 

petan se nadao tada, da će doktor pristati uz ponudu, i da će 
prevesti na jezik hrvatski čitavo sveto pismo. U isto doba čulo 
se o gotovom prievodu hrvatske biblije, koja se čuvala u jednom 
samostanu na otoku Rabu. Za ovu se pobrinuo takodjer riečki 
kapetan s namjerom, da ju pošalje Ungnadu. 

Ujedno bijaše Mato Zivčić, vikar crkve pazinske, pozvan po 
kranjskom upravitelju Gallenbergu, da ide prevoditi hrvatske 
knjige u Njemačku. Ali on se izpričavao, da je obvezan službom 
kod predstojnika crkve pazinske Levaka Križanića. Ujedno pri- 
obći, da bi se u Istri našlo dosta vještih prevoditelja, ali im 
se ne će radi toga hodati a daleki tudji sviet. Oni bi pripravni 
bili isti posao raditi u Pazinu, na Rieci ili u Ljubljani. U istom 
smislu odgovori Gallenbergu i kranjskim staležem Franjo Hlej, 
župnik iz Gradišća (Galignano), bivši takodjer pozvan, da ide 
u Njemačku. Isto tako izjavili su se pozvani slovenski sveće- 
nici Veiksler, vikar u Kostelu, i Franjo Vajić, župnik u Goliku. 

Uslied ovih izjava odpisa Gallenberg Ungnadu, po naputku 
Trubera, koji se tada kao zemaljski propoviednik desio u Ljub- 
ljani, i po savjetu drugih takodjer vještaka, da su staleži kranjski 
zaključili odsada hrvatske knjige, pisane glagoUcom i ćirilicom, 
po dva vještaka iz Istre, pomoćju dvaju dječaka, kao prepisača, 
prevoditi dati u Ljubljani, pa da će gotove za štampu ruko- 
pise pošiljati u Njemačku. Ujedno su zamolili Ungnadu, da im 
pribavi podpore, jer oni sami ne imadu odkale da podmiruju 
troškove. Nu pošto u Njemačkoj sam Stjepan Konzul uz bo- 
ležljiva Dalmatina korekturu voditi i štamparnom upravljati 
nije mogao, to su iz Istre, poslali Juru Zvečića i Juru Jurešića 
s jednim slagarom, da budu u pripomoć Konzulu. Ovi šu imali 
zadaću, da zajedno s Konzulom izpravljaju takodjer jezik, jer 
su tobože vještaci kranjski pronašli, da dosadanji hrvatski prie- 
vodi imadu mnogo pogrješaka pogledom na jezik i na pravopis, 

Nu ova viest ogorči veoma Ungnada i njegove prevoditelje 
Konzula i Dalmatina, koji su naslućivali u tom maslo Trube- 
rovo, radi kojega se Ungnad već prije tužio. Naprotiv tužio 
se i Truber pismeno Ungnadu na klevete Stjepana Konzula, 

koji da ga je kod Ungnada ocrnio i okrivio, da se protivi po- 
šiljanju prevoditelja u Njemačku. Branio se nadalje, da nije on, 
nego Konzul ocrnio Zvečića, kao da ne zna hrvatski i da zlo 
i nečitljivo piše, da je boležljiv, i da ga radi sumnjive bolesri 
zajedno s Uskbci odpraviše iz Uraha. »Sada, — veli Truber, 
— žele, da Zvečića natrag pošalju; tomu sam se ja protivio, 
jer on zna još manje hrvatski nego li Konzul, piše zlo, i čo- 
vjek je lažljiv i Uen. To potvrdjuju svi hrvatski svećenici. Ali 
pošto ga je Filip Guger, tajnik Ungnadov sa sobom povesti 
svakako želio, nije se mogao nadalje protiviti tomu, da ide u 
Njemačku.« Ujedno javlja, da će pomoćju kranjskih staleža do- 
skora sazvati u Ljubljanu najučenije i najsposobnije hrvatske 
svećenike, uz druge vješte svjetovnjake, s kojimi će se posavje- 
tovati, kako da se drugi dio sv. pisma novoga zavjeta što pra- 
vilnije prevede. Da li s argumenti i skolijami, kako je on slo- 
vensku bibliju prevoditi počeo, ili naprosto samo po tekstu.'* 
Na prievode Konzulove i Zvečićeve, veli Truber, nije se moći 
zanesti, jer njihovi katekizmi i evangjeliste zlo su prevedeni i 
pogrješno tiskani, kako svi hrvatski svećenici tvrde. Za Dalma- 
tina moli, da ga Ungnad pošalje u Ljubljanu, ako se štogod od 
bolesti oporavio, da će ga on veoma Ijubezno dočekati ; za pri- 
poslane hrvatske knjige veli, da se njeki Fabijan Kirchperger 
veoma trudi, kako da ih u Optuju, Merlingenu, na Rieci i po 
Istri razpača. Za bana Petra Erdeda i grofa Nikolu Zrinskog 
dali su u Ljubljani primjerke liepo vezati; ban Erdedi dobar je 
evangelik (ist guet .evangelisch), pogadja se dobro s evangelič- 
kimi propovjednici, a pisao je kranjskim staležem, da će se za 
evangeUčke svećenike revno brinuti. »Ovo pismo, — veli na- 
pokon Truber, — poslao sam u priepisu takodjer vojvodi vir- 
temberžkom.« 

Dok se ovako o promicanju slovenskih i hrvatskih knjiga 
dopisivalo, dogovaralo i prepiralo, udari kao grom iz vedra 
neba odluka cara Ferdinanda L, izdana u gradu Podjebradu 
30. srpnja god. 1562., kojom zapovjedi kranjskomu zemaljskomu 
kapetanu, za tim zem. upravitelju i zem, staležem i redovom. 

da protestantske heretičke propovjednike Primuša Triibera, Ja- 
neza Serera, Juru Kobilu, Juru Mašića, Gašpara Rakovca li 
Kranju (Kranjburg), Nikolu Stradiota i Matiju Klombnera imadu 
zatvoriti, jer se usudiše propoviedati proti katoličkoj crkvi. 

Staleži kranjski umoliše tada kralja Maksimilijana za posre- 
dovanje, a cesaru odpisaše, da u Kranjskoj ne ima heretika, 
i da Truber i njegovi drugovi propoviedaju pravu staru ka- 
toličku vjeru. . Oni • primjetiše, da sam biskup Ijutljanski nije 
imao šta da prigovara prodikam Truberovim. 

O toj najnovijoj strogoj odluci cesara Ferdinanda piša i Truber 
Ungnadu, poslavši mu sve cesarske • odpise, koji se tiču pro- 
testanta, u priepisu. Tužio se, da ga biskup progoni, da ga u 
Ribnici katolički popovi, kad je u dvoru Uršule Lambergove 
propoviedao, htjedoše ustrieliti. Govori uzgredice i o jednoj hr- 
^-atskoj bibliji, koju je imao njeki fratar Ivan iz Bišća, za koju 
umoli kapetana riečkoga, da mu ju pošalje zajedno s fratrom. 
Oii će ju po vještih Hrvatih dati prosuditi. 

U isto doba piša Ungnadu i vlastelin istranski Hanibal de 
Comitibus iz Gradišća, da je primio njegovo pismo s knjigami, 
te će nastojati, da se više knjiga prevede na hrvatski (in illyri- 
cum idioma) ; da je govorio s kapetanom riečkim, koji je revan 
evangelik. Ovaj potiče i Nikolu Mozesa, da svoj hrvatski prie- 
vod sv. pisma, koji je započeo, što prije dovrši. Iz svega se vidi, 
da je u ono doba malo ne čitava hrvatska Istra, zajedno s Rie- 
kom, nagibala na novu vjeru. 

Više rečeni fratar Ivan Bišćanin, koji bijaše jednom Trubera 
posjetio u Stutgartu, dodje na poziv Truberov u Ljubljanu. 
Tu je i propoviedao u crkvi fratarskoj, u duhu protestantskom. 
Dobivši od Trubera Konzulov i Dalmatinov prievod prvoga 
diela sv. pisma i prievod katekizma, osudio je prievod glede 
jezika, pravopisa i slovnice, te je izjavio, da ima mnogo ne- 
običnih rieči, ali tekst da je pravilan. Ovaj sud fratrov priobći 
Truber odmah Konzulu i Dalmatinu. Ujedno piša Ivan Kirh- 
perger Ungnadu, da je prodaja hrvatskih knjiga veoma slaba, 
nu što se tiče jezičnih i pravopisnih pogrješaka u prievodu, na 

ove ne treba da se mnogo obzire, jer takovih pogrješaka imadu 
i njemačke knjige. Glavna je stvar, da su hrvatske kn'ige ra- 
zumljive. 

Brižljivo nastojanje Truberovo, da dobavi nove hrvatske pre- 
voditelje, i da podigne u Ljubljani pod svojim nadzoiom ti- 
skarnu za hrvatske i slovenske knjige, ujedno postojano njegovo 
kudjenje Konzulovih prievoda, podjari još većma mržnju ovoga 
proti Truberu. On potaknu i Antuna Dalmatina, te su oba 
kod Ungnnda i kod kranjske uprave podnieh dugačku pritužbu 
proti Truberu. Tužba bješe priobćena Truberu. On odgovori 
na nju obširno u ii točaka. U svom pismu oprovrgava stranom 
pritužbu, a stranom navaljuje na Konzula. On piša i bolestnomu 
Antunu Dalmatinu. Pred njim se izpričava, da nije nikad psovao 
na hrvatske prievode, da je samo naveo, što su njeki istarski 
svećenici, kao i gospodin Ivan Lamela i kapetan riečki Barbo 
kazivali. Nu ovi su prievoda zabavljitU samo na toliko, što njeke 
rieči nisu dobro protumačene, i što njeka slova nisu dobro sla- 

gana. Zali, što se i Dalmatin umiešao u rat, koji vodi s Kon- 
zulom (in das Krieg, das zwishen mir und Consuln ist.). Spo- 
minje kao evangelika i Samuila Budinu, koji je kasnije s hrvat- 
skog preveo na latinski jezik poviest sigetskog obsjednuća. 

Isti dan, 21. listopada 1562., pisali su Ungnadu na molbu 
Truberovu i staleži kranjski. Izpričavali su svoga revnog pro- 
povjednika Trubera naprama Konzulovim obtužbam i moHli, 
da tu staru razpru medju Truberom i Konzulom, u sadašnje 
vrieme ljuta progona od strane cesara, na dobar način opeto- 
vano izravna. 

O Truberu piša istodobno Ungnadu i najrevniji ljubljanski 
evangjelik Matija Klombner. Veli o njemu, da se u sve mieša, 
da hoće, da sve bolje zna, da je duha nemirna, i da s toga 
zapinju i prievodi i tiskanje knjiga. Priobćuje, da se i revni 
pastor methčki Grgur Vlahović bavi hrvatskimi prievodi. 

U Istri radio je Hanibal de Comitibus zajedno s ricčkim ka- 
petanom Barbom oko toga, da nabavi sveto pismo, što ga je 
fratar Ivan Bišćanin u Ljubljanu donio bio, o kom se pogo- 



varalo, da ga je na hrvatski preveo knez Bernardin Frankapan još 
početkom šestnaestoga stoljeća. Oba nagovoriše Ivana Fabija- 
nića iz Pazina, hrvatskomu jeziku veoma vješta (qui quidem 
idiomatis Croatici vel Illyrici, uti omnibus notorium est, eru- 
ditissimus habetur), da pregleda rečeni Frankapanov prievod, i 
da o njemu svoj sud izreče. 

Dok se ovako na sve strane radilo, ali bez velika uspjeha, 
poradi vječnog nesporazumka i inedjusobnog trvenja, dodjoSe 
opet cesarske naredbe, da se proti evangjelikom ima strogo po- 
stupati od strane vlasti. Samoga Trubera imao je ljubljanski 
biskup pod crkvenu iztragu staviti. Medju tim oboH Truber u 
Ljubljani na vrbancu, a Konzul i Daimatin bolovahu takodjer 
u Tubingi. Čitav posao prevodjenja i tiskanja bijaše tim zau- 
stavljen. Truber je dapače Želio, da se tiskanje hrvatskih knjiga 
u Njemačkoj sasvim obustavi. Okretni kapetan riečki Barbo 
nastojavao je medju tim podjedno, da više spomenutoga du- 
brovačkog doktora, koji se bijaše iz Padove preselio u Mletke,, 
predobije za hrvatsku tiskarnu u Njemačkoj. I Kiombner se nadao, 
da će za prevodjenje hrvatskih knjiga dobiti njekoga starog taj- 
nika kneza Frankapana Slunjskog. Žalio je, Sto Gregur Vla- 
hović nije smio zadržati nadalje predstojmčtvo crkve sv. tiela 
Isusova u Metlici, koje mu bijaše podielio ban Petar Erdedi, 
On se je prije sam brinuo za prievode i za vješte ljude, a sada 
ne može, jer mora trbuhom za kruhom. 

Fabijan Kirchberger, trgovac hrvatskih i srbskih knjiga, javi 
Ungnadu 28. studenoga god. 15Ć2. da po mogućnosti revno 
obavlja svoj posao, nu prevodjenje da zapinje. Fratar Nikola 
Mozes s otoki Cresa, koji bijaše razglasio, da je preveo čitavo 
sv. pismo na jezik hrvatski, zahiieva sada, kad mu djelo hlje- 
doše odkupiti, da mu pribave biskupiju ili tršćansku ili pićansku. 
Ali svoga iTTtfomoga rukopisa ne htjede dati iz ruku, već je 
zahtievao u ime prepisivanja na godinu ^00 dukata. Ako mu 
taj dar obreknu, obvezao se, da će za tri ili četiri godine pre- 
dati gotovo djelo. Na takovo pretjerano pazarenje ne mogoše 
dakako pristati staleži kranjski. Oni zamoliSe iz nova kapetana 

riečkog, da se opetovano upusti u dogovor s dubrovačkim dok- 
torom, koji za prevodjenje sv. pisma zahtievaše na godinu 
1 20 škuda (cronen) u zlatu. Ali željena svrha nije se postigla, 
jer i taj doktor bijaše njeki čudak osobite vrsti. 

Postupanje Trubera, koji u svojoj nadutosti (hochfertigen 
geist), kako tvrdiše u Ljubljani, sav posao prevodjenja i tiskanja 
slovenskih, hrvatskih i srbskih ili ćirilskih knjiga htjede povući 
pod svoj neposredni nadzor, razljuti napokon i čestitoga Un- 
gnada tim više, što su uz Trubera u svem pristajali i kranjski 
staleži, ili zastupnici zemlje. Ungnad napisa s toga vlastoručno 
pismo, takpdjer u ime Konzula i Dalmatina, u kom upozori 
staleže na postupanje Truberovo. »Ta] čovjek, — veli Ungnad, 
— nevješt hrvatskomu jeziku i pismu, hoće, da bude sve po 
njegovu. On žeH i prievode i korekturu i tisak nadzirati, premda 
sdm radi svojih slovenskih prievoda zaslužuje strogo nadziranje, 
jer se ne drži nauke augsburžke ni virtenberžke, nego kojeka- 
kove nauke od Mate Ilira Frankovića i BuUingera, dapače i 
nazora papističkih o Mariji itd.« 

Dok je Truber podjedno rovao pod Konzulom, našao je tihi 
Konzulov i Dalmatinov rad podpuno priznanje u dalekoj tudjoj 
zemlji kao i kod njihovih zemljaka. Tako je župnik tinjanski, 
u Istri, Vinko Vrnković, u svom pismu na Matu Pomazanića, 
pomoćnika Konzulova u Urahu, nazvao Stjepana Konzula i An- 
tuna Dalmatina drugim Cirilom i Metodom, jer davaju Hrvatom 
pravo sveto pismo. On hvali njihov trud, kao i Ungnadovo 
požrtvovanje. »Vriedni taj muž ostavi, — veU Vrnković, — 
carsku visoku službu, da može služiti višemu caru nebeskomu.« 

Pod konac godine 1562. ode Konzul za kratko vrieme opet 
u svoju domovinu Istru. Na putu je posjetio Bjelak u Koruškoj 
i Ljubljanu. Dne 19. prosinca desio se u sv. Vidu. Odatle 
posla Jurja Zvečića napried u Pazin. Za njim je došao i sam 
oko 25. prosinca. Već drugi dan ode u posjete svomu prija- 
telju župniku Hleju u Gradišće. Sliedećih dana dogovaralo se 
više znanaca i pristaša nove vjere u Pazinu, u kući predstoj- 
nika crkve, Križanića. Prisutni bijahu medju ostalimi: Ivan Fa- 

Knkuljević. Hrvati. ^ 

bijanić, Mato Zivčić, vikar predstojnikov, Franjo Hlej, Jure 
Zvečić i Stjepan Konzul. Tu su sravnjivali i prosudjivali prievod 
poslanica sv. Pavla. Rečena prva tri sklopiše i. siečnja 1563. 
sa Stjepanom Konzulom u ime Ungnadovo pismeni ugovor, 
u kom se obvezaše, da će preuzeti pregledavanje, popravljanje 
i korekturu drugoga diela sv. pisma novoga zavjeta, to jest: 
sve poslanice Pavlove i objavljenje sv. Ivana. Ove prievode 
imao je donieti u Pazin Jure Zvečić. Nagrada za radnju bi- 
jaše ustanovljena četiri krajcara od arka. Taj ugovor podpisaše 

svi svojeručno. Istoga dne pisaše Fabijanić i Zivčić Ivanu Un- 
gnadu, da su uslied njegova poziva pripravni preuzeti posao 
prevodjenja u smislu ugovora utanačena s Konzulom. Pošto 
ih je Konzul ujedno zamolio, da izreknu svoj sud o tiskanih 
već hrvatskih knjigah, poimence o prvom dielu novoga zavjeta, 
o postili, o loci communes i o augsburžkom vjeroizpoviedanju, 
to priznaše oni pismeno, da su sve ove knjige pomno proči- 
tali, te da niesu glede teksta našli pogrješaka; samo pogledom 
na pravopis i na njeke ricči i slova ima pogrješaka, kakove se 
medju tim nalaze u tiskanih knjigah i drugih jezika. Sentenciji 
i substanciji ne ima prigovora. Kad se jednom pogrješke pri- 
obće s izpravci, bit će svakomu čitatelju zadovoljeno, jer tko 
će svakomu kraju i svakoj glavi nagoditi? Glede razpačanja 
knjiga, — pišu dalje, — razmišljavat ćemo. Glede ostalih 
stvari priobćit će Konzul ustmeno naše mnienje.)) 

U isto vrieme, 2. siečnja 1563., pisali su Ungnadu i staleži 
kranjski. Izpričavali su Trubera, da ori nije psovao na ćirilske 
ili srbske prievode, pošto ni on, kao ni staleži ne znadu čitati 
ćirilicom tiskane knjige. On je samo zajedno s njimi odlučio 
pozvati na dogovor one vještake, koji su prigovarali prievodu 
i tužili se pred njim na pogrješke. 

Kapetan riečki Franjo Barbo piša 'naprotiv Ungnadu iz svoga 
grada Kožljaka, da je govorio s Konzulom u Kožljaku, da i one 
hrvatske bibHje, koju bijaše donio tobože fratar iz Cresa, nije 
mogao dobiti od njega. Medju tim je isti fratar umro, te je 
dao fratrova prijatelja umoliti, da mu istu bibliju svakako pri- 

bavi, ali odgovora joštc ne ima. O novih pricvodih veli Barbo, 
da ih je sam pročitao i drugim hrvatskim svećenikom čitati 
dao. Svi su s prievodom zadovoljni, i ne mogu zadosta nahva- 
liti veUki dar, kojim je Ungnad nadario sav narod hrviltski. 

Prije nego se je Konzul vratio u Njemačku, potražio je u 
Hrvatskoj još bana Petra Erdeda. Kad je u Metlici čuo, da sjedi 
tri dana daleko od Metlike (valjda u Zelinu), ode on do njega. 
Dogovarao se s banom glede razširenja nove vjere po Hrvat- 
skoj, i uglavio njeka načela glede tiskanja knjiga hrvatskih ; za 
tim je poslao hapried u Urah rukopis s poslanicami sv. Pavla, 
da se odmah odtisnu. Vrativ se u Ljubljanu, čuo je Konzul od 
Klombnera u tajnom sastanku, kakove zapreke čini Truber glede 
prodaje knjiga hrvatskih. On da je doveo u Ljubljanu jednoga 
knjigovežu, kod kojega daje vezati samo svoje, za tim latinske 
i njemačke knjige, a hrvatske ostaju nevezane. S toga se ne 
mogu ni razašiljati, a imale bi dobru prodju na Rieci, u Met- 
lici, Optuju, u Istri itd. S toga se je za Istru prihvatio posla raz- 
prodavanja župnik Franjo Hlej, koji je naumio putovati od župe 
do župe i nuditi knjige. Račun će položiti kapetanu riečkomu. 

Iz Brezovca kod Ljubljane opisa Konzul Ungnadu lo. siečnja 
god. 1563. svoje putovanje, i priobći mu uspjeh svojih dogo- 
vora. I on spomenu tobožnju bibliju fratra iz Cresa, koja da 
se ne može naći. On misli, da taj fratar (Nikola Mozes) ni- 
kada nije ni preveo sv. pismo, već je htio samo dobro pazariti 
s namjerom, da će ga kasnije prevesti. Ali mu smrt poremeti 
račune. Kad uvidješe, da se fratrova biblija naći ne će, stao je 
revni kapetan riečki iznova nagovarati dubrovačkoga doktora i 
bivšeg učitelja hebrejskoga jezika u Padovi, da dodje iz Mletaka 
na Rieku, gdje bi mogao prevoditi sv. pismo. Ali sav trud ka- 
petanov bijaše uzalud. 

Bivši Konzul u Metlici, dobio je tamo četiri pismene pohval- 
nice glede podpune valjanosti svojih prievoda hrvatskih. Jednu 
je izdao Antun Bočić iz Modruša, bivši pisar kneza Brnardina 
Frankapana; drugu je napisao u ime više hrvatskih učenjaka 
Petar Krajačić, župnik ozaljski; treća je od Nikole Drenovačkog, 

kapetana metličkog, rodom iz Bosne ; a četvrta od zanesenoga 
protestanta Grgura Vlahovića, bivšega predstojnika crkve sv. 
tiela Isusova u Metlici. Ovaj veli u svojoj svjedočbi, da je zajedno 
s Konzulom i s više vještih Hrvata pregledao prievode i našao, 
da su dobri ; dapače nije nagazio na nijednoga svećenika hrvat- 
skoga, koji bi prievode Konzulove kudio bio. Svaki je Bogu 
hvalio, da su njegovim velikim trudom izdani. Taj Vlahović 
bijaše jedan od najrevnijih promicatelja nove vjere u Hrvatskoj. 
On je pod Okićem propoviedao velikomu množtvu puka pred 
banom Erdedom, pred zagrebačkim biskupom Matom Bruma- 
nom i pred vlastelini Sekeljem i Gruberom Samoborskim bez 
ikakova prigovora. Kod Cesargrada u Zagorju obratio je svo- 
jimi propovjedmi 251 ljudi. na novu vjeru. Medjii ovimi bijaše 
i sam kotolički župnik Gašpar. 

Banu Petru Erdedu bijaše Konzul donio takodjer pismo od 
Ungnada, njegova svaka. Ban mu odgovori iz Zelina grada 
15. siečnja 1563.: »da ga je veoma razveselilo, što se kod 
staleža rimskoga carstva zauzeo za tužnu zemlju hrvatsku, koja 
je u najvećoj opasaosti radi susjedstva turskog. Raduje se hr- 
vatskomu prievodu sv. pisma. O tom se pobliže porazgovorio 
s Konzulom. On će djelo ne samo podupirati, nego i dva 
svoja čovjeka dodieliti, da pospieše prevodjenje. Brinut će se 
i za razpačanje knjiga u Metlici i po čitavoj banskoj oblasti. 
Što se tiče razprodaje knjiga, priobćit će mu Konzul ustmeno 
njegovo mnienje. Dobivene knjige porazdielio je medju svoje 
priproste popove, da nauče iz njih barem »Otče naš«. 

Grgur Vlahović iz Metlike dojavio je Ungnadu, da se na 
dvoru banskom nalazi jedan učeni Hrvat, koji zna dobro hr- 
vatski, latinski i njemački. On je mnogo godina učio u Vir- 
tembergu; mogao bi vješto prevesti sv. pismo staroga zavjeta; 
Konzul da je sam s njim govorio, te će o njem obširnije 
ustmeno javiti. Pod ovim Hrvatom imade se valjda razumie- 
vati Ivan Drugnić, kojega je Melanchton već god. 1557, pre- 
poručao kao vješta svoga učenika i prijatelja. Vlahović dodaje, 
da ima u bana još dva vještaka, koji bi umjeli prevoditi. Tuži 

se ujedno na svoje žalostno stanje, jer premda po svih stranah 
propovieda i vjeru razplodjuje, ne ima od nikoga nagrade, 
te mora sa ženom i djecom stradati. 

Truber, kad je odsudjivao hrvatske prievode Konzulove, ne 
znajući jezika hrvatskoga i ne poznavajući ni glagolice ni ćiri- 
lice, pozivao se vazda na Ivana Lamela iz Pazina, koji da je 
s još njekimi vještaci spočitavao pogrješke u prievodu. Na svom 
putu po Kranjskoj, Istri i Hrvatskoj sastao se Konzul i s La- 
melom, koji njegove prievode pohvali. I u pismu na Ungnada 
od 20. siečnja 1563. dade mu isti svjedočanstvo, da je sa svo- 
jirai prijatelji našao prievode Konzulove sasvim valjanimi, osim 
njekih malenih pravopisnih i tiskarskih pogrješaka. I Klombner 
piša Ungnadu, da Kozulove prievode svatko hvali, jedini Truber 
psuje na Konzula, Zvečića i na sve, što s njim u jedan rog ne puše. 

Stjepan Konzul svršiv sa zadovoljstvom svoje poslanstvo kod 
kuće, ode natrag u Njemačku. On povede sa sobom kao pi- 
sara Jurja Drenovačkog, brata Ivanova, kapetana metUčkoga. Iz 
Uraha piša on Ungnadu 21. veljače 1563., da se je taj isti 
dan vratio sretno i zdravo zajedno sa svojim učenim drugom. 
Što je opravio u Istri i u Hrvatskoj kod bana, to će mu ust- 
meno javiti. Moli ga, da naloži svomu upravitelju imanja Val- 
densteina, neka Jurju Zvečiću, kada donese svoj hrvatski prie- 
vod poslanica Pavlovih i »Postille« Špangenbergove, izplati na- 
gradu pogodjenu od arka po 4 novčića za prievod i 4 nov- 
čića za korekturu. Ali arke neka dobro prebroji. 

Da posao tiskanja još bolje unapriedi, obrati se Ungnad 
pismeno na njemačke protestantske vladare i na gradove s 
molbom, da podupru njegovo Bogu milo poduzeće. U pismu 
izjavi, s kojom pohlepom, ozbiljnošću i revnošću Hrvati, Slo- 
venci i susjedni narodi čeznu i uzdišu za božjom riečju, pošto 
su prije vodili divlji, bezbožni i papistični život, ne poznavajući 
ni zapovjedi božje, ni rieči božje, ne imajući do tisuć godina 
sv. pismo na svom jeziku, nego jedino svoje misne knjige i 
brevijare. Pak ako se gdjegodj nalazi pisana koja hrvatska bi- 
blija, to je tako izkvarena, da Se istini sasvim protivi, kako ju 

papiste posvojili grješnih nazorih još danas priobćuju. »Da pri- 
teku dušnomu spasenju onih naroda, — nastavlja Ungnad, — 
odvažiU su se Primo Truber, Antun Dalmatin, Aleksandar i 
Stjepan Konzul Istrijanin, da podadu onim narodom dobre 
knjige u narodnom jeziku. Posljednja dva nalaze se uza me, 
i nastoje marljivo oko prevodjenja i tiskanja hrvatskih knjiga, 
za koje su se veUkim troškom u Virtembergu i Urahu morala 
rezati i lievati glagolska i ćirilska slova. Sad ćemo početi ti- 
skati tahjanske i hrvatske knjige latinskimi pismeni. Ove će 
imati, ako Bog da, dobru prodju, aU će trebati -vehkih troškova. 
Nu pošto će razpačanje knjiga od strane papista nagaziti na 
velike zapreke, to će se morati na hitro i potajno po čitavoj 
Hrvatskoj, Dalmaciji, Bosni, Srbiji i Bugarskoj sve do Cari- 
grada razaslati. Tu će biti borbe i s Turci i sa siromaštvom 
i s neznanstvom, jer u onih naroda ima svećenika tako ne- 
ukih, priprostih i ubogih, da sami uz plug i ralo hvatati mo- 
raju, ako hoće da živu. S toga treba, da im se daju knjige ne 
samo jeftino i za pol ciene, nego i izpod ciene, a i mukte. 
U onih krajevih ne poznaju ni knjige (?), ni tiskarne (?), ni 
knjigoveže. Imaju samo svoje časoslove i misne knjige, koje 
dobivaju iz Mletaka. Oko mene, — nastavlja Ungnad, — sa- 
kupljeno je sada u mom stanu devet ljudi, koji se bave prevo- 
djenjem, sravnjivanjem, slaganjem, tiskanjem i korekturom. Svi 
su došU iz daleka s veUkimi troškovi, a moraju se uzdržavati 
i dobro plaćati. K tomu ima u Kranjskoj i Hrvatskoj učenih 
ljudi, koji se na moj trošak bave na po se prevodjenjem knjiga. 
K tomu dolazi još trošak za hartiju, za boje, za rezanje, za 
vezanje i za razašiljanje. Premda su njeki vladari, kao kralj 
Maksimihjan i vojvoda Virtemberžki, već do sada moje pod- 
uzeće podupirali, ne doteče ipak sva ta podpora velikoj po- 
trebi, te sam morao iz svojega znatnu svotu od 3.0Ć0 for. 
dodati, što ću i unapried rado učiniti, dok budem imao i 
jednu halju (bis auf den rock), premda sam u svrhu toga 
poduzeća, na korist sv. evangjelja, ostavio svoju milu domo- 
vinu, visoke časti i sve svoje.« Iz svih ovih razloga nioh Un- 



l^nad Ijubezno i prijateljski za što krepčiju podporu u slavu 
božju i sv. evangjelja. 

S ovim znamenitim pozivom posla Ungnad svoga konjuš- 
nika na kunju k vladarom, i velikašem njemačkim, Stjepana 
Konzula odpremi pako na kolih, zajedno s knjigami, da ide 
od grada do grada sakupljat prineske. Dočim je konjušnik 
veoma malo sabrao, dobio je Konzul. od gradova mnogo više 
darova. Poglavarstvo nirnberžko dalo je 400 for. s izprikom, 
da ne može dati više poradi nevolje, u kojoj živu od vremena 
posljednjega rata; grad Regensburg preda 50 for. i 4 talira za 
trošak u gostioni, grad Rottenberg na Tauberu darova 100 for. 
u zlatnih dukatib, grad Ulm 300 for., grad Kaufbeuern 40 ta- 
lira, grad Lindau 60 talira, grad Kempten 50 for. u zlatu, grad 
Memmingen 100 for., grad Augsburg izpriča se, da je tako 
zadužen, te ne može plaćati ni dužnih kamata, s toga ne može 
ništa dati. Nu pojedini gradjani darovaše ipak ukupno 240 tor. 
Grad Reutlingen pokloni 30 for., grad Frankfurt 200 for., Filip 
landgraf od Hessena posla Ungnadu 100 talira, grad Strasburg 
preda Konzulu 400 talira. 

Sve rečene, a valjda još mnoge ine gradove njemačke obidje 
sam Konzul moleći i sabirući prineske u svrhu napredka sv. 
evangjelja, kako protestanti u obće govorahu. Koliku je svotu 
na tom putu sakupio, ne može se znati potanko. Ali kako se 
vidi iz pojedinih prinesaka, nije morala biti veHka svota, jer 
se tada u Njemačkoj tužilo sve na Obkudicu novca. Iz zaključnih 
računa od triju godina, što ih je Ungnad predao sveučilištu 
tubinžkomu na pregledavanje, razabire se, da kroz čitavo vrieme 
tiskanja knjiga nije više sabrano nego 7.842 for. 3 novčića i 
4 feniga. Jednu trećinu ove svote mogao je dakle sabrati Konzul. 

Dok je Konzul putovao po Njemačkoj od grada do grada, 
tiskali su se u Urahu i Tubingi njegovi i Dalmatinovi prie- 
vodi. Glavnu brigu tiska nosio je valjda Dalmatin, premda je 
u svojoj starosti i bolesti podobro oslabio. Medju tim dojavi 
takodjer Jure Zvečić, da je svoj prievod poslanica sv. Pavla 
dovršio, ali da nije primio obećane nagrade. O Klombneru 

piše isti, da želi, neka se hrvatsko prevodjenje sv. pisma raz- 
dieli na tri strane. Jedna strana imala bi se prevoditi u Met- 
lici, druga u Pazinu, treća kod bana hrvatskoga. Na ovaj se 
savjet nije Ungnad ni po što obazrio. Nu sam Klombner ne go- 
vori o toj osnovi ništa. On javlja 28. srpnja Ungnadu, da 
pošilje Zvečićev prievod druge strane novoga zavjeta. Dodaje, 
da je radi biskupova proganjanja morao Zvečić ostaviti Pazin 
i preseliti se u Metliku, gdje će kod Vlahovića možebiti štogod 
zaslužiti. Tri biskupa, poimence zagrebački, ljubljanski i pi- 
ćanski sastali su se (valjda u Ljubljani), da se dogovore, kakove 
ukupne korake da poduzmu proti širenju protestantizma. Mate 
Franković (Flaccius Illyricus) da je pripravan takodjer prevo- 
diti i izpravljati knjige hrvatske. Klombner moli, da mu se 
povjeri taj posao. Konzul mu je na pregledanje poslao prievod 
augsburžke konfesije itd. O Mati Frankoviću ne htjede Un- 
gnad ništa da čuje. Taj se nije slagao s nazori virtemberžke 
škole, te je vodio proti njoj žestoki boj. U isto doba tužio se 
i Truber, da ga u Ljubljani po cesarskom nalogu zatvoriti na- 
mjeravaju; javi ujedno, da nova vjera u Kranjskoj i Hrvatskoj 
dobro napreduje. Konzulu preporuča korekturu svojih poslanih 
prievoda. Taj se je dakle bio izmirio s njim. 

Riečki kapetan Barbo dojavi Ungnadu 21. listopada god. 1563., 
da je toliko puta spominjani dubrovački doktor pripravan iz 
Mletaka otići u Njemačku, da prevodi sv. pismo staroga za- 
vjeta. Ali on traži osiguranje za čitav svoj život, jer se u Dal- 
maciju ne bi smio više vratiti, kad bi čuli, da podupire prote- 
stante. Za hrvatske knjige piše Barbo, da je primič samo ka- 
tekizme, koje je razdielio. O Zvečiću javlja, da ga novcem po- 
dupire; odobrava namjeru, da se hrvatske knjige i latinicom 
štampaju, jer da u Dalmaciji i po drugih mjestih ima mnogo 
gospodja, koje glagolice ne poznadu, a latinicom dobro hr- 
vatski čitati znadu. 

Mati ja 'Klombner bijaše zamolio Ungnada, da poradi lagljega 
prevodjenja hrvatskog sv. pisma pošalje češki i poljski prievod 
biblije. Primivši ih, odgovori, da su Zvečiću ovi prievodi veoma 

dobro došli, te žali, što ih već prije imao nije. Isti javlja, 
da su kod Trubera našli jednu glagolsku bibliju poslanu 
od Istrijanina Hanibala de Comitibus. Ova služi na veliku 
korist, trebalo bi ju odkupiti, pa makar stojala loo dukata. 
Svojina je jednoga redovnika. Možebiti bijaše ona ista, koju je 
Ivan Bišćanin donio bio u Ljubljanu? Prevodioci staroga za- 
vjeta željeli bi takodjer hebrejsku i grčku bibliju: onda će 
Krell prevoditi iz hebrejskoga i grčkog, a Zvečić iz češkog i 
poljskoga. Virtemberžki crkveni red gotov je, Klombner posla 
ga zajedno sa predgovorom Ungnadu. Prievod je od Grge 
Vlahovića. Kasnije javi Klombner Ungnadu, da će mu poslati 
u Njemačku glagolsku bibliju. Oko prievoda, veli, rade 
marljivo. Ban će, da bi se pospiešio posao, poslati još njeke 
učenjake na pomoć. 

Kad se Konzul sa svoga dugačkoga puta vratio u Urah, na- 
gazio je iznenada na nepokornost tubinžkih slagara. Oni štraj- 
kovahu, zahtievahu veću plaću i vriedjahu i Konzula i mlade 
hrvatske radnike, koji dodjoše, da se nauče slagati i tiskati, 
konzul i Ungnad bijahu prisiljeni poradi toga potužiti se voj- 
vodi virtemberžkomu. Ovom prilikom spomenu Konzul u 
svojoj pritužbi, kako već 12 godina u blagom miru radi za 
vjeru i za pravi nauk sv. evangjelja, kako je iz prvine, dok 
Niemci niesa ni znali slagati glagolska i ćirilska pisma, sam 
slagao i rezao, i druge podučavao. 

Pod Konzulovim i Dalmatinovim nadzorom bijaše ove go- 
dine (1563.) dotiskano opet sedam knjiga, i to četiri glago- 
licom, a tri ćirilicom."* 

Ove knjige razposlaše u bačvah na sve strane. Ali u po- 
krajinah cara Ferdinanda bijaše uplivom Isusovaca mah pre- 
oteo silni odpor proti sljedbenikom nove vjere. Mnoge poslane 
knjige bjehu s toga na austrijskoj granici zaplienjene. Isto tako 
tražiše i po gradovih rečene knjige. U Beču oteše Sebastijanu 
Frohlichu i gradjaninu Rajtu sve dopremljene knjige carski 
povjerenici Eder i Kobenzl. Oni izpitivahu, koliko je knjiga 
poslano u Hrvatsku Nikoli Zrinskomu, kojemu Frohlich posla 

veliki broj vezanih knjiga. Klombner je poslao iz Ljubljane 
potajice mnogo knjiga u Mletke, na Rieku i u Trst. Ove 
knjige bijahu odred jene za putnike iz Dubrovnika, Kotora i u 
obće iz Dalmacije. Kirchberger je kapetanu Barbu predao od 
svake tiskane knjige stotinu komada. Ćirilske knjige poslane 
su u Bosnu. 

S knjigami širila se sada u Hrvatskoj sve to više nova vjera. 
Kapetani od Senja, Bišća i Rieke zahtievahu, da im se pošalju 
propovjednici. Ban hrvatski Petar Erdedi zahtievao je od Un- 
gnada ne samo što više knjiga za se, nego je tražio za grad 
Zagreb i Sisak takodjer dobre propovjednike. Iz Metlike pozva 
on na svoj dvor Qrgura Vlahovića, i namjesti drugoga svece- 
nika u Metlici. U Ozlju, Čakovcu, Varaždinu, kao i po drugih 
mjestih, bijaše takodjer evangeličkih propovjednika. 

I sliedeće godine 1564. tiskano je u Tubingi još, kako se 
naslućuje, pet hrvatskih knjiga, i to stranom glagolicom, stra- 
nom latinicom."* 

Nu do skora bijaše prekinut čitav posao prevodjenja i štam- 
panja hrvatskih knjiga. Mjeseca rujna god. 1564. ode stari Un- 
gnad u Češku, da u Vintericu posjeti svoju sestru, udovu gro- 
ficu Slik. Po smrti cara Ferdinanda I. htjede takodjer u Pragu 
pokloniti se njegovu nasljedniku i svomu revnomu zaštit- 
niku, kralju Maksimilijanu. Ali 27. prosinca god. 1564. stignu 
ga smrt. Još u posljednji čas svoga neumorna života sjeti se 
on svoje hrvatske tiskarne : kao svoje najveće blago preporuči 
ju svojoj ženi i djeci. Njegovu lešinu odvedoše u Nirnberg i 
zakopaše u manastirskoj crkvi u Tubingi. Ungnadova smrt 
bijaše smrtni udarac i za hrvatsku tiskarnu .u Tubingi i Urahu. 
Još 12. kolovoza god. 1565. pisao je istinabog Ivan Ludvig, 
sin pokojnoga Ivana Ungnada, takodjer u ime svoje braće po- 
glavarstvu grada Kaufbeurena, da su oni pripravni otčevo pod- 
uzeće i nadalje podupirati i nastojati, da se već tiskane knjige što 
prije razpačaju. Ali ovo obećanje pretvoriše sinovi slabo u čin. 

Stjepan Konzul i Antun Dalmatin ostadoše još čitavu go- 
dinu 1565. u Urahu. Tekar 22. ožujka 1566. prijaviše se voj- 

vodi virtemberžkom Krsti u Stuttgartu, pa mu očitovaše, da 
žele ostaviti njegovu službu. Umoliše ga ujedno za putni trošak 
i častnu svjedočbu. Tiskane knjige, što ih ostaviše u Urahu, 
propale su većom stranom. Kad ih opremiše u austrijske po- 
krajine, padoše u ruke vrebajuće inkvizicije, koja ih u raznih 
mjestih dade sažeci. 

Iz Virtemberga odoše Konzul i Dalmatin u Regensburg. Tu 
su god. 1568. dali štampati svoje posljednje djelo: »Parvi de 
posztille Evangelijov, po Ivanu Brencziu u harvacki vazik iz 
latinszkoga po Antonu Dalmatinu i Sztipanu Isztrianinu sztol- 
macheni. U Ratiszboni poli Ivana Burgara. 1568.« U 4-ni. 
I. del, str. 207. Drugi del, str. 277. Imenik str. 9. Ovo djelo 
tiskano* je 1 a t i n s k i m i pismeni troškom vojvode Krsta od 
Virtemberga. 

Kasnije sgode Stjepana Konzula i Antuna Dalmatina niesu 
poznate. Oni se valjda nikad više ne vratiše u svoju domovinu 
i ostadoše do kraja svoga života u Njemačkoj, Prievod hrvatske 
biblije, kojim se zajedno s inimi drugovi baviše kroz mnogo 
godina, osta u rukopisu. Kamo je dospio, ne zna se. Zapuštena 
glagolska i ćirilska tiskarna počivala je dugo vremena bez svake 
uporabe u Tubingi i Urahu. Kasnije poslaše, valjda na molbu 
kranjskih staleža, sva glagolska i ćirilska slova u Kranjsku. Ali 
tadašnja reformi neprijateljska vlada zapremi ih i posla u šta- 
jerski Gradac. Tu ležahu u sanducih mnogo godina, dok ih 
Franjo Glavinić od cesara Ferdinanda II. god. 1620. izmoH. Že- 
leći on izdavati hrvatske crkvene knjige glagolskimi pismeni, 
odpremi ih u grad Rieku, gdje htjede podići iznova glagolsku 
tiskar nu, koja je već god. 1530. ovdje obstojala. Čuvši to Ivan 
Tomko Marnavić, koji se takodjer spremao na tiskanje glagol- 
skih crkvenih knjiga, potaknu u Rimu sbor za razplodjenje 
vjere, da zamoli od cesara Ferdinanda II. rečena slova. Cesar 
usliši molbu i darova iznova poklonjena već slova. Glavinić 
morao je god. 1621. po Rafaelu Levakoviću poslati slova u 
Rim. Njimi je tiskano kasnije u Rimu više glagolskih, da- 
kako katoličkih knjiga. »Habent sua fata litterae et libelli«. 



JoS godine 1566., kad Konzul i Dalmadn napustiSe hrvatsku 
tiskaru u Tubingi i Urahu, ugrabi nemila smrt i dva glavna 
promicatelja reformacije u Hrvatskoj, Ban Petar Erdedi, i bivši 
prije njega ban Nikola Zrinski junak sigetski, umrieše viSere- 
čene godine. Novi ban i biskup zagrebatki Juraj Drašković 
trudio se neumorno da uguSi novu vjeru u Hrvatskoj. Putem 
naredaba i vojne sile, sredstvom crkvenih sboriSta i ekskomu- 
nikacija, progonio je postojano sljedbenike nove vjere. Veća 
strana njih prognana je iz zemlje. Tako je revni propovjednik 
Grgur Vlahović, rodom iz Ribnika, prognan u Kranjsku, gdje 
je bio pastorom najprije u Sburah (Rudolphswerth), za tim u 
Ljubljani. Tu je umro 18. veljače 1581. i zakopan je kod sv, Petra. 
Ist.i sudba snadje i Petra Lukića rodom iz Trga pri Ozlju. On 
pobježe u kranjski grad Krupu kod Ćrnomlja. Ivan Drugnić, 
Melanchthonov učenik, ode po smrti bana Erdeda valjda takodjer 
u Kranjsku ili Ugarsku. Njeki ugledni plemići kao Jankovići, 
Stančići, Petričevići itd. preseliSe se u Ugarsku. Jedini knezovi 
Zrinski sliediSe, ali u potaji, i nadalje nauke nove vjere. Naj- 
veća borba bijaše s Mihajlom Bučićem, plemićem BuĆkim. Bivši 
on oko god. 1565 — 1570. župnikom stenjevačkim, imao je 
ljute svadje sa susjedgradskim vlastelinom i silnikom Franjom 
Tahom, Kad mu vječna borba dosadi, zamoH kneza Jurja 
Zrinskoga, pošto je već tada opojen bio naukom nove vjere, 
da ga premjesti u Medjumurje. Zrinski mu poda bogatu župu 
u Belici. Tu je stao Bučić s njekimi svojimi drugovi revno 
širiti novu vjeru, koja je imala jo4 uviek tajnih privrženika u 
Mjedjumurju i oko Varaždina. U novopodignutoj Zrinskovoj 
tiskami u NedeliSću dade on tiskati više hrvatskih protestantskih 
knjiga, a medju ostalimi i »Luierov katekizam«, »Izvadke iz 
sv. pisma« itd. U sinodu crkve zagrebačke, držanom 8. ožujka 
god, 1574. osudiSe strogo ove knjige Bučićeve, kojega već 
prije biskup Drašković iz crkve izobći. 

Nu Čini se, da ovu crkvene osude i prokletstva niesu mnogo 
djelovale na Bučiča. On je pod pokroviteljstvom Zrinskih mimo 
živio u Medjumurju, kamo civilna i vojena silna bana i bi- 



skupa Draškovića nije dopirala. S toga se zagrebački sinod 
obrati na samoga kralja Maksimilijana II. sa molbom, da kazni 
toga haeretika. Nu od kralja Maksimilijana, koji sam u duši 
bijaše sljedbenik nove vjere, ne stiže odgovor na sinod. O 
Bučiću nestade kasnije svake uspomene. Progonstvo sljedbenika 
nove vjere nastavi se medju tim u Hrvatskoj, i nakon Draško- 
vića, osobito oko Karlovca, Petrinje i Zagreba. Godine 1625. 
ne bijaše više traga protestantom u Hrvatskoj. Svakako bijaše 
ovo sreća za Hrvatsku, pogledom na političko stanje zemlje, 
jer se narod riešio barem jedne silne borbe, poknij tolikih 

V 

drugih u zemlji i izvan zemlje. Zaliti je samo, da se katolici 
onoga doba niesu ugledali u revnost protestanta glede širenja 
hrvatske knjige i hrvatskog jezika. 

U Konzulovoj užoj domovini Istri bijahu takodjer njegovi 
drugovi ljuto proganjani. Mitvo tielo Ivana Vergara, biskupa 
puljskog, izkopaše iz groba te spališe javno, poradi jedine iz- 
reke brata mu Pavla Petra, koji njekom prihkom reče, da je 
i brat Ivan jednakoga š njime mnienja pogledom na vjeru. 

V 

Iz Pazina prognaše u Kranjsku Krafthofcra, Hleja, Zivčića i 
zaslužna prevoditelja Jurja Zvečića. Ovaj umre u Ravnu kao 
tamošnji pastor 29. prosinca god. 1585., ali ga katoUčki sve- 
ćenici ne htjedoše pokopati, te ga moradoše odvesti u Sv. 
Petar kod Ljubljane, gdje ga sahraniše. Iz mnogih drugih 
istarskih, a kasnije i kranjskih gradova i mjesta tjerahu sljed- 
benike nove vjere. Mnoge pozatvaraše, mnogi poginuše u za- 
tvoru ili od nevolje. U velikom arkivu mletačkom nalazi se 
100 parnica, podignutih samo proti mletačko-istarskim poda- 
nikom, okrivljenim porndi protestantizma. Napokon nestade 
sve po malo sljedbenika nove vjere u čitavoj Istri i Kranjskoj 
i na čitavom slovjenskom jugu. 

DINKO ZAVOROVIC. 



fmtf Dalmaciji imao je njekada svaki primorski grad svoju 
^jliLirpoviest, svoje zakone i svoje posebne povjesmike, pjes- 

>^^nike i razne književnike. 

Ni grad Šibenik nije zaostao za drugimi gradovi. Već 
u pemaescom vieku rodio se u tom gradu izvrsmi pjesnik la- 
tinski Juraj SiSgorić, koji se bavio ujedno zemljopisom i emo- 
grafijom svoga grada i njegove okolice. 

U žesmaestom vieku slovili su u Šibeniku kao učenjaci Antun, 
Mihajlo i Fausio Vrančići, Franjo i Petar Divnići, Gvarin Tibjć, 
Ilija Tolimerić, Ljudevit Basan, Ivan Nardin, kasnije kanonik 
zagreb.itkl, Tomko Mamavić itd. Medju ovimi ućenimi Šiben- 
čani idi.* veoma odlično mjesto Dihka Zavorovića. 

Porodica Zavorovića, talijanski nazvana Zavoreo, spominje 
se vuć od starine medju gradjani šibenskimi. U zapisnicih ši- 
benskih našli smo zabilježene Zavoroviće od god. 1418. sve do 
konca sedamnaestoga vieka. Godine 1542. i 1550. imenuje se 
u zapisnicih Dinko Zavorović kao trgovački konzul i obrani 
sudac, Nu ovaj Dinko ne može biti jedan te isti s našim Din- 
kom. On mogaše biti iU njegov otac ili bližnji rodjak. Naš bo 

Dinko mogao se roditi tekar oko godine 1540 , jer, kako ćemo 
niže iztaknuti, služio je u vojsci oko god. 1576. do 1587, a 
pisao je svoja povjestnička djela od god. 1570. do 1603. Nije 
pako vjerovatno, da je tekar pod starost počeo služiti kao 
vojnik i stao baviti se knjigom. 

O svojoj porodici veli sam Dinko, da je potekla od ple- 
mena Subića-SIavogostića, koji se doseliše iz Bribira u Šibenik 
već u staro doba. Svojim pradjedom imenuje Bogdana Šubića, 

V 

kojemu, pišući o rodoslovju Subića, niesmo ušli u trag, dočim 
se Slavogost Šubić i njegovi sinovi Slavogostići spominju do- 
ista u listinah od god. 1309. do 1324. Svakako se može uz- 
tvrditi, da su Zavorovići već od starine bili plemići i vlastela, 
premda u popisu vlastele šibenske od god. 1430. do 15 10. 
niesu spomenuti. O roditeljih Dinkovih znamo samo toliko, da 
mu je otac živio u Šibeniku, a mati mu bijaše od vlasteoske 
porodice Stavilića iz Trogira. Više nauke učio je Dinko po 
svoj prilici u Padovi. Nakon dovršenih nauka vratio se u rodni 
svoj grad, gdje je počeo već zarana iztraživati podatke za po- 
viest svoga rodnoga mjesta i čitave Dalmacije. Već god. 1570. 
bijaše napisao podobar dio svoje šibenske poviesti. U njoj iz- 
taknu medju ostalim lukavštinu i prevrtljivost Mletčana, kojom 
se dočepaše gospodstva dalmatinskih gradova. Ovo bijaše po 
svoj prilici glavni povod,, što je pao u nemilost bezob2irne 
vlade mletačke. Njezinim djelovanjem bude on po zaključku 
senata grada Šibenika iz svoga rodnoga grada prognan. 

On ode poput mnogih svojih nezadovoljnih zemljaka u Hr- 
vatsku i u Ugarsku. Tu ga razširenim rukama primi njegov 
rodjak po materi Fausto Vrančić, kasniji biskup čanadski i tajnik 
kralja Rudolfa I. Čini se, da je Dinko u Hrvatskoj i u Ugarskoj 
obnašao njeku poveću vojničku čast. Kao vješt i hrabar vojnik 
odlikova se od god. 1576. do 1587. na turskoj Krajini u 
mnogih bitkah proti Turkom. S toga mu kralj Rudolfo pon 
dieli častnom poveljom pisanom u Pragu 13. srpnja 1587. 
ugarsko-hrvatsko plemstvo s novim grbom. Kralj prizna u po- 
velji, da mu je porodica od starine plemenita. Doslovce govor 



povelja ovako: »Za revne i vjemoSću sduSne i vjerne službe 
vjernoga našega plemića Dinka Zavorovića, štono je isti 
najprije kruni kraljestva našega Ugarskoga, a za tim Veličan- 
stvu našemu odmah s potetka sretne naše vlade (god. 1576.) 
sve do sada, poput pradjedova svojih, koji se sami odlikovahu 
slaviiimi djeli u ratu i u miru, na raznih mjestih i krajinah 
proti Turkom, najžešćim neprijateljem kršćanskoga imena, ne 
žaleći ni truda ni životnih pogibli, neustrašivo, postojano i vjerno 
i s najvećom hitrinom duha izkazao i učinio itd.« ' 

Odlikovan sjajno od svoga novoga vladara, bude do skora 
od svojih sugradjana natrag pozvan u Šibenik. Tu je prionuo 
iz nova uz književni rad. Godine 1597. dovrši on svoju iz- 
vrstnu poviest grada Šibenika, pisanu na talijanskom jeziku 
pod naslovom: »Trattato sopra le cose di Sebenico.« Prvi dio 
ove poviesti posveti Dinko 3. svibnja 1597. svomu sugradja- 
ninu i prijatelju učtnomu Franji Divniću. U posveti veli, da 
svoje djelo stavlja pod njegovo okrilje, jer ga od svoje prve 
mladosti pozna kao ljubitelja istine i kreposti. »I ja sam, — 
dodaje, — napisao ovu poviest na temelju čiste istine, vjero- 
dostojnih pisama i javnih gradskih izprava.« 

I prije Zavorovića dadoše se na opisivanje grada i okolice 
šibenske Juraj Šišgorić, Ivan Nardin i Petar Divnić, ah se 
samo taknuše poviesti gradske. Prvi opisa u svom rukopisnom 
djelu: »De situ Illyriae et civitate Sibenici« na kratko pokra- 
jine ilirske, te govori obširnije o šibenskih običajih. Drugi 
Dinkov suvremenik Ivan Nardin, kanonik zagrebački, rektor 
kolegija bolonjskog i naddjakon bežinski i gorićki, opjeva u 
latinskoj pjesmi grad Šibenik i njegove običaje. Treći, Petar 
Divnić, spjeva hrvatsku poveću pjesmu: »U pohvalu grada 
Šibenika.« On uzvisuje nada sve prirodnu ljepotu i bogatstvo 
mora i Šibenske okohce. 

Nijedan od ovih ne zaroni toli duboko u iztraživanje sgoda 
svoga rodnoga mjesta, koliko Dinko Zavorović. Upotrebivši 
ne samo tiskana djela, nego i rukopise, listine, izprave i za- 
pisnike Šibenika grada, sastavi on po mogućnosti kritičko djelo. 

kojemu se podpuna kritička vriednost odreći ne može. Žali- 
bože preosta samo prvi dio njegove šibenske poviesti. Taj go- 
vori počevši od rimskih vremena do god. 1412., kad se grad 
predao pod pandže mletačkoga lava. Da li je Zavorović i drugi 
dio dovršio, ili se gdjegod sakriven u rukopisu nalazi, ne 
znamo. Rukopis akademičke knjižnice, nabavljen s našom knji- 
ževnom sbirkom, prepisan je istom oko god. 1767., jer na 
kraju ima imenik biskupa šibenskih, kronologički poredjan do 
god. 1767., a izvadjen stranom iz prvoga diela Zavorovićeve 
poviesti, stranom iz drugih kasnijih izvora. Pošto prepisač ne 
spominje drugoga diela poviesti Zavorovićeve, to je moguće, 
da je već onda izgubljen bio. Da je Zavorović drugi dio doista 
pisati počeo, o tom nam svjedoči sam u prvom dielu. Dva puta 
spominje on taj svoj drugi dio. Prvi put, kad govori o grad- 
skoj tridesetničkoj daći, veli, da je trajala do god. 1414. : 
»Come nella seconda parte del nostro trattato a suo luogo ne 
raggioneremo (kako ćemo razpraviti u drugom dielu naše radnje 
na svom mjestu).« Drugi put, spominjući povlasticu,, da grad Ši- 
benik može svake godine, na dan svoga podvrgnuća pod mle- 
tačku vladu, jednoga državnog okrivljenika izpustiti iz zatvora, 
dodaje, kako je ovu povlasticu potvrdio senat mletački g. 1585. 
»Come nella seconda parte ne trattaremo.« Zavorović je 
dakle svakako morao imati sakupljeno barem gradivo za drugi 
dio svoje, šibenske poviesti. Gubitak ovoga djela moramo tim 
više požaliti, što, sudeći po prvom dielu, mogli bismo bili oče- 
kivati u drugom još točnije opisane suvremene njemu dobro 
poznate sgode grada Šibenika. A doznali bi valjda koješta i o 
njegovu životu, nama toli malo poznatom. 

Iz rečenoga prvog diela poviesti grada Šibenika doznajemo, 
da je Zavorović ovo djelo pisao već god. 1570. Govoreći o 
njekih gradskih kulah, koje su Šibenčani god. 1414. podigli 
bili proti Mletčanom, veli o njima: »Che orasiveggono nell 
anno 1570.« To cereći: koje se sada još gledaju god. 1570. 
Nadalje spominje na jednom mjestu tri svoja sina : Ivana, Petra 
i Mihajla, koji takodjer potekoše iz koljena porodice knezova 

Kukuljević. Hrvati. 9 

Šubića-Slavogostića. I to je sve, što govori u tom djelu o sebi 
i o svojoj porodici. 

Svrnemo li se na sam sadržaj ove gradske poviesti, to mo- 
ramo priznati, da mu je početak rada, u kojem govori o po- 
stanku grada Šibenika, mnogo lošiji od ostaloga sadržaja. On 
drži, da je Šibenik stajao već u predrimsko i rimsko vrieme. 
Tvrdi po svjedočanstvu Plinija i Ptolomeja, da se taj grad 
zvao Sicum, i da je kasnije po Atili razrušen, dočim Ivan 
Lučić dokaza, da rimski Sicum ne može biti današnji Šibenik, 
jer Plinije stavlja taj grad niedju Trogir i Salonu. Nu i Lučić 
zaboravi, da drugi pisci taj isti grad uvrstiše med rieku Krku 
i Solin. Lučić hoće, da je Šibenik čisto hrvatski grad, podignut 
od hrvatskih kraljeva, što se pogledom na današnji položaj 
grada, iU bolje, stare tvrdje gradske, tajiti ne da, jer su u toni 
gradu doista stolovah hrvatski kraljevi Krešimir Petar, Zvo- 
nimir i Stjepan IL, izdavajući tu svoje povolje. 

Zavorović prelazi tad na opisivanje grada i njegova ugodna 
položaja s vidikom na prostrano more. On tvrdi, da je Ši- 
benik s predgradjem brojio tada 12.000 žitelja, spominje njeke 
vlasteoske porodice šibenske, i nabraja crkve, što ih ove porodice 
posagradiše. Ne zaboravlja napomenuti ni sv. Mihajla, zaštitnika 
gradskoga, kojega hram stajaše u utvrdjenom gradu još za 
vrieme hrvatskih kraljeva. 

O dobi samostalne hrvatske vladavine govori sasvim na 
kratko. Spominje samo Sebeslava i robljenje Neretvana, radi 
kojih se tobože predao kasnije uz druge primorske gradove i 
Šibenik duždu Petru Orseolu. Ove podatke crpao je valjda iz 
kronike Dandulove. Pripovieda nadalje, kako je udova Zvoni- 
mirova predala kraljevinu hrvatsku svomu bratu sv. Vladislavu 
i kako je iza njega zavladao kralj Koloman. 

Od tada teče Zavorovića poviest šibenska na boljem i kri- 
tičnijem temelju, sve do velikog pokreta hrvatskog u vrieme 
kraljice Marije i Sigmunda lucenburžkog. O toj dobi govori 
pisac dosta obširno. Prvi dio svoje poviesti dovršuje za tim 
s dugačkim, medju Šibenikom i duždem mletačkim Mihajlom 

Stenoni 30. prosinca god. 141 2. utanačenim ugovorom, uslied 
kojega prizna grad vladu mletačku. Čitav rukopis ima 283 strane 
u 4-ni. 

Pišući Zavorović poviest svoga rodnoga mjesta, pokušao je 
napisati u isto doba i poviest čitave Dalmacije. Ovo svoje 
djelo razdieli on na deset knjiga ili razdiela. Kad je svoj mučni 
posao dovršio, donese nesreća god. 1598. u Šibenik njekoga 
učenoga fratra Roberta Bonaventuru iz Englezke. S ovim se 
sprijatelji naš Dinko. Taj fratar poznavajući dobro Zavorovi- 
ćevo djelo, razgovarajući se često o njem i priobćujući mu 
svoje misli, zamoli napokon prijatelja, da mu povjeri rukopis 
na pregledanje; izjavi ujedno, da će, koliko bude potrebno, 
dodati njeke svoje primjetbe i nazore crpene čitanjem mnogih 
učenih i povjestnih spisa. Zavorović mu doista izruči svoj ru- 
kopis sa željom, da ga izpravi. Nu na jednoć nestade fratra 
zajedno s primljenim rukopisom; on ode u Mletke i ponese 
rukopis sa sobom. Zavorović je uzalud tražio svoj rukopis 
natrag. Napokon bojeći se, da će fratar njegovu poviest pod 
svojim imenom tiskom izdati, kako mu njeki prijatelji kazi- 
vahu, odvaži se na težak posao, da napiše po drugi put isto 
djelo. Prvu knjigu svoje poviesti, od koje bijaše valjda sačuvao 
priepis, izpravi on i pomnoža znatno. U ostalih knjigah morao 
je koješta izpustiti poradi pomanjkanja prvašnjih podataka i 
svojih bilježaka, te je tako čitavo djelo skratio na osam knjiga. 
Kad je ovo svoje novo djelo godine 1602. dovršio, posveti 
ga svomu rodjaku Faustu Vrančiću, tada već biskupu čanad- 
skomu. Mjesto predgovora napisa pismo posvećeno svomu pri- 
jatelju Tomi Suričeviću, doktoru bogoslovja i nadpopu šiben- 
skomu. 

U Vrančićevoj posveti govori Zavorović, da je u ono doba, 
kada ga iz rodnoga mjesta prognaše, tužan i žalostan našao 
jedinu utjehu u knjizi i u sabiranju podataka za poviest svoje 
domovine. »Mnogo, — veh, — koristio sam se ljetopisom hr- 
vatskim prevedenim po Marku Maruliću. Još sam se više služio 
poveljami, listinami i javnimi izpravami; upotrebio sam i druga 

rukopisna i tiskana djela, do kojih sam doći mogao.« U pismu, 
poslanu Suričeviću, govori o gorespomenutoj prievari fratra Bo- 
naventure. O njem veli, da je kao njegdašnji suučenik Suri- 
čevićev na kolegiju rimskom, došav u Šibenik, nastanio se bio 
kod staroga svoga druga i suučenika, da je od njega Ijubezno 
bio primljen i prijateljski počašćen, da je od mnogih učenjaka 
poradi svojih historičkih nauka i radi svoje učenosti veoma 
cienjen bio; s toga ne bi nikada mislio bio, da će ga preva- 
riti. Suričević mu odgovori na ovo pismo, neka se tješi time, 
da je onaj fratar i druge ljude i čitav sviet varao, jer je du- 
hovničku halju nepravedno nosio. Nagovarao ga ujedno prija- 
teljski, neka svoje rukopisno djelo što prije tiskom priobći. 
Napokon primjeti, da svaki posao, koliko je teži, toliko je draži 
i slavniji, kad se dovrši. 

Da vidimo sad sadržaj čitave Zavorovićeve poviesti, razdie- 
Ijene, kako rekosmo, na osam knjiga. 

• U prvoj knjizi pripovieda pisac obširnije o sgodah starih 
Hira po Appijanu, Pliniju, Strabonu, Polibiju, Liviju itd. Go- 
vori za tim o rimskom osvojenju Dalmacije, o vladi rimskoj, 
o bunah dalmatinskoga i panonskog naroda,, o uveden ju krš- 
ćanstva u Dalmaciji i o utemeljenju nadbiskupije solinske. Spo- 
minje progonstvo kršćana za vrieme Dioklecijana i o gradje- 
vinah ovoga cesara. Dotaknu se napokon i dobe gotske i 
pustošenja Alarikova. Od ove prve knjige sačuvan je njeki dio 
i prvašnje kraće redakcije. Premda joj u našem priepisu fali 
svršetak, može se ipak iz nje toliko razabrati, da je Zavorović 
u drugoj redakciji mnogo toga izpravio i dodao. Na njekih 
mjestih izpravio je dapače sasvim svoju prvašnju poviest. 

Druga knjiga počima s Atilom i njegovim tobožnjim hara- 
njem po Dalmaciji, Liburniji, Japidiji i Istri. Pisac spominje 
dapače sve gradove poimence, koji su u tih pokrajinah raz- 
oreni po Hunih, ah dokaza ne pruža nikakovih. Preko svoga 
običaja ne spominje ni iz daleka izvore i vrela, odakle je crpao 
svoju tvrdnju, da je Atila ikada bio u Dalmaciji i Liburniji. Iza 
toga iztiče pisac napredovanje iztočnih Gota i njihove borbe 

s Belizarom i Mundom. Drugu knjigu svršuje s pobjedami 
Totile. 

Treća knjiga počima s opisom Sarmacije azijatske i euro- 
pcjske. Prelazi tad na Slovence, Vinde i Vinule, koje dieli od 
germanskih Vandala. Odbacuje mnienje onih, koji ozbiljno tvr- 
diše, da Ceh, Leh i Meh potekoše od mjesta Psara na Krupi 
(Krapini) i da ova braća ustrojiše države češku, poljsku i mo- 
skovsku. Dokazuje nadalje, da su Slovjeni prodrli u južne bal- 
kanske pokrajine za vrieme cesara Justinijana, kaa narod surov, 
neuk i divljačan, da niesu poznavali skupnu državnu vladu, pri- 
znavajući samo poglavare rodova, plemena i obćina. U Dal- 
maciju, veli Zavorović, došli su Slovjeni tekar za vrieme Mau- 
ricija, s toga pobija pogledom na vrieme došašća Slovjena 
mnienje hrvatskoga ljetopisa prevedena od Marulića. Nu kasnije 
sliedi žalibože sliepo isti ljetopis u nabrajanju vladara slovjen- 
skih u Dalmaciji. Samo kadikad dodaje koješta bud iz svoje 
glave, bud iz inoga nepoznata nam izvora. Tako na primjer 
govori obširno o Ratimiru i njegovu obsjedanju i razorenju 
Solina grada, o čem ni Marulićev, ni popa Dukljanina ljetopis 
ništa ne spominju. Zavorović se istinabog poziva na ruko- 
pisne komentare o Uirih njekoga Mateja Izare, nu ovoga pisca 
ne nalazim nigdje medju historici, ako to nije onaj Mateo, Ijeto- 
pisac četrnaestoga vieka, na kojega se pozivaju Enea Silvio i 
Cuspinijan. Govoreći o Budimiru kralju upHće Zavorović u po- 
viest sv. Cirila, pobijajući mnienje onih pisaca, koji misliše, da 
je sv. Jerolim pronašao glagolicu, ili kako ju Zavorović zove 
»bukvicu«. Spominjući gusarstvo Neretvana, poziva se na Ije- 
topisca Mihajla Solinjanina (Michael Salonitanus), nama sasvim 
nepoznata pisca, a navodi za tim uz istoga Mihajla i drugoga 
nepoznatoga nam Ijetopisca Baltazara Spljećanina (Balthasar 
Spalatensis). Pripovieda nadalje o gradu Kotoru (Ascrivium), 
što ga je za vrieme Sebeslava njeki panonski vladar obsjedao i 
razorio, oplieniv tom priHkom i Bosnu sve do Banjaluke, od- 
Icuda pobjegoše Neodor, Miroslav i Vukšan. Ovi sagradiše 
kasnije pomoć ju gradjana od Ascrivia novi Kotor. I tu se po- 

ziva Zavorović na ljetopis Mihajla Solinjanina. Odmah iza 
toga upHće po mletačkih izvorih tobožnje osvojenje Dalmacije 
po Petru Orseolu, nastavlja za tim opet pbviest Marulićeva 
Ijetopisca, govoreći o Seislavu i njegovu otcu Radoslavu, u 
kojega sgode uplete iz javnih listina poviest došašća bugarskoga 
kneza Pincija u Hrvatsku. Pošto hrvatski ljetopis svomu kralju 
Radoslavu pripisuje drugoga sina Kolomana, sluteći tu veliku 
pogrješku, zamieni on Kolomana sa Stjepanom I. kraljem hr- 
vatskim. U njegovo vrieme (god. 1046.) stavlja našašće tiela 
sv. Krševana po Andriji, biskupu zadarskom. Iza Stjepana 
spominje Zavorović sina mu Krešimira (Petra) i njegov rat 
s Mletčani po mletačkih izvorih. Govori za tim o starom i o 
novom razdjeljenju dalmatinskih biskupija, o Kresimirovih da- 
rovnicah podieljenih crkvam i dolazi napokon na poviest Di- 
mitra Zvonimira, kojega imenuje sinom Kresimirovim. Hvaleći 
ovoga kralja kao dobra i čestita vladara, stavlja u njegovo doba 
pogrješno spljetski sinod (od god. 1060.), premda dobro na- 
vodi Zvonimirovu krunitbenu povelju od god. 1076. Spominje 
Zvonimirove darove, poslane rimskomu papi, imenuje medju 
ostalimi darovi dvie kraljevske krune i dva srebrna divno iz- 
radjena krsta. Ovi predmeti, veli Zavorović, nalaze se još 
sada u riznici crkve sv. Petra u Rimu. Isto tvrdi i Tomko 
Marnavić u svojoj poviesti priorata vranskog, te dodaje, da je 
dapače vidio jedan krst sa slovjenskim nadpisom. O načinu 
smrti Zvonimirove slaže se Zavorović s Marulićevim Ijeto- 
piscem, dočim tvrdi, da je kralj od pobunjena naroda ubijen 
na Kosovu polju (kod Knina). Po njegovoj smrti, dodaje Za- 
vorović, primila je vladu nad Hrvati kraljeva udova, a sestra 
Vladislava Ugarskoga, kojega kasnije proti buntovnim Hrvatom 
u pomoć pozva, predavši mu hrvatsku krunu i nasljedstvo 
vlade. Tim svršuje treća knjiga. 

U četvrtoj knjizi govori Zavorović o Kolomanovu prt uzeću 
vlade u Hrvatskoj i u Dalmaciji. Spominje nasrtaje Normana 
i Mletčana. Opisuje obširnije bitku Mletčana sa sdruženimi pod 
Kolomanom Hrvati i Ugri kod Zadra, u kojem boju pade-dužd 

Ordelafo Faliero. Iztiče, kako je za tim sliedilo zauzeće grada 
Zadra i ostalih gradova primorskih. Izvorom poviesti čitave 
četvrte knjige služila je Zavoroviću Bonfinova poviest, koju je 
prepisao gotovo od rieči do rieči. 

U petoj knjizi spominju se u kratko sgode u Dalmaciji za 
vrieme kraljeva Stjepana, sina Kolomanova, do Bele III. I tu 
osnova pisac svoju poviest na temelju poviesti Bonlina i Petra 
Justinijana. Samo na koncu, kad govori o Dubrovniku, i o 
srbskom velikom županu Desi i njegovih sinovih Nemanji, 
Aliroslavu i Konstantinu, služio se pisac izvori dubrovačkimi. 

Šesta knjiga govori ne samo o sgodnh Dalmacije za vrieme 
kraljeva Bele II. sve do Ljudevita I., nego pisac upliće tako- 
djer poviest dubrovačku za vrieme kneza Jude, i srbsku za 
vrieme Nemanje, Stjepana prvovjenčanoga, Milutina i Stjepana 
Uroša. Uzgredno se bavi i poviešću knezova bribirskih. Vrela, 
iz kojih je crpao, bijahu opet Boniini i Petar Justinijan, za 
tim Toma, naddjakon spljetski i dubrovački ljetopis uz njeke 
javne izprave zadarske, šibenske i spljetske. 

Sedma se knjiga bavi izključivo vremenom Ljudevita I. Tu 
iztaknu pisac razne bune boljara i plemića hrvatskih; dotaknu 
se poviesti bosanske. Govori obširnije o ratu s Mletčani i o 
razpravah grada Dubrovnika s Vojsavom Vojnovićem knezom 
od Uzice god. 1360., kao is gradom Kotorom i knezovi zet- 
skimi. Napokon opisuje otimanje gradova dalmatinskih po Mlet- 
čanih pod vojvodom Pizanom. 

Osma i posljednja knjiga prikazuje u kratko sgode, pokrete 
i krvave bojeve, kojimi je obilovalo doba kraljice* Marije i Sig- 
munda u svih stranah Hrvatske, Dalmacije, Bosne i dubrovačke 
pokrajine. S godinom 1437. i sa smrću Sigmundovom svršuje 
Zavorović svoju poviest. O nastavšoj za tim dvjestogodišnjoj 
dobi mletačkoga gospodstva ne htjede pisac govoriti. Samo 
na koncu veli: »Od to doba poče se naša pokrajina jadom iz- 
kušavati, te odsele ne možemo ništa zabilježiti za potomstvo 
osim pljačkanja gradova, sažiganja mjesta, haranja sela i ne- 
prestanih navala Turaka na nas, zbog kojih se nevolja granice 

naše protežu i broje po putovanju ne dana nego sati. I jer je 
poradi tolika nagomilavanja stranaca u ovoj pokrajini, a zbog 
našega razseljivanja, na to spala država dalmatinska, da ne 
možemo ni samih svojih prava podnositi, rado svršujem ovo 
djelo s onom pjesmom, kojom je Dane Divnić, mladić izvrstne 
nade, u starinskom mjerilu, oplakao ono, što smo mi šutnjom 
pokrili : 2 

Turčin nam, jao, ugrabi polja, a strani narod (Mletčani) prava ; 
ostaje jedina vjera, ostalo vidiš, da je razgrabljeno. 

Evo U kratko čitava sadržaja Zavorovićeve poviesti. Premda 
je imao pri ruci njeka vrela nama nepoznata i valjda za uviek 
izgubljena, kao ljetopise Baltazara Spljetćanina, Mihajla Soli- 
njanina, komentare o Iliriku Mateja Izare, ljetopis braće sv. 
Franje trećega reda, to nalazimo ipak u poviesti samoj veoma 
malo nepoznatih nam podataka. Glavnim vrelom služio mu je 
za najstarije hrvatsko doba Marulićev ljetopis, za doba ugarsko- 
hrvatsko Antun Bonfini, za mletačko ljetopis Dandulov i Petar 
Justinijan, a za poviest dubrovačku Jakov Lukarević i njeki 
ljetopisi dubrovački. Za njeke sgode upotrebio je Zavorović i 
obćinske izprave gradova Šibenika, Zadra, Spljeta i Trogira. 
Kod pisanja poviesti dalmatinske uložio je ipak mnogo manje 
truda i revnosti, nego h kod sastavljanja poviesti grada Šibe- 
nika. Razlog bijaše valjda jedini, što su mu vrela manje po- 
znata bila, i što su crkveni i privatnih porodica arkivi u ono 
doba veoma riedkim pristupačni bili. 

Zaliti moramo Zavorovićevo slabo znanje jezika latinskoga. 
Njegov hrapavi, kadikad gotovo nerazumljivi stil, veoma je 
odaljen od klasicizma, koji su toli vješto gojili dalmatinski hu- 
maniste. Još veću muku zadaje kod čitanja loš priepis, kojim 
sam se služiti morao. Taj je rukopis sada vlastnost akademije 
jugoslavenske. Ja sam ga god. 1864. dao prepisati iz kodeksa 
Marcijane u Mletcih, ali tužni amanuensis pokojnoga veleuče- 
noga Valentinella tako je pogrješnp prepisivao; da je sav tekst 
izkvario, te se na mnogih mjestih ni razumjeti ne može. Valja 

nam spomenuti i to, da su u pohvalu Zavorovićeve poviesti 
spjevane dvie latinske pjesme, jedna od nepoznata nam pjesnika 
rabskog, druga od šibenskog naddjakona i doktora bogoslovja 
Ivana Divnića. 

Zavorovićevu poviest dalmatinsku prevede god. 17 14. Alberto 
Papalić Spljećanin na jezik talijanski, pod naslovom: »Historia 
Dalmatina di Domenico Zavoreo nobile di Sebenico 1603.« 
Papalić je prikratio djelo Zavorovićevo, te je od osam knjiga 
sastavio samo pet/ Odmah prvu i drugu knjigu stopi on u 
jednu, a u svoju drugu knjigu uvrsti sadržaj izvorne treće. 
Nakon tako zvanoga osvojenja Dalmacije po duždu Petru Or- 
seolu, uvrsti prevoditelj poviest tobožnjih vladara hrvatskih po 
ljetopisu popa Dukljanina i njeke crtice iz dubrovačkih ljetopisa 
i javnih izprava. Uz opis silovite smrti Zvonimirove kojega 
imenuje Svenimirom, dodaje iz nepoznata izvora: »Si ha me- 
moria che sia stato sepolto nel Castello di Biacho nella chiesa 
di s. Antonio, nell' isola metabarense.« Spominje za tim još 
njeke bajke o Radovanu »nezakonitom« sinu Zvonimirovu,' koji 
je tobože od svoje maćuhe Magjarice Liepe uteko u Zetu i 
Zahumlje ka knezu Bogoslavu; tu da je oteo njegovu ženu 
Luizu, s kojom da je rodio četiri sina. Za tim otjera on Bogor 
slava s njegovim sinom Silvestrom iz Zete. Napokon stignu 
ga kazan božja i on umrie od kuge zajedno sa svojimi sinovi. 

Nastavljajući poviest zetsku i zahumsku po Dukljaninu ide 
sve do Dese i Nemanje, kojega i Zavorović spominje. Knjigu 
četvrtu počima prevoditelj jednako s izvorom, s poviešću kralja 
Kolomana, nu dodaje još, da je taj kralj god. 1105. sagradio 
zvonik sv. Marije u Zadru, kako nadpis svjedoči. Sa četvrtom 
knjigom spojio je Papalić petu, šestu i sedmu; a u svojoj petoj 
i posljednjoj knjizi dodao je poviest slavnih vojvoda Hranića 
i Kosačica po dubrovačkih izvorih. Iz svega se vidi, da Papalić 
djelo Zavorovićevo nije samo naprosto preveo, nego da ga 
je po svom znanju i pomnožio. 

Kad bi stali strogim kritičnim sudom prosudjivati dalma- 
tinsku poviest Zavorovićevu, morali bi uztvrditi, da za današnju 

znanstvenu porabu nije od velike vriednosti. Ali kada se sje- 
timo, da je Zavorović upravo prvi, koji se je prije umnog Ivana 
Lučića odvažio na to, da piše gradjansku poviest Dalmacije, 
ili bolje rekuć naroda hrvatskoga, onda moramo s velikim po- 
čitanjem priznati njegov trud i pohvaliti njegovu rodoljubnu 
misao. Podpune tri stotine godina projurile su, odkad je on 
stao razmišljavati o poviesti svoga naroda i sakupljati gradivo, 
da napiše ovu poviest. Nije on onda imao niti je mogao imati 
pri ruci onih izvora, kojimi se mi danas poslužiti možemo, pa 
ipak je, dakako uz mnoge priče i bajke, predane narodu od 
najstarijih Ijetopisaca, umio sastaviti njeki " pregled poviesti u 
dobro razredjenih po vremenu odsjecih, kojemu se s gledišta 
istinitih činjenica ni danas prigovoriti ne može. S toga smo 
cienili za vriedno, uvrstiti do sada toli malo poznatoga Zavo- 
rovića medju naše slavne i mnogo zaslužne Hrvate ne samo 
kao umna pisca, nego kao čestita rodoljuba, koji je u tudjem 
progonstvu kao narodni mučenik stradao za svoje rodoljublje 
poradi mržnje tudjinskoga jarma. 

O vremenu smrti Dinka Zavorovića niesmo našli nikakovih 
podataka, aU pošto je svoja poviestna djela svršio i dotičnim 
prijateljem posvetio god. 1602. i 1603., a kasnije ništa više 
pisao nije, to držimo, da je svakako oko g. 16 10. prestao živjeti. 

Porodica Zavorovićeva izumrla je u Dalmaciji. Početkom 
ovoga stoljeća živio je posljednji Franjo Zavoreo. On je go- 
dine 1821. izdao u Mletcih na talijanskom jeziku: »Statistiku 
Dalmacije.« Još prije izdao je iU sam on ili njegov otac kao 
mjernik god. 1787. u Mletcih: »Zemljovid Dalmacije« zajedno 
s mjernici Melchiorijem i Furlanettom. Ovu kartu posvetiše 
oni Angjelu Emu, prokuratoru sv. Marka. S toga vidimo, da i 
posljednji potomak čestite porodice Zavorovićeve nije se ustru- 
čavao posvetiti svoje duševne sile svojoj onda toli zanemarenoj 
domovini Dalmaciji. 

JURAJ HABDELIC. 



(E. :S09. t 1873) 



f književnoj poviesti naroda hrvatskoga malo je poznato 
pisaca iz starijega doba, koji bi sabirali bili rieči u na- 
rodu. Upravo zato divna je stvar, kako su prije tri do 
četiri stotine godina hrvatski pisci mogli razvijati toli 
bogato znanje jezika hrvatskoga bez ikakovih gotovo rječnika. 
Od sabiratelja hrvatskih i slovenskih rieči prvi nam je poznat 
Jerolim Megiser, Niemac, rodom iz Stutgarta (f 1616.). Taj 
učeni muž bavio se iztočnimi jezici, a putovao i živio je njeko 
vrieme u južnih slovjenskih pokrajinah, napisao je poviest Ko- 
ruške za kuće habsburžke, opisao grad Mletke itd. Moguće je, 
da je u kojem jugoslovjenskoni gradu bio i profesorom, kao 
što je prije obnašao čast profesorsku u Geri i u Lipsiji. Go- 
dine 1592. izdao je u Štajerskom Gradcu svoj četverojeziCni 
rječnik: »Dictionarium quatuor linguarum, videlicet germa- 
nicae, latinae, illuricae, quae vulgo sclavonica appellatur et 
italicae sive hetruscae.« Taj je rječnik posvetio Maksimilijanu, sinu 
nadvojvode Karla. Iza posvete tiskana su dva epigrama: nAd 
auctorem, qui llluricam primus interpretatur exteris.« 

Isti Megiser izdao je god. 1603. ^ Frankfurtu na Majni : 
»Dictionarium multilingue, 40 circiter tam veteris quara novi 
orbis nationum linguis, dialectis, idiomatibus et idiotismis con- 
stans.« Medju ostalimi: »Lingua sclavonica seu Illyrica, Epi- 
daureorum seu Raguseorum, Jadrensium, Arbensium, Epirota- 
rum hodierna, Macedonum mediterraneorum, Serviorum, Bos- 
nensium, Bulgarorum seu Rasciorum, Croatica Istrianorum, 
Carnorum, Jazygum, Illyriorum etc. Kako vidimo, spomenuvši 
i najmanja podnarječja raznih jezika, mogao je lako nabrojiti 
do četrdeset njih. 

Tri godine, iza kako je Megiser izdao svoj četverojezični 
rječnik, dao je prvi od Hrvata, Fausto Vrančić, nećak slavnoga 
Antuna Vrančića, tiskati u Mletcih (g. 1595.) kod Moretta svoj 
»Dictionarium quinque nobilissimarum Europae linguarum, la- 
tinae, italicae, germanicae, dalmaticae et hungaricae, cum 
vocabulis dalmaticis, quae Ungari šibi usurparunt.« Ovaj Vran- 
čićev rječnik od pet jezika, kao i Megiserov, mogahu s njekom 
korišću rabiti jedva oni, koji htjedoše na brzu ruku upoznati 
se s najobičnijimi riečmi tih jezika za svakdanju potrebu.; za 
školu i za porabu učenjaka bijaše od veoma makne koristi. 
Taj Vrančićev rječnik popuni kasnije Pražanin Petar Lode- 
recker češkimi i poljskimi riečmi, te izda svoj rječnik pod ime- 
nom: »Dictionarium septem diversarum linguarum Latine, Ita- 
lice, Dalmatice, Bohemice, Polonice, Germanice et Hungarice. 
— Pragae e Typographaeo Ottmariano, impensis authoris. 
do Id cv.« 

S mnogo većim trudom sastavi god. 1628. pop Grgur de 
Vitalibus svoj obsežni trojezični rječnik pod imenom: »Dic- 
tionarium trium nobilissimarum Europae linguarum, latinae, 
illyricae et italicae, denuo multarum dictionum completatum, 
cum suis tribus indicibus et declinatione unius nominis, uni- 
usque verbi cujuscunque declinationis ac conjugationis nomi- 
num et verborum. Sub Anno Domini MDCXXVIIL 8. Juni. 
Nec non litteris S. Hieronymi et S. Cyrilli. Auctore Presby- 
tero Gregorio de Vitalibus. Ad majorem gloriam, laudem et 

honorem Dei omnipotentis, et ad propagationem Fidei. Anno 
Dominicae nativitatis MDCXXVIII. Romae. In folio. Pars L, 
p. 579. Pars II., p. 406.« 

Tko je bio taj u našoj književnoj poviesti do sada posve 
nepoznati pop De Vitalibus? Moguće da je bio rodom iz 
Dalmacije. Mi imamo tamo sličnoga imena porodice u Višu, 
Hvaru, Kotoru itd., kao Vitaljiće, Vitaljeviće, Vitale, Vitalise 
itd. Svakako živio je on, kako sam svjedoči, njeko vrieme u 
Rimu, gdje je pripadao sboru za razplodjivanje vjere rimske. 
Valjda je za porabu svojih drugova inoga jezika i napisao svoj 
rječnik uz razprave slovničke. Taj rukopisni rječnik, učenomu 
svietu sasvim nepoznat, čuvao se još prije 30 godina kod Joa- 
kima Amanovića, župnika u Dižmu kod Spljeta. On ga je na 
prodaju nudio, ali za odviše veliku cienu. 

Prilično bogat hrvatsko-latinsko-talijanski rječnik sastavio je 
njekim znanstvenim sustavom Isusovac Jakov Mikalja (Kava- 
njin ga imenuje Gjakovom Mihaljem). Godine 1649. dao ga 
je tiskati troškom rimske propagande u Loretu. Tu je Mikalja 
po svoj prilici na ilirskom sjeminištu bio profesorom. Dvie go- 
dine za tim dao je isti svoj rječnik tiskati po drugi put u Ja- 
kinu god. 165 1. Tomu rječniku dao je Mikalja naslov: »Blago 
jezika slovinskoga, ili slovnik u kom izgovaraju se rieči slo- 
vinske latinski i diački.« Latinski naslov glasi : »Thesaurus lin- 
guae illyricae, sive Dictionarium illyricum in quo verba italice 
et latine rždduntur.« U predgovoru veli, da je najviše rieči 
crpao iz narječja bosanskog i hercegovačkog, koje bi trebalo 
da bude obćenitim književnim jezikom našega naroda. 

Kao što su pop de Vitalibus i Mikalja prvi sabirali njekim 
sustavom štokavske i čakavske rieči u Dalmaciji, Bosni i Her- 
cegovini, tako je Ivan Belostenec Orlović, član reda sv. Pavla, 
rodom valjda iz Pokupja (r. 1595. f ^^75-)> po^^o prvi sabi- 
rati uz štokavske i čakavske takodjer i kajkavske hrvatske rieči. 
Ali veliki njegov rječnik ležao je mnogo godina u zabiti kod 
lepoglavskih Pavlina, jer se nije našao, tko bi ga uz velike 
troškove tiskati dao. Tekar iza 65 godina poslije smrti Belo- 

stenčeve tiskan je taj rječnik god. 1740. u Zagrebu kod \Veitza 
trudom Pavlina hrvatskih, a troškom hrvatskoga bana Josipa 
Esterhaza od Galante pod sliedećim naslovom: »Admoduni 
Reverendi Patris loannis Bellosztenecz e sacra D. Pauli primi 
Eremitae Religione, Gazophylacium seu Latino-iIlyricorum ono- 
matum aerarium selectioribus Synonymis, Phraseologiis, Ver- 
borum Constructionibus, metaphoris, adagiis abundantissime 
locupletatum, item plurimis authorum in hoc opere adductorum 
sententiis idiomate illyrico deUcatis illustratuni.« 

Još za života Belostenčeva pojavi se napokon prvi sabiratelj 
čisto kajkavsko-hrvatskih rieči Juraj Habdelić. Rodio seu 
Starih Cicah kraj Save god. 1609. Njegovi roditelji, Baltazar 
pl. Habdelić, nazvan Boroš, i Margita pl. Kraljić, posjedovali 
su kao vlastela njeki dio Male Mlake u Turovompolju, Za- 
prudje kod Sv. Klare„ plemićka zemljišta u kotaru Jasirebar- 
skom i njeka u kotaru stubičkom, koja kasnije prodaše Ivanu 
Petričeviću. Juraj je imao i mladjega polubrata, Ivana i sestru 
Doru, udatu za Mihajla Mužinića. Ujak njegov, a brat materin 
Grgur Kraljić, bijaše redovnik reda Isusovaca. 

Juraj Habdelić učio je prve nauke na gimnaziji zagrebačkoj, 
koja je stojala pod upravom Isusovaca. Kasnije ga posla njegov 
ujak u Gradac. Pošto je tu u naucih veoma dobro napredovao 
i pokazao želju postati redovnikom, dade ga ujak u više nauke 
na isusovačko sveučilište u Trnavu u gornjoj Ugarskoj. Tu po- 
loži Juraj doskora doktorat mudroslovja i bogoslovja. Go- 
dine 1630., u svojoj 21. godini, stupi on u red Isusovaca i 
dobi profesuru na trnavskom sveučilištu, posvetiv se sasvim 
svomu redu i nauci. 

Kad je Juraj imao jedva četiri godine, izgubi on svoju majku 
Margitu Kraljićevu. Ova bijaše po svom otcu Jurju i po ma- 
teri Anki Magdalenićevoj nasliedila veću stranu gorespomenutih 
imanja. Radi ovih imanja imao je Jurjev otac Baltazar, po smrti 
svoje žene, kao štitnik svoje djetce, parbu sa svojim svakom 
Matom Kraljićem i njegovom ženom, a svojom sestrom Kata- 
rinom Habdelićkom. Radi mira i rodbinske ljubavi utanačiše 

obje stranke i8. kolovoza god. 1614. u Maloj Mlaki nagodu 
pred zagrebačkim podžupanom Lukom Crnko večkim. Uvjeti 
bijahu, da se sva ležeća dobra kraljići janska u Jastrebarskom, u 
Zaprudju i u Šiljakovini imadu podieliti u dvoje. Jedan dio imao 
je pripasti Jurju Habdeliću, sinu Margite i Baltazara, drugi pako 
Mati Kraljiću. Od imanja u Maloj Mlaki imadjaše pripa^ti 
deset rali oranica, i polovica zemljišta, na kojem stojaše dvor 
plemićki, bratu pokojne Margite Grguru Kraljiću. Ostali dio 
Male Mlake imao je dobiti malodobni Juraj Habdelić; ako li 
bi isti Juraj umro, imade čitava Mlaka pripasti Mati Kraljiću 
i njegovim nasljednikom. Po smrti Grgura Kraljića ima nje- 
govih deset rali pripasti nećaku mu Jurju Habdeliću. Ugovo- 
reno bi takodjer, da se nijedan dio rečenih imanja ne smije 
prodati ili založiti za vrieme malodobnosti Jurjeve. Još iste go- 
dine 6. studenoga izvede diobu medju strankami podžupan 
Cmkovečki, na licu imanja Jastrebarskog, Male Mlake i Za- 
prudja kod Sv. Klare. Jastrebarsko dobro ležaše stranom u 
mjestu stranom blizu mjesta. Diobni list pisan je hrvatski u 
Maloj Mlaki u dvoru detića Jurja Habdelića. Proti ovoj diobi 
protuslovio je kasnije Juraj Habdelić iz razloga, što Kraljići 
niesu imali pravo .baštiniti dobra njegove majke i dotično babe 
Magdalenićke. Ali ovaj protuslovni list propao je u velikom 
požaru zagrebačkom god. 1646. 

Dok se je Juraj Habdelić bavio nauci i profesurom u Trnavi, 
umre mu kod kuće otac. Juraj podieli svoj nepokretni imetak 
s bratom Ivanom, a sestru izplati. Brat mu odstupi u Maloj 
Mlaki nješta otčinskih i materinskih zemalja, a u Zaprudju 
kod Sv. Klare osam kmetova sa svojimi selišti. Ali ujedno 
preuze brat čitavo gospodarstvo, kojim se Juraj dakako baviti 
nije mogao. 

Kad se Juraj oko god. 1640. vrati iz Trnave kući, postane 
rektorom kolegija varaždinskog. Zajedno dobi glas, da je brat 
njegov dio Male Mlake založio podbanu Stjepanu Berislaviću 
i njegovoj ženi Juditi Malenićevoj, jer nije imao novaca, da 
polazi nauke u inostranstvu. Juraj htjede proti bratu podići 

parnicu, ali ban Ivan Drašković , nagovori ga god. 1642., da 
toga ne učini, već da se s dobra nagodi s tadašnjom udovom 
Bcrislavićevom. Habdelić prihvati savjet banov, nagodi se s Be- 
rislavićkom, te joj izplati one novce, koje joj muž primi u 
ime zaloga. Ugovor bijaše učinjen od strane Jurja i udove 
Berislavićeve i njezina sina Ivana. Kad bi se imale zemlje pre- 
dati, ne održa Ivan Berislavić uvjete ugovora, niti htjede pre~ 
dati zemlje. Kmetove Habdelićeve posvoji medju tim porodica 
Erdedov^ pod izlikom, da pripadaju od starine k njezinomu 
imanju Obrežu. Sad ne preosta drugo nego voditi parnicu 
proti Berislavićevoj udovi, koja medju tim nabavi njekako i 
njegova materinska dobra u Jastrebarskoj i Zaprudju, keja 
držaše Matija Kraljić. Napokon mu dosadi tjeranje parbe, i on 
darova god. 1644. svoje dobro u Maloj Mlaci redu Isusovaca, 
koji je kasnije još mnogo godina vodio parnicu radi rečenih 
dobara. Svoje imanje u Zaprudju proda Habdelić Ivanu Voj- 
koviću. Ali pošto sklopiše kupovni i prodajni ugovor, umie- 
šaju se Isusovci u posao, želeći njeke zemlje za se zadržati. 
Radi toga odustane Vojković od kupa, a imanje dobiše Isusovci, 
i to kolegij varaždinski, koji je još god. 1748. poradi Habde- 
lićevih imanja vodio parnicu i napokon pred sudom nadvladao. 

Jurja Habdelića nalazimo tri puta kao izabrana rektora Isu- 
sovaca: od god. 1649. do 1 65 1, u varaždinskom kolegiju, a 
od god. 1655. do 1658. i od 1666. do 1669. u zagrebačkom 
kolegiju. Za ovaj kolegij kupio je god. 1655. njeke zemlje oko 
Zagreba od viećnika Jurja Kelbina. 

Godine 1556. povećavao se je samostan zagrebački, jer je 
broj redovnika poradi nastavših u Poljskoj buna znatno nara- 
stao bio. Budući da je za gradnju mnogo novaca trebao, to je 
23. svibnja i. g. zamolio kr. dvorsku komoru, da mu običnu 
podporu za god. 1657. unapried izplati. Nastojao je ujedno, 
da proda optujsko imanje u Štajerskoj, koje bijaše grof Thon- 
hausen darovao redu Isusovaca. Za ovo imanje, koje Isusovcem 
malo imetka nosijaše, dobio je od varaždinskoga gjenerala po- 
nudu od 50.000 for. 

U isto doba imao se Habdelić prepirati s Katarinom Ore- 
hovečkom radi počinjenih šteta u velikoj isusovačkoj hrastovoj 
šumi po njezinih kmetih iz Lovrečine. Sliedeće godine 1658. 
nagodio se sa svojom sestrom Dorom Mužinićevom radi ba- 
štinstvu. Ona je pismeno priznala, da je odmah po smrti svoga 
otca primila pripadajuću joj odplatu. 

Godine 1664. imao je Habdelić kao rektor kolegija zagre- 
bačkoga okapanja s ljubljanskom vladom, koja njeke dužne 
kamate od 840 for. bijaše god. 1661. poslala mjesto u Zagreb 
riečkomu kolegiju na Rieku. Riečki Isusovci zadržaše ove novce 
na račun druge uplate, dužne od ljubljanske vlade. Sliedeće go- 
dine tjerao je pravdu proti Barbari Ivanovićevoj udovi Stje- 
pana Pročkara, radi nasilja i štete, što počiniše njezini kmetovi 
iz Ravna. U isto doba prosvjedovao je proti Kaptolu zagrebač- 
komu, koji u isusovačkom posjedu Planini bijaše silom osvojio 
njeke zemlje. Godinu dana za tim dao je molbenicu na grad 
Zagreb, da mu iztjera dugove od Gračana, dužnih Isusovcem. 

Ponajglavniji rad Habdelićev u ovo doba bijaše njegovo revno 
nastojanje oko toga, da se zagrebačka gimnazija, koja je sto- 
jala pod upravom Isusovaca, podigne na čast akademije. Isu- 
sovci, ne imajući potrebnih za to sredstava, moljakahu već od 
davna podpore u tu svrhu, ali je ne mogoše dobiti. Habdelić 
umoli napokon svoga prijatelja prepošta zagrebačkog Nikolu 
Dijaneševića, da priteče u pomoć potrebitom svotom. Umni 
taj rodoljub sklone se rado na molbu svoga prijatelja, jer je i 
sam često razmišljavao o tom, kako je pogledom na nauke i 
više učione Hrvatska daleko zaostala za drugimi naobraženimi 
narodi i zemljami, koje su već od davna imale svoje akade- 
mije i sveučilišta. Iz ljubavi prama domaćoj mladeži podigne 
Dijanešević tečajem godina od 1661. do 1662. tri akademičke 
katedre sa tri razreda filozofije, a god. 1666. umoliše Dijane- 
šević i Habdelić, kao rektor Isusovaca, kaptol zagrebački, da 
izdade utemeljiteljni list, kojim se akademija zagrebačka u život 
uvesti imala. Kaptol zagrebački izdade 18. studenoga 1666. 
umoljeni list. U njem se priznaje vjerodostojno, da je Dijane- 

Kukuljević. Hrvati. 10 

šević za utemeljenje dvaju filozofičkih razreda god. 1665. po- 
ložio rektoru Habdeliću 3.000 for., a god. 1666. za treći razred 
1.500 for., pošto se prije radi burniii i ratnih vremena ovi 
razredi niesu mogli oživotvoriti. Habdelić priznaje takodjer kao 
rektor, da je s dozvolom provincijala isusovačkog Mihajla Šiku- 
tena višerečene novce doista primio, te izrazuje Dijaneševiću u 
ime svoga kolegija smjernu hvalu. Kaptolski utemeljitelju! list 
potvrdi po propisu zakona god. 1669. kralj Leopolodo I. na 
prošnju tadašnjega rektora zagrebačkih Isusovaca Filipa Kaučića. 

Znamenito je, da se kraljevskom potvrdnicom zagrebačkoj 
akademiji podieliše sve povlastice, koje uživahu tadašnja sveuči- 
lišta u Kolonji, Beču, Monakovu, Ingolštadtu, Pragi, Olomucu, 
Gradcu, slovačkoj Trnavi i Košicah. Uslied ovih povlastica mogU 
su upravitelji, kancelari, dekani i profesori akademije, isto tako 
kao na rečenih sveučilištih, iza dotičnih izpita imenovati dok- 
tore, licenciate, meštre, bakalaure. 

Odkad se oživotvorila akademija, pokazao je HabdeUć još 
veći trud u poučavanju mladeži. Ne samo da je bio neumoran 
učitelj na novoj akademiji, nego je umno i marljivo upravljao 
njome. Nu uz to bavio se po.djedno i knjigom latinskom i 
hrvatskom. S najvećom Ijubavju posvetio je gotovo sav svoj život 
učenju svoga narodnoga jezika, navlas onoga narječja, kojim se 
tada obćenito govorilo u Hrvatskoj med ju Kupom, Savom, 
Dravom i Murom. U tom narječju pisao je Habdelić tako čisto 
i izvrstno, kako nijedan od kajkavskih pisaca prije i poslije njega. 

O posljednjih godinah njegova života malo nam je poznato. 
Tvrde njeki, da je zagrebačkimi školami upravljao 20 godina. 
Mnogo dobra učinio je siromahom i svojim učenikom. Red 
svoj obogatio je sa čitavim svojim imetkom, pošto mu po- 
lubrat Ivan za rana umrie. Napokon svrši svoj život obćenito 
ljubljen i štovan u svojoj sedamdesetoj godini dne 17. stude- 
noga god. 1678. 

Habdehćeva tiskana djela jesu sliedeća: 

I. Zerczalo Marianszko, to je to poniznost Devicze Marie, ka 
je Boga rodila. Vszem szlovenszkoga i hervaczkoga naroda 

kerschenikom, a onem na vlasztito, ki szu obilneje dare nam- 
ralszke, ali zverhunaturalszke od dareslive ruke bosje primili 
naszledovanye. Štampano u Nemskom Gradczu pri Fr. Wid- 
manstadiusu letta 1662. u 8-ni str. 587. 

Ova knjiga razdieljena je na sedam strana: i. strana od sve- 
tosti, 2. od razuma i pameti, 3. od svetskoga bogatstva, 4. od 
telovnoga zdravlja, 5. od lepote, 6. od jakosti, 7. od dobroga 
i poštenoga glasa. Gjekuda uvrštene su u tekst i kratke pjesme, 
većom stranom pobožne. Ali ove pjesme pokazuju, da sjfla- 
danje pjesama Habdeliću nije baš izvrstno pošlo za rukom. 

U svih sedam navedenih strana ili razdjela knjige ima veoma 
mnogo krasnih i poučnih misli i dubokih razmatranja preple- 
tenih pripoviedkami iz ljudskoga života, iz poviesti naroda i 
njegovih običaja, kao takodjer iz svetoga pisma i drugih po- 
božnih knjiga. Da vidimo primjerice, kako nam Habdelić pri- 
kazuje svoje nauke. 

U drugoj strani, razdjelu petom, govoreći o »dobrom ra- 
zumu«, veli napokon: »Moj keršćenik! Ne znam, kak se zverhu 
razuma tvojega gizdati moreš. Medjtemtoga ovo od razuma 
tvojega primi, ako se nad razumom tvojem obilno dičiš, znaj 
stanovito, da razuma nemaš. Ar kteri s razumom svojim pravo 
zna živeti, sebe samoga spoznava. Ki se pak nad njim gizda, 
sebe samoga izda (jošte) ne pozna. Znaj pak, da su ove se- 
strice, gizdost i norija, tak čversto ukup zvezane, da se kruto 
teško, morebiti nigdar razvezati ne mogu. I kak ti je poniznost 
kruto verna vseh dobrot tovarušica, tak ravno gizdost, noriju 
i druge hudobe i grehe nestance nasleduje. Pazi adda, ajco ti 
je Bog osebujni razum i mudrost dal, da se zverhu nje nad 
drugemi ne znašaš. Ar za tvoju gizdost i na ovom svetu vsi 
pametni za norca te budu deržali.« 

U šestoj strani, govoreći o »jakosti«, pripovieda jednu pri- 
čicu iz Zagreba. »I da domaće pelde ne ostavimo. Najdu se 
morebiti izda nekteri u zagrebečkom kraljeve svetlosti pleme- 
nitom varašu purgari, ali purgarice, kteri su znali nekoga Juri 
mesara narodom Kranjca. Od ovoga su mesara pred trideset 

i petemi letmi, gda sem ja v rečenom varašu u školu hodr> 
glasili, da je tak jako čelo imel, da gda su muzi na pijac žitek 
na konjeh prodavat donašali, prišel je on k kojega goder muža 
konju, koga svojem čelom u glavu vudrivši, k mestu je ličinil 
na zadnje noge opasti. Na tuliko da su mu se drugi muzi mo- 
rali moliti, da im konje svojem čelom ne potuče.« 

U sedmoj strani, desetom dielu, ima kratku poviest: »Laure- 
tanske Device Marije hiže«, u kojoj govori i o Trsatu. Za tim 
o Belgradskoj (stolno-biogradskoj) crkvi b. d. Marije. Spo- 
minje i remetsku, vukovinsku i pod Okićem. Govori obširnije 
o varaždinskoj crkvi sv. Marije, »koju je zidati učinil presvetli 
grof Drašković Gašpar, našega ježuvitanskoga reda patron, 
ktere prispodobne ne štimam u slovenskom orsagu, zvun bi- 
kupske zagrebečke, kotera pod korunom vugerskom sebe pri- 
spodobne nema, ili meštrije u delu misliš, ili lepote u oltareh 
ili velikoće u širine, dužine i visine, ili vnožine i lepoga 
reda dveh kaptolomov, zagrebečkoga dvadeset i četiri, i čas- 
manskoga, ki dvadesete kanonikatuše broje.« Nastavljajući za 
tim o gradu Varaždinu veli: »Ono je osebujno, da gda bi 
se bil Varaždinski varaš pred dvadeste letmi zažgal, . okolo 
osme večerne vure više sto hiž vu varašu i zvan njega silnem- 
ognjem goreše. Napokonec doteknu se i škol, kotere rečeni 
gospodin grof Drašković Gašpar pred nekoliko letmi be učinil 
na veliku orsaga slovenskoga mladencev hasen iz jakoga hra- 
stovoga brvenja od fundamentuma zdignuti, i za njimi hiže 
naše, kotere oboje u jedne skoro vure na ništar spravi. Nebeše 
od te iste hiže više dvanadeste klavtrov rečene Device Marie 
cirkva. — — Ali nut čudo veliko, doleti ptica jedna bela, 
nigdor nezna odkud, i sede na krov cirkveni oberh velikeh 
vrat, iz koga nekuliko krat zdigne se na peruteh u zrak, i ob 
šakom nazad sede kreljptmi proti ognju mahajući, vse do te 
dobe, doklam si je nad školami i hižum našum silni ogenj 
jakost ulomil. — Cirkveni krov, suh šinglinski, ni malo se ne 
zažga«. Napokon govori pohvalno o Gašparu Draškoviću, ko- 
jega su mnogi odgovarali, da ne gradi crkvu. 

Nadalje govori Habdelić o jednom Marijinom drvenom kipu, 
koji stajaše prije u zagrebačkoj kapucinskoj crkvi, a god, 1656. 
bješe po biskupu Petretiću svečano prenesen, u isusovačku sv. 
Katarine. Na strani 546^ napokon govori obširnije o sv. Igna- 
ciju Lojoli i njegovu redu. Medju ostalim veli: »Pero moje, 
ako nekuliko obilnije u tom dugovanju izideš, ne boj se, ni- 
jeden spameten človek ne će ti zameriti, a za nenavidne norce 
marati ne moraš, ar se pristoji, da sin otcu, redovnik svomu 
redu zahvalen bude.« Toliko držasmo za vriedno progovoriti 
o toj Habdelićevoj veoma riedkoj knjizi. 

2. Fasciculus Palmarum, seu Elogia Neomartyrum Cocinci- 
nensium. Graecii 1668. u 12-ini. Ovu knjigu nama nepoznatu 
spominje Stoeger: Script. Prov. Austr. Societatis Jesu. 

3. Dictionar ili rechi szlovenske z vexega ukup zebrane u 
red posztavlyene i diachkemi zlahkotene na pomoch napredka 
u diachkom navuku skolneh mladencev horvaczkoga i szlo ven- 
skoga naroda. U Gradczu pri odvetku Widmanstadianszkom. 1670. 
u 12-ini bez broja listova i strana. Štampana knjiga 12 araka. 

Kako sam naslov kaže, sastavio je Habdelić taj rječnik za 
školsku porabu, valjda za to, da mogu hrvatski djaci laglje na- 
učiti latinski, kojim su Isusovci sustavno kod svih naroda ubi- 
jali jezik narodni. Svoju knjigu posveti on prije svega grofovom 
Vuku, Antunu, Herbardu i Teodoriku Auerspergom, sinovom 
pokojnoga Ivana Herbarda, gjenerala u Krajini hrvatskoj i pri- 
morskoj i kapetana karlovačkog i senjskog, iz zahvalnosti prama 
otcu i porodici Auersperga, koja je vazda podupirala njegov red. 

U drugoj posveti učećoj mladeži, iztaknuo je na kratko svoje 
misli o rječniku i o njegovu obliku: »De consilio hujus opu- 
sculi et forma ad studiosam juventutem. Praefatio«. Veli, da 
je sastavio taj »Dictionarium sclavonico-latinum« (ili ga nazovi 
tko kako mu drago, jer. o imenu ne ću se prepirati), jedino 
na porabu i na korist učeće se mladeži hrvatske i slovenske 
svakoga staleža. Za taj rječnik, nastavlja dalje, ne imam drugih 
zasluga, nego što sam rieči sakupio, poredao i ujedno sastavio. 
U svemu sliedio sam pako primjer drugih učenih ljudi, koji 



i5Q 

su izdavali rječnike. Nastojao sam takodjer, da mi bude rječnik 
kratak, ne preobilan i ne preskup i ne prevelik, tako da ga 
svaki lako bude nabaviti i u džepu nositi mogao. Što mu fali, 
to neka drugi izprave i nadomjeste.« I doista rječnik mu je 
malen i preoskudan na riečih. Pak ipak morao se narod naš 
medju Kupom i Murom zadovoljiti jedinim tim rječnikom te- 
čajem 70 godina. Tekar god. 1789. spremio se Isusovac Franjo 
Sušnik, da izda drugi obilniji rječnik, sastavljen na podlozi Hab- 
delićeva rječnika. Budući pako da je pisac mnogo bolovao, 
uzme si za pomoćnika revnoga člana svoga reda Andriju Jam- 
brešića Zagorca. Kad oba svršiše svoj posao, dobiše i od hrvat- 
skoga sabora dozvolu, da ga mogu štampati na zemaljske tro- 
škove. U to umre Sušnik i sav teret izdanja pade na Jambre- 
šića, koji ga god. 1742. u akadeniičkoj štamparni Isusovaca pod 
imenom: »Lexicon latinum, interpretatione illyrica, germanica 
et hungarica locuples in usum potissimum studiosae juventutis 
digestum« štampom objelodani. 

4. Pervi otcza našega Adama greh, i salosztno po nyem vszt 
chlovechanske nature porusenje sztolnacheno i na kratkom po- 
piszano po Jurju Habdelichu tovarustva Jezusevoga masniku. 
U Gradczu 1674. U m. 8-ni str. 1181. O razdjeljenju i sadr- 
žaju ove zanimive knjige progovorili smo već u »Književnicih 
iz prve polovine XVII. vieka«. Još obširnije opisao je sadržaj 
preč. gosp. dr. Iveković u »Viencu« god. 1879. od br. 17 do 
21. Preostaje nam opetovano i ovdje kazati, da smatramo ovu 
knjigu za najbolju pučku knjigu poučne vrsti pisanu u hrvat- 
skoj kajkavštini. Ona se odlikuje ne samo bogatstvom rieči i 
pučkih izreka, nego i dosjetljivošću, prirodjenim kadkad i tri- 
vijabiim humorom, kao i obilnimi podatci kulturne poviesti 
onoga vremena. 

5. U predgovoru prije spomenute knjige spominje Habdelić, 
da je naumio bio napisati »Gospodina Kristuša zemeljski žitek.« 
U imeniku Gajeve knjižnice navedeno je ovo djelo kao štam- 
pano pod sliedećim naslovom : »Habdelich G. Nassega zvelichi- 
tela zemelyzki sitek szlovenskim nassem jezikom. 8. T. IV. i.« 



Mi niesmo vidjeli ove knjige, jer je do Gajeve knjižnice veoma 
težko doprieti. 

6. Kerschanzki navuk z dogogyai szv. piszma. U Gradcziu 
1674. 12. 

7. Duše veme. Ova knjiga poznata nam je samo po imenu. 
U rukopisu ostavio je Habdelić prevod Tome Kempisa od 

»Nasiedovanja žitka Kristuševog.« Ovu knjigu bijaliu preveli 
na hrvatsku štokavštinu već prije njega M. Marulić, Atanas 
Georgičević i Bartol KaSić; na kajkavštinu prevedoše ju iza 
Habdelića Ivan Krištolovec, pavlin ; Ivan Žigmund Karner, bi- 
skupije gjurske župnik i Franjo Kovačić, duhovni pomoćnik 
vidovečki. U novije doba prevedoše ga Štulić, Josip Marić, 
Jajić i Fran Kurelac. Habdelićev rukopis je izgubljen, spominje 
ga jedini Stoeger. 




PORODICA DRAŠKOVIĆA. 

Rasne tradicije o porietlu Draškoviča. — Dragoš ili DraSko iz 
Bitne. — Barić ili Bartak oko god. i$20. — Juraj II. DraŠ- 
koviĆ, biskup zagrebački, ban hrvatski, god. 158^. rimski kar- 
dinal. — GaSpar I. Dralkovtc stekao god. i$6g. barunsivo. — 
Ivan II. DraSkovid god. I5Q6. ban hrvatski. — Nikola I. DraS- 
kovi<f, pjesnik latinski. — Ivan III. Draskovič, zapovjednik kri- 
ževaike Krajine, pobjednik Turaka, god. l6ji. poviien na gro- 
fovsku Čast, god. 1640. ban hrvatski, a god. 164.6. ugarski pa- 
■ latin. — Juraj IV. Draiković, biskup. — ■ Nikola IT. DraS- 
ković god. 16S6. kod oslobadjanja Budima. — ■ Ivan V. Draiktrvič 
sudjeluje god. IJ12. kod sklapanja hrvatske pragmatičke sankcije. 
— Ivan VIII. Draškovič, veliki župan kriievački. — Jankt 
Draikovič, prvak ilirske dobe i osnovatelj „Čitaonice" i „Matice 
Ilirske". — Ivan Nepomuk Drašković osnovatelj zaklade „Draš- 
kovi^eve" za izdavanje hrvatskih knjiga. -~~ Juraj V. Draiković, 
podmarial i obnovitelj Trakoičana. 



ijS'oviest svih gotovo starih plemićkih porodica počima hva- 
^^^lisavimi gatkami i pritami, pa tako ima i poviest plemena 
'^ DraSkovića svoje bajne predaje i priče. 

TvrdiSe njeki pisci, da rod DraŠkovića potiče od kneza 
Hudine, koji se proslavi u trinaestom vieku za vrieme kralja 

Bele IV. u tatarskom ratu. Kralj Bela spominje doista u listinah 
od god. 1245. i 1256. rečenoga kneza Hudinu i njegove ro- 
djake, kojim radi izkazana u tatarskom ratu izvanredna junačtva 
darova poveljom sa zlatnim pečatom dobro Medjurečje u križe- 
vačkoj županiji, koje leži medju gradovi Garićem i Cesmicom, 
kraj voda Ribnice^ Rače, Časme i Crnca. Ali rodjaci i potomci 
Hudine osiromašili su već pod konac XIII. vieka na toliko, 
da ih je zagrebački biskup Mihajlo morao hipaniti i. uzdržavati. 
U četrnaestom pako vieku izumre ova porodica posvema. 

Drugi pišu, da su Draškovići potekli iz kn.inske županije, 
da su bih knezovi cetinski i kao takovi vladali županijom ce- 
tinskom. Ali za ovu tvrdnju ne ima nikakovih pismenih do- 
kaza. Knezovi ili bolje župani cetinski poznati su od najstarijih 
vremena, a medju njimi ne spominju se Draškovići. 

Talijanski povjestnik Priorat Gvaldo u svom djelu: »Vite c 
azzioni di Personaggi militari e politici« pripovieda, ne znamo 
iz kojega vrela, da su Draškovići potekli od slavne hrvatske 
porodice Svadića, kojoj pripadahu hrvatski kraljevi Slavko 
(Slavić) i Petar, ubijen u magjarskom ratu, što ga je ratovao 
proti kralju Kolomanu. Da su Svadići po tankoj krvi bili u 
rodu s Nelipići ili Nelipcići, knezovi kninskimi i cetinskimi, p 
tom ne ima sumnje. Moguće je, da su s ovimi Svadići po 
tankoj krvi mogli stojati u rodstvu i Draškovići, jer oba ova 
plemićka roda imala su svoj posjed jedan blizu drugoga, ali 
pismeni dokazi manjkaju. 

Rečeni Gvaldo govori i p njekom Ivanu Draškoviću, koji 
da se proslavio za vrieme kralja Andrije II. kao vodja njegove 
križarske vojske u svetoj zemlji kod gradova Pamiata i Da- 
maska. Ovaj Ivan da je kasnije stplnoj crkvi vesprimskoj da- 
rovao dragocjeni kalež od zlata, ijrešen njegovim grbom i mp- 
nogramom I. D. Vratio se god. 12^2. u svoju domovinu, gdje 
je umro. Nadalje piše isti Gvaldo o Nikoli Draškoviću, koji 
da se je o^hkovao u tatarskom ratu kraj kralja Bele IV., na- 
dalje o Petru Draškoviću, koji da je god.. 1347. sliedio kralja 
Ljudevita I. u napuljski rat, i tamo da je kod Aquille i Averse 

junački vojevao i dvie rane zadobio; kasnije da je vojevao u 
Dalmaciji kod Zadra proti Mletčanom i u Lombardiji, gdje je 
kod obsjedanja grada Treviza pao u boju. Napokon spominje 
Gvaldo i GaSpara DraSkovića, koji da je s kraljem Matijašem 
Korvinom vojevao u Bosni i pod gradom Jajcem god. 1468. 
odlikovao se izvanrednim junačtvom. Sve ove viesti mogao je 
Gvaldo, pišući god. 1671., slušati od hrvatskoga povjestnika 
Franje Ladanija, koji je pisao uz poviest banova hrvatskih ta- 
kodjer i poviest porodice Draškovića veoma površno, premda 
je stojao s porodicom u tiesnom savezu, bivši od god. 1650. 
do 1680. upraviteljem hrvatskih dobara iste porodice. Odkuda 
je ovaj pisac crpao svoje podatke, ne znamo, jer u sačuvanih 
pismenih spomenicih porodice ne ima im nigdje traga. Nu La- 
danjeve i Gvaldove tvrdnje opetovali su svi kasniji pisci, koji 
5u išta pisali o porodici Draškovići. Napokon sačuvana je u 
poviesti DraSkovića starodavna predaja, da im je pleme poteklo 
od Dragoša ili Draška iz Bline u kninskoj županiji. Nu i 
tuj se pogriešilo u geografskom smislu. Spomenuto mjesto i 
grad Blina ili Blinja i Belina ne ležaše u kninskoj, nego u staroj 
zagrebačkoj županiji, kasnije banskoj Krajini, kod rieke Bline, 
nedaleko od Petrinje i Tetusevine. U više listina trinaestoga 
vieka spominje se doista Dragoš iz Bline sa svojimi sinovi 
Martinom, Pužem i Martinušem, te uz množtvo drugih svoga 
roda i plemena. Oni bijahu plemići (servientes regis, nobiles 
de Blina), a imali su posjed i preko Kupe uz Savu. Da li su 
stojali u kakovu srodstvu s Draškovići, o tom ne ima dokaza. 
Isto tako ne zna se pravo, da li je od iste kasnije grofovske poro- 
dice Draškovića onaj Pavao Drašković, koji je u početku 
četrnaestoga vieka bio biskup skradinski, i kojega je ban Mladen 
Subić oko god. 1320. dao na silu zatvoriti i smaknuti. 

Od svih porodičnih predaja najsmješnija je ona bajka, koju 
spominje Ivan Nagy u svom inače veoma brižno i marljivo 
sastavljenom rječniku ugarskih plemića (iMagyar orszag csa- 
tadai). On tvrdi, da je hrvatska porodica Draškovića potekla 
od ugarskog plemena Drask6czya. Po predanju ove porodice. 

veli Nagy, ode njeki Leonard sin Draškov u vrieme tatarske 
navale s kraljem Belom IV. u Dalmaciju i zasnova tamo po- 
rodicu grofova Draškovića, dočim njegova braća, koja su zao- 
stala u Ugarskoj, poprimiše po svom otcu Drašku ime DraSkoci. 
Nu mi nalazimo u hrvatskih listinah od svih vjekova mužka 
i ženska imena Draško i Draška. Valjda niesu od svih 
ovih Draška potekli naši Draškovići. Ali ni DraSkoci, inače 
turčanski Slovaci, ne mogahu dobiti ime svoje od patronimičkog 
imena Draška, nego od mjesta Draško vca, kao Rakoci od Ra- 
kovca, Orehoci od Orehovca, Greguroci od Gregurovca, Ur- 
noci od Vurnovca i stotine drugih plemićkih ugarskih i hrvat- 
skih porodica sa sličnimi agnomičkimi imeni na »oci«. 

Tekar na koncu XV. vieka dolazi na veće svjetlo poviest po- 
rodice Draškovića. Sačuvane su nam od god. 1490. tri listine 
hrvatske pisane glagolicom (listine ove poslane su sad iz ze- 
maljskog arkiva u Budapeštu), u kojih se spominje pleme Draš- 
kovića u bužkoj ili ličkoj županiji'. Naročito sačinjavali su »ple- 
meniti ljudi Draškovići« plemenitu obćinu »od nikud are 
neporočne plemenite plemenšćine« u dolnjem Za- 
žičnu. Tu osnovaše višerečene godine i sagradiše »vsi ukupno 
i jedino« na svom zemljištu, na visokom brdu kod Zaselja crkvu 
B. D. Marije i samostan pustinjaka pavlinskih reda sv. Augustina, 
nadarivši ga u Zažičnom, u Zaselju i u Svinicah »zemljami ne- 
pokošnimi i livadami, i vodami i vodotići, malini i malinišći, 
studenci i jazovi, i drivami prudnimi i neprudnimi, i s drvi i 
drvosići, i gorami, i drivom i kamikom, i vsim pristojanjem 
malim i velikim«. 

Od ove plemenite obćine imenuju se zadrugari: Petar, sin 
Karinov sa svojimi sinovi Tomašem i Ivanom, — Ši- 
mun, sin Jurja sa sinovi Tomašem i Grgurom, — Pe- 
tar, brat Simunov «a sinovi Jurjem, Dujmom i Ivanom 
i sinovci njihovi Barić (Bartol) i Jurica sinovi L u k i n i, — 
nadalje Vid, brat Šimunov, i Petar, sin J u r j e v sa svojim 
sinom Mikulom. — Jošće Matij^ac, sin Jandrijev sa 
sinovi Ivanom i Pavlom i njegova tri hrata Mihovil, 



Jakov i Juraj. — Jošće Pavel i Petar, sinovi bivšega 
Ivana i sinovci njih Marko, sin Mihovilov i sinovi Pav- 
lovi Štipan i Tomaš. — Jošće Karin, sin Stipanov i 
Ivan, sin Martinov pridivkom Rogutići. — Jošće Juraj 
i Štipan, sinovi bivšega Ivanuša i sinovac njih Ivan i 
sinovi Stipanovi Grgur i Ivan. 

Od gore imenovanih iztaknu se ponajbolje Barić iliBartak 
(Bartol) Drašković, sin Lukin. Njega spominje jedna izprava 
od god. 1520., u kojoj se govori o oporuci Katarine Franka- 
panke, udove Fr. Dandole. Tad bijaše on kancelar Dore Fran- 
kapanke, udove Karla Gušića, kneza ličkog i krbavskog, otca 
Ivana Karlovića bana. Tu se podpisa Bartol kao Kninjanin 
(de Tinina). Imali su dakle Draškovići, kao mnoge ine naše 
porodice, svoj posjed s ove i s one strane Velebita, navlastito 
oko Knina, s toga se i pisahu Kninski, t. j. od Knina. Kas- 
niji pisci mogoše lasno iz latinskoga Tinina načiniti Cetina. 
Kad su Turci poharali Liku i Krbavu, razoriše oni i mjesto 
Zažično, te mu sada ne ima ni traga. Tamo, gdje je stojao 
manastir pavlinski, zasnovaše kasnije (po mnienju njekih) mjesto 
Kaludjerovac sa župnom crkvom sv. Nikole. Draškovići prese- 
liše se kasnije iz Like i okolice kninske valjda u tadašnju 
bansku Krajinu oko Blinje, gdje im ima i danas još traga. Bartak 
i njegovi rodjaci, da spase svoj pokretni imutak, sahraniše po 
običaju onoga vremena svoje dragocjenosti u tvrdi grad Svarču 
kod Karlovca. Ali domala osvoje Turci i taj grad, te odnesu sve 
u njem sahranjeno blago. Draškovići osiromašiše posve ; Bar- 
taku ne osta ino nego njegov dragocjeni mač. Kad god. 1538. 
umre, ostavi on potomkom svojim taj mač kao riedku ba- 
itinu. Ali iz njegova stabla niknuše grane, koje svojim ple- 
menitim plodom obogatiše i proslaviše svu Hrvatsku. Po 
sreći imao je Bartak za ženu Janu Utišenićevu iz Kamičaca 
grada, sestru slavnoga kardinala Jurja Utišenića ili Utišeno- 
Tića, kojega sestra Ana rodi Bartaku tri sina: Jurja IL, Ga- 
špara I. i Ivana I. 

iTuraj kardinal Đrašković. 

Juraj II. rodio se 5. veljače god. 1525. Bijaše troškom 
svoga ujaka Utišenića odgojen za svećenika. Polazio je nauke 
u Krakovu, Beču, Bolonji i Rimu. Tek što dovrši nauke, po- 
stane uplivom svoga ujaka, tadašnjeg biskupa veiiko-varadin- 
skoga, kanonikom čitaocem iste crkve. Godine 1546. bude ime- 
novan predstojnikom crkve požunske, za tim god. 1555. pred- 
stojnikom jasovskim, napokon god. 1557. biskupom pečujskim. 
Kao takav dao je u Beču iste godine tiskati svoju pastirsku 
poslanicu, u kojoj oštro šiba sljedbenike Luterove. Kralj Fer- 
dinand I. izabra ga sVojim izpovjednikom, i podieli mu naslov 
kraljevi savjetnika. Kad je god. 1562. imao sudjelovati na ve- 
likom tridentinskom koncilu, odabra kralj opet Jurja Draškovića, 
da ga zastupa na koncilu. U pismu od 20. prosinca god. 1562. 
nalaže mu kralj, da u njegovo ime krene odmah u Trident, i 
kaže: »Medju svimi u Ugarskoj našao sam tebe za vriedna i 
sposobna, da me zastupaš na crkvenom sboru, jer se odlikuješ 
čistoćom značaja, poštenjem i velikim znanjem (scientiarum 
peritia).« Za drugove od strane Ugarske i Hrvatske dodieli 
mu kralj biskupe čanadskog i kninskog Andriju Dudića Oreho- 
vačkog. Na koncilu tridentskom bio je Drašković jedan od naj- 
znamenitijih članova, a često prednjačio je u rješivanju naj- 
važnijih pitanja crkvenih. Sav katolički sviet divio se njegovim 
govorom, isti protestanti povladjivali su mnoge njegove nazore. 
Čitav sbor' povjeri njemu težku zadaću, da izmiri zavadjene 
medju sobom poslanike iz Francezke i Španjolske. Ovom pri- 
godom upozna se on s mnogimi slavnimi i učenimi muževi 
onoga vremena, medju ostalim i s kasnijim proslavljenim papom 
Sikstom V., ogrankom porodice Pereta hrvatskoga poriekla, po- 
tekle iz mjesta Hrušice u Dalmaciji. Iz onoga doba sačuvani 
su i dopisi i govori Draškovićevi, koji se nalaze u rukopisu u 
knjižnici peštanskoga muzeja (Br. 1648. f. pag. 609). 

Odmah iza povratka iz Tridenta imenova ga kralj, koncem 
god. 1563. po smrti Mate Brumana, biskupom zagrebačkim. 
Vrativ se u svoju domovinu pokaza ogromnu djelatnost u vr- 
šenju povjerene si časti. Namjestiv se jedva na novoj svojoj 

Stolici, proputova čitavu biskupiju, i posjeti skoro sve i naj- 
udaljenije i najsakrivenije župe, crkve i kapele, protjera mnoge 
protestantske popove i prodikače. Obrati veliku brigu na po- 
dignuće učiona, osnova kasnije prvo sjemenište za klerike u 
Zagrebu. Pobrine se takodjer za popravak ćudorednosti povje- 
renoga si svećenstva, kao i u obće za čistoću vjere i za strogo 
obdržavanje propisanih starih i po koncilu obnovljenih nare- 
daba crkvenih. Opetovano je sazivao crkvene provincijalne sbo- 
rove, a uz to se brinuo i za poboljšanje gospodarstva. Po na- 
ravi darežljiv, nadario je kao biskup mnoge za učinjene crkvi 
i domu zasluge. Mi iztičemo ovdje samo njeke njegove darove, 
da se vidi, kolikim zemljištem vladao je još tada biskup zagre- 
bački, kad od njegove biskupije kao i od čitave Hrvatske pre- 
ostadoše samo tako zvane »reliquiae.« Godine 1564. darova 
Drašković Ivanu, Jurju i Gašparu plemenitim Nenadićem dobro 
Senji vrh kod Pokupja. God. 1565. Jurju i Lovri Orgovanu 
dobro Lukovo u kotaru Pokupskom. Porodici Zalužki kod To- 
puskoga podieli pravo slobodnjaka i njeke zemlje i vinograde, 
da mogu krepčije braniti krajinu i crkvu. Urbanu Pozojeviću, 
bivšemu španu od Berkiševine, darova dobro Krčnjena sela. 
Plemićem Nikoli i Mihalju Cabalićem darova god. 1566. brdo 
i zemlju Brestovnik. Kmetu Martinu Drabantiću podieli plemstvo 
slobodnjaka. Plemiću Ivanu Prvanu, darova dobro Impričevinu 
s gornjim Brestom kod Hrastovice. Plemenitomu Nikoli od 
Buče pokloni dva dobra Auguštanovu i Svinicu. Plemenitomu 
Nikoli Strizoju preda imanja Jurišić i Črvilno, kod Pokupja. 
Plemenitomu Blažu Filipčiću dade imanje Repinec u križevačkoj 
županiji i Grguru Mindsentiju dobro Frljur. Plemenitomu Gr- 
guru Šišinačkomu dade dobro Gračenicu. Petru Žarkoviću po- 
dieli plemićki dvor i posjed Vlaška. Plemićem Marku i Gašparu 
Srblinu i porodici Branković darova posjed Selkovac kod To- 
puske. Slobodnjake Ivanićke oprosti od plaćanja desetine. Po- 
rodici Mislenovićem dade dobro Otok i plemićki dvor u Ko- 
vačevcu. Svomu gradskomu kaštelanu Ivanu Dolačkomu darova 
zemlje Paladinšćice kod Zagreba, kasnije druge zemlje potur- 

čenoga kanonika Franje Filipovića nazvana od Turaka Delipop. 
Kćerim slobodnjaka Ivana Hajnala Šamšinovečkoga potvrdi ve- 
lika predija Šamšinovec, Trstenik i Selna i plemićku kuću u 
Vlaškoj ulici u Zagrebu. Franji Horvatiću župniku u Ivaniću i 
njegovoj, braći darova mali Globok kod Ivanića. Nikoli Jagu- 
šiću odpusti svoj vrt i kuću u Vlaškoj ulici u Zagrebu. Benku 
Benečiću darova dobro mali Lupoglav. Gavri Barbelu-Nerjaku 
preda kuću i zemljište Jurja Brckovića u Vlaškoj ulici u Za- 
grebu. Pavla Očinskoga i Marka Domitrovića u Zagrebu nadari 
slobodom, da od svoje kuće i vrta, koji leži na mjestu, gdje 
prije stajaše samostan sv. Nikole, ne plaća nikakove daće. Isto 
tako oprosti Petra Hasanovića, vojvodu u Ivaniću, od svih daća 
darovana mu dobra Tominac sela. Napokon pokloni banu Ga- 
šparu Alapiću vinograd Storjak u Lašćini. 

Po smrti bana Petra Erdeda imenova kralj Maksimilijan II. 
god. 1567. Jurja Draškovića banom hrvatskim i dade mu za 
pomoćnika u vojničkih poslovih mladoga grofa Franju Fran- 
kapana Slunjskoga. Dne 29. rujna rečene godine držahu oba 
bana svoj svečani uvod na saboru u Zagrebu. Od strane kra- 
ljeve bijahu imenovana četiri povjerenika, koji ih predstaviše 
staležem i redovom hrvatskim. Ovi povjerenici bijahu : Stjepan 
Banfi od Lendave, veliki župan saladske županije i glavni meštar 
kraljevih stolnika. Luka Sekel barun Ormudski i glavni gjeneral 
krajine hrvatske i slovenske, Baltazar Bacan kraljevski peharnik, 
i Gervasio Teuffenbah, gjeneral. 

U veoma tužno vrieme primi ban Drašković gradjansku upravu 
zemlje. Godinu dana prije toga zavlada u Hrvatskoj kuga, a 
odmah za tim bjehu Turci Podravinu tako poharali, da je župa- 
nija križevačka ostala gotovo pusta, a i dio zagrebačke županije 
medju Savom i Kupom postade bud pustarom, bud vječnim 
taborištem i ratištem. Iz Beča i Gradca tražio se veći porez, 
a puk i plemstvo stradaše od nevolje i glada. Što je moglo 
oružje nositi, hvatalo je za pušku, mač i kopje; plug i ralo 
ležaše u nemaru. Mladi ban Frankapan četovao je na granici 
Hrvatskoj, odbijajući podjedno Turke. Zahvalan narod nazvao 

ga »mačem i štitom hrvatskim.« Drašković sazivajući sabor 
svake godine, viećao je s plemstvom, kako da pomogne od- 
bijati Turke i borio se proti bečkoj namjeri, da Hrvatsku po- 
plavi Niemcima i da uvede upravu njemačku, sjediniv zemlju 
s austrijskimi pokrajinami. Svojim umom i uspješnim djelo- 
vanjem proslavio se Drašković na stolici banskoj doskora u to- 
liko, da ga je god. 1569. isti papa Pio V. posebnom poslanicom 
pohvalio. »Ti si, — piša mu on, — svojom pobožnošću i mudrom 
i poštenom upravom ime syoje na toUko proslavio, da je glas 
tvoj prekoračivši tiesne granice tvoje države, dopro sve do 
Rima, čemu se veoma radujem i tebi čestitam.« Ali i plemstvo 
hrvatsko pokazivalo se zahvalnim svojim banovom. Iz sabora 
držana 30. listopada 157 1. upozori ono kralja, da za vrieme 
čestita banovanja Draško viceva i Frankapanova ne mogoše Turci 
osvojiti nijedne slabe tvrdjice, kamo li koji tvrdi grad, jer oni 
žrtvuju i krv svoju i ljude svoje i imutak svoj na obranu 
zemlje. O Draškoviću rekoše, da od svoje biskupije i topličke 
opatije ne ima ni toliko dohodaka, da bi iz njih mogao nabaviti 
jelo za svoj stol, kamo li da njimi obskrbi pogranične gradove. 
S toga zamoliše kralja, da Draškoviću daruje grad Trakošćan, 
budući da godišnje plaće ne dobiva, neka barem može uzdr- 
žavati sebe i svoju kućnu družinu. Isto tako imao bi se Slunj- 
skomu darovati koji grad, jer će inače oba bana prisiljena biti 
izseliti se iz svoje domovine. 

Kralj usliša molbu hrvatskih staleža i redova te založi po- 
veljom od 22. travnja 1572. Jurju Draškoviću i njegovu bratu 
barunu Gašparu Draškoviću grad Trakošćan s Klenovnikom 
uz položenu svotu od 20.000 for. na vječna vremena. Od 
ovoga grada poprimi unapried porodica naslov T r a k o š- 
ćanski. 

Uz gore opisane tuge gomilale se oko bana Draškovića sve 
to veće nevolje. Godine 1572. umre iz nenada u Varaždinu 
mladi i odvažni njegov pomoćnik Franjo Frankapan Slunjski. 
Iz Beča tražili su sve žešće povećanje daća poput Ugarske, a 
Hrvati branili se prastarim svojim pravom plaćanja polovice 

poreza (media dica). U zemlji bijaše kod njeke veće vlastele 
mah preotela surovost, razuzdanost i okrutno silničtvo. Seljane, 
gradjane i siromašnije plemiće oglobiše i proganjahu ne samo 
Turci na Krajini, nego i veća gospoda usred zemlje. Granice 
hrvatske vriedjahu ne samo Turci, nego' i oblasti kranjske i 
štajerske, a u samoj zemlji čete njemačke. Napokon dodija 
okrutničtvo porodice Tahijeve, Erdedijeve i Keglevićeve pro- 
stomu puku na toliko, da se je u njekih krajevih zemlje listom 
podigo. S tužbami proti Franji Tahu, vlastelinu susedgradskomu 
i stubičkomu, imao je ban pune ruke posla. Iztraga za iztragom 
sliedila je proti Tahu, ali djavolsku njegovu ćud ne mogaše 
obuzdati ni ukrotiti niti ^ ban niti pravda. Nastade seljačka buna 
Matije Gubca; seljaci tražili su svoju »staru pravicu«. Ban je 
pošiljao svoje ljude, da umire puk s dobra, pozivao vodje se- 
ljaka na prijateljski dogovor, obećao, da će zamoliti kralja, neka 
svojom kraljevskom silom obuzda nepravedno silničtvo gospode, 
ali sve bijaše uzalud. Sačuvano je mnogo Draškovićevih do- 
pisa na kralja, na nadvojvodu Karla i druge mogućnike, što 
ih je Drašković o predmetu bune iU sam pisao ili od njih 
primao. Znamenito je njegovo izvješće na kralja od ii. ve- 
ljače 1573., u kojem javlja, da su buntovni seljaci kod stu- 
bičkih Toplica dne 8. veljače od Gašpara Alapića hametom 
potučeni, a njihov vodja Gubec beg, u najnovije doba iza- 
bran seljačkim kraljem, da je uhvaćen, te da će ga sud razsi- 
janom željeznom krunom kruniti dati, koju kazan naučili su 
sudovi od Magjara iz vremena Doze. Bolnom dušom zamoH 
ujedno Drašković kralja, da ga rieši časti banske, kojoj on 
u ovo doba kao svećenik nije dorastao. Vriedjalo ga tako- 
djer, što su iz Beča i Gradca preslušanje pohvatanih buntov- 
nika, zatvorenih u crkvi sv. Katarine u Zagrebu, mimoišavši 
bana i hrvatske sudove, povjerili cesarskim povjerenikom i gje- 
neralom Herbartu barunu Auerspergu i Vidu Halleku. AH 
bečki dvor ne htjede ga riešiti banske časti, već mu dade na 
opetovanu molbu pomoćnika Gašpara Alapića, imenovavši 
ga drugim banom. Nu ovaj novi ban nagazi na silni odpor 

Kukuljcvić. Hrvati. 11 

kod plemstva, jer preko zakona ne priobćiše njegovo imeno- 
vanje u saboru, niti ga dadoše uvesti po kraljevskih povjere- 
nicih, niti prisegu položiti na saboru. Jedva izgladiše njekako te 
pogrješke ; plemstvo se primiri, a vojnički ban nadje pune ruke 
posla. Nava.le turske bijahu na Krajini na toliko preotele mah, 
da su njihove čete uz nemarnost njemačkih zapovjednika oti- 
male jedan grad za drugim dopirući sve do Turovapolja i do 
granica kranjskih. 

Kralj da utjeSi nječim bana DraSkovića, imenova ga god. 1574. 
naslovnim nadbiskupom kaločkim uz pridržanje biskupije zagre- 
bačke i časti banske. Ali Drašković, ako je i nadvladao sama 
sebe i svoju zlovolju, ne mogaše utješiti nezadovoljno hrvatsko 
plemstvo, koje se je spremalo na bunu poradi sve većega na- 
silja u zemlji od njemačkih gjenerala i kojekakvih častnika i po- 
radi vidljive namjere bečkoga dvora, da skuči Hrvatsku pod 
gospodstvo uprave njemačke i austrijske. O zavjeri plemstva i o 
namjeri njegovoj, da se voli predati Turkom nego li Niemcem, 
javi Drašković kralju 11. svibnja 1574. obećavajući, da će gle- 
dati na urečenom po njemu saboru umiriti nezadovoljnike. Nu 
jedva protekoše četiri mjeseca, kad Drašković 11. rujna 1574. 
kralja opetovano i očajno (per ipsa vulnera Christi) zaklinjali 
i moliti stane, neka ga digne s banske časti, koje se bijaše i 
zlovoljni Alapić odrekao. Kralj ne htjede ni sada zadovoljiti 
njegovoj molbi, nego mu odpisa iz Beča 16. rujna 1574-, neka 
mu predloži drugoga za pomoćnika banskog mjesto Alapića. 
Drašković pokoriv se zapoviedi, predloži 23. rujna 1574. za 
svoje i za Alapićevo mjesto četvoricu hrvatskih vlastelina po- 
imence Krsta Ungnada Samoborskog, Franju Blagaja, Nikolu 
Frankapana Trsačkog i Nikolu Keglevića. Nu premda je ovom 
prilikom i opet položio čast bansku u ruke kraljeve, a kralj 
istu ostavku i prihvatio bio, nagovori ga ipak pismom od 
27. rujna 1574., neka rečenu čast i nadalje zadrži, pošto ju 
dulje vremena toli sretno i čestito (dexteritate salubrique cou- 
silio) obnaša. U drugom pismu moli ga kralj, neka mu naro- 
čito prijavi osobu, koju bi izmedju već predloženih želio za 

banskoga pomoćnika ili za samoga bana. Drašković predloži 
na to 15. listopada 1574. za bana Krsta Ungnada, ali ne za 
pomoćnika, pošto Alapić iznova Draškoviću dodieljen bijaše, 
nego na mjesto sama sebe. Kralj odpisa 17. studena 1574., da 
će na predložena po njem lica pri imenovanju bana obzir 
uzeti, ali ne imenova nikoga, i tako morade Drašković neho- 
tice obnašati čast bansku još četiri godine. U to vrieme od- 
bijao je silnim naporom Turke od granice, mirio plemstvo i 
upravljao zemljom vazda umjereno i pošteno. Godine 1576. 
umoli kralja Rudolfa II. za dozvolu, da može na svom zem- 
ljištu medju Malom Dušicom i župnom crkvom sv. Nikole u 
Šašinu, u kotaru lekeničkom, sagraditi proti Turkom novu tvr- 
djicu, što mu isti kralj pismeno dozvoli. Mjeseca ožujka baveći 
se njeko doba u Beču bijaše imenovan carskim povjerenikom 
za grad Senj, da razvidi tamo tužbe proti Uskokom podnesene 
po papinskom nunciju kardinalu J. Delfinu. Iste god. 1576. držao 
je 21. rujna u Zagrebu sabor, na koji je pozvao i medjumursku 
vlastelu. Medju tim razbiše Turci poveću našu vojsku pod ge- 
neralom Herbartom Auerspergom, kojega posjekoše, a uz druge 
vodje i sina mu zarobiše. Pučanstvo iz prekokupskih strana 
počelo je bježati u Austriju, Ugarsku, dapače i Moravsku. Slie- 
deće godine zauzeli su Turci gradove Zrin, Mutnicu, Ostrožac, 
Kiadušu, Podzvizd, Peć itd. Ban Drašković ne imajući ni sile ni 
sredstva, da se brani, odreče se nanovo banstva. Njegovu ostavku 
prihvate napokon, i polovicom god. 1578. bješe imenovan ba- 
nom Krsto Ungnad, kojega smatrahu Hrvati za Niemca, ali 
jedino Niemac mogaše uz tolike manje bogove njemačke vla- 
dati u tadašnjoj Hrvatskoj. Draškovića premjeste na biskupiju 
gjursku, pošto njegovu nadbiskupiju kaločku bijahu od davna 
zauzeli Turci. Ujedno imenova ga kralj Rudolf svojim kance- 
larom. Mjeseca veljače nalazimo ga već u Beču na dvoru 
carskom, te je cara pratio i u Ugarsku na sabor požunski, 
gdje je po svjedočanstvu papinskoga nuncija Delfina bio duša 
onih, koji su branili katolicizam proti protestantizmu. Isti nun- 
ciji bijaše ga preporučio kralju za nadbiskupa ostrogonskoga. 

ali mu kralj odgovori, kad bi ga imenovao primasom ugarskim, 
morao bi mu oduzeti kancelarstvo, pošto kao kancelar mora po- 
svuda pratiti kralja, a kao primas to ne bi mogao činiti. Re- 
čeni nuncij hvali nada sve Draškovića, pozivajući se vazda na 
papu, koji ga dobro pozna. God. 1^84. proglasi kralj Draškovića 
i svojim namjestnikom u Ugarskoj, za koju čast bješe ga njegov 
prijatelj Antun Vrančić još g. 1572. preporučio kralju Maksimili- 
janu, dočim ovaj istu čast tada Vrančiću namienio bijaše. 

S istim Vrančićem stojao je Drašković u veoma tiesnu pri- 
jateljstvu. Imamo medjusobnih njihovih dopisa od god. 1557., 
dok je Drašković bio još biskupom pečujskim sve do smrti 
Vrančićeve g. 1573. Samo g. 1568. bijahu se nješta zava- 
dili, jer mu Vrančić piša o glasu, da je kod Hrastovice pobjegao 
pred Turci, te ga čini pozorna, da ga kao bana i biskupa ne 
stigne u kojoj god bitci zla sgoda Berislavića bana i Tomorija. 
Na to mu Drašković uvredljivo odpisa, da nije bilo sile bježati 
mu, jer Turci na sakupljene njegove čete niesu niti navalili, 
već su se odmah natrag povukli, nu s druge strane čini on 
njega pozorna, da bolje vrši svoje biskupske dužnosti, budući 
da medju svimi ugarskimi biskupi pozna samo jednoga, koji 
misii čita i druge propisane dužnosti vrši. Na to opet Vrančić 
uvriedjen odpiše, da ako i ne čita mise, svećeničke svoje duž- 
nosti ipak savjestno vrši svojim radom i opasnimi poslanstvi 
u korist svega kršćanstva. U vršenju ovih dužnosti izgubio je 
i zdravlje. Ako li se pako njih obiju žrtve i službe za vjeru 
kršćansku na tezulju stave, veli, da je uvjeren, kako će svatko 
priznati, da je on svojom službom više kršćanstvu zavriedio, 
brineći se za sigurnost i mir naroda kršćanskih, nego onaj, 
koji u svoje zasluge i vršene dužnosti broji, koliko puta je u 
subotu postio, koliko siromaha malimi darovi nadario, djetcu 
krstio i brevijare iriolio, čineći ga pozorna na rieči sv. Pavla 
Korinćanom: ,da nije poslan od Boga, da samo krsti*, pa je 
ipak bio od prvih apostola. 

Kad godine 1584. postane kraljevim namjestnikom, zamoli 
Drašković kralja Rudolfa II., da mu iznova potvrdi darovanje 



Trakošćana grada, jer se kod uvedenja u posjed bijaše proti 
njemu podigla porodica Peteva Belskih kao tobožnjih nasljed- 
nika Gjulajeve porodice, koja bijaše izumrla posjedujući prije 
isti grad. Kralj Rudolfo II. potvrdi doista god. 1584. prvašnje 
darovanje kraljevsko od god. 1572., ali ne samo Jurju i Ga- 
špara nego i ovoga sinovima: Ivanu, Petru i Jurju. U darovnici 
imenuje se četrdeset i šest mjesta, koja pripadaju pod isti grad, * 

Godine 1585. odlikova napokon Draškovića i stolica rimska 
svojom najvišom časti, proglasivši ga 18. prosinca rimskim kar- 
dinalom, pod naslovom: »S. Stephani de monte Coeli.« Ovim 
imenovanjem pokaza papa Siksto V. postojanost svoga staroga 
prijateljstva, premda iz jednoga dopisa Vrančićeva na modruš- 
koga biskupa Dionisa Plopija razabiremo, da je stolica rimska 
još god. 1564. dakle 21. godinu prije namjeravala Draškovića 
imenovati kardinalom. Kod svečanog posvećenja i primanja še- 
šira po Gašparu, biskupu bečkom, prisustvovahu u crkvi sv. 
Augustina u Beču nadvojvode Ernest, Matija i Maksimilijan, 
koji kod njega i na ručku bijaše. Drašković nije dugo obnašao 
ovu visoku čast. Kad se spremao da ide u Rim i da se papi 
osobno zahvali, popade ga u Beču ljuta bolest, od koje umre 
31. siečnja god. 1587. u 62. godini. 

Juraj Drašković bijaše ne samo izvrstan govornik nego i 
dobar pjesnik latinski. Ostavio je u rukopisu svoje govore i 
dopise, pitanja vjerozakonska, razpravu ovlasti papinskoj, djela 
i poviest koncila tridentskog itd. Podupirao je rado znanost i 
umjetnost; tako je potaknuo Antuna Vramca kanonika zagre- 
bačkog, da je napisao kroniku hrvatsku na hrvatskom jeziku, 
za koje tiskanje nosio je trošak. U njegovu slavu izpjeva ka- 
nonik zagrebački Juraj Wirfel poveću pjesmu safičku tiskanu 
u Beču god. 1572. U njoj spominje već tada staro plemstvo 
i slavu Draškovića. - Juraj Duhovski napisa takodjer u njegovu 
hvalu epigram. Mrtvo tielo njegovo prenesoše iz Beča u olovnom 
liesu u Gjur, gdje ga u njegovoj stolnoj crkvi zakopaše. Nakon 
sto godina dadoše gjurski veledosjetljivi kanonici iz njegova 
olovna liesa saliti veliku umivaonicu u sakristani s nadpisom, 

u kojem spominjahu, da je ovo olovo sto godina pokrivalo 
kardinalske kosti, a sada, pošto je lies preliven, oni peru u 
njem svoje posvećene ruke. '* Grobni spomenik postaviše mu 
njegovi nećaci s latinskim nadpisom. * Kad mu kasnije Turci 
grobnicu razoriše, ponovi g. 1637. grobnu ploču s istim nad- 
pisom njegov praunuk Juraj biskup gjurski. 



Mladja dva brata Jurjeva Gašpar I, i Ivan I. bijahu oba 
dobra junaka. Ivan pade u njekom turskom boju. Kasnije tvr- 
diše, da je poginuo god. 1566. u Sigetu gradu zajedno s banom 
Nikolom Zrinskim, ali mu mi ne nalazimo traga medju pozna- 
timi borioci sigetskimi. Bijaše zapovjednikom konjaničkih četa. 
Godine 1655. primio je zajedno sa svojom braćom Jurjem i 
Gašparom od kralja Ferdinanda I. u dar imanja pokojnoga ple- 
mića Ivana Zavadskog, a za tim zajedno s Jurjem Horvatom 
Bojničićem imanja pokojnoga Stjepana Bogatija i Luke Stjepana 
Fancala, koji posljednji bijahu radi nevjere izgubili svoja dobra. 
God. 1561. darova njemu i bratu mu Gašparu kralj Ferdinand I. 
imanje Babočku u solnočkoj županiji, što je po izumrću Blaža 
Nagya palo bilo pod kr. fiska. U kasnijih listinah ne spominje 
se više Ivan, morao je dakle pasti oko god. 1565 — 1570. 

Gašpar I. Drašković postao je uplivom svoga brata 
Jurja II. god. 1569. barunom. Povelja Maksimilijana kralja iz- 
dana je 3. kolovoza iste godine. Od tada nosio je naslov ba- 
runa Trakošćanskog. Ujedno bijaše već prije imenovan kra- 
ljevim savjetnikom. Oženio se bogatom kćerju Luke Sekelja, 
baruna ormuždskoga, Katarinom, udovom ponajprije Mihalja 
Perenskoga, a za tim Čeha Mihajla Tajkovića. Sa svojom ženom 
dobi ogroman imetak i mnoga imanja u Hrvatskoj, Ugarskoj 
i Štajerskoj. Suvremeni zagrebački kanonik Wirfel kaže o njem, 
da je bio : »Potens subditis, castris, domibus superbis, aere, prae- 
claris titulis et armis, milleque rebus.« (Obilovao je podanici, 
tvrdjami, krasnimi kućami, novcem, sjajnimi naslovi i oružjem 
i mnogimi drugimi stvarmi.) Živio je veoma razkošno i raz- 

sipno, te je pod starost morao svoja imanja stranom zalagati, 
stranom prodavati. Već god. 1577. prodao je Gašpar AHihalju 
Tclegdiju svoja ugarska imanja: Zethen Kerekso, Ženke, Zo- 
molo, Ladmac i Helmec u zemplinskoj, za tim Zobrancc, Konjoš, 
Cirtis, Malu Ribnicu i Varalja u ungvarskoj županiji za 5.800 fr. 
Hrvatska dobra Slemen i Krvavi zdenac proda Mihajlu Dru- 
škovečkomu od Druškovca. Druga ugarska imanja: Abauyvar, 
Kečmec i Nemeth, prodao je Ivanu Horvatu Bojničiću. Trgo- 
vište Domaniš i dobro Vraška ili mali Domaniš u trenčanskoj 
županiji založi Mirku Forgaču za 3.800 fr. Proti ovomu pro- 
davanju i zalaganju dobara prosvjedovaše sudbeno još za nje- 
gova života žena mu Katarina i sinovi Ivan II., Juraj III. i 
Petar I. ali bez uspjeha. 

Cašpar I. Drašković umrie 31. prosinca god. 1585. u Tra- 
košćanu, a kratko vrieme za tim 18. kolovoza god. 1687. i 
njegova žena Katarina. Oba sahranjena su u župnoj crkvi B. 
D. M. na Bednji, koja župa zvala se prije Trakošćanska. Nji- 
hovi sinovi Ivan i Petar staviše im kameni spomenik s iz- 
klesanim kipom svoga otca, obučena vitežkim oklopjem i s pri- 
pasanom sabljom. Na desnoj strani barjak. Na okolo stoji la- 
tinski nadpis. '* 



Ivan II. prvorodjeni sin Gašparov rodio se oko god. 1550. 
Odlikovao se već za mlada umom i junačtvom. Postavši za- 
povjednikom križevačke krajine, natjera oko Križevca i Ko- 
privnice plieneće Turke često u bieg. Godine 1591. vojeva uz 
bana Tomu Erdeda u Slavoniji proti Skenderbegu paši od Po- 
žege. Godine 1592. sudjelovao je u boju kod Siska, gdje Hr- 
vati i Slovenci slavnu pobjedu održaše nad Hasanom Predoje- 
vićem pašom bosanskim. U vrieme odmora od ljutih vojevanja 
nastojao je Ivan zajedno sa svojim bratom Petrom, da zacieli 
rane zadane po njihovu otcu kućnomu gospodarstvu, složno se 
brinući oko povećanja svojih dobara. God. 1593. pozajmiše oba 
brata svomu rodjaku Frideriku Sekelju 18.400 fr. pod uvjetom, 

ako ih za tri godine ne vrati, da će imati pravo preuzeti grad 
Krapinii sa svimi pristojanji. Kad nakon tri godine Sekelj svoga 
duga ne izplati, poslaše braća Draškovići po nalogu podpala- 
tina i s dozvolom hrvatskoga sabora kraljevski brachium proti 
Sekelju, da mu oduzmu grad Krapinu, ali ovaj dočeka brachium 
oružanom rukom, poubija mnoge, a raztjera druge, a za tim 
prodade na hitro gradove Krapinu i Kostel braći Keglevićem- 
Na taj način nadmudri on Draškoviće, ali ovi zauzeše kasnije 
ipak Krapinu, ako i za kratko vrieme. Medju tim ne presta 
Ivan II. vojevati podjedno proti Turkom, koji se pojavljivahu 
sad na jednom sad na drugom kraju Hrvatske. Godine 1595. 
položi Toma Erdedi svoju bansku čast, jer mu bješe dosadila 
vječna kavga s Bečem i s njemačkimi generali. Sabor zamoli 
kralja, da dade zemlji bana rodjena Hrvata, koji će biti ujedno 
zapovjednik narodne hrvatske vojske, jer da plemstvo ne će 
inače vojevati, i da vole zajedno s domovinom svi poginuti 
nego da slušaju zapoviedi inostranca. Na ovom saboru bijaše 
Ivan Drašković povjerenikom nadvojvode Maksimilijana. Ovaj 
preporuči svoga povjerenika kralju za bana, i kocka pane doista 
na njega. Kralj Rudolfo imenova ga god. 1596. zajedno sa 
zagrebačkim biskupom Gašparom Stankovačkim banom hrvat- 
skim. Podjedno darova on Ivanu II. dio gradova Lobora, Kra- 
pine, Kostela, Gorice, Novih dvora i Šabca. Ovaj dio pripadao 
je Franji sinu Šimuna Keglevića, koj bijaše pobjego u Tursku, 
primivši tamo Muhamedov zakon. Proti tomu darovanju pro- 
svjedovaše Franjina braća Ivan, Petar i Juraj Keglević. 

Drug Ivana bana, Gašpar Stankovački, umrie kratko vrieme 
nakon svoga imenovanja. Tad ostade na ledjih Draškovićevih 
sav teret gradjanske i vojničke veoma naporne uprave. Kao 
ban nastavio je svoja prvašnja četovanja proti Turkom. Odmah 
u početku banovanja osvoji on gradove Petrinju i Hrastovicu, 
te razbije čete glasovitoga Hrustem-bega. U tom boju poma- 
gali su mu generali Eggenberg, Gjorgje Lenković i Sigmund 
barun Herberstein. Ban postavi u grad Petrinju jaku posadu 
pod zapovjedničtvom Dane Frankula Primorca. Doskora za 

tim oboli on, te piša 13. listopada god., 1596. iz grada svoga 
Klenovnika nadvojvodi Ferdinandu, da radi bolesti ne može 
ići u Zagreb na dogovor s njegovim povjerenikom barunom 
Vilimom Vindišgrecom. Malo za tim nastojavao je sa Sig- 
mundom Herbersteinom osvojiti od Turaka Kostajnicu, ali mu 
ne podje za rukom, nu kod Brenta potuče njeke čete serdara 
Hasana i sagradi most preko Kupe. Sliedeće godine utvrdi iz- 
nova grad Petrinju, i održa novu pobjedu nad Turci kod Kupe; 
protjera ih za tim izpod Siska, Cernika i Požege, ostavivši u 
gradu Petrinji svoga brata Jurja Draškovića. S generalom Her- 
bersteinom obsjedao je Viroviticu, ali poradi pomanjkanja većih 
topova morao se natrag povući. Udari za tim na grad Sla- 
tinu, uze ga na juriš i branio je odvažno granice hrvatske od 
svake navale turske. Kad su kasnije Turci u gornjoj Hrvat- 
skoj zauzeli gradove Bihać i Ripač, piša on 20. svibnja 1599. 
kralju Rudolfu, da ne može sa svojom malenom vojskom 
braniti sve od Turaka napadnute krajeve počevši od Mure do 
Zrmanje; za to ga moli, da mu pošalje veću vojsku na po- 
moć, da može barem obraniti novi Karlovac i okolicu po- 
kupsku, jer da će inače pokraj njegovih slabih ratnih sila pro- 
pasti čitava Hrvatska. Ali ban i Hrvati bijahu i nadalje steg- 
nuti samo na svoje domaće sile; kojugod malu pripomoć do- 
bivahu jedino od Slovenaca iz Kranjske i dolnje Štajerske. Pa 
ipak raztjera ban još iste godine 1599. Turke kod Požege. 

Godine 1600. desio se ban Ivan II. Drašković upravo u 
svom gradu Krapini, kad Ugri iz okolice Kanižke dodjoše, da 
ga umole, nek im pomogne proti Turkom. On pohiti odmah 
sa svojimi četami Ugrom na pomoć. Kod Drave pridruže mu 
se grofovi Juraj Zrinski i Franjo Nadaždi, oba vlastelina hr- 
vatska, sa svojimi hrvatskimi četami. Sjedinivši se za tim s 
vojvodom od Merkuria raztjeraše naši one Turke, koji pod 
Ibrahim-pašom obsjedahu Kanižu. Od hrvatskih kapetana po- 
ginu Petar Kastelanović, a Vuk Stankovački pade u robstvo. 

Bezobzirno i okrutno gospodarenje carskoga povjerenika 
Josipa Rabate u Senju god. 1601. ogorči bana Draškovića na 

toliko, da je od bečkoga dvora tražio, neka se taj čovjek kao ne- 
prijatelj naroda i države smrću kazni. Nu med ju tim niesu če- 
kali Senjani na odluku iz Beča. Oni su svoga okrutnika sami 
kaznili, kako je zaslužio za počinjene im uvrede i ubijstva. 

Još prije ove senjske katastrofe naselio je ban Drašković 
dobar dio »Vlaha« i senjskih Uskoka u Gomirje. Ali ovo na- 
seljivanje i uzdržavanje mnogobrojnih četa, kao u obće obrana 
granica na različitih krajevih zemlje stojala je bana silne novce. 
Ne dobivajući iz Beča, ni iz Gradca, još manje iz Ugarske, na 
polu poharane a na polu pod turskim gospodstvom stradajuće, 
potrebite pomoći, morao je većom stranom trošiti iz svoga 
džepa, jer se Draškovići, na koliko nam je poznato iz poviesti, 
nikada niesu podali grabežu i otimanju poput mnogih inih ta- 
dašnjih velikaša. S toga bijaše prisiljen sve po malo zalagati ili 
prodavati svoja imanja. Tako je god. 1602. Ivanu Jantoloviću 
prodao njekoliko kmetova u Hrašćini, Boltižaru Vlahoviću 
proda svoje dobro Košnica dolnja, Vinku Bekoviću založi go- 
dine 1609. njekoliko kmetova u pristojanju grada Grebena za 
1. 000 for., a Ivanu Petevu Belskomu dvadeset kmetova u Kle- 
novniku za 2,000 for. 

Kad je god. 1 604. buntovni Stjepan Bockaj, po Turcih ime- 
novan kraljem ugarskim, pozvao bio bana Draškovića, da se 
sa svojimi Hrvati s njim sjedini, pak da zajednički s Ugri i 
Turci udari na Beč, odbio je Drašković odvažno Bočkajev 
poziv u ime svoje i svoga naroda. S druge strane podupirao 
je kod dvor^ tužbe grofova Zrinskih, Erdeda, Bacana i Ištvan- 
fija, koji se na saboru držanom u Zagrebu 5. srpnja i sHedećih 
dana god. 1604. gorko tužiše na njemačke vojnike, koji za- 
jedno sa svojimi vodjami ljuto proganjahu vlastelu i njihove 
podložnike. Ove godine uze Ivan Drašković od Ane Marije 
udove Nikole Gregorijanca Medvedgrad s dvorom u Se- 
stinah u zalog. 

Medju tim zaprieti Hrvatskoj nova opasnost od Bočkajevih 
na Hrvate razjarenih pristaša. Bočkajev gjeneral Grgur Nćmeth, 
koji bijaše sam posjetio bana, moleći od njega pomoći i save2. 



vrativ se u Ugarsku bez uspjeha, udari sa svojimi četami prama 
Muri i Dravi, prevali granicu Štajersku, oplieni Radgonju i 
bližnja mjesta, spremajući se prevaliti u Medjumurje i u Hr- 
vatsku. Dobivši o tom glas Drašković, sazva na hitro sabor, 
koji zaključi, da se imadu odmah sakupiti tri vojske. Narod 
pohiti sa svih strana na obranu svoje domovine prpti Magjarom. 
Ban postavi jake straže na granici, da čuvaju obalu dravsku 
od Vinice do Ljudbrega. S ostalom vojskom krene preko 
Drave i Mure u samu Ugarsku. Kod Mure sjedini se s četami 
grofa Jurja Zrinskoga sakupljenimi u Medjumurju i s četami 
grofa Franje Bacana iz Lendave i okolice. Došav do Kormenda 
potjera odtuda Bočkajeve čete sjedinjene s Turci, očisti za tim 
od neprijatelja čitavu okolicu mursku i podravsku sve do šta- 
jerskih med ja. Nakon toga vrati se slavodobitno kući. Pod 
konac 1604. i "^ početku god. 1605. nalazimo bana Draškovića 
u Klenovniku, Ilijancu, Zaboku, Zagrebu, Mokricah i u Kra- 
pini. Odtuda je razašiljao svoja službena pisma i dopisivao sa 
svojimi poznanci. 

Godine 1607. približavao se opet BoČkajev gjeneral Nćriaeth 
obalam dravskim i murskim s namjerom, ili da provaU u Hr- 
vatsku, ili da drži u stezi čete hrvatske. Namjeravao je pod- 
jedno osvojiti gradove Kiseg i Suboticu. Ban Drašković prodre 
opet s hrvatskom vojskoni u Ugarsku. On očisti od neprija- 
telja svu okoHcu kraj Drave, Mure i Raba, prodre do granice 
štajerske i austrijske, te natjera svojimi hitrimi pobjedami 
Bocka ja u toliki škripac, da je morao zamoliti za mir, koji je 
s regentom Ugarske, nadvojvodom Matijom, doista utanačio. 
Kod ugovaranja mira bijaše Hrvatska kroz svoje poslanike za- 
stupana, a sam ugovor, utanačen na saboru požunskom, po- 
tvrdio je na po se sabor hrvatski god. 1608. i poslao svoj 
zaključak kralju po Tomi Erdedu. 

Višerečene god. 1607. bijaše Ivan II. Drašković članom po- 
vjerenstva sazvana od krune, da podnese mnienje, kako da se 
ima urediti vojvodina erdeljska. Hrvatski članovi toga povjeren- 
stva bijahu uz bana: Šimun Bratulić, biskup zagrebački, Franjo 

Ergeljski, biskup bosanski, Tomo Erdedi Moslavački, bivši ban, 
i Nikola Ištvanfi Viničkij glasoviti pisac poviesti Ugarske. 

Ali već sliedeće godine 1608. dosadila je Draškoviću banska 
čast. Silnih troškova za državu i zemlju ne mogaše nadalje pod- 
mirivati, dočim niti plaće dobivao nije. Kad ne nadje od ni- 
kuda podpore^ i kad uvidi, da Beč nikako nije sklon da plaća 
banove vojnike, odreče se časti banske u ljetu godine 1608. 
i preda upravu zemlje njegdašnjemu banu Tomi Erdedu, koji 
ipak ne bijaše od kralja odmah potvrdjen za bana, jer pod 
njegovim predsjedničtvom držahu se mjeseca rujna god» 1608. 
saborske sjednice »Vacante officio Banatus«. 

Drašković, da se oporavi od silnih troškova banskih, morao 
je god. 1609. založiti njeki svoj posjed kod Grebena, valjda 
Hrašćinu, za 4.000 for., a Gornju i Dolnju Veliku za 440 for. 
Da bi ukriepio vjeru katoličku u zemlji, podupirao je Isusovce. U 
to ime pisao je iz Varaždina 14. listopada 1609. rimskomu 
papi Pavlu V., moleći ga, da za uzdržavanje isusovačkoga 
kolegija podieli Isusovcom izpražnjeno zagrebačko predstoj- 
ničtvo sv. Marije. Papa hvali pismom od 5. prosinca 1609. 
njegovu revnost za vjeru i preporuči biskupu zagrebačkomu nje- 
govu želju pogledom na predstojničtvo B. D. Marije. Kralj 
pozva do skora Ivana U. Draškovića kao svoga ratnoga sa- 
vjetnika i meštra posteljnika u Ugarsku. Imenova ga zapovjed- 
nikoni prekodunavske ugarske vojske i vrhovnim kapetanom 
tvrdje ujvarske. I u toj časti znao je Ivan pribaviti si obćenito 
štovanje. Bivši u Ugarskoj, boravio je kadikad kod svoga sina 
Jurja III., opata od Pornave. Tu je mnogo obćio s Hrvati i 
nadarivao svoje hrvatske prijatelje, kao što je god. 161 1. Stje- 
panu Patačiću, glasovitomu prabilježniku i kr. personalu, i nje- 
govoj ženi Barbari Beković darovao veliko svoje dobro BeHcu 
u Medjumurju. Boraveći god. 16 12. u Pornavi, dao je sagra- 
diti za svoga sina gospodarsku sgradu, na koju postavi kame- 
nitu ploču s latinskim nadpisom.® Sliedeće godine 16 13. dne 
II. ožujka umre Ivan II. Drašković u Požunu. Njegovi 
ugarski štovatelji i prijatelji staviše mu u župnoj crkvi sv. 

Martina grobni spomenik s nadpisom na mramornoj ploči.' 
Kojim rodoljubnim ponosom gojio je ban Ivan II. Draš- 
ković sviest hrvatsku, neka bude svjedokom ona njegova iz- 
reka, kojom na požunskom saboru god. 1597., kada htjedoše 
Magjari na silu stvoriti zakon, da se protestanti imadu uvesti 
u Hrvatsku, sve najgorje vikače i fanatike sasvim ušutka. 
»Volim, — povikne on, — sa čitavom svojom kraljevinom 
razvrći svaku svezu s krunom ugarskom, nego da dozvolim, 
da se u Hrvatsku uvede duševfta i smrtonosna kuga, a za 
moju domovinu najsramotnija ljaga.« 

Ivan II. Drašković imao je sa svojom suprugom Evom Išt- 
vanfijevom tri sina: Nikolu I., Ivana III. i Jurja IV., i 
dvie kćeri: Anu i Jelenu, udatu za Krsta Banfija Lendav- 
skoga. Eva bijaše kći velezaslužnoga historiografa Nikole Ištvan- 
fija, vlastelina hrvatskih dobara Vinice, Bistrice i Pavkovca ili 
Pavkova vrha, koji je isto tako dobro govorio i pisao hrvatski 
kao latinski i. magjarski. Evina majka Jelisava, kći Jurja Bota 
Banjskoga, brata Andrije bana hrvatskog, bijaše udara ponaj- 
prije za proslavljenog junaka Marka Horvata Stančića, za tim 
za isto tako glasovitoga Pavla Bakica, napokon za Ištvanfija. 
Evini roditelji leže zakopani u župnoj crkvi viničkoj, gdje im 
se vidi grobni spomenik. 

U vrieme banovanja Ivana II. iztiču se dva t)raškovića iz 
rozgve plemića ličkih po imenu Matija i Nikola. Prvi bi- 
jaše svećenik senjsko- modruške biskupije, te ga car Rudolfo IL 
radi njegove izvanredne sposobnosti imenova 20. prosinca go- 
dine 1600. biskupom kninskim, na što ga kao takova papa 
Klemento VIII. potvrdi. Nikola Drašković odlikovao se ne- 
umornim djelovanjem za oslobodjenje kršćana bosanskih i her- 
cegovačkih izpod jarma turskog. Već god. 1606. ode on u 
Rim, da od stolice rimske potraži pomoć za svoju kršćansku 
braću, te da se posavjetuje, kako da se izbave kršćani od svojih 
okrutnih gospodara. God. 1609. dobi on od nadvojvode Fer- 
dinanda, od bana hrvatskog Tome Erdeda, od biskupa ninskog 
Blaža Mandevija, od bažkoga kapetana Gašpara Stjepanovića i 

od svih glavara i knezova plemenitih ljudi ličkih i bivše kne- 
ževine Ivana Karlovića preporučna pisma, da zajedno s Tomom 
Milčićem, plemićem ličkim, otidje iznova u Rim i da ugovara 
sa stolicom rimskom, kako da se uz Bosnu i Hercegovinu 
oslobodi na po se Lika i Krbava od Turaka, i da se podloži 
austrijskoj kući. Drašković bi imao bio krenuti u Rim zajedno 
s biskupom od Skopja fratrom Dinkom Andreaševićem, koji je 
primio podpore za oslobodjenje kršćana od bečkog i gradačkog 
dvora. Nu proti ovomu fratru i Nikolinom poslanstvu pisao je 
potajno papinski legat u Gradcu Ivan Salvago kardinalu Bor- 
gesu, moleći ga, da izviesti papu, da rečeni poslanici niesu 
drugo nego varalice, koji prave osnove u zraku, želeći se do- 
čepati novčane podpore. Salvago bijaše naime gnjevan na bi- 
skupa Dominka, što ga nije posjetio u Gradcu, i što je preko 
njegove volje osudio fratre trsatske radi njekih zloporaba. 
Medju tim oboli znatno Nikola Drašković na Rieci, gdje je 
obično živio. Uzrokom njegove bolesti bijahu dugačka i mučna 
putovanja po turskih, hrvatskih i talijanskih krajevih, većom 
stranom u poslu izbavljenja kršćana. On piša dakle papi 
29. ožujka 1 6 10., da ne može nikako doći u Rim, već da po- 
šilja onamo svoga suputnika biskupa Dominka, komu je sva 
gorespomenuta preporučna pisma predao, da ih izruči papi. 
Dalnje sgode nisu poznate, pošto nam Theiner samo njegova 
pisma priobći. 

Drugi brat Ivanov Juraj III. spominje se zajedno s braćom 
u listinah do god. 1590. Tvrde njeki, da je god. 1598. bio 

zapovjednikom tvrdje Petrinje. Žena mu bijaše Julijana baru- 
nica Herberstein, s kojom nije imao djece. 

Treći brat Ivanov Petar I. bio je meštar tavernika. Živio 
je s bratom Ivanom nerazdieljen u gradu Trakošćanu. Vojevao 
hrabro kod Siska god. 1592. God. 161 1. bijaše s Ijetopiscem 
Grgurom Petevom hrvatski poslanik na ugarskom saboru. 
Umro je 17. veljače 1616. Spomenuti Petev hvali ga u svojoj 
magjarskoj kronici, da je bio mudar i dosjetljiv. Sa svojom 
ženom Marijanom Alapićevom Veliko-Kalničkom imao je sina 

Gašpara II. i šest kćeri: Barbaru, Evu, Susanu, Ur- 
šulu, Saru, ženu Dioniša Zičija, i Katarinu, ženu Gašpara 
Ratkaja. Po svojoj ženi bijaše nasliedio dio Kalnika i Vukovine, 
a po svojoj punici Marijani Schweinbeck nasliedio je grad i 
dobro Lutenberg (Ljutomir) u Štajerskoj, po kojem gradu zvao 
se on i njegov sin Gašpar II. barunom od Lutcnberga. 



Najstariji sin Ivana II. Nikola I. izučio je nauke u Gradcu 
Služio se rado geslom: »Sreći je sve dozvoljeno (Fortunae 
nihil inausum).« Bio je kraljevski savjetnik i komornik i me- 
štar dvornika, a bavio se rado pjesničtvom latinskim. Svoje 
majke Eve bijaše ljubimcem, te mu ona svojom oporukom od 
god. 1620. ostavi najveći dio svojih dobara. Nu god. 1624. 
dielio se on s bratom svojim Ivanom sasvim pravedno. Ivan 
zadrža Novi Klenovnik, polovicu Trakošćana, Kamenicu i či- 
tavo pravo na Krapinu i Kostel, zajedno s imanji Eberhard u 
požunskoj i Preseka u križevačkoj županiji, za tim kuće u Za- 
grebu i Varaždinu. Nikola primi dvor Markovec u optujskom 
polju, vinograd Preizerijanski u kotaru čakovačkom, glavnicu 
od 72.000 for. i dug Rudolfa kralja od 82.000 for. Dielio ih 
je prabilježnik Stjepan Patačić. Od Gvidobalda, nadbiskupa 
solnogradskog, dobi Nikola u dar god. 1657. njeki dvor i 
zemlje sa šumami i vinogradi u štajerskom gradu Optuju. 
Stanujući u Štajerskoj nosio je naslov baruna od Markovca. 
Oženjen bijaše Jelisavom groficom Erdedovom, s kojom nije 
imao djetce. Umrie god. 1659. Njegova slika rezana je u bakru 
od E. Widenmanna. 

Bratu Nikole I. Ivanu III. bijaše sudjeno, da proslavi svoje 
ime i porodicu u gradjanskom staležu, kao Što ju bješe proslavio 
veliki njegov prastric kardinal Juraj II. u svećeničkom staležu. 
Ivan III. rodio se god. 1603. Izučio je, kao brat mu Nikola, filo- 
zofičke nauke na sveučilištu gradačkom, juridičke nauke dovršio 
je u Bolonji god. 1620. u kolegiju ug.-ilirskom. Kasnije živio je 
na carskom dvoru u Beču. Tu je znao svojom ugladjenošću, pri- 

stojnošću i prirodjenom Ijubežljivošću predobiti na svoju stranu 
čitav dvor, i samoga cesara Ferdinanda II. Iz osobite naklonosti 
imenova ga ovaj velikim županom oravskim. Ali mladi je Draš- 
ković težio podjedno za svojom hrvatskom domovinom. Kad 
se izpraznilo zapovjedničtvo križevačke krajine, koju čast ob- 
našao je njegda njegov otac Ivan II., zamoli kralja, da mu 
podieli ovu čast, i kralj mu povjeri rečeno zapovjedničtvo. 

Dok je Ivan III. boravio izvan svoje domovine, brinula se 
vriedna mu mati Eva za kućno gospodarstvo. Odmah po smrti 
ljubljenoga supruga god. 1613. nastojala je pribaviti natrag svojoj 
porodici grad Krapinu sa svojimi ogromnimi zagorskimi pristo- 
janji, jer taj grad bijaše preko zakona Fridrik Sekelj prodao 
Keglevićem. Eva Draško viceva tvrdila je u svojoj proti njemu 
podignutoj parnici, da on Krapinu založiti ni prodati nije mogao, 
jer je njegda njezin suprug kao pobratim njegova otca pismeno 
s njim ugovorio bio, da ne će nikad Krapinu ni založiti ni pro- 
dati, nego ostaviti ju Ivanu II. i njegovim baštinikom. Taj ugovor 
bješe potvrdjen po samom kralju Rudolfu i po nadvojvodi Ferdi- 
nandu. Nu silni tada Keglevići nadvladaše pred sudom slabu 
udovu i zadržaše Krapinu. Ivan III. vrativ se kući, zabadava se 
trudio sa svojom braćom, da putem pravde postigne bolji uspjeh. 

Kao zapovjednik križevački proslavi se Ivan III. god. 1622. 
u bitci kod Kaniže pod banom Jurjem Zrinskim. Sudjelovao 
je za tim u družtvu s Nikolom i Sigmundom Keglevićem, 
Sigmundom Ratkajem i Ivanom Vojkovićem u bitci kod neke 
Mure. Kasnije podupirao je odvažno bana Sigmunda Erdeda i 
Vuka Frankapana kod Sredičkog i Berkiševine, gdje su naši 
slavno pobiedili Turke. Za ove velike zasluge, stečene na bojnom 
polju, povisi ga kralj Ferdinand II. dne 7. rujna god. 1631. 
zajedno s bratom Nikolom i bratučedom Gašparom sinom Pe- 
trovim, na čast grofovsku, te se Ivan od tada pisao grofom 
Trakošćanskim, Viriičkim, Lukavečkim i Zelendvorskim. Pri- 
likom nabavljanja grofovske časti imao je poveće troškove, 
s toga je god. 1632. prodao Gašparu Jarekoviću svoje imanje 
Švarču kod Karlovca za 2.210 fr. 

Kad godine 1639. ban Sigmund Erdedski iznenada nmrie u 
Ugarskoj, prenesoš« mu tielo u samostansku crkvu Kianjačku 
u Zagorju, koju crkvu sa samostanom reda sv. Franje bijaše 
on sagraditi dao. Kod veoma svečana sprovoda banova bio 
je medju prvimi velikaši Ivan HL Drašković, tadanji meštar 
kraljevih posteljnika i tajni savjetnik. Tada nije ni slutio, da 
ima biti nasljednikom časti pokojnikove. 

Kralj Ferdinando III. poznavajući njegove sposobnosti i vr- 
line, imenova ga 10. srpnja god. 1640. banom hrvatskim i vr- 
hovnim zapovjednikom krajine karlovačke. Zagrebačkomu bi- 
skupu Benku Vinkoviću i generalu karlovačkomu Vuku Fran- 
kapanu bješe od kralja naloženo, da novoga bana u ime kraljevo 
svečano uvedu u čast bansku. Dne 13. srpnja god. 1640. bijaše 
Ivan III. kao treći Drašković po rečenih kraljevskih povjere- 
nicih i po množtvu velikaša i plemića uveden na stolicu bansku 
uz obćenitu radost naroda i plemstva. Kao novi ban pobrinuo 
se prije svega, da primi u svoje ruke zemaljske tvrdje i gra- 
dove. Pošto pako baštinici bana Sigmunda Erdeda krajiški grad 
Letovanić za se zadržaše, i uza opetovane opomene banove 
predati ga ne htjedoše, prituži se on kralju Ferdinandu III., 
koji 5. kolovoza god. 1641. iz Ratisbone Erdedom strogo na- 
loži, da rečeni grad banu odmah izručiti iihadu. 

Premda je Drašković po svojoj ćudi više naginjao na po- 
slove gradjanske nego li ratne, ipak se je morao u ono ratno 
doba ponajviše baviti vojničkimi poduzeći. Tadašnji tridesetgo- 
dišnji rat bješe izsisao iz Hrvatske gotovo svu njezinu vojničku 
snagu, a ban se morao neprestano boriti sad s Turci sad s Ra- 
kocijevimi četami, saveznici Šveda. Kratko vrieme iza svoga 
uvoda posla ban Petra Keglevića u krajinu bansku i karlovačku, 
da sabere tamo nove čete. Ujedno naloži istomu Kegleviću, da 
otidje u okolicu jamničku i gvozdansku na pomoć srbskim do- 
seljenikom, koje bješe doveo njeki Todorović, utekavši jedva 
pred potjerom turskom. Naši raztjeraše sretno Turke iz rečenih 
predjela. Ovom prilikom padoše u naše ruke dva turska gla- 
vara po imenu: Odabaša i Bradovica-aga ; prvoga zadrža ban 

za svoga sužnja, drugi dopade gjenerala Vuka Frankapana. 
Mnogo je imao ban brige da zaprieči prečeste mejdane i 
dvoboje, što \u ih naši junaci običavali imati s turskimi deli- 
jami. Kao mejdandžije prve vrsti odlikovahu se u ono doba 
s naše strane Petar Patačić, Petar Letovanić i Gašpar Oreho- 
vački od Orehovice, podban hrvatski. 

Kad se Turci spremahu, da opliene Draškovićevo imanje 
Rečicu, sakupi on pet pješačkih i četiri konjičke satnije kod 
Sladkog polja na Trebči, na što se Turci od straha natrag 
pomaknuše. Kod Kladuše raztjera ban Turke i malo da nije 
osvojio taj veoma tvrdi grad, u koji se bjehu zatvorili Turci. 
U samoj bitci proslave se uz bana Draškovića Gašpar Oreho- 
vački, podban, Petar Patačić, Sigmund Mrnavić Vukov i Juraj 
Gregtirovečki od Gregurovca. S njimi vojeva i rodoljubni pisac 
poviesti banova kanonik Jure Ratkaj Velikotaborski, koji tada 
prvi put bijaše u boju. 

Sliedećih godina kad se u Hrvatskoj pojaviše grozni potresi 
i poplave, a napokon i velika vatra u Zagrebu, razvio je ban 
Drašković neumornu djelatnost liečenjem zadanih narodu rana. 
Još veće brige nanesoše mu kojekakovi njemački častnici kra- 
jiških vojnika i novi doseljenici vjere pravoslavne, koje njemački 
gjenerali podjedno huškahu proti vlasteU i seljanom, kao i proti 
banskoj civilnoj upravi.. Medju ovimi gjenerali odlikova se po- 
najviše gjeneral Gjorgje Švarćenberg, čovjek osoran, nadut i 
. zloban. Rečeni gjenerali gledahu u ono doba na sve moguće 
načine, kako da osvoje što veće zemljište hrvatsko za Krajinu 
vojničku i kako da odkinu što više naroda od provincijala hr- 
vatskoga. Oni uzimahu dapače i u najam zemljišta od vlastele, 
.svećenstva i seljaka, kojih nikad više ne vratiše. Tako bješe 
gjeneral Ivan Galler uzeo Opatovec u najam od Isusovaca, 
. koje selo za tim po njem novonaseljeni »Vlasi« silom oteše. 
Isto tako htio je uzeti u najam i Glogovnicu, ali susjedni ple- 
mići od Sv. Jelene potužili su se radi toga banu Draškoviću, 
na što ovaj i. rujna 1642. piša iz Brdovca rektoru Isusovaca 
Nikoli Sartoriju, neka ne daje na štetu kraljevine tudjincem u 

najam zemljišta, jer će domaćih ljudi naći, koji će isto toliko 
najmovine platiti koliko tudjinac. Medju tim ne slušahu Isusovci 
savjeta banova. Oni iznajmiše doista Galleru Glogovnicu. Po- 
sljedica bijaše vječpo trvenje glogovničkih Krajišnika sa svo- 
jimi susjedi radi medja i paša i šuma. Ban Drašković bijaše 
s toga prisiljen 28. kolovoza 1646. isusovačkoga rektora Mi- 
halja Šikutena iznova sjetiti na tužne posljedice, koje su slie- 
dile iz neopreznosti, što su tudjincem iznajmili svoje zemljište 
i tako ga odkinuli od uprave banske. 

Godine 1644. spremahu se opet Turci u velike, da provale 
'preko Hrvatske u pokrajine mletačke i austrijske. Ban Draš- 
ković, čuvši zle viesti, sazva mjeseca travnja sabor u Varaždin, 
odkuda posla u sporazumljenju sa staleži i redovi Ivana Voj- 
kovića Klokočkog u Štajersku, a Matu Oršića u Kranjsku i 
Korušku, da traže pomoćne čete i nuždno streljivo. Vojković 
dopremi uz obćenito veselje iz Štajerske njekoliko topova i 
veliko množtvo praha i olova, ali nijednoga vojnika. Oršić se 
vrati praznih ruku. Ban prisili ipak Turke i bez tudje pomoći 
pred biskupovim gradom Gradcem na uzmak, a u hitnji dade 
popraviti tvrde gradove Goru, Pokupsko, Berkiševinu, Pe- 
trovac i Goricu. Iste godine postane Drašković vitezom zlatne 
ostruge (eques auratus). 

Na gore spomenutom saboru varaždinskom imao je ban 
okapanja s oholim i grabežljivim Tomom Mikulićem Broku- 
njevačkim, tadanjim personalom kraljevskim, koji bješe javno 
na saboru uvriedio zastupnika grada Zagreba Martina Supanića, 
nazvavši ga seljakom i prostakom. Radi ove uvrede porodila 
se čitava parnica. U to doba povećao je ban svoj posjed, 
pošto je kupio od Barbare Cememblove Veliki i MaU Bu- 
kovec sa seli Sv. Petar, Seketin, Nova ves, Tutice, Malina, 
Križnica, Ostrožan, Kilamovci i Martinec. Od Stjepana grofa 
Keglevića primi pako u zalog gradove Kostel i Goricu u Za- 
gorju za 10.000 for., a na po se kmetove kostelske za 2.000 for. 

Godine 1645. prosvjedovao je Drašković sudbenim putem 
proti odstrančenju gradova Trakošćana i Klenovnika. Ove 

naime gradove bijaše njegov bratučed GaSpar II., sin Petrov, 
predao u ime miraza svoje kćeri Euzebije njezinu vjereniku 
Nikoli 'grofu Zrinskomu, koji u to ime položi svomu tastu 
30.000 for. Po smrti svoje kćeri uze Ga4par na silu natrag 
rečene gradove, ali je imao radi toga kasnije ljuta okapanja 
s banom Nikolom Zrinskim, koji ne bivši primio natrag svojih 
novaca položenih za gradove, uze sa svojom vojskom na juriš 
grad Trakošćan opet natrag, te ga nakon dugotrajne parbe 
vrati Draškoviću tekar onda, kad je primio svoje novce. 

Na hrvatskom saboru, držanom god. 1646. u Varaždinu, za- 
uzeo se ban Drašković zajedno sa sakupljenim plemstvom za 
one siromašne plemiće i seljake, koji su od njemačkih gjene- 
rala podjedno trpjeli ljute nevolje i progone. Ban se potuži 
>ismeno kralju Ferdinandu III. na višespomenutoga gjenerala 
►varcenberga, koji bješe čitavomu hrvatskomu plemstvu do- 
dijao. Kralj naloži istinabog tomu gjeneralu, da se ima poko- 
riti zakonu i naredbam banovim, ali u ono burno doba rata 
švedskog i bune Rakocijeve bijaše vlast njemačkih gjenerala i 
vojnika veća od kraljeve rieči. Odaslanim do Švarcenberga 
saborskim poslanikom odgovori on : »da njega njemačka halja 
čuva od svakoga nasilja krajiških i carskih vojnika, a oni, koji 
hrvatsku halju nose, neka se brane kako znadu.« 

Uzprkos obćenitomu ogorčenju proti Niemcem i carskim 
vojnikom izradio je ipak ban Drašković, da je sabor hrvatski 
na poziv kralja Ferdinanda III. dozvolio iznova vojničku pomoć 
za tridesetgodišnji rat. Ban odpremi znatnu vojsku u Ugarsku, 
gdje se tada bavio kralj. Toj banovoj vojsci pridružio se i 
mladi Nikola grof Zrinski sa 300 svojih vojnika i drugova, 
koje odjevene u skrletu i nakićene zlatom i srebrom u tabor 
kod Sokolca dovede pred kralja. Kasnije vojevao je s njimi proti 
Rakociju i za tim u Njemačkoj proti Švedom. 

U isto doba oboli ban Drašković u svom gradu Vinici od 
neumorna napora tjelesnog i duševnoga, što ga je priečilo, da 
nije mogao sa svojom vojskom otići u rat, premda je kod kuće 
imao dosta borbe s Niemci i Turci. Kad je ozdravio, bješe po 

kralju pozvan u Požun na ugarski sabor. Na ovoin se imao 
birati novi palatin po smrti Nikole grofa Esterhaza. U sve- 
čanoj sjednici, držanoj 23. rujna 1646., predloži kralj saboru 
po starodavnom običaju četvoricu, od kojih se jedan imao iza- 
brati palatinom, t. j. nadvornikom ugarskim. Na prvom mjestu 
bješe po kralju predložen ban Ivan grof Drašković, za njim 
Ivan grof Forgač, Stjepan Bethlen i Vladislav Njari. Drašković 
dobi 150 glasova, što bijaše pretežna većina. Iza duga vre- 
mena bijaše on pod Habsburgovci prvi i posljednji Hrvat, koji 
je obnašao ovu najvišu čast u Ugarskoj. Čedan kako je od 
naravi bio, izpričavao se na saboru i pred kraljem, da ne može 
primiti povjerene mu visoke časti, jer da ne ima u Ugarskoj 
nikakova posjeda. Ali kralj i većina saborska prisili ga, da je 
napokon ovo dostojanstvo primio. S velikim slavjem odvedoše 
ga velikaši uz množtvo plemstva i zastupnika županijskih i 
gradskih do samoga kralja, koji je tada stanovao u požunskom 
starom gradu. Drašković položi pred kraljem javno prisegu i 
bude od njega veoma milostivo primljen. Novi palatin počasti 
velikoljepno sve članove sabora. Sve se veselilo, da zemlji 
dobiva toli čestita muža za svoga prvoga dostojanstvenika. 
Mjeseca listopada god. 1646. pozdravi ga u Požunu veliki odbor 
izaslan iz Hrvatske, čestitajuć mu na dobivenoj visokoj ' časti. 
Taj odbor sastojao je iz najuglednijih velikaša, plemića, sve- 
ćenika i gradjana. Drašković počasti svoje zemljake sjajnim 
objedom. Kod ovoga pozdravi ga u ime Hrvatske povjestnik 
Gjorgje Ratkaj Velikotaborski sjajnom zdravicom. Med ju ostalim 
reče: »Radujem se, da su Hrvati Ugarskoj daU već četiri pa- 
latina, i to: Nikolu Gorjanskog, Mirka Perenskog (Perenya), 
Tomu Nadažda Prodanića i Mirka Zapoljskog. (Mogao bi bio 
dodati i petog Benka Bana za vrieme Andrije II. kralja.) Sada 
evo stupa na stolicu palatinsku peti (šesti) Hrvat, nezaboravni 
ban Ivan Drašković, kojega Bog neka pozivi na mnoga ljeta.« 
Ratkaj zaključi: »Živio nam, zemljače, na korist i probitak 
Ugarske, ali ne zaboravi nikada na svoj narod i na svoju do- 
movinu, koja ti je dala život, ime i slavu.« I Drašković se 

nije iznevjerio sve do smrti svomu narodu, koji je žarko ljubio. 
Najveći protivnici novomu palatinu bijahu u Ugarskoj pro- 
testantski nezadovoljnici i zaneseni sljedbenici Gjorgja Rakoca. 
Kad se jednoć velikom vikom oboriše na nj, uhvati on za 
držak svoga maca i po viknu gromovitim glasom: »Volim iz- 
gubiti život, nego da podpišem ikada vaša nepravedna za- 
htievanja!« • 

Sabor požunski bješe i godine 1647. nastavljen. Protestanti 
htjedoše stvoriti zakon, da Isusovci u Ugarskoj nikakova ne- 
pokretna dobra imati ne smiju. Katolici se žestoko opirahu 
tomu zakljućku, ali bjehu u manjini. Hrvatski poslanik Ivan 
Sakmardi Dijankovećki prosvjedova u ime Hrvatske. Drašković 
ga je gorljivo podupirao i prosvjedova takodjer u ime Hrvatske 
proti rećenomu zakljućku, jer da Isusovci brane ponajbolje 
onu vjeru, koju Hrvati u svojoj domovini jedino zakonitom 
priznavaju. Ogorćeni Ugri ne mogahu ništa zakljućiti proti 
volji Hrvata za Hrvatsku. Drašković kao palatin potvrdi na 
molbu hrvatskoga poslanika dne 21. svibnja 1647. prosvjed 
Hrvata pismeno, što je toliko valjalo., koliko, zakon. Po. svr- 
šenom požunskom saboru vrati se Drašković u svoju omiljelu 
Hrvatsku, gdje je ponajviše boravio u svom gradu Vinici. 
Njegovi protivnici u Ugarskoj stadoše ga tužiti kralju Ferdi- 
nandu III., da on kao palatin ne će u smisla zakona da sta- 
nuje u Ugarskoj, već da živi izvan granica njezinih. Kralj 
bijaše tada prisiljen odazvati ga iz Hrvatske. Da mu bude ugod- 
nije stanovanje u Ugarskoj, darova mu veliko imanje Ovar 
(Starigrad, Altenburg) zajedno s gradom i mjestom na deset- 
godišnje uživanje. Ovo darovanje dade povod njegovoj smrti. 
Kad ga mjeseca kolovoza god. 1648. svećano uvedoše u po- 
sjed Staroga grada uz pucanje topova, klicanje i radovanje 
naroda i uz velike gostbe, oboli palatin Drašković iznenada 
od kolike i umre u Starom gradu poslije njekoliko tjedana 
na samu Sniežnu nedjelju. Ratkaj tvrdi, da su ga ugarski pro- 
tivnici otrovali, ali ova tvrdnja nije ničim dokazana. Mrtvo 
njegovo tielo odvezoše u Požun i sahraniše u crkvi sv. Mar- 

tina kraj groba njegova otca. Na svečani sprovod bješe po- 
trošeno lo.ooo forinti, premda je maleni broj magjarskoga 
plemstva kod sprovoda sudjelovao, kako Boetius tvrdi, iž 
mržnje, što bijaše Hrvat. 

Draškovićeva supruga bijaše Barbara Turzova, kći palatina 
Gjorgja Turza, a udova Krsta Erdeda. Po njegovoj želji priedje 
ona od vjere Luterove na katoličku. S njom je imao dva sina : 
Nikolu II. i Ivana IV. i tri kćeri: Barbaru, udatu za Jobsta 
Josipa Moskona, Katarinu, kaludjericu samostana studeničkog, 
i Ivanu ili Anu Mariju, udatu za bana Nikolu Erdedu. 

Ivan III. Drašković, palatin, bijaše po svojoj materi Evi 
Btvanfijevoj nasliedio jedan dio znamenite knjižnice Nikole 
Ištvaniija, pošto je drugi dio iste knjižnice oporučno ostavljen 
Isusovcem zagrebačkim. 

Drašković Ivan III. bijaše malena stasa i veoma krupna tiela. 
To je i njegovu smrt pospiešilo. Njegovih podoba ima mnogo 
slikanih uljem i rezanih u bakru i mjedi. Mi priobćujemo nje- 
govu sliku po suvremenom bakrorezu, rezanom od Widmana. 
Imamo primjetiti, da je Ivan III., dok je bio banom, nosio 
častno ime » D e f e n s o r C r o a t i a e « . Papinski poslanik na 
bečkom dvoru biskup Kamilo Meltio veli o njem, da je bio 
čovjek veoma dobar (huomo assai buono). Juraj Patačić, u 
svom djelu: »Gloria CoUegii Ung.-Illyrici Bononiae« veli o 
njem, da je umio strogost zakona vazda ublažiti, jer je volio 
da bude ljubljen, nego da ga se straše. Ivan III. Drašković 
imao je silni imetak. Oporukom ostavio je 150.000 za gradnju 
različitih tvrdja i gradova, i za popravak crkve gjurske, kojoj 
je tada predstojao njegov brat Juraj IV. 



Ivana III. preživjela su njegova dva brata Nikola I. i 
Juraj IV. kao i bratučed GaŠpar II. sin Petrov, O Nikoli I. 
progovorismo gore. O Jur ju IV. znamo, da se rodio g. 1599., 
da je bio muž duhovit, naobražen i gostoljubiv, ali preko 
mjere razsipan. Postavši za mlada opatom Pornovskim, trošio 

je već tamo silne novce, ne mareći na dobre savjete svoga 
otca, koji ga je veoma ljubio. Godine 1628. postane biskupom 
pečujskim, god. 163 1. biskupom vackim, napokon imenova ga 
kralj Ferdinand god. 1635. biskupom gjurskim. Premda od 
pape nije bio potvrdjen biskupom, jer nije za to ni molio, 
živio je ipak u gradu Gjuru veoma sjajno trošeći svoje i cr- 
kvene novce, i razsipljući crkvena dobra. Brat njegov Ivan III- 
pomagao ga je često novcem, gradio s njim zajedno gospo- 
darske sgrade, crkve i oltare, ali sve to ne doteče silnim nje- 
govim potrebam. On se s toga latio i otimanja plemićkih i 
crkvenih dobara. Na podnesene saboru tužbe povedene su proti 
njemu iztrage. Pozvan od ugarskog primasa Lipaja na crkveno 
sudište, bude na tri godine lišen svih dohodaka svoje bisku- 
pije uz ostavljenu mu godišnju podporu od 5000 for. Nezado- 
voljan tim sudom protivio se crkvenoj osudi, tražeći zadovolj- 
štinu kod kralja, na što ga crkveni sbor odsudi na 200.000 for. 
odštete za počinjene crkvi i njekim privatnim Ijudem štete. Od 
plaćanja ove ogromne svote bude napokon riešen po kralju, 
ali okapanja i parbenih neprilika imao je sve do konca svoga 
života, koji je sliedio god. 1650. Juraj IV. bijaše izvrstan go- 
vornik. Na crkvenom sinodu, sazvanom god. 1626. po kardi- 
nalu Pazmanu, bijaše imenovan govornikom sv. stolice rimske, 
(sacri oratoris munus ei demandatum est). Njegov izvrstni govor 
izrečen na spomenutom sinodu priobćen je po Lovri Karolyiu 
u djelu: »Speculum Jaurinensis Ecclesiae.« Ponosan na slavu 
svoje porodice dao je u gjurskoj crkvi obnoviti grob svoga 
velikoga prastrica kardinala Jurja. Nad grobom postavi nadpis, 
u opanci priobćeni, a odzdola doda njekoliko rieči, kojimi 
spominje, da je obnovio prastričev grob. ® 

Gašpar II. sin Petrov, bratučed Ivana III. palatina, bijaše kr. 
savjetnik i muž veoma ratoboran i pobožan. Služio je u vojsci 
za vrieme kraljeva Ferdinanda II. i III. Od Ferdinanda II. 
bude zajedno sa svojim bratučedom Ivanom 7. rujna god. 163 1.. 
povišen na čast grofovsku. Sa svojom ženom Anom Vero- 
nikom od Eibesfelda imao je jedinu kćer Eusebiju, koju je 

udao za grofa Nikolu Zriaskoga, kasnijega bana, oko god. 1646. 
U ime miraza svoje kćeri dade on Zrinskomu gradove Trakošćan 
i Klenovnik, proti čemu su njegovi rodjaci sudbeno prosvje- 
dovali. Zrinski bijaše u zamjenu položio GaSparu 30.000 for. 
u ime primljenih gradova. Kad god. 165 1. Eusebija Zrinska 
bez djece umrie, zahtievao je Gašpar svoje gradove natrag. 
Ali Zrinski ne htjede ih predati, dok mu se ne povrate polo- 
ženi novci. Nastade svadja i parba. Gašpar otme oružanom 
rukom grad TrakoSćan, dočim je na Klenovnik uzalud juriSao. 
U isto vrieme protjera iz grada Ljutomira svoju sestru Saru 
udatu za grofa Dioniša Zičija. Zrinski osvoji doskora sa svojom 
i njemačkom vojskom grad Trakošćan, i vrati ga tekar onda 
Draškovićem, kad mu Gašpar povrati višeimenovanu svotu 
novaca. Gašpar bijaše medju tim od matere svoje Ane Marije 
Alapićeve baštinio Veliki Kalnik i Vukovinu u Posavini, kao 
što je već god. 163 1. nasliedio« bio od baruna Salamona Maj- 
beka grad Majbek u Štajerskoj. U križevačkoj županiji dobi 
pako god. 1633. imanje Globočec. Ne imajući djece osim je- 
dine kćeri Eusebije, zaokupiše ga Isusovci, i on stane graditi 
u Varaždinu za njihov red samostan sa školami i crkvu uza- 
šašća Bogorodice. Ali radi toga imao je podnosti po svjedo- 
čanstvu Habdelićevu mnogo »protiviiOsti i ogovora nenavidnih 
ljudi« valjda ponajviše od rod jaka svojih. Učione dade on sa- 
graditi od jakoga hrastovoga brvenja a liepu i prostranu crkvu 
od kamena, u kojoj priredi i grobnicu za porodicu Draško- 
vića. Kada je god. 1646. u Varaždinu više od sto kuća po- 
gorjelo, uništi vatra i Draškovićeve drvene »škole« i samostan, 
ali crkva ostade neoštećena. Habdelić pripovieda, kako su mnogi 
neprijatelji Gašparovi za vrieme gradjenja crkve i samostana 
govorili: »Na kaj su ti toliki troski.^ na kaj tulikih penez tu- 
liko presipanje.^ ne bi li bolje bilo, da bi Drašković Gašpar 
s tem siromahe junake pomagal? vernem slugam konje, po- 
zlaćenu spravu, škrlatne i grariatne halje kupuval.^« Potajno su 
ga ogovarali: »da će zaradi varaždinske Device Marije cirkve 
na siromaštvo priti. Ništarmanje na vse te takove ogovore i 

ogrizavanja, na vse nazlobe i nenavidnosti neje darežljive ruke 
svoje od cirkve Marijanske stegnui, doklam je zevsema svršil 
neje. Pače reci je govoril, ke sem i ja medj drugemi dostakrat 
čul, da iz vsega stroška cirkvenoga ni za jednoga krajcara 
vrednosti zmanjkanja nigdar neje čutil, čutil je pako, gda je po 
stotine dukata, da ne rečem po jezera u penezeh i drugom 
blagu na one trošil, ki mu potlam zahvalni vnogo nesu bili, 
pače su se iz gospocke darežljivosti na skoro zabili.« Gašpar 
Drašković podigo je takodjer u Varašdinu pred svojom novo- 
sagradjenom crkvom kameni kip djevice Marije, koju kasnije 
ban Ivan V. Drašković ponoviti dade. Gašpar II. umrie oko 
god. 1668. 



Nikola II. Drašković, sin Ivana palatina, bio je zajedno 
sa svojim bratom Ivanom IV. god. 1648 — 1652. u Bolonji 
na sveučilištu, kada im otac iznenada unirie. Napredovao je 
u naucih veoma dobro. Bijaše vješt jeziku hrvatskomu, la- 
tinskomu, francezkomu, talijanskomu, španjolskomu, njemač- 
komu i magjarskomu. Kad se vratio kući, posvetio se gra- 
djanskoj službi i obrani domovine ; bio je kraljevski komormk 
i savjetnik, veliki župan mošonjski i napokon dvorski sudac. Po 
nalogu cara Leopolda I. dopratio je god. 1673. s velikim sjajem 
svojih drugova carsku nevjestu Klaudiju Felicitas iz Tirola u 
Beč. Ratovao je često proti Turkom i odlikovao se kod Ker- 
menda i na rieci Rabi. Bijaše god. 1686. kod oslobadjanja 
Budima grada. Umre naglo god. 1687., udaren od kapi. Imao 
je dvie žene : Barbaru Homonajevu, s kojom je živio dvie go- 
dine, za tim Kristinu Nadaždevu, kćer Franje grofa Nadažda, 
koji bijaše upleten u zavjeru Zrinskoga i Frankapana. Ni- 
kola II. ostavio je dva sina: Pavla L, i Adama, i dvie 
kćeri : Mariju Magdalenu i Barbaru. Njegova slika rezana je u 
bakru od Komela Meyssensa u Beču. Kako njeki tvrde, bijaše 
Nikola upleten u zavjeru svoga tasta i njegovih drugova, te 
se pogovaralo, da su ga Austrijanci otrovali, radi česa je i 

tako naglo umro. O tom je natucao kasnije i Franjo Rakoczy 
u svom pismu, pisanom stališem hrvatskim, u kom spominje 
medju ostalimi uvredami, nanesenimi Hrvatom od Niemaca, i 
onomadnju silovitu smrt Draškovića (ut violentem nuperam 
Drascovicii mortem praeteream). 

Ivan IV., brat Nikole II., i drugi sin Ivana palatina, bijaše 
nakon dovršenih u Italiji nauka imenovan takodjer kraljevskim 
komomikom i savjetnikom. Kao čitavo tadašnje plemstvo bavio 
se i on rado četovanjem na Turke i pratio kao mladić u sve 
gotovo bojeve izkusnoga vojskovodju Nikolu Zrinskog. Sudje- 
lovao je kod Osieka pri požaru glasovitoga mosta dravskog i 
pri jurišanju na grad Pečuh. Oženio se za mlada Marijom 
Magdalenom, kćerju najbogatijega tadanjega vlastelina ugarskog 
i hrvatskog Franje grofa Nadažda, dvorskoga sudca, koje 
sestru Kristinu imao je kasnije njegov brat Nikola U. Po svojoj 
ženi steče veliko povjerenje bana Petra grofa Zrinskoga, nesret- 
noga druga Nadaždeva u zavjeri proti Leopoldu I. i njegovim 
Niemcem. Ali je Ivan zlorabio ovo povjerenje. Po naputku 
svoga svaka Nikole grofa Erdeda^. kasnijega bana, izdavao,, je 
on tajne zavjemiki Niemcem, na koje se pozivahu njemački 
sudci u svojih iztragah i izvješćih na cara. Sam Petar Zrinski 
prizna, da je u šali povjerio Draškoviću njeke tajne u gradu 
Čakovcu i kad je pratio ženu njegova brata, u medjumurski 
Beletinec, imanje grofa Nadažda. Nu s druge strane dao se 
Ivan sim uloviti u buntovne spletke svoga tasta Nadažda i 
pisao je kompromitujuća pisma svomu bratu Nikoli, radi česa 
bijaše za njeko vrieme pao u nemilost kod dvora. Ali to ga 
nije uzdržalo, da se u isto doba ne sjedini s gjeneralom Herber- 
steinom i Nikolom Erdedom, pomažući im gušiti bunu Zrin- 
skoga i Frankopana oko Save i progoniti Turke oko Požege. 
U svom gradu Klenovniku držao je čitavu četu vojnika, od 
kojih se spominje Gašpar Kanižaj kao dvorski kapetan. Go- 
dine 1682. izabraŠe ga staleži i redovi hrvatski na svom sa- 
boru, držanom 24. kolovoza u taboru na dravskom polju, glav- 
nim zapovjednikom onih konjanika, koje poslaše u pomoć proti 

Turkom i proti četam Tokolijevim. U borbi s ovimi odlikovao 
se Drašković na toliko svojom hrabroSću, da ga sabor go- 
dine 1684. iz zahvalnosti nagradi imanjem Kutnjakom u kri- 
ževačkoj županiji, koje bijaše izgubio Legradjanin Gjuro De- 
dija radi svoje vjere luteranske. Kralj ga imenova u isto doba 
velikim dvornikom. Osim rečenoga imanja posjedovao je 
Ivan Drašković Klenovnik, Vinicu, Zelendvor, Trakošćan, Stari- 
grad i Beletinec u Medjumurju zajedno sa svojim bratom. Ni- 
kolom, a na po se Božjakovinu, za koju bijaše on platio kralj, 
fisku 18.731 for.; ali ovo imanje bješe mu god. 1685. od- 
uzela kr. komora, pa ga proda god. 1686; kaptolu zagrebač- 
komu za 25.992 forinta. Nu Drašković. umio je po svojih 
prijateljih ovu prodaju osujetiti. yeć sliedeće godine 1687. dne 
3. travnja dozvoli kralj Leopold I. na prošnju svoga vjernoga 
grofa Ivana Draškovića Trakošćanskog, kr. savjetnika, komor- 
nika, meštra dvornika i c. kr. gjenerala, da se na župnom 
trgu sv. Breka u Božjakovini mogu unapried držati dva go- 
dišnja sajma, i to jedan prije praznika Presv. Tiela Isusova, a 
drugi na dan sv. Mihajla arkangjela. 

Kao carski gjeneral odlikovao se Ivan IV. i unapried u raznih 
bojevih s Turci i ugarskimi buntovnici. Godine 1689. potukao 
je kod Zrinja s 1.500 Hrvata hametom Turke (oko 4.000) i oteo 
im 20 barjaka, koje u ime pobjede posla kralju u Beč. Kralj 
ga imenova tajnim savjetnikom i podmaršalom. Godine 1692. 
oboli ljuto u Zagrebu ; ležao je dugo u svojoj »zidanoj kući« 
(murata domu) bolestan. Za tim ga odvedoše u Lokenhaus, 
ugarsko imanje njegove sugruge, gdje umre, te bi zakopan u 
raci porodice Nadaždeve. Ivan IV. Drašković bijaše na glasu 
radi svoga orijaškoga stasa i snage, te se je dugo ogromnoj 
veličini njegova mrtvačkoga liesa i krupnini njegovih kosti 
divio sviet. 

Gore spomenutu zidanu kuću u Zagrebu, koja bijaše naprama 
samostanu kapucina (sada gospodje Mednjanski na Kapucinskom 
trgu), nabavio je od grofa Adama Zrinskoga i njegove matere 
barunice Sofije Leblove, te je još god. 1693. opatici Petronili 

Zrinskoj, kćeri Petra i Katarine Zrinske-Frankapanke, morao 
platiti 2650 for. Od Zrinskih nabavio je i Brezovicu grad s 
čitavim posjedom. Sa svojom ženom Marijom Magdalenom 
Nadaždevom imao je Ivan IV. dva sina: Petra i Ivana V. 
Plemenita njihova majka kao veoma naobražena i pobožna 
žena bijaše gorljiva ljubiteljica hrvatske knjige. Pod njezinim 
imenom i njezinim troškom tiskane su dvie hrvatske nama 
poznate knjige: i. Sobotni kinč B. D. Marije. U Zagrebu 
1696. — 2. Zitek dveh verneh Kristuševih službenic Marte i 
Marije Magdalene. U Beču god. 17 18. 



Od sinova Nikole II. doživio je Pavao jedva 26. godinu. 
Bijaše oženjen Margitom groficom Erdedovom kćerju Alek- 
sandra, s kojom ostavi kćer Barbaru udatu za baruna Jobsta Jo- 
sipa Muskona, s kojom ovaj dobi grad Lichtenwald (Sevnicu) u 
Štajerskoj. Udova mu je živjela god. 1695. na svom imanju 
kod Hrašćine u Zagorju. Tu se udala god. 1698. za Ivana Ke- 
rija. Drugi sin Nikole II. Adam Franjo rodio se god. 1673. 
Bijaše muž nemirne i žestoke ćudi; posvetio se vojničkomu 
staležu. Bio je kr. komornik, tajni savjetnik i podmaršal. Iz- 
kazao se u više bitaka svojom hrabrošću i odvažnošću. Imao 
je tri žene; s prvom Marom Rumijevom razkrstio se u kratko 
vrieme. Po njezinoj smrti oženio se Barbarom Herbeville iz 
Lotaringije, kćerju Ljudevita grofa. Herbevilla c. kr. generala, 
ali doskora protjera i nju, pa uzme još za njezina života treću 
ženu Mariju Magdalenu barunicu Frischhausen. S ovom otidje 
živjet u Poljsku i Rusku, gdje se dotle bavio, dok mu nije 
druga žena umrla. Tada se vrati u domovinu, gdje je živio do 
smrti. S prvom ženom rodio je sina Lava Filipa i dvie kćeri : 
Rozaliju Franjicu, udatu najprije za grofa Ivana Joakima 
Sinzendorfa, za tim za Adama grofa Keglevića, i drugu Jeli- 
savu Amaliju, udatu za gjenerala Matiju Franju Markeza od 
Davije. S drugom ženom imao je sinove Ivana VI. i Mirka 
i tri kćeri : Mariju Anku, udatu za grofa Vladislava Sečenja, 

Mariju Tereziju, predstojnicu zavoda englezkih gospodjica 
u Pragu, Franjicu Josefu, udatu za grofa Karla Festetića, 
sina podmaršala Josipa Festetića. 

Od sinova Ivana IV. obnašao je Petar II. godine 1695. 
čast velikoga meštra kraljevskih posteljnika i vrhovnog kapi- 
tana tvrdjava Križanić-turnja i Vražića. Umro je bez mužkog 
odvjetka. Jedinica kći Katarina udala se za grofa Petra Ke- 
glevića. Drugi sin Ivana IV. Ivan V; živio je njeko vrieme 
pod skrbničtvom svoje matere, koja ga je dala veoma brižno 
odgajati. On je polazio nauke u Varaždinu, stanujući u kući 
svoga otca, za tim ode u Beč, gdje je položio javne izpite iz hu- 
manističkih i filosofičkih nauka. Prava učio je u Bolonji g. 1693., 
odkale ode u Rim, da se pokloni papi. Vrativ se kući god. 1695. 
oženio se Katarinom Cakijevom. Kad ova nakon 8 godina umre, 
uze za drugu ženu Katarinu groficu Brandis, gospodju od ca- 
ričina dvora. God. 1699. bio je Ivan V. već veliki župan valpo- 
vački i baranjski, kr. savjetnik i komornik. God. 1704. vojevao 
je proti Rakocijevim četam, te je već god. 1708. imenovan gje- 
neralom. Tadašnji ban Ivan Palfi predstavio ga iste godine sa- 
boru hrvatskomu kao zapovjednika narodne vojske. (Commen- 
dans Nationalis Militiae Croaticae). Sabor ga posla iste godine 
s narodnom vojskom u Ugarsku proti četam Rakocijevim i nje- 
govim saveznikom Francezom. Tu se odlikovao Ivan u jednoj 
bitci, u kojoj je ogradjenoga bedemi neprijatelja, preskočivši 
na konju široku grabu, jurišem napao i raztjerao i istoga vodju 
zarobio, zadobivši laku ranu na glavi. Godine 17 12. bijaše 
Ivan V. Drašković c. kr. savjetnik, komornik, predsjednik kr. 
komore i veliki župan vukovarski i baranjski; kao takav bio 
je iste god. na hrvatskom saboru, pomagao je sklopiti hr- 
vatsku sankciju pragmatičku s kraljem Karlom III. i podpisao 
je onaj naputak, koji dobiše hrvatski poslanici: Petar Gotal 
Gotalovečki, Daniel Rauch i Gjorgje Cinderi, koji odnesoše 
saborski zaključak u Beč. God. 17 16. vojevao je kao pod- 
maršal i zapovjednik narodne vojske na granici hrvatskoj proti 
Turkom. U družtvu s kapetanom grada Zrinja Franjom Ma- 

tačićem i kapetanom kostajničkim Paraminskim osvojio je Bu- 
bicu, Prkovicu i Ostrožac i podigao na Savi utvrdjene čardake, 
odkuda je poplienio grad Novi s okolicom. Grad Kozarac, 
koji Turci junački braniše, osvoji on na juriš, razorivši ga do 
kraja. Napokon pobiedi bega Cerića, kapetana novskog i ka- 
menogradskog, te ga zarobi zajedno s bratom i sinom, kojim 
naši razjareni vojnici ocjrubiše glave i na zidinah Zrinja i Ko- 
stajnice iztaknuše na kolcih. Za nagradu Ivanovih junačkih čina 
imenovaga kralj 1718. c. kr. komornikom i savjetnikom ratnoga 
vieća, a njekoliko godina za tim, u odsuću bana Palfija, banskim 
namjestnikom, te je kao takav god. 1723., 1725,1 1728. pred- 
sjedao saborom hrvatskim. Napokon bude god. 1732. povišen na 
čast bansku i podieljeno mu ujedno vrhovno zapovjedničtvo Kra- 
jine varaždinske. Na saboru držanom u Varaždinu uveden je u 
čast bansku 17. veljače 1732. po biskupu Jurju Bran jugu kao 
kraljevskom povjereniku. Osim velikoga broja velikaša i plemića 
hrvatskih prisustvovalo je toj svečanosti množtvo plemstva iz 
Štajerske, koje Drašković u svom gradu Klenovniku kroz više 
dana kao mile goste zadrža i bogato počasti. Nu sUedeće već 
godine, 4: siečnja 1733., umre ban Ivan V. Drašković iznenada 
od kataralne nahlade uz žalost čitavoga naroda. Zakopaše ga 
svečanim sprovodom u varaždinskoj crkvi Isusovaca, sagra- 
djenoj po Gašparu Draškoviću. Pred istom crkvom bijaše ne- 
davna dao popraviti kip B. D. Marije na mnogih mjestih 
oštećen, a u samoj crkvi dade poljepšati kapelu lauretansku. 
Sa svojom suprugom groficom Katarinom Brandis rodi dva 
sina; Ivana VII. i Josipa I. Kazimira, uz tri kćeri: 
Ivanu Doru, udatu za grofa Leopolda Styrum-Limburg, c. kr. 
pukovnika; Anu Katarinu, udatu za podmaršala grofa Jurja 
Sluhu ; Anu M ari j u, udatu ponajprije za grofa Petra Keglevića, 
kr. savjetnika i velikoga župana požežkog, za tim za Petra Tro- 
jila Sermaža, c. kr. komornika, podpukovnika u Krajini i stola 
banskog viećnika. 

Adamov stariji sin Leopold Filip postao je iza dovršenih 
nauka, c. kr. komornikom; bavio se rado knjigami, i izbjegavao 

velika i bučna družtva. Uzeo je za ženu najprije groficu Jelisavu 
Terezu Palfijevu, kćer podmaršala Pavla Palfija, za rim nakon 
njezine smrti Barbaru Usnerovu. Umro je 16. siečnja 1759. 
Imao je sina Norberta i dvie kćeri: Terezu, udam za grofa 
Mihalja Viczaja, i Barbaru, udatu za grofa Reisinga, za rim 
za c. kr. četnika grofa Ivana Clarya. 

Drugi sin Adamov Ivan VI. posvetio se gradjanskoj službi. 
Bio je savjetnik kod kr. komore i c. kr. komornik. Imao je dvie 
žene: Franjicu, kćer glasovitoga grofa Antuna Grasalkovića 
Gjarskog, ljubimca carice Marije Terezije, i Julijanu groficu 
Montecucoli. S prvom rodio je kćer Mariju Anu, udatu za 

V 

grofa Josipa Čakija, i dva sina: Ignjata f 1792. i Mirka II. 
Ovaj posljednji pade kao c. kr. kapetan 18. lipnja 1757. u 
pruskom ratu u bitci kod Plani jana. 

Bana Ivana V. najstariji sin Ivan VII. rodio se u Optuju 
27. studenoga god. 1709. Polazio je nauke u Varaždinu, Gradcu 
i Beču. Služio u carskoj vojsci i pao god. 1735. ^^^ ^- ^^- četnik 
kod Mantove u Italiji. Brat njegov Josip I. Kazimir rodio 
se 4. ožujka god. 17 16. Iza dovršenih nauka, sliedeći primjer 
otaca svojih, ode i on u vojnike. Počeo je služiti u pukovnijah 
bana Karla Bacana i grofa Forgača, a sUedio je Franju I. Lote- 
rinskog u Srbiju i Vlašku, ratujući proti Turkom. Odlikovao 
se već god. 1738. u bojevih kao kapetan u pukovniji grofa 
D'Ollona. Napokon dotjera do časti podmaršala i postane za- 
povjedajućim gjeneralom u Erdelju. Vojevao je hrabro u ratu 
francezkom i pruskom i odlikovao se izvanredno kod zauzeća 
tvrdje Glaz. Obnašao je takodjer čast velikog župana križe- 
vačkog i bio c. kr. komornik i tajni savjetnik. Dok je god. 
1756. i 1757. vojevao u Njemačkoj, upravljao je u njegovo 
ime županijom Ivan grof Patačić, s kojim je često dopisivao 
u poslovih županijskih. Godine 1752. bijaše načinio oporuku, 
kojom svojoj ženi u ime miraza ostavi 12.000 for., a svojoj 
djeci imanja Belaj, Černemal, Rečiću, Bednju, Prasnicu, Voću, 
Marćan, Božjakovinu, Bukovec, Trakošćan i Klenovnik. Umro 
je godine 1765. Supruga mu bijaše barunica Suzana Mala- 

tinski, koja se je kao udova udala kasnije za grofa Franju 
Nadažda, bana hrvatskog. Josip Kazimir imao je s njom tri 
sina: Ivana VIIL, Franju I. i Josipa II. i dvie kćeri: Ju- 
lijanu, udatu za grofa Leopolda Erdeda, i Barbaru, udatu za 
grofa Franju Pejačevića. 

Josipa Kazimira najstariji sin Ivan VIII. bijaše c. kr. pu- 
kovnik kod erdelfskih krajišnika i c. kr. komomik, kasnije ve- 
liki župan križevački kao i otac mu. Za suprugu je imao Apo- 
loniju barunicu Malatinsku, rodjakinju svoju po materi. S njom 
je rodio dva sina : Janka i Jurja IV. Živio je ponajviše u 
Brezovici i u Božjakovini. 



Stariji sin Ivana VIII. Janko Drašković spada u prvi red 
onih velezaslužnih rodoljuba, koji su u naše doba preporodili 
Hrvatsku. Rodio se u Zagrebu 20. listopada 1770. Prve nauke 
svrši u Zagrebu, filozofičke i juridičke na sveučilištu bečkom. 
Iza svršenih nauka posveti se po primjeru svojih otaca staležu 
vojničkomu. Kao c. kr. konjanički častnik vojevao je pod Lau- 
donom, i bio zajedno s nadvojvodom, kasnijim carem Franjom I., 
kod obsjedanja Biograda. U carskoj vojsci dotjera do kapetana. 
Iza i8-godišnje službe izstupi iz carske vojske, nu doskora pri- 
druži se u francezkom ratu k narodnoj hrvatskoj vojsci i bude 
imenovan pukovnikom. Ljubav k vojničkomu staležu osta mu 
uvriežena u duši kroz sav život. Često bi znao kazati, da ima 
stotinu sinova, sve bi natjerao, neka idu u vojnike, da se nauče 
redu i točnosti. Godine 1806. baveći se u Beču slomi si nogu, 
te je 30. lipnja pisao biskupu Vrbovcu, neka ga izpriča kod 
novoga bana Gjulaja, što k njegovu uvodu radi bolesti doći 
ne može. Možebiti da je ova nezgoda povodom bila, te je 
ostavio carsku vojničku službu. 

Bivši još kod ' vojske postane c. kr. komornikom. Kad je 
god. 1818. car Franjo sa caricom posjetio Zagreb, bijaše im 
Drašković dodieljen kod podvorivanja. Kao sviestan Hrvat ustroji 
on prilikom boravka careva, u dogovoru s biskupom Vrhovcem> 

Kuknljević. Hrvati. 13 

narodnu svečanost pred biskupovim dvorom. Gospoda i go- 
spodje od najuglednijih kuća sabraše se u narodnoj nošnji, te 
zaigraše hrvatsko kolo uz pjevanje pjesme poskočnice : »Zaspal 
Janko pod jablankom« Drašković im bijaše kolovodja, a car 
i carica gledahu sa zadovoljstvom na prozoru, dočim se oko 
kola nagomilala silna svjetina. 

Narodno čuvstvo pratilo je našega Janka kroza sav život. 
Dok je za mladjih godina boravio još u Parizu i u drugih ino- 
stranih gradovih trošeći silne novce, vazda je ipak najradje obćio 
sa svojimi zemljaci i ostaUmi Slovjeni. Upoznao se s mnogimi 
Dubrovčani i Srbiji, sprijateljio se s knezom Sorkočevićem, koji 
živući u Parizu ne htjede se vratiti u Dubrovnik, odkad je 
prestao biti republikom. Od velezaslužnog Srbina Save Teke- 
lije priučio se imenu slavo-srbskom, te je stao bio i svoj jezik 
nazivati slavo-hrvatskim, služeći se vazda u svojih pismih ćiri- 
licom, kojom je i svoj veoma obširni dnevnik napisao bio. 
Tekar kasnije prione i on uz ime ilirsko. 

Kad bujica magjarizacije sve većom silom htjede poplaviti i 
narodnost i prava hrvatska, ustade prvi od višega plemstva 
Janko grof Drašković, koji god. 1832. na hrvatskom jeziku i 
u starohrvatskom duhu podignu ozbiljnu rieč u svojoj razpravi : 
»Disertatia iliti Razgovor, darovan gospodi poklisarom zakonskim 
y buduchjem zakonotvorzem kraljevinah naših, za buduchu dietu 
Ungarsku odaslanem, derxan po jednom starom domorodzu kra- 
ljevinah ovih. U Karlovzu, slovima Joanna Nep. Prettnera 
god. 1832. u 4-ni strana 26.« U predgovoru spominje, da je 
ovu svoju razpravu napisao u narodnom jeziku, »želeći doka- 
zati, da mi narodnog jezika imademo, u kojemu sve izreći 
moguće je, što srdce i pamet zahteva. Dialekta pako ovoga, 
kao običnoga u pismoznanju starinskomu i kao puniega izvolio 
(izabrao) jesam, jer on i najhodniji jest u Slavo-Hrvatih kao 
narodu naših kraljevina.« — Dalje nastavlja: »Pozivljam indi 
sve domorodce, da pišu (hrvatski) gledeć liepo crkveno ma- 
ševanje, koje mi u našemu jeziku imademo, i da se ne brinu 
zarad nadsuda onih, koji tome lieni jesu, ali koji djetinsko pred- 

sudje k svojemu baštinjenomu siromaškomu dialektu imadu.« 
Hrvatske poklisare sjeća, kako su Magjari napredovali u svom 
jeziku, kako su već od davna imena plemićkih porodica i mjestd 
i gradova magjarizirali, kako je za tim za vremena Marije Te- 
rezije i Josipa I. njemački duh i jezik kod nas i kod Magjara 
na silu širiti se počeo, kako su nakon toga Magjari iznova 
počeli svoj jezik učiti se »i istim mahom i kraljevine naše u 
njiiiovo kraljevstvo pretočiti opet naumiše. Proti tomu tužimo 
se mi sada i valja nam med ju sobom posavj eto vati se, da usta- 
novimo načela, koja nas vodila budu.« Prvo pako jest: »da 
uviek pamtimo, da kraljevine naše niesu osvojene i predobljene, 
nego da mi dobrovoljno pristali jesmo od prvine još ugarskomu 
zakonu s tim savezom, da se povelje i uredbe naše sobske 
obdrže, indi da mi uvjetovane savezne kraljevine jesmo, koje 
zakon naš sobski (posebni) braniti moramo. Izlazi odatle, da 
mi na ugarskoj dieti od naših zakonov ništa puštati ne smi- 
jemo, niti oni nje u viećanja uvesti ne mogu.« Sjeća nadalje 
Hrvate, da su u insurekciji (ustanku) god. 1809. sedamnaest 
hiljada vojnika dali, dočim Magjari sa tri tisuće ništa pripomogli 
niesu »sritnomu miru i sadašnjemu bitju.« Pak ako bi nas i sva 
ufanja prevarila, za oto ipak vriedno i dostojno je junaku, u 
svojem stopu hrabrena ufanja ostati. — Pak ako pamemi bu- 
demo i junačka srdca naših predja sačuvamo, i od Magjara 
dostojanstvo, i črez viećanja dubokoumna naših poklisarov ča- 
stovanje zaslužiti znali budemo. Dužni smo dobru peldu Ma- 
gjarov nasljedovati ; — za oto kažimo im, da i mi narodnog je- 
zika imademo i primimo ga u naših poslih i potrudimo se 
njega prilagoditi svagdašnjim obštinskim i pismoznanskim po- 
tribam, kako Magjari tekar odskora čine, i s tim vjerujte, naj- 
bolje odgovarali budemo prežestokomu onomu magjarskomu 
zahtivanju zarad jezika svojega. — Potribno takodjer bude, d a 
manji narod bez svakog straha drugomu istinu 
reče i da svakoj sili junačko čelo suprotstavi. 
Imamo se, — nastavlja dalje, — držati reda (običaja) od starih 
naših baštinjenoga. Ovaj jest jedini način ne samo obdržanja 

naših osobnih (posebnih) zakonov nego itvrdja sloboštine 
obćinske, koju jedna kraljevina bez uvjetovanih 
drugih prominiti u temelju nesmije. Da mi popustimo 
obrambu našu, Magjari, koji od naravi vrlo prominljivi jesu, 
nas i bit je naše sklizkomu bi udesu podvrgli.« Razloživ sve 
naše tegobe radi jezika, radi posebnih prava, radi Rieke, Dal- 
macije i Krajine, zaklinje poklisare hrvatske, neka nikada ne 
privole u zahtievanje Magjara, da Hrvatska bude na zajedničkom 
saboru zastupana poput Ugarske, nego neka zadrže stari 
način zastupanja, po kojem su Hrvati pošiljali svoje poslanike 
(nuncije) s obveznimi naputci od strane sabora svoga, te su 
ovi poslanici imali na zajedničkom saboru prvo uzvišeno mjesto 
kraj predsjedničtva saborskog sa pravom prosvjedovanja, (dočim 
sada sjede na uzvišenih zadnjih klupah bez ugleda i upliva). Go- 
vori napokon onim, koji bi pripravni bili podvrći se zahtjevom 
Magjara, neka primu robski jaram, ah onda za Boga neka od- 
ustanu od plača i tužba, jer »ništa ne ima nevrednijega 
od plačućega naroda, prije nego li je sva potribna 
za obrambu svoju najvećim trudom i žrtvom po- 
kušao. Plač jest oružje nejaka ženskoga spola i pomoć robov 
i prosjakov, nit se nalazi šta sramotnijega za junaka nad tajnom 
tužbom; volte dakle svi jedan dan umreti, nego pogrdani i 
pohuljeni biti.«® Ovako je govorio starac od 62. godine, slavni 
predteča i suborilac slavne ilirske dobe. I narod slušao ga je 
s oduševljenjem. Sabor hrvatski izabra ga god. 1833. jednodušno 
uz H. Bužana za svoga poslanika na ugarskom saboru od go- 
dine 1833 — 3^- 2^ dolnju kuću, dočim je za gornju velikašku 
kuću, da pokaže svoje pravo onamo pošiljati i nevelikaša, iza- 
brao Antuna Kukuljevića Sakcinskog, koji se kao pokUsar već 
god. 1825 — 8. odlikova u obrani prava hrvatskih u dolnjoj kući 
ugarskoga sabora. 

Na rečenom ugarskom saboru razvije Drašković sihiu snagu 
svoga rodoljubnoga djelovanja. Govorom i razgovorom, dopi- 
sivanjem i goštenjem vukao je ljude na svoju stranu i predo- 
bivao ih za svoje pravedne nazore, s toga je i mogao čestiti 

i pravedni ban Franjo Vlašić, rodjen inače Ugrin, na saboru 
hrvatskom, držanom iza sabora ugarskoga, u Zagrebu god. 1836. 
pohvaliti javno neumoran rad i mar, tvrdu i razboritu uztrajnost 
hrvatskih poslanika, pogledom na obranu narodnih prava, ne 
gledeć na to, .da su često izvrgnuti bili raznim nasrtajem i 
osobnim veoma neugodnim napadajem (personalibu3 summe in- 
gratis coUisionibus), pa ipak niesu nikad zaboravili na čvrstoću 
značajnosti i na umjereno vladanje, ne popuštajuć ni za dlaku od 
svojih prava i nazora (se vel latum ungvem dimoveri passi sunt), 
za što su u podpunoj mjeri zaslužili i moju i čitave domovine 
vjekovitu hvalu (demeruerunt meam atque totius Patriae peren- 
nem gratitudinem). Istom hvalom obsipao je poklisare i biskup 
Alagović (takodjer rodjen u Ugarskoj), koji med ju ostalima 
reče, da zaslužuju, pošto su u sviju srdcih i tako usadjeni, da. 
im se i u javnih spisih na vječnu uspomenu imena pohvalno 
zabilježe. Sam kralj odlikova Janka Draškovića za njegovo 
saborsko djelovanje, poticanjem naravno bana Franje Vlašića, 
redom sv. Stjepana maloga krsta. 

Jedva se vrati sa sabora, napisa Janko Drašković pobudnu 
pjesmu »Mladeži ilirskoj« sa motom: ))Antiquam exquirite 
matrem.« U toj povećoj pjesmi veH medju ostalim: 

„čuvajte se, mili, gorkog^ jala, 
Po njemu je domovina pala. 
Izdajice jesu tomu krive, 
Da naš narod u neslogi Žive ; 
Samo tak se naši razdružiše, 
Za preteći brata i bit više. 
Vjeru, jezik, zakon (prava) razoriše, 
S 1 a V s k u sreću posve povališe. 
Ovaj nauk nek vam je pred oči, 
Tu prostoća ne može pomoći. 
Starijega mudrog domaćinu 
Poslušajte u svakomu činu, 
Ak' je vjeran domovini bio. 
Slušaj, jer i ti to budeš htio, 
Kad ostariš trudan od posala, 
Od mladeži da ti bude hvala. 

Kad naučiš, kako mala šaka 
Slogom, znanjem, može svakojaka." 

I rodoljubna mladež ilirska slušala je starca Draškovića. Ona 
ga je odlikovala svakom prilikom. Kad je god. 1838. nastoja- 
njem revnih prvaka ilirskoga pokreta osnovano družtvo »Či- 
taonice ilirske«, izabran je on predsjednikom družtvu, kao prvi 
medju prvimi. 

Upravo električnom silom djelovale su na duhove daleko 
preko granica Hrvatske i dvie njemačke brošure, jedna od sa- 
moga Janka Draškovića, pisana pod naslovom: »Anilirien's 
hochherzige Tochter«, a druga njegovim nasto- 
janjem napisana i tiskom izdana pod naslovom : »Sollen wir 
Magjaren werden?« Iza one poslanice na kćeri ilirske 
pretvorila se čarobno sva ćud i narav naših svjestnih žena; 
one, koje bijahu već na polu poniemčene, stadoše učiti i go- 
voriti hrvatski, poprimiše narodnu nošnju, počeše čitati hrvatske 
časopise i knjige, pjevahu hrvatske pjesme javno i u kući, do- 
pisivahu hrvatski, a njeke pokušaše dapače i obogaćivati književ- 
nost hrvatsku. Druga više spomenuta brošura probudi gotovo 
sve nemagjarske narodnosti u Ugarskoj. Narodna sviest ne 
samo u Hrvatskoj i Slavoniji, nego i kod Slovjena ugarskih 
poče se na novo i silovito pojavljivati, a graja u kolu pretje- 
ranih Magjara i njihovih prijatelja i odpadnika od svoga naroda, 
te izdajica svoje krvi i jezika, nastade upravo grčevita i užasna. 

Mladi Iliri sa svojim izkusnim skroz i skroz ugladjenim i 
diplomatski naobraženim starcem s jedne strane, a s druge 
strane mladjahnom zanesenošću nadahnutim Gajem na čelu, 
koracahu medju tim junački napried u svom narodnom djelo- 
vanju, ne obzirući se ni na prietnje razjarenih Magjara i nji- 
hovih svesilnih oblasti i povjerenika, ni na svakdanje zapreke, 
ogovaranja i potvaranja svojih domaćih odpadnika i s njimi 
tiesno svezanih magjarskih plaćenika i uhoda, koji su se znali 
došuljati u Hrvatsku. 

y 

Dne 14. srpnja 1838. bješe se prvi put sastalo družtvo »Či- 
taonice ilirske« u kući kasnijeg odpadnika od ilirske stranke 

grofa Aleksandra Draškovića, nećaka Jankova (sada kuća Pon- 
gračeva u Visokoj ulici). Janko Drašković otvori skupštinu 
pobudjujućim govorom, u kojem medju ostalim reče: »Probu- 
dimo se, pridajmo k prirodjenoj našoj vjernosti prema kralju 
i konstituciji skrbljivost za naše napredovanje ; podbočimo našu 
mladež s hasnovitimi nauci; pritegnimo bistrije glave u našu 
»Čitaonicu«; budimo prijatelji, budimo braća bez razlike imena, 
jer svih nas otac jest kralj naš, i svih nas mati konstitucija naša«. 
Od onoga dana postade »Čitaonica« središtem književnoga i 
političkoga života Ilira. Iz čitaoničkoga družtva niknuše kas- 
nije i »Matica ilirska« i »Narodni muzej« i »Narodni dom« i 
»Gospodarsko družtvo« i »Narodnp kazalište i opera«, kao i 
»Narodna knjižnica« i prvi osnutak i predteča »Akademije zna- 
nosti i umjetnosti«. U »Čitaonici« sastao se klub ilirski, tu je 
bila prva narodna knjižara, tu je bila tvornica ideja za sav bu- 
dući život naroda balkanskoga poluotoka. Janko Drašković da- 
rova prvi »Čitaonici« svoju bogatu književnu sbirku, baštinjenu 
još po pradjedovih od povjesmičara Nikole Ištvanfija. Njegov 
primjer sliedjahu jatomice drugi rodoljubi, kao što je u ono 
požrtvovno doba svaki plemeniti čin našao odziva po svih 
stranah domovine. U čitaonici započe i dovrši se duševna borba 
za osiguranje i zajamčenje narodnosti, narodnog-socijalnoga ži- 
vota i budućeg političkoga bića Hrvata. 

Godine 1842., prigodom osme glavne skupštine družtva »Či- 
taonice ilirske«, dne 10. i 11. veljače držane, predložio je Janko 
grof Drašković kao predsjednik, da se po primjeru »Matice 
češke« i »Matice srbske« ustanovi »Matica ilirska«. Predlog 
taj prihvaćen bi jednodušno i doskora stupi novo družtvo 
»Matice« u život, imajući dugo vremena stan i sastanke svoje 
u »Čitaonici«. Prvim predsjednikom i ovoga družtva bijaše iza- 
bran opet Janko grof Drašković. 

Proteče njekoliko godina neumorna rada i duševne i tjelesne 
borbe. Godine 1842. i 1845. poteče krv zanesenih rodoljuba 
na Markovu trgu u borbi za politička prava i za slovjensku 
ideju. Žrtve padoše, ali srdca Ilira ne klonuše. Pronašla se po- 

treba sve veće centralizacije socijalnoga, duševnoga i politič- 
koga života. Tomu bijaše nuždan prostran stan, kakova pro- 
tivnici već od davna imadoše u svom tako zvanom magjarskom 
kasinu (sadanji muzej prirodnina). Zelja se porodi, da se po- 
digne »Narodni dom« za ilirsku stranku. I opet je djelovao 
Janko Drašković, da njegov najmiliji mu nećak Karlo grof 
Drašković svoju netom sagradjena kuću u Opatičkoj ulici 
preda na dionice družtvu)) Narodnoga doma«, koje tu smjesti »Na- 
rodnu dvoranu« i »Čitaonicu« i sa »Maticom«, muzej i knjižnicu 
i »Gospodarsko družtvo«. Novi nastade socijalan život, krepčije 
se počele razvijati političke ideje, dok im krunu ne postavi go- 
dina 1848., u kojoj naroclna skupština prizna banom Josipa 
grofa Jelačića i očisti Hrvatsku od narodnih protivnika. 

Janko Drašković pratio je sve ovo vrieme pozornim okom 
djelovanje Ilira, bodrio kod kuće slabije i plašljivije, a čestim 
dopisivanjem podbadao zemaljske poslanike na ugarskom sa- 
boru na uztrajnost i krepku duševnu borbu, kao što mnogi 
njegovi dopisi na baruna Metela Ožegovića potvrdjuju. Zname- 
nita u poviesti svieta godina 1848. zateče Draškovića već u 
78. godini. Okretnost tiela bijaše mu se iznevjerila; on mo- 
rade upravljanje pokreta narodnoga ostaviti mladjim silam, ali 
pismom i govorom nije prestao podjeljivati svoje savjete, koje 
rado slušaše i ban Jelačić i ministar Franjo barun Kulmer, 
njegov rodjak, i poslanici saborski. 

Vrieme austrijskog absolutizma raztuži duboko slobodoljubnu 
dušu Draškovićevu. On se ne pojavi više u javnom životu. 
Godine 1853. bude po predlogu bana Jelačića od Njegova Ve- 
ličanstva kralja Franje Josipa imenovan pravim tajnim savjet- 
nikom, te mu ovo naimenovanje ban Jelačić na sam njegov 
rodjendan 20. listopada priobći. Sliedeće godine 1854. dne 
30. rujna, kad je imao 84 godine, napisa on vlastoručno svoju 
dosta obširnu oporuku na hrvatskom jeziku, u kojoj medju 
ostalim veU: »Pred svemi dužan jesam grofu Dragutinu 
Draškoviću zarad porazumljenja sa mnom i učinjenih meni 
milota priznanje. Ostavljam mu lampaš (svjetionik) od alaba- 

stra, koji mi je najviše za to mio, jer sam ga baš onda kupio, 
kad se je on rodio. Poslije mu ostavljam grb od mojega otca 
ostavljen, i drugoga mojega zadnjega (grba), koj i njemu valjao 
bude, jer i on jednoga carskoga reda vitez jest. Ostavljam mu 
nadalje sve kipe familije i gospodina Pas tori ja, negdašnjeg 
mojeg i mojega otca osobitoga prijatelja. I time pri njemu, 
koj mi je na svetu najmiliji^ želim, da hranjen bude 
srdca moga kinč. Molim ga takodjer, da sačuva kip, u kojem 
ja i otac i brat moj u brezovačke bašče izrisani jesmo. Na- 
pokon ostavljam mu dva konjska pokrivala risasta ćela i jedan 
dukat kralja Matijaša, kojega takodjer od otca baštinio jesam. 
Sada pako sliedi želja moja zarad sahranjenja tela mojega. Ako. 
me Bog u Zagrebu k sebi pozove, tak blizu otca, matere i 
Fanike moje ležati, i troske plaćene od onih imati želim, koji 
predium i zemlje predialske baštinili budu. Ako li pako bliže 
Bukovca umreti meni dogodilo se bi, tak u šume ondašnje, Kri- 
ženčija zvane, u kapeli, gde moj najmiliji rod Josip i nje- 
gova supruga leže, zakopan biti oporučim, i ufanje imam, da 
Dragutin, gospodin toga spailiaka, niti tome sahranjenju, niti 
troškima pristojnima protivan ne bude. U tom ufanju njega 
takodjer za ovršitelja oporuke ove naredjujem i oporuku ovu 
izručam.« 

Medju tim ne bijaše mu sudjeno umrieti ni u Zagrebu, ni 
blizu Bukovca. Još god. 1855. posjetio je po svom svakogo- 
gišnjem običaju toplice zagorske u Sutinskoj. Navratio se za 
tim 17. kolovoza u Zagreb i htjede u Gleichenberg, ali na 
putu oboli u Radgonji kod svoje mnogogodišnje kućne gospo- 
darice, te umre tamo 14. siečnja 1856. 

Janko Drašković imao je dvie žene: Ceciliju Pogledićevu, 
s kojom nije imao djece, i Franjicu barunicu Kulmer, s kojom 
je imao sina Josipa, koji, premda već oženjen, još za mlada 
umre. Janko bijaše veliki ljubitelj znanosti i umjetnosti. Veoma 
je rado čitao i sve do svoje smrti nije trebao pri čitanju nao- 
čala. Bijaše vazda krepka duha i pameti. Po naravi blage i 
tanke ćudi rado se šalio, u veselih družtvih boravio i dosjetke 

pripoviedao. Govorio je hrvatski, latinski, njemački, francezki, 
talijanski, magjarski i rumunjski; razumievao sva narječja slo- 
vjenska, ponajbolje poljski, jer se u Galiciji dulje vremena kao 
vojnički častnik bavio. 

Kao svi duhoviti Iliri iz prvoga doba pokreta, zabavljao se i 
Janko Drašković rado pjesničtvom ilirskim. Osim gorespome- 
nute poveće pjesme mladeži ilirskoj, priobćio je odmah u prvoj 
godini »Danice ilirske« više svojih pjesama, kao: »Poskočnicu«, 
»Pjesmu domorodsku«, »Napitnicu ilirskog domorodca« itd., 
od kojih se još sada njeki odlomci u veselih družtvih pjevaju, 
kao n. pr. : 

„Svaki junak, kad za pravo pade, 
Kano sjeme ti je, koje sade, 
Tako smrt junačka svagdar plodi, 
Neotimlje, neg delije rodi." 

ili 

„Zato pijmo, brado, s pune čaše, 
Za slast stalnu domovine naše; 
Da pogine naše pokolenje, 
Domovini na glas i poštenje!^ 



Mladji brat Jankov Juraj V. rodio se god. 1773.; učio je 
nauke u Varaždinu, Gradcu i Beču. Bijaše c. kr. komornik i 
velevlastelin ; nu ne htjede se baviti prozaičkim gospodarstvom, 
pošto bijaše nadahnut slobodnjačkimi ideami svoga vieka. Po- 
litički život u austrijskoj monarkiji pod Meternichom dozlo- 
grdi mu na toliko, da je ostavio svoju domovinu i otišao živjet 
u slobodnu Švicarsku. Imanja predao je s prvine u upravu zakup- 
nika i upravitelja, za tim svojim sinovom. U Švicarskoj bavio se 
literaturom, te je na njemačkom jeziku izdavao slobodnjački list : 
»Freimiithige Gedanken aus der Schweitz.« Prodavši imanje 
Banluk u Banatu, razdielio se sa svojim bratom Jankom, kojemu 
pripadoše imanja Brezovica i Rečica, dočim Juraj i njegovi si- 
novi zadržaše Božjakovinu sa svimi pristojanji. Umro je god. 

1 830. Sa svojom suprugom Anom barunicom Orczy rodio je 
Četiri sina (Stjepana, Aleksandra, Teodora i Ivana Nepomuka) 
i dvie kćeri (Leukadiju i Karolinu). Med sinovi iztakli sii se 
osobito dvojica u našem narodnom životu, i to Aleksandar, 
koji je bio prvak magjarske stranke u Hrvatskoj i vječni pro- 
tivnik svoga strica, Janka Draškovića, kao prvaka tadanje na- 
rodne ilirske stranke, i Ivan Nepomuk, koji pošto se bijaše 
posvetio svećeničkomu staležu i njeko vrieme župnikovao u 
Ugarskoj, sprovodjaše svoje posljednje dane života na svom 
imanju Božjakovini kraj Zagreba, kamo do njegove smrti po- 
četkom god. 1856., pošto bijaše sasvim odan narodnoj stvari, 
dolažahu često naši onodobni znatniji književnici i rodoljubi, 
te si ovjekovječi svoje ime liepimi zadužbinami u dobrotvorne 
i književne svrhe, med koje posljednje na po se iztičemo zakladu, 
ostavljenu »Matici Ilirskoj« sada »Hrvatskoj« za izdavanje dobrih 
hrvatskih knjiga, u iznosu od deset tisuća fon, koja noseći 
ime: »Draškovićeve književne zaklade« narasla je dosele na 
svotu od preko 17.000 for. i njenom podporom a pod okriljem 
»Matice Hrvatske« ugledalo je sviet već toli liepi broj hrvatskih 
knjiga. U koliko je zakladatelj cienio književni rad, i želio da 
se hrvatski trudnici oko knjige nagradjuju i podupiru, iztiče se 
n. pr. na po se i iz one ustanove njegove oporuke, gdje no 
doista želi, da iz njegove književne zaklade po »Matici« na- 
gradom ovjenčani rukopis se stoprv, pošto bude tiskan, 
nagradi, al' uvažujuć, da mnogi naš pisac često i za dvie go- 
dine, — koji rok je opredieljen, da se nagradjeni rukopis ima 
tiskati — ne može naći nakladnika, koji bi mu rukopis tiskao, 
to zakladatelj ipak želi, da se i u ovom slučaju, ako još i nije 
nagradjeni rukopis tiskan, piscu polovina nagrade izplati, 
pak tiskao se kad nagradjeni rukopis ili ne. Književnici u od- 
boru »Matice« sakupljeni imaju podpunu vlast razpolaganja 
s ovom zakladom, te i u slučaju, da se »Matica« razvrgne, je- 
dino odbor »Matice« sa članovi u glavnoj skupštini ima pravo 
razpolagati, tko da n a s 1 i e d i ovu književnu zakladu i s njom 
skopčana prava. 

Drugi brat Ivana VIIL, otca Janka i Jurja IV., Franjo I., 
rodio se god. 1750. f 3. rujna 18 17., bijaše c. kr. komomik 
i podpukovnik u carskoj vojsci. Sa svojom suprugom Anom 
Jankovićevom Bribirskom, kćerju Antuna Jankovića i Julijane 
Fekete, rodio je dva sina : Franju II., koji kao diete umre, 
i Josipa III., i kćer Anu, udatu ponajprije za baruna J. 
Meska, a za tim za Franju Berthoida. 

Treći brat Ivana VIIL Josip II., bijaše c. kr. komornik i 
pukovnik kod Esterhazijeve pukovnije, zajedno veliki župan 
županije baranjske. Imao je za suprugu veoma krasnu, živahnu 
i duhovitu Reginu Domjanić Zeiinsku, kćer Krsta i Rozalije 
rodjene Kukuljević. Kad ona god. 1802. u Varaždinu u 42. go- 
dini umre, dade joj njezin sin Josip IV. staviti grobnu ploču 
u isusovačkoj crkvi s nadpisom, u kojem ju hvali radi pobož- 
nosti, mudrosti i neporočnosti (reUgione, prudentia, integri- 
tate). O njoj se još danas pripoviedaju njezine dosjetke, a bila 
je poznata kao vrlo dobra Hrvatica i lovkinja. 

Sin Franje I. Josip III. služio je takodjer njeko vrieme 
kod vojske, i bavio se tada gospodarstvom. Sa svojom su- 
prugom Antonijom barunicom Brudern imao je tri sina: 
Franju II., Jurja V. i Karla ili Dragutina. Franjo II. 
imao je s Klotildom barunicom Kulmer samo jednu kćer Fer- 
dinandinu, udatu za grofa Marka Bombella. Juraj V. dotjera 
kod c. kr. vojske do časti podmaršala i živi sad u miru u 
Gradcu. Sa svojom suprugom Sofijom groficom Baillet-Latou- 
rovom nije imao djece. Velike je zasluge stekao za porodicu i 
za čitavu Hrvatsku, što je starodavni grad Trakošćan, već na 
polu razoren iznova popravio i sjajno uresio velikim troškom, 
trudom i znanjem. Treći sin Franjin Karlo, ljubimac Jankov, 
c. kr. komornik i velevlastelin, muž veoma čestit, od glave 
do pete aristokrat, stekao si je liepih zasluga u vrieme pokreta 
ilirskog. Njegova veoma Ijubežljiva i duhovita supruga Jelisava 
grofica Baćani-Strattman, odlikovala se vazda kao hrvatska ro- 
doljubka. Nosila se po hrvatski i dala odgajati djetcu svoju 
u duhu hrvatskom. Kad u Beču veoma rano na žalost sviju 

nji^zinih znanaca preminu, ostavi silan imetak svojoj djeci, a 
imala je pet sinova: Filipa rodj. 1842., Ivana IX. c. kr. ko- 
mornika, rodj. i844.,Pavla II. rodj. 1846., Josipa IV. c. kr. 
komornika, rodj. 1849. i Jurja VI. rodj. 185 1. Od ove petorice 
živu još četiri, od kojih se na po se Ivan, Pavao i Josip svojim 
patriotičkim radom u novije vrieme iztiču na političkom polju. 




c 



IVAN IVANISEVIC. 



II. USB. t iGee.) 



-^'^i^KV ^° ^^"^ svako gotovo mjesto u Dalmaciji, tako je imao 
''?i§ri otok Brač svoje slavne ljude. Medju književnici brač- 
■^^i^ kimi bijaSe ih, koji su se bavili pisanjem djela bo- 
goslovnih, povjestnih, starinarskih, numizmatskih, juri- 
dičkih i Ijekarskih ; a bijaSe ih, koji se odlikovahu u pjesničtvu 
latinskom, talijanskom i hrvatskom. Već u petnaestom vieku 
spjeva umni nadpop brački Dujmo Krančić više elegija i drugih 
pjesama u slavu bosanske kraljice Katarine. Opisao je i Čitav 
otok Brač već god. 1405. U Sestnaestom vJeku opjeva Bmja 
Prodić, župnik u PučiŠću, život sv, Ivana, biskupa trogirskog, 
u kom ga je kasnije sliedio Petar Kanavelić; aU rečena dvo- 
jica, na koliko nam je poznato, skladahu svoje pjesme na je- 
ziku latinskom. Prvi Bračanin, koji zapjeva umno i uzneseno 
na jeziku hrvatskom, bijaSe Ivan IvaniŠević, od Talijana zvan 
Giovanizio, a latinski Joannitius. 

Ivan IvaniŠević pripadao je plemićkoj porodici, koja je imala 
u grbu dva krila, iz kojih iztiče zviezda. Za ime roditelja mu 
ne znamo. Rodio se u Dolu, mjestancu otoka bračkog, go- 

dine 1608. Odgajao ga Viško Mikelović, namjestnik biskupa 
hvarskog na Braču. On mu je usadio za rana ljubav k staležu 
svećeničkom. Ovomu svomu prvomu odgojitelju bijaše Ivani- 
šević zahvalno odan kroz sav svoj život. Nakon mnogo go- 
dina, kad je izdavao svoja pjemička '^]ela u Mletcih, posveti ih 
on njemu. U »Posveti« veli: 

Cvitje, ko sam doni(o), Šaljem bratu momu, 
Đa tebi pokloni, nad svimi dragomu, 
Koje prikazuju od srca ti moga, 
Jer te obslužuju za Bogom prvoga. 

Na drugom mjestu u posveti jednoj bogoljubnoj gospodji 
veli: »da je prve pjesme posvetio ,svomu' meštru kripostnomu 
i dobrohotnomu, kako onomu, komu sam najveće držan bil, i 
od koga sam (reći mogu) bitje imal po kriposti.« 

Po svoj prihci bijaše Ivanišević po svom učitelju Mikeloviću 
preporučen i biskupu hvarskomu i bračkomu Petru Ceduliniću. 
Ovaj čestiti crkveni dostojanstvenik, upoznavši umne sposob- 
nosti mladoga Bračanin^ posla ga od strane biskupije u Lo- 
reto, gdje bijaše njegda sjemenište ilirsko za hrvatske svećenike. 
Tu je u bogoslovju i filozofiji veoma dobro napredovao. Njeki 
tvrde, da je on ovdje postao doktorom obiju prava, ali to je 
težko moguće, jer se u Loretu, sasvim redovničkom zavodu, 
ne predavaše pravo. On je dakle valjda iz Loreta otišo ili u 
Rim ili koji drugi grad, gdje bijaše sveučilište, t^ je tamo po- 
ložio doktorat obiju prava. 

Vrativ se kući, bude Ivanišević po hvarskom biskupu Ce- 
duliniću imenovan kanonikom hvarskim. Kao takovomu po- 
vjeri on ravnateljstvo i profesuru na sjemeništu hvarskom. On 
sam naznačuje za svoje učenike kasnije svoje prijatelje: Petra 
Dujma, Antuna Fazanića, vlastelina hvarskog, i Bartola Mar- 
kiola. Oko god. 1641. bude on po rečenom biskupu imenovan 
i generalnim vikarom crkve hvarske i bračke, premda je imao 
tekar 33 godine. 

Ivanišević počeo je već u svoje mlade dane skladati pjesme. 
U posveti pjesmotvora: »Od pomnje, koju ima Bog od človika«. 

veli, da je veći dio svojih pjesama napisao: »U istok lit 
razbora svoga.« Nu tekar god. 1642., kad su mu bile 34 go- 
dine, dao je razne svoje pjesme u Mletcih kod Marka Ginama 
štampati pod naslovom: »Kita cvitja razlikoga. Gosp. Ivana 
Ivaniševića, vlastel. Bračkoga.« Naslovni list urešen je umjetno 
u bakru rezanimi alegorijami i odzgora grbom Ivaniševićevim. 
U sredini prikazana je velika kita razna cvieća, na koje hrle 
sa svih strana pčele, a odozdo žele se gore popeti zmija i go- 
lemi pauk s otvorenim žvalom, ali im pčele nedadu napried 
poći. Preko kite razvijena je veza, na kojoj je nadpis : »Ne svi 
jednako.« Od zdola sliede stihovi: 

Jur kako slobodna, odluci po mojoj, 

Na svi tlo, ugodna kitice moja, poj, 
Da, primati nemoj otrovana Zvala, 

Pčelam se samo goj, kojim si procvala. 

Na drugoj strani naslovnoga lista stoji bakrorezna slika Ivaniše- 
vićeva, liepo rezana od Iv. Krst. Cavazze, učenika Gvida Renia. 

V 

Čitava sbirka pjesama razdieljena je na devet cvjetova. Svaki 
cviet sačinjava poseban pjesmotvor. Sve pjesme spjevane su 
čakavskim narječjem u osmercih. Na koncu dodane poslanice, 
pogrebni i prigodne pjesme skladane su u . dvanaestercih s dvo- 
stručnimi srokovi. U pohvalu čitave sbirke ili kite i pojedinih 
cvjetova ima pjesama od nepoznatih nam dosad pjesnika, kao od 
Ivana Koviljanića, popa Dominka Gospodnetića, inako De Do- 
minisa, Ivanova meštra Viška Mikelovića, Berislava Berislavića 
i Marka Jure Trogiranina. Prvi cviet ili pjesma: »Od Pomnje, 
koju ima Bog od človika«, posvećena je (darovana) bogoljubnoj 
gospodji N. N. K. S. S ovom gospodjom morao je naš pjesnik 
mnogo obćiti, jer i kasnije dolazi jedna poslanica, pisana njoj, 
u kojoj odgovara na dobiven od nje ukor, što je napisao pjesmu 
proti ženam. U posveti ove pjesme govori pjesnik nepoznatoj 
nam gospodji: »Da prvi cvit kite razvezane, njoj prvoj, kri- 
postju okrunjenoj, s dušom svojom totu najprija uzlom ne- 
beske ljubavi neugasle i nerazdiljenoga bližistva duhov- 
noga bezkončivo vezanoj, dobrovoljno daruje.« Hvali nadalje 

njezinu krepost i pobožnost. Napokon obećaje, da će do skora 
svoju pjesmu : »Uzdahe golubice« s njezinim imenom izdati na 
svjetlo. Smjer ove, u tri strane razdieljene pjesme jest taj, da 
se čovjek vazda u Boga uzdati ima, da bježi nadutu oholost, 
koja upropašćuje, i da čini pokoru za griehe, koja tješi i umi- 
ruje čovjeka u svakoj sgodi. Liepo reče pjesnik o molitvi: 

Po molitvi naša k tebi 
Duša uzhodi. Bože! gori. 
Po molitvi nam na nebi 
S tobom jesu razgovori. 
Po molitvi ča u tebe se 
Virno pita, dostigne se. 
Po molitvi od napasti 
Slobodan če Človik biti. 
Po molitvi rajske slasti 
Duša uživa na sem sviti. 
Dakle i meni, po milosti, 
Ki te molju, prosti! prosti! 

• 

Drugu pjesmu: »Od pokoja, ki se uživa u Bogu«, posveti 
Ivanišević svomu vjernomu prijatelju Dinku Gospodnetiću, vla- 
stelinu bračkomu i župniku u njegovu rodnom mjestu Dolu. 
U posveti kaže: »da mu ovaj ,cvit^ (pjesmu) poklanja i dariva 
za zlamen svoje bezkon^ive ljubavi.« Njegova otca Jerolima 
nazivlje svojim kumom. Bijaše mu dakle krstni kum. 

Svoju pjesmu počima ovako: 

Kamo pokoj i mir pravi? 
Kamo stanje moje prvanje? 
Tko me dobra moga izbavi, 
I učini ga doć na manje? 
Jaoh! da stvari svita ovoga 
Smučuju me sad neboga. 

Ivanišević je dakle imao u ovo doba boriti se s njekimi ne- 
voljami, nama nepoznatimi. Nu on sam veli, da je izgubio 
pokoj, »poklem me želja smuti i u zemlju srce stavi« — »Iz 
pokoja izeše me stvari svita.« Nastavlja za tim, da ovo nije 
stanje, u kom ima živjeti i u njem pokoj naći. Za to veli duši 

Kukuljević. Hrvati. 24 

svojoj, neka ostavi stvari svieta himbenoga i »neka se obrati 
u pokoj prvi i pravi, i sva se u Boga samo stavi.« Govoreći, 
kako ništa nije bez Boga, kliknu uzneseno: 

Vij' nebesa, sunce i zvižde, 
Kako su iste sve, u svemu, 
I svej putom istim jizde, 
Virno služeć vazda njemu (Bogu), 
Jer po sebi niš<5.e ne če. 
Da, tko ih stvori, on ih kreće. 

Treći svoj »Cvit«: »Od jedinstva s Bogom« posveti pjesnik 
Nikoli Lazaniću, vlastelinu bračkomu i kuratu postirskomu, sta- 
romu prijatelju, s kojim je »od tananih lit vazda virno u lju- 
bavi obćio.« Smjer i ove pjesme po prilici je isti, koji i pre- 
djašnje. Slična je i peta pjesma : »Ljubeznivi razgovor duše s 
Isukrstom na križu.« Ova pjesma posvećena je Stani Vitalje- 
vićevoj, vladici hvarskoj, a udovici Tomaša Vitaljevića, prija- 
telja pjesnikova, i njezinu sinu Nikoli. Podobne pjesme pjevali 
su mnogi naši stari pjesnici, počevši od Marulića sve do osam- 
naestoga vieka. Tuj pita duša Isusa redomice za uzrok svake 
njegove nevolje i muke, kad ih kao Bog nije morao podno- 
siti. Odgovor je većom stranom, da su sve njegove muke bile 
na spas duše čovječje. 

U red veoma običnih predmeta naših starih pisaca spada: 
»Ugodno prikazanje od muke Isukrstove«, koju u slici molitve 
napisa Ivanišević u prozi za Viktoriju Zorzetićevu, vladiku 
bračku i opaticu manastira pustinjskoga. Molitva ova sliedi 
odmah iza četvrte pjesme. 

Peta pjesma: »Pišam Davida proroka CVIII. virno u slo- 
vinsku prinesena«, posvećena je Franetu Pjefotiću, hvarskomu 
redovniku. U posveti veli, da za sada »nima vremena mnogo 
pisati, daruje mu za zlamen ljubavi ovaj ,CvitS ki miriše gor- 
kim pedipsanjem neharnikov, za da toliko veće poznaš har- 
nost moju.« 

Za psalmom sliede opet u prozi tri molitve : »Sazvanje Boga 
za ponovljenje života«, »Osvajanje od svoga pomanjkanja i po- 

hvaljenje od milosrdja božjega«, napokon »Molitva sv. Hiero- 
nima«. Prve dvie molitve darova pjesnik Ivanu Mećaviću, re- 
dovniku hvarskomu, a treću Jerolimu Petričeviću, vlastelinu 
bračkomu. 

V 

šesta poveća pjesma spjevana u 86 kitica, a tiskana na 24 lista 
od str. 143 do 190 glasi: »Od privare i zle naravi ženske. 
,Cvit' darovan gosp. Budimiru Budiću, inako Lupu, obojega 
zakona naučitelju, arkipopu kanoniku i vlastelinu hvarskomu, 
vridnom i poglavitom prijatelju svomu.« 

U posveti govori pjesnik prijatelju svomu: »Ništare na ovom 
svitu nije meni ikadare bilo od prijateljstva draže, od ljubavi 
slaje, od mira i virnosti ugodnije. O koliko je meni s tobom 
prijateljstvo, kolika ljubav, kolika virnost, izreći ne mogu. Znam 
ovo, da bez pristanka od tebe žive u meni spomena. Da te 
srce moje svej raja, svej želi, svej vidi i sliša na daleče, s ufanjem 
stanovitim od tvoje vire i vikovitoga dobrohtinstva.« . . . . 
»Jure slišam, da žene žale pripravljaju se na zaside, da ufam, 
pod krilom tvojim ne će meni naudit. Cica žen dobrih i 
poštenih ne ćeš imati uzroka s nikim za me rvati 
se, jere ja od njih ne govoru, nego U dostojne riči od po- 
hvale, pristojeći se hvaliti takove. Dobre, u istinu, ja sam vazda 
slavi' i štova'« itd. 

Tu izpovieda dakle sam Ivanišević, da mu ne bijaše namjera 
kuditi žene u obće, nego samo zle. Pak ipak prouzroči ova 
njegova pjesma toliku bunu, i toUko ogorčenje, kako gotovo 
nijedna pjesma hrvatska. Žene po gradovih graknuše prve na 
pjesmu. Ista njegova dobra prijateljica, koju opjeva pod imenom 
N. N. K, S. spočitnu mu, što je stao vriedjati žene. On joj 
odgovori medju ostaUm: 

Taknu me, p^ospoje, ric tvoja, i čuju, 
Mnogi cica moje pisni da boluju, 
Kako da s' tiču njih — — — — 
Čudim se u isto, i zamirara dosti. 
Tolikoj da misto dali su ludosti. 

Đa eto, ma pisan svaka je obćena, 
S kojom pisal nisam očito imena. 

Tebi, kruno moja, gorko nišće nije, 
Jer si pčela, koja s pelina med pije, 
A žale, ne haju, gorčinu da ćute, 
Jeda se poznaju, istinom taknute. 

Nu OVO izvinjavanje pjesnikovo malo mu je koristilo kod 
žena, jer se on doista u njekih kiticah oborio jednom na sve 
žene. Nu ponajviše govori ipak o zlih ženah. Tako pjeva u 
kiticah XXV. do XXVIL 



ženo zala i hinbena, 
Sve zlo od tebe, ko svak piše, 
Skuplja se u rič : Zla si Žena ! 
Ka je isto zlo od zla više. 
List si u dobru, u zlu stina, 
Na rat hitra, na mir lina. 

Nu človika jer porodi, 
Ne drži se ponosita, 
Jer i iz drače roza izhodi, 
I zle iz trave Žilj procvita. 
Drača oboda, smrdi trava, 
A od samoga cvita 'e slava. 



ZaČ ne učini narav, ljudi 
Kako stabla da se plode? 
Nego s tobom u razbludi. 
Od ke smetnje sve izhode 
I prez koje, zlo se dilo 
Nije nigdar učinilo. 

Tobom kuče, sela i gradi, 
I kraljevstva, jaohl padaju. 
Tobom smetnje i neskladi 
U paklu se veličaju; 
Da je uzmožno, još po tebi 
Bio bi nesklad i na nebi. 



Mnogo humora ima, što govori o ženi jezičavoj. Medju 
ostalim pjeva u kitici LIII. i LIV. ovo : 



Trud je i muka tva: mučati, 
Ne moriš se govoreći, 
I ne možeš hipa stati. 
Da ne misliš, ča ćeš reći ; 
Gdi jazičit uče dica, 
Vridna ti bi meštrovica. 



Da bi t' noge od jazika. 
Brzo ti bi poslovala, 
I s prilikom za glasnika 
Gospoda bi tebe obrala, 
Jere ptica, ni hrt ne bi 
Moga* uteći nigdar tebi. 



Dobar nauk daje pjesnik mladićem, kako i kakove da biraju 
žene. Svršuje napokon s molitvom, neka nas Bog občuva od 
žene, da nas kako ne prehini. Ali ^uzprkos njegovim dobrim 
naukom, i gdjekojim hvalam čestitih žena, našlo se ipak mnogo 

muževa koji stadoše žestoko napadati na nj, braneći žene i od- 
sudjujući Ivaniševićevu pjesmu. Medju ovimi bijaše dapače jedan 
ne veoma vrstan pjesnik iz Šibenika, Jakov Armqlušić, koji 
pjesmu pjesmom ukoriti i oprovrgnuti naumi. 

O životu toga inače nepoznatoga pjesnika ne znamo drugo 
nego da je pripadao vlasteoskoj porodici šibenskoj, nazvanoj 
u latinskom i talijanskom jeziku Hermolaus i Ermolao. Jakov 
bijaše pitomac bogatoga vlastelina šibenskog Karla Vrančića. 
Njeki tvrdiše dapače, da mu je bio nezakoniti sin, ili posinak. 
Taj inače tašti i ženam prijazni, kako sam veli, blizu starosti 
stojeći pjesnik dade odmah druge godine nakon izdanih Ivani- 
ševićih pjesama štampati svoju pjesmu pod imenom: »Slava 
ženska, i protivni odgovor Jakova Armolušića Šibenčanina cvitu 
šestomu. U Padovi po Gjuliju Krivelaru god. 1643. u 4-ni 
str. 72. Odmah na prvom naslovnom listu stavi pjesnik sa- 
momu sebi spjevanu pohvalnu pjesmu, koja ovako glasi: 

Ovo s' one kite, pripravne za Žene. 
Da su slave site, diČne i poštene, 
Vazda jim zelene bit će na sve strane' 
Od mene gojene, stablo, list i grane, 
Ne, kako oni cvit, ki brzo uvene, 
Neobičan na svit, prez vode studene. 

Knjigu posveti Armolušić vladici šibenskoj Jerki Tettini od 
plemena Tihića, iz koje, kako veli : »priđe slavan pisnik Tihić, 
kim bi se slaviti imao Šibenik, svega vrimena prik, i svitu pra- 
viti, da budu staviti njega pisni na dvor.« Svoju pjesmu počimlje 
s »Uzrokom složenja.« Pripovieda nasljedujuć Ivaniševićevu 
jednu pjesmu, kako je umoran zaspao u gori, i kako je k njemu 
došla vila od Parnasa, i kako se potužila na novog pjesnika iz 
Dalmacije, kojega vile okruniše javorovom krunom, »a on im 
sramotu za čast vrati, nanizavši zlobe uzao proti ženam. Ne 
mareći da i zvieri ljute iz ljubavi prema ženskoj preko svieta 
se upute.« S toga mu zapovjedi vila, da mu svakako dade od- 
govor pjesmom, jer kako ona reče: 

Ti si od naSih najmiliji, 
Ti s' nam viran svakojako, 
Držimo te vridnijih 

O Ivaniševićevoj pjesmi pjeva odmah u početku dosta prosto : 

Cviiom šestim prozva knjige, 
U kom cvitu nij mirisa, 
Vele mrzi jest od rige, 
Ne ima vojni ni grimisa. 
Ne znam, nač ga skupi i veza? 
Ne budući ugodnoga 
Tot mirisa, neg smrdeža, 
Nit je od bilja kriposnoga. 

Tad počima Armolušić braniti sve žene počevši od Eve, koja 
nije kriva, da je jabuku jela, jer ju je Bog zabranio jesti samo 
Adamu. Pak po redu brani Dalilu i Juditu i ženu Aristote- 
levu i Irudicu, tužiteljicu Ivanovu, i ostale žene staroga i no- 
voga zavjeta, dočim kudi i osvadja muževe svih vjekova. Pjeva 
nadalje o Sibilah, Muzah i Amazonkah, o kojih veli: 

Slovinskoga bihu roda, 
Slovinsko je Smirna ime, 
Bi Zorica meu njime, 
Prišle sunca od izhoda, 

Napokon svršuje s različnimi i čudnovatimi nauci o ženah 
svega svieta. Medju inimi spominje i češku Vlastu, žene kor- 
čulanske, Teutu (Tevku) kraljicu itd. Kakav je uspjeh Armo- 
lušićev taj pjesnički odgovor imao, ne znamo. Ali čini se, da 
su se njegovi zemljaci malo osvrtali na njegovu knjigu, jer 
sam pjesnik ostade tada i kasnije u podpunoj zabiti, nit se je 
našao ikoji suvremeni Hrvat, koji bi po običaju onoga vremena 
pohvalnicom udostojio bio njegovu pjesmu. Samo dva Talijana, 
Giulio Crivelari, tiskar njegove knjige u Padovi, i Pietro Santi 
Morelli, dodaše tiskanoj knjizi svoje pjesme. Prvi sastavi jedan 
sonet u pohvalu žena, a drugi spjeva dvie pjesme u pjesnikovu 
hvalu. Nu oba ova pjesnika niesu valjda ni razumjela Armolu- 

šićeve knjige. Ovoliko smo držali za nuždno progovoriti o 
glavnom protivniku Ivaniševićeve pjesme. 

Krasna i najzanosnija je sedma pjesma našega umnog pjesnika, 
koju napisa pod imenom : »Kako se je petnik naučio peti, Cvit 
sedmi, darovan g. Petru Dujmu, nigda učeniku a vazda prija- 
telju svomu virnomu.« U predgovoru pripovieda, kako ga je 
isti taj prijatelj upitao jednom, kako se je naučio pjevati. A on 
rnu odgovori: »Ljubeći.« Da još bolje protumači taj odgovor, 
napisa on svoj sedmi ,Cvit^ Već početak te pjesme pokazuje 
zanosna i duhovita pjesnika. Taj uvod glasi ovako: 



Nigda jašuc priko gore, 
Na gospodskom konju bilu; 
Kad zalizoh meu gore, 
Stah na putu jednu Vilu, 
Za uzdu mi konja uhiti, 
Ter mi poče govoriti: 

Čestita te sriča srila, 
Kob te vazda dobra ukobi, 
Tva te kripost ukrunila, 
Želio s' dobro, Želju dobi, 
O ugodni, poljubljeni, 
Našem zboru i još meni. 



Slovinkinje slavne vile 
Tebi goje slavno voće, 
Tebe jesu obljubile, 
Tebe žele, tebe hode. 
Zato od njih sam k tcb' poslana 
I za ugodnu družbu dana. 

Kad toj reče, zlate skute 
Okol sebe svoje razkrili 
Kako sokol, kad kreljute 
Za polet i t svoje razkrili. 
Đojde vihar nagal dosti, 
S njom me odni u naglosti. 



Zancse nas u visinu 
Priko mora širokoga. 
Strah me uhiti, zdrak me obsinu, 
I poda mnom konja moga. 
Već ne stavah, tad medeni 
Vila obrati pogled k meni. 

I vila mu tad objavi vjernu ljubav. Tako ona govoreći po- 
češe se čuti tanci glasi, mramoreći : kako da bi od labuda bili, 
a jasna svjetlost, kao zrak sunčani, okruži ga. Vidiše se miri od 
zlata uzvišeni vrhu gore. Sred zidina vrata sva od predragih 
kamena, na vratih hitra straža slovinskoga od Parnaža. Dvie 
mile djevojke stajahu s obiju strana od vrata. Niz ramena luk 
i striele, a u ruku imadjahu citare. »On čas, ki nas ugledaše, 
sladki citram zvon podaše.« U velikoj radosti primiše ga vile. 

konja mu pustiše na livadu, a njega odvedoše u grad pojući i 
citare igrajući. Medju zidovi cvalo je ravno polje; medju cvie- 
ćem igrale se drobne zvieri. Ta vila moja uhiti me za desnu 
ruku, dade mi cjelov i stane me provoditi sriedom cvieća. 

Da od mirisa i od slasti 
Vas se odutih kako cvasti. 

Upravili smo se put javora (lovora), koji bijaše posred gore; 
tu ugledasmo vile, kako pod javorom uz mramoranje pjesama 
tanac izvode; koja vodjaše kolo, bijaše okrunjena, suncem bješe 
odjevena, a od sunca ljepše sjaše. »I ostale bijahu pune gizde, 
kao uz Danicu sjajne zvižde«. Tad pristupi k pjesniku kraljica 
vila i pozdravi ga. Smućen, smeten nije znao da odgovori i 
preuze rieč njegova družbenica, veleći, da on srcu samo srcem 
odgovara. A znano je, da u svom srcu vazda s nama obći, 
tanca, hodi, dvori, slavi, štuje, pa šta više i treba? Tad moja 
vila na mig kraljice, uzigrav sa svim sborom, stol pripravi pod 
javorom. Tad mene uvede pod javor okrunjena vila. Stavi me 
navrh stola, pa redom sve ostale vile. Mene stavi na desno, 
s lieva družbenicu. I upita me kraljica, šta mi je ugodno bla- 
govati; odgovorih, da ne želim ino, nego što one hoće. Tad 
s javora rajska jela stanu dažditi. Sve padaše pred svakoga, što 
si je želio. Ja zaželjeh jabuku, koja se ončas preda mnom nadje. 

I gdi na nju stavih ruku, 
Tptu od nje stablo izajde, 
Pusti grane, pune cvita, 
Listja i voća plemenita. 

Stao sam jabuke trgati, kako bjaše koja prispjela. Kad počeh 
koju kušati, u ustih bi se sva razlila, jer je imala sve slasti i 
mirise, koji biti mogu. Kad smo poblagovali, pade odzgora 
zlatna čaša pred sve i nali se bistre vode iz grana od javora; 
kraljica ju prva uhiti, ter mi poče govoriti: »O ljubljeni sinu 
ovoga sbora, vrieme je, da okušaš sladkosti; dakle kušaj plod 
ugodni tvojih trudova ; slavne vile otvoriše ti tajne, s kojih ćeš 
vladati moći« i napoji me čašom. A ja primih čašu i pre- 

dadoh ju drugim. »I stah pit vodu, vodu siaju, neg sve slasti, 
ke su u raju. Poče igrat srce u meni, duša veselit se; poče 
razum zamamljeni uzdizat se i vedriti; i počeh sumnjati, da li 
sam onaj, koji sam bio. Družbenica moja radosna i smijući se 
reče mi tada: »Oj sokole! drži, drži, što ti je draže, što ti je 
sladje, jer što se uzdrži s Ijubavju, ne pušta se bez boli. Ni- 
kada se ne izgubi, što jedan put srce obljubi.« 

Da dol vrhom padnu gore, U ljubavi dni provodi, 

Da razori trus sve grade, Sve u ljubav srce stavi. 

Da prikrije vas svit more, Ljubi, ljubi, jere izhodi 

Da na zemlju nebo pade : Svaka kripost od ljubavi. 

Ne ljubit se, ne će u isto Zdvignut ljubav plemenitu, 

Jedna duša, srce isto. Zdvignut hode sunce svitu. 

Kad deš moći učiniti, Čisto srce, puno vire, 

Učinjeno da nije bilo. Prava ljubav kć sjedini, 

Onda će te ne ljubiti, Otrovano nit umire, 

Tko te ljubi virno i milo. Nit se može da promini. 

Nije ljubav plemenita, Zloglašenje, korist, šteta. 

Ka i u srdžbi ne procvita. Nit ga kreće, nit ga smeta. 

Tako napreduje govoriti o pravoj ljubavi, o pravom prija- 
teljstvu, o pravoj kreposti, koja raste, čim više protivnika ima : 
»bez kojih kad bi bila, sama bi u seb' izagnjila.« Besjedeć na- 
dalje o ljubavi, veli: »Ljubav prava, ljubav čista, krepka u 
svemu, vazda je ista.« »Ča u ljubljenu pomanjkaje, ljubav stvara, 
ljubav daje.« Nagovara ga, da ljubi i želi mir, jer od mira 
ništa nije sladje. 

Srce u miru svej veseli, 
Mir tišinu duši daje. 
Srdžbe, rate, mir dobije, 
Zdviže nesklad, ljubav sije. 

Liepo govori i o ljubavi i vjernosti prama svojim i prama 
domovini: ti • -v j- 

Tko je svojih pogrdio. 
Može r tebe polteniti? 
Tko je svoga progonio. 
Može r tebe obljubiti? 
Tko li viran b r a t u ne bi. 
Može r biti viran tebi? 

Podobnimi mudrimi izrekami i nauci svrši besjediti vila druž- 
benica. I prestadoše blagovati. A kraljica mu reče: »Štogod 
uzprosiš, pripravna sam ti dati ; samo nemoj izprositi, da oho- 
loga možeš ljubiti. I odgovori pjesnik »kruni slovinskoga od 
jezika«, neka ona u vladanju raste i cvate do vik vika, kla- 
njale se i slavile ju svega svita vile. On sam ne zna, šta da 
prosi od nje, jer ne umi, šta može i želi mu dati; on ne bi 
znao drugo pitati, »nego s javora bistre vode, za ovim stolom 
ku je pio; da od kriposti nje velike drage učinim udionike.« 
Što bi mogao dati prijatelju vrednije, 

Neg te vode pit mu dati, 
Da umi peti, pokle pije, 
Kako i ja, buduć pio, 
Neumid, sam se naučio. 

»Nasmija se na to gospoja, k meni obrati lica svoja, ljubeći 
me i grleći me, s mojim srcem svoje sjedini, i dva od srca 
jedno učini.« I reče mu: dajem ti vodicu, koju si pio, kad 
si učeći ti znojio; tvoj znoj primi u se javor, sad umiješ već 
pjevati, jer ti razbistrenje on vrati. A dragim tvojim reci, ako 
žele znat pjevati, da trudeći i znojeći nikad ne prestaju učiti. 

Tij od kriposti vodu piju, 
Ki se trude, znoje, bdiju, 

I vila ga uzme za ruku i pošeta sama s njime po gradu, da- 
vajući mu nauke mudre, kako ima živjeti s prijatelji. Tako še- 
tajući, došetaše na vrata; i vidi pjesnik svoga konja, gdje igra 
»u opravi čista od zlata.« Tad ga jedna vila posjede, igrajući 
\ njem' povede. Došetaše za tim i ostale vile zajedno s kra- 
ljicom. On im se zahvali, i pokloni se kraljici. Posjede za tim 
sa svojom družbenicom konja svoga. Ona ga primi za uzdu 
i naglo »oba opeta sred vihora, poletismo preko mora.« I 
govoreći on s drugom svojom, upita ju, tko je bila ona kra- 
ljica slovinska? A vila mu odgovori: »Ono je vila, 

Dubrovnika slavna grada, 
Kil je kripost ukrunila, 

I dostojno ka nas vlada, 
I koja je od starine 
Plemenita nad sve ine. 

Još mu reče vila, da će istinu govoreći, omraziti se ,drazim^ ; 
jer istina rodi omrazu i na srcu i na obrazu, nu ona da će mu 
ostati vjerna. »I kad dospje govoriti, najdosmo se vrhu gore, 
gdi me najprije vila sreth Gelova me i pozdravi, sebe vrati, 
mene ostavi.« 

Tim svrši Ivanišević svoju sedmu, punu krasnih i divnih 
slika pjesmu, koja se može uvrstiti medju najbolje starih pjes- 
nika hrvatskih. 

Osma mu pjesma nosi ime: »Srce izgubljeno«. Daro- 
vana je Jurju Jeliniću, vlastelinu bračkomu, prijatelju srčanomu. 
U pismu njemu poslanomu tuži se, kako je izgubio bez ni- 
jednoga uzroka jednoga prijatelja, koga je srčano ljubio, koji 
je sva njegova skrovita znao, u komu sve njegovo ufanje bijaše, 
sve se dobro uzdržaše. I u istinu pričini mu se, da je ostao 
bez duše, da je izgubio srce, jer taj prijatelj bijaše ne samo 
dio srca njegova, nego i dio duše. »Da, ova duša, sve srce, 
ja isti.« Sad moli Jelinića, da mu bude on barem vjeran prijatelj. 
Na izgubljeno srce gore spomenutoga, nepoznata nam prijatelja, 
proteže se i čitava pjesma osma. Već u prvoj kitici uzdiše pjesnik : 



Ajmeh! ča bi? ča ovo slišu? 
Srce moje, jao! gdi mi je? 
Već umiru, već izdišu, 
Ved nestajem, ved me nije. 
Tko me srca moga izbavi? 
Dobra moga, moje ljubavi. 



Tako žalobno nastavlja uzdisati za izgubljenim prijateljem. 
Moli ga, neka se k njemu vrati, jer mu inače samo grob ostaje. 
Pita svoje srce, da li je ono uzrok, što ga je prijatelj ostavio, 
i odgovara sam sebi: »Nisi, nisi!« U osamnaest kitica opla- 
kuje tako čistim srcem i zanesenom dušom svoga izgubljena pri- 
jatelja, te svršuje pjesmu ovako: 

Vitri, gradi, daždi i slane, 
Snizi, zime i tepline 
Da me biju, da me obstrane, 
Bit ču vazda srid tišine. 
Kita u dra5ju cvate moja, 
Moj je pokoj s nepokoja. 



Ljubio sam te, ljubim, ljubit 
Srce hodu, mo'e do vika. 
Da, ljubeći, mene izgubit! 
Nesriča je privelika! 



Deveti »Cvit« Ivaniševićev sadržaje: »knjige (poslanice) i 
razlike nadgrobnice.« Prikazao ih je Višku Bolici, vitezu 
sv. Marka, hrabrenomu vlastelinu kotorskomu, gospodaru i 
prijatelju poglavitomu. U poslanici veli, kako su stari i novi 
knjižnici vazda imali običaj, svoje trude, 'podajući na svjetlo, 
komugod prikazat. S toga poklanja i on ove pjesme njemu i 
njegovoj braći i svoj njegovoj presvietloj kući, koju poznaje 
sve vladanje, obslužuje sva država, klanja joj se sav grad 
(Kotor?). Za ovom posvetom sliede pjesme raznih pjesnika, 
spjevane u pohvalu pjesama spjevanih od Ivaniševića. Prva je 
pjesma staroga njegova uCitelja Viška Mikelovića, koji medju 
ostalim veli: 

Dičim se u isto, i svej ču s dičiti, 
U mene ča listo učio jesi ti. 
Prosti, kasno ova ako ti gre knjiga, 
Jer sam se ne s nova s Parnaža podviga', 
Očito je dosti, Parnažke da vile 
Davno u starosti mene su pustile. 

Ide za tim pohvalna hrvatska pjesma Berislava Berislavića i 
dva latinska epigrama od Marka Jure Trogiranina. Knjige ili 
poslanice pisane su: i. Juliji Cer inić a, udovi Jakova, ro- 
djenoj Vrančić, vlastelinki bračkoj, šibenskoj i hvarskoj. 2. An- 
tonu Fazaniću, njekada učeniku, sada prijatelju i kumu 
svomu, vlastelinu hvarskomu. Ovomu se tuži, kako na nj krivo 
zlobnici udaraju i glas mu lažljivo za himbu razdiru. 3. Bar- 
tolu Markiolu, njegda učeniku a vazda prijatelju, odgovara 
na njegovu priposlanu knjigu, u veoma dugačkoj poslanici, sa 
596 stihova. I tu spominje Ivanišević svoje protivnike, koji ga 
ne mogu priečiti, da ne misli na svoje prijatelje. Napokon veli : 

Kudi me, tko kudi, li meni je dosti 
Samo da me ljudi ljube od vridnosti, 
Ni 1' veče, jedini hvaljen da pohvali, 
Neg' svi na svit ini, ki nisu u hvali, 
A svi pohvaljeni kripostnih po dili' 
Vazda jesu meni prijatelji bili. 

4. poslanicu bogoljubnoj gospodji N. N. K. S. spomenusmo 
već gore. Za poslanicami sliedi »pišam na piru složena u go- 
spodina Nikule Vužića.« Odmah za ovom ide pjesma: »Me- 
mento mori«, a za ovom redaju se nadgrobnice. i. U smrt 
Mare, žene Dominka Filipovića, vlastelina bračkog. 2. U smrt 
Matije i Alviza Gospodnetića sinova Jerolima, vlastelina bračkog. 
3. Plač Kate žene Ivana Vužića u smrt sina Jačima. 4. U smrt 
Ivana Fazanića, vlastelina hvarskog. 5. U smrt Kate Lazanića: 
6. U smrt Mare Ferenčića, rodjene Markioli. 7. U smrt Ivana 
Dujma. 8. U smrt Tomaša Vitaljevića, vlastelina hvarskoga. 
9. U smrt Tomaša Berislavića, vlastelina hvarskoga. 10. U 
smrt Nikole Berislavića, popa i vlastelina hvarskoga. Čitavu 
knjigu i red pjesama svrši pjesnik s kratkim naukom, kojim 
putem ima se gospodovati nad neprijatelji. On veU: 

Hoć vazda imiti podložna zlobnika, 
Dobro mu činiti ne ostav' do vika, 
Ako on govori zlo na te, ti njega 
Ljubeći svej dvori, i kako iskrnjega: 
Kada budeš dati zloglasni ku slavu. 
Moć mu ćeš sipati žeravu na glavu ; 
Vratiti za psosti čast, hvale i dike, 
Dilo je kriposti, viruj mi, velike. 

Mi smo evo malko obširnije progovorili o sadržaju pjesama 
Ivaniševićevih, jer su hrvatskomu obćinstvu još veoma malo 
poznate. Osim pjesme: »kako se je petnik naučio peti, koja 
bijaše u komadih priobćena u Danici ilirskoj god. 1838. nije jo§ 
nijedna njegovih pjesama na novo objelodanjena. Hoćemo li pra- 
vedni sud izreći o pjesmah, to moramo izpovjediti, da se po 
duhu i sadržaju, po jeziku i • metru mogu njeke uvrstiti u 

red najboljih umjetnih pjesama našega naroda iz starijega doba. 
Ivanišević je ostao kod staroga svoga čakavskoga narječja. On 
nije pošao za Dubrovčani i njekimi pjesnici iz drugih krajeva 
hrvatskih, koji se bijahu približili već posve štokavskomu na- 
rječju, kojim je govorio veliki dio našega puka već od davna 
po kopnu odaljenom od mora. Ali uprav radi toga svoga ča- 
kavskog narječja ima nam biti Ivanišević tim miliji pjesnik, jer 
nas po tanko upoznaje s onim dialektom hrvatskim, kojim je 
narod govorio ne samo uzduž svega primorja hrvatskog, već 
je i po gorah i planinah širio svoje grane, a dopirao sve do 
Crnegore i Arbanije, gdje je u naglasku i u mnogobrojnih iz- 
rekah sve do danas sačuvao svoj trag. 

Što na dalje znamo o životu Ivaniševićevu, malo je. Dvie 
godine, iza kako je dao tiskati svoje pjesme, sjede na stolicu 
hvarsku novi biskup Viško Milan, rodjeni Mletčanin. Upoznav 
i on čestitost i značajnost svoga kanonika i pjesnika, potvrdi 
ga obćim vikarom ili namjestnikom svojim. Ali doskora od- 
reče se ovaj te časti, i povuče se u miran samotan život. Nu 
ne za dugo, jer bijaše po treći put pozvan, da primi istu čast, 
koju je toli vriedno obnašao. Godine 1650. nalazimo ga, da 
je kao takov obilazio čitavu biskupiju. Napokon se odreče Iva- 
nišević oko god. 1656. i po treći put časti obćeg vikara, ostavi 
Hvar, i ode živjet na svoj rodni otok Brač, s jedinoga razloga, 
da se može u miru i samoći podpunoma posvetiti čitanju i 
pisanju knjiga. 

Na koliko je od svojih zemljaka štovan bio, dokazali su oni 
god. 1657. Ove godine pobuni se puk po selih na otoku Braču 
ponajprije radi crkvenih klupa, kojih vlastelinsko poglavarstvo 
ne htjede dozvoliti poglavarstvu pučkomu. Puk se zauze za 
svoje poglavarstvo ; nastadoše svadje i razpre sve to veće. Puk 
i gradjanstvo bračko poče napokon od vlastele i plemića za- 
htievati, da nose sve terete jednako s njimi, pošto su oni 
preko mjere povećavali broj plemića, uzimajući mnoge poro- 
dice gradjanske u svoj sbor. Vlastelinstvo bračko potuži se mle- 
tačkoj vladi i odluči odpremitr poslanstvo do obćenitog provi- 

dura Dalmacije i Arbanije Antuna Bernarda. Da vodi ovo po- 
slanstvo, izabraše Ivana Ivaniševića kao doktora obiju prava. 

Kao zastupnik vlastelinstva dobi on nalog od providura u 
smislu zapoviedi mletačkog senata, da predloži dva točna po- 
pisa onih plemića otoka Brača, koji su od starine uživali plem- 
stvo, i onih, koji su u novije doba po vlastelinstvu primljeni 
u ovaj sbor. Ivanišević zadovolji podpunoma dobivenomu na- 
logu : on sastavi i podnese zahtievane popise. U oba popisa pod- 
pisan je kao : »Ambasciatore della magnifica communita di 
Brazza.« Nu razpra ova ne bijaše još mnogo godina konačno 
riešena. Ivaniševića nagradi medju tim obćina bračka g. 1660. 
opatijom povljanskom, kojom on svoje dohodke znatno poveća. 
I kao opat bavio se u prazne časove vazda knjigom. Iste go- 
dine 1660. piša mu nadbiskup spljetski Leonardo Condulmer, 
da mu priobći, kakove je našao starine u Škripu na otoku 
bračkom, o kojih je dobio glas. Ivanišević mu odgovori, da 
mu po svom bratu (Jurju) pošilje 15 komada starih pjeneza, 
koji su prije njekoliko mjeseci izkopani u jednoj bašči u Škripu, 
zajedno s prepisom nadpisa od kamena, koji se nalazi na jednoj 
od sprema na živoj vodi u Škripu. »Želio bi, piše, da vidite 
sami ove spreme, kako su dobro izradjene i dokazuju, da su 
služile za kupalo Rimljanom. Kako čujem, nalazi se u okolici 
još više kamenih ploča s nadpisi. Da niesam suviše napredovao 
u godinah, išao bi, da ih snimim i da vam ih pošaljem. Medju 
tim preporučit ću njekomu taj posao, jer te stvari i mene za- 
nimaju. Sve su to ostanci staroga grada, od kojega se vide još 
kojekuda temeljni zidovi i liepi liesovi od kamena.« Upušta 
se nadalje u povjestnička razglabanja o Neretvanih, Saracenih 
itd., i kaže, da bi rado išao na iztraživanja, ali da ima uprav 
mnogo posla s primanjem zemalja svoje opatije. 

Iz pisma ovoga vidimo, da se Ivanišević pod svoje starije 
dane rado bavio i starinarstvom i poviešću. U mlad je dane 
napisa on, kako sim u prvom izdanju kite cvića razlikoga iz- 
povieda, još ova djela: i. Govorenja osobita sv. Agustina. Pri- 
kazana prisvitlomu i pripoštovanomu gosp. Nikoli Jurjeviću 

inako Zorzi, biskupu hvarskomu, nigdar zadovoljno pohva 
Ijenu gospodinu svomu. 2. Raj zemaljski. Prikazan bogoljubnc 
i plemenitoj udovici gospoji Juliji Cerinića, vladici bračkoj 
šibenskoj i hvarskoj. 3. Uzdasi od Golubice. Prikazani gospoj 
N. N. 4. Bič od Zlobnikov i Licimiri. Prikazan istoj gospoji. — 
Njegova kita »Cvitja« doživila je još dva izdanja: godine 1685 
u Mletcih (po L. Frischu, Hist. lit. Slav. u 12-ni.) i god. 1703 
u Mletcih po Bartolu Occhi, u 12-ni str. 1^2. 
Ivan Ivanišević umrie na Braču god. 1665. 

Rugjer Josip Bošković. 



RUGJER JOSIP BOŠKOVIĆ. 



i Dubrovnik, zibka tolikih-slavnih ljudi svakoga, znanja 
i umjeća, dao je svietu u proSlom vieku i najotmenijega 
D matematika i zvjezdara Rugjera Josipa BoSkovića. Gra- 
djanska porodica BoSkovića nije slovila u Dubrovniku od 
davna : Nikola BoSković, otac Rugjerov, preselio se prvi iz Her- 
cegovine u Dubrovnik, Nikola se bavio trgovinom i obrtom. 
Bijaše oženjen s Pavlom Beterovom , kćerju Bartola Betere, 
imućna trgovca i pjesnika, i Mare njegove supruge. S njom 
rodi osmero djetce, osim Rugjera joS tri sina: Bartola, ma- 
temaiika, pjesnika i govornika latinskog i talijanskog; Petra, 
pjesnika hrvatskog i prevoditelja njekih pjesama OvidoviK i Cor- 
neitlovih; i Ignjata, učena Dominikana i profesora, a napokon 
kćer Anku Ružu, redovnicu i umnu pjesnikinju hrvatsku. 
Rečena petorica proslavila se umom i knjigom. 

Rugjer Josip rodio se u Dubrovniku i8. svibnja 1711. Kao 
dieie pokazivao je malo duha. Prve elementarne škole i za tim 
sve do retorike polazio je u Dubrovniku. U četrnaestoj godini 
poslaSe ga roditelji god. 1725, u Rim i dadoše ga u kolegij 

KnkuljeTić. Hrvati. 15 

Isusovcem, kod kojih bijaše odgajan i brat njegov Bartol (rodj. 
god. 1700.). Isusovci su umjeli mladoga Rugjera sprijateljiti 
s nauci i probuditi njegove duševne darove. Oni ga staviSe 
medju svoje novake i primiše kasnije u svoj red. God. 1729. 
poslaše ga na više nauke u Rim u kolegij rimski (Collegium 
Romanorum). Tu je Rugjer tako dobro napredovao u naucih, 
da su se njegovi učitelji matematike i filozofije, otci Oracio 
Burgundio i Karlo Nočeti, upravo divili njegovu umu. Pripo- 
vieda se, da je Rugjer u jedan dan naučio sve temelje mate- 
tike Cartusijeve, a u drugi dan sva načela geometrije. Učitelj 
Burgundio kaza često o njem: »Ovaj mladić počima tamo, 
gdje sam ja prestao.« I doista nadkrili on za kratko vrieme u 
znanju sve rimske zemljom jere i matematike. 

Već god. 1740. postao je na rimskom kolegiju profesorom 
matematike i filozofije prije nego li je svršio nauke. Kasnije pre- 
davao je slovnicu i krasnoslovje, zemljomjerstvo i matematiku 
u Rimu i Fermu. Da je sve rečene nauke predavao, može se 
lako povjerovati, jer se osim matematike, fizike, geometrije i 
astronomije veoma rado bavio i pjesničtvom. U prosto vrieme 
zanimalo ga dapače i starinarstvo, o kom je predmetu napisao 
njeke razprave. 

Još kao pitomac kolegija rimskog (god. 1736.) izdao je u 
Rimu svoju učenu astronomičku razpravu : »De maculis solari- 
bus.« Odmah za tim izda druge godine (1737.) novu razpravu: 
»O prelazu Merkura izpod sunca.« A god. 1739. i 1740.: 
»O slici zemlje i o porabi novoga teleskopa dioptričkoga kod 
opredjeljivanja nebeskih tjelesa.« 

Kad je počeo predavati geometriju, razdielio je čitavu ovu 
znanost na četrnaest pitanja, polag kojih su za njim i drugi 
učitelji predavali. Glasovitu pjesmu svoga učitelja Nočetija: 
»O diizi i o sjevernoj zori« protumačio je svojimi opazkami. 
Tu je razjasnio i njeke i»isli Ijlevv^tpnove po ovom nedoka- 
zane: »O diizi i o najvećem i najmanjem kutu.« Englezki ma- 
tematik Mairon'dao je preštampati Boškovićeve opazke o sje- 
vernoj zori, i predstavi ga svietu kao veleuma, koji podpu- 

noma zadužuje, da ga nazivlju filozofom i matematikom. Po 
ovih i sličnih svojih djelih izadje mladi Bošković na veliki glas, 
imenito kao matematik i zemljomjer. U Rimu bijaše izvanredno 
odlikovan od učenoga Lambertina, od kardinala Silvija Valen- 
tija i od istoga pape Benka XVI. Ovi mu povjeriše gradjenje 
mostova, cesta, vodovoda, uredjenje rieke Tevera, osušenje pon- 
tijskih močvara i. veoma težko podbačanje i popravljanje kube 
sv. Petra u Vatikanu, jer se bješe znatno nagnula, te se pobo- 
jaše, da će se srušiti. O tom i o ostalih predmetih podnese 
on svoja obširna izvješća i objelodani ih. štampom, zajedno s 
učenimi razjasnjenji. Sve ove njegove učene razprave bijahu 
primljene s obćenitom pohvalom. 

Oko god. 1750. bude Bošković, kao najvještiji rimski zem-. 
Ijomjer, od portugalskoga kralja Ivana V. pozvan, da ide u 
Braziliju i da tamo izmjeri stupanj meridijana, ujedno da raz- 
vidi valjanost onoga sistema, koji sastavi parižka akademija u 
Kvitu. Ujedno imao bi bio izmjeriti i one pokrajine, koje Por- 
tugalija primi od Španije. 

Čuvši za taj poziv papa, zaprieči mu odlazak. On mu na- 
loži, da geometrički izmjeri papinsku državu, i da promjeri 
meridijan izmedju Rima i Rimina. S ovom radnjom imao je 
Bošković posla pokreću godinu. Djvrši ju s velikimi potež- 
koćami, dapače sa žrtvom zdravlja i opasnošću života. Neuki 
seljaci nezdrave rimske Campagne, kad vidjevahu nepoznata 
učenjaka sad u dolini, sad na najvišem brdu, sad opet medju 
močvarami ili nad zvonici i visokimi zidinami i stienami, dr- 
žahu ga za vilenjaka. Više puta spremahu se, da će ga ubiti, i 
on im jedva uteče. Godine 1752. izdade Bošković svoje učeno 
izvješće o tom radu s astronomnimi primjetbami. 

Medju tim bijaše napisao više učenih razprava matematičkih, 
fizičkih i astronomnih, te protumačio i nove strojeve, koji su mu 
rabili. Sastavi krasnu latinsku pjesmu: »O pomrčanju sunca 
i mjeseca«, kojoj se je divio čitav učeni sviet, jer je riedko 
tko pjevao pjesme sličnoga predmeta, s toga je i više puta 
štampana. Sastavi nadalje razprave: »O živih silah u prirodi«. 

»O kometih«, »O morskoj plimi i osjeci«, »O središtu te- 
žine« i mnoge druge razprave. 

Po smrti pape Benka XIV. (god. 1758.) podupirao je Boš- 
kovića i novi papa Kliment XIIL, osobiti prijatelj Hrvata. On 
ga htjede na silu zadržati u Rimu na svom dvoru, ali Boš- 
koviću bijaše već dosadio dugi život u Rimu; on ode u Fio- 
rencu, gdje je proživio 11 mjeseci. Tu je štampao svoje djelo: 
»O tjelesih u prirodi« (De motu corporum); odatle otidje u 
Luku, umoljen od tamošnje vlade, da ju zastupa u parnici, što 
ju je vodila s Toskanom radi granica jezera bientinskog. U 
tom poslu morao je otići u Beč, gdje je ostao gotovo čitavu 
godinu dana. Kad je povoljno za Luku svršio posao, bješe 
.odlikovan lukeskim plemstvom i dobi za nagradu 1000 cekina. 
U Beču dao je tiskati, svoje znamenito djelo: »Philosophiae 
naturalis theoria redacta ad unicam legem virium in natura 
existentium.« Ovo djelo pohvali učeni sviet čitave Europe. 
Sustav njegov prozvaše u obće na svih učilištih sustavom Boš- 
kovićevim ili dubrovačkim. Djelo ovo izdavano je iznova u 
Beču, Mletcih i u Parizu. Mnogi učeni ljudi osnovaše na njem 
svoja filosofička studija. Englez Priestley sastavi po njegovu 
sustavu svoja iztraživanja fizička. 

Koncem god. 1759. ih početkom 1760. otidje Bošković kao 
englezki akademik preko Pariza u London, gdje ostade sedam 
mjeseci. Tu ga nagovarao lord Macchesfild, predsjednik aka- 
demije znanosti, da ide u Kahforniju i da tamo opaža drugi 
prolaz Venerin sunčanim krugom. Toj želji ne odazva se Bo- 
šković, jer su upravo tada u Americi progonili Isusovce. U Lon- 
donu dade štampati svoju razpravu o prolazu Venere na en- 
glezkom jeziku pod naslovom: »On the next transit of Venus.« U 
družtvu englezkih protestanta izticao se vazda kao dobar katolik, 
te bi se u djelih u Londonu tiskanih kao akademik vazda pod- 
pisao: »Boscovich, societatis Jesu, ad regiam societatem Londi- 
nensem.« Preko Holandije i Flandrije odputi se on god. 1761. iz 
Londona s mletačkim poslanikom Petrom Correrom u Carigrad; 
da pravi tamo svoje opazke vrhu višespomenutoga Venerina pro- 

laza, koji predmet zanimao je silno tadašnje astronome. Ali on 
zakasni na svom putovanju i ne mogaše zadovoljiti svojoj za- 
daći. U Carigradu oboli tako opasno, da su po novinah svietom 
razglasili bili, da je umro. Medju tim oporavi se od težke bo- 
lesti i posjeti u Aziji razvaline trojanske i njeka druga zname- 
nita mjesta. Odvaži se napokon poći u Rusiju. S englezkim 
poslanikom Portnerom krene god. 1762. iz Carigrada po kopnu 
kroz Bugarsku i Moldavsku u Poljsku. Kada dodje u Varšavu, 
gdje ga Ijubezno primi kralj Stanislav Ponjatowsky, htjede da 
nastavi svoj put u Rusiju, ali oboli iznova. S toga naumi vratiti 
se u Italiju. Kroz Krakov, Šlezku i Austriju dodje natrag u Rim. 

Na svom putovanju obćio je vazda s prvimi učenjaci onoga 
vremena. Često se prepirao o predmetih svoje nauke i štampao 
svoje učene razprave. Premda se tada matematička i prirodo- 
slovna nauka naporom Newtona, Leibnitza, Hughensa i ostalih 
veleuma znatno razvila bila, to je ipak Bošković njeka po- 
teza pitanja još bolje razjasniti umio. Tako je protumačio nauku 
o nejednakosti težine, o živih silah, o zakonu kretanja tjelesa, 
o naravi tjelesa, o neprekidnosti prirode, privlačivosti i razvla- 
čivosti, kao i mnoga ina fizična, metafizična, matematička i 
astronomna pitanja. Ako su i mnoge njegove teorije kasnije 
valjano oprovrgniite, to je on ipak znanost u rečenih strukah 
znatno pomaknuo napried. 

Vrativ se u Italiju, bude god. 1764. pozvan za profesora 
matematike na sveučilište grada Pavije. Onamo ga pozva senat 
milanski veoma laskavim pismom, i grof Firmijan, punomoćnik 
carice Marije Terezije u Lombardiji. Ovi uzeše u obzir nje- 
gova učena djela, već tada svemu svietu poznata, i držahu 
mnogo do slavje, da imadu toli učena muža na svom učilištu. 
Nakon četiri godine pavijske profesure imenova ga Marija Te- 
rezija profesorom optike i astronomije na palatinskom učilištu 
u Milanu. Tu je BoŠković ujedno s Lagrange-om upravljao 
zvjezdarnom na Braidi. Taj učeni zavod poveća znatno na svoj 
vlastiti trošak. On je podigo observatorium, nabavio nove 
, strojeve, uveo bolji učevni red itd. Kao učenjaka na glasu pi- 

lala je carica Marija Terezija od njega savjet kod uredjivanja 
luka i rieka, kod preuzimanja popravaka potrebitih bečkoj carskoj 
knjižnici, kod poljepšavanja kube i podizanja piramide na stolnoj 
crkvi milanskoj. Ova dva posljednja pitanja razjasni štampom 
u posebnih razpravah. 

Kad se iza njekog vremena u Milanu sa svojim drugom La 
Granžom zavadi, naumi ostaviti Milan i vratiti se u Dubrovnik, 
da u svom rodnom gradu proživi mirne dane. S toga ode 
god. 1772. na dopust od više mjeseci. Uz put se navrati u 
Mletke, gdje se sastane s principesom Melzi, suprugom hercega 
od Modene, s kojim se bijaše već prije sprijateljio. Ova visoko 
izobražena gospodja pozove ga u svoju vilu Stra, koja je ležala 
na Brenti, u istoga imena mjestu, dva sata odaljenom od Pa- 
dove. Bošković se rado odazva i sprovede njeko vrieme u 
tom krasnom ljetnom stanu. Odatle bi dopisivao sa svojim pri- 
jateljem, učenim prirodoslovcem Vallisnierom u Padovi. Od 
ovih veoma zanimivih dopisa priobćio je njeke nakon smrti 
Boškovićeve god. 181 1. Antun MenegeUi, prilikom pira Oli- 
viera i Balbijeve. Dne 22. kolovoza god. 1772. piše Vallisnieri 
iz Padove Boškoviću kako veli : ne više kao duhovniku (Abate) 
pošto nosi mač (premda radi svoje starosti ne će doći u ne- 
priliku da vodi vojsku). Javlja mu, da zi. njega čitav sviet 
sačinjava njegova sbirka okamina, koje on smatra za prastare 
medalje, ako i ne sve za predpotopne, a to barem za spome- 
nike fizičkih prevrata, koji su se dogodiU Bog zna kada i kako. 
Sabirao i proučavao ih je još u mladosti, dok je kao lovac 
plandovao po brdih euganejskih, većom stranom vulkaničkih, 
i po vodenih bregovih vičentinskih. Govori o napredku i na- 
zadku tekućih voda, prispodabljajući ih s napredovanjem i na- 
zadovanjem naroda; sravnjuje i prevrate prirodne s prevrati 
gradjanskimi. »O tom predmetu napisao sam, veli, čitavu 
razpravu, koje ipak javno čitao niesam.« Sa svojim pismom 
šalje mu i pismo Filipa Farseta, tajnika principese Melzi. U 
ime ove svoje gospodje pozivlje ga napokon u pohode u Pa- 
dovu, gdje će se moći baviti botanikom, i dobrom knjižnicom, 

kasinom itd. Na ovo pismo odgovori mu Bošković iz Straa 
25. kolovoza god. 1772. veoma obširno. Piše mu, da bi se 
bio morao vratiti u Milan, nu da je produljio svoje praznike. 
Početkom rujna moći će doći u Padovu na njekoliko dana. 
Tada će razgledati njegovu sbirku prirodnina. One su doista 
u njega bolje sačuvane, nego li u kojekakovih pozlaćenih sobah 
muzealnih, gdje tečajem vremena i nebajstvom posjednika pro- 
padaju pretvarajući se u prašinu, poslije kako ih je kroz mnoga 
stoljeća vjerno čuvala utroba zemlje. »Znam dobro, — piše 
Bošković, — da i nauke imaju svoje prevraje i da su u vječnom 
talasanju, kao što se sve na svietu mienja. U naukah prirodnih 
nalazim žaHbože njeki nazadak naprama prošlom vieku. Mi 
ne imamo ništa, što bi mogU sravniti s veUkimi iznašašći u 
optici i astronomiji jednoga Galileja, Ugenija, Cassina, iU u 
geometriji i analizah s divnom metodom Cartesija, Leibnitza, 
BemuUa, i u svakom smislu neumrloga Newtona. Ovaj sam 
nadmašuje sve ostale.« Govori za tim potanje o NewtonQvom 
izumu i radu na polju nautike, astronomije, elektriciteta itd., o 
iznašašću boljih dalekozora i sitnozora itd. Spominje svoga u 
redu druga i prijatelja Tiraboscha, »nuovo e ben luminoso sole 
della Modtnese letteratura«, koji u prvoj knjizi svoje poviesti 
književnosti talijanske razjasni veoma dobro njeka Boškovićeva 
djela. Govori pohvalno i kritički o rečenoj poviesti. Pošto je 
Vallisnieri spomenuo zanosno Boškovićev učeni rad, odgovara 
mu: »da njeke njegove jasno dokazane sisteme i nazore iza 
trideset godina, kako ih je priobćio svietu, Europa još uviek 
veoma malo pozna, niti su se škole njegova reda mnogo obzi- 
rale na nj, držeći se i učitelji i filosofi i puk još uviek starih 
pogr jesnih nazora.« Osvrnuv se za tim u obće na poviest pri- 
rode, obećaje prijatelju, da će o njoj drugi put obširnije pisati. 
U drugom pismu govori Bošković pohvalno o bogatoj sbirci 
Vallisnierovoj, kojoj se dive inostranci i svi, koji ju posjetiše. 
Mnogo obširnije i sasvim učenog sadržaja jest treće Boškovi- 
ćevo pismo na Vallisniera. On govori sa zanosom o promjenah 
u prirodi, o kojih je više razprava napisao. O istinitosti svojih 

nazora osvjedočio se i kasnije na svojih putovanjih. Govori o 
napredovanju i nazadovanju voda, o osjeci i plimi morskoj. 
Smije se onim iudjakom, koji se straše, kad bi se načinio 
prokop medju Sredozemnim i Crvenim morem, da bi tobože 
poplavom propao Egipat (Misir) i Italija. On dodaje: »Ogni 
picciola disgualianza di livello farebbe rigirare le aque intorno 
al Capo di buona speranza per livellarsi.« Govoreći o pro-* 
mjenah na zemlji, veli da se tečajem vremena sve mienja, ali 
je čovječanski život prekratak, da opazi sve velike prevrate, 
premda smo mi i djedovi naši dosta takovih zapamtili. Nu 
tko će izbrojiti one^ koji su bivah u velikom broju prošlih 
vjekova? Govori o postanku novoga ostrova naprema Santo- 
rinu, o propadnuću grada Konke sa čitavom okolicom naprema 
Riminu, gdje je on sam svoja iztraživanja pravio. Pripovieda, 
kolike je promjene, stvorene povodnjami, opazio u papinskoj 
državi, kad ju je geometrički mjerio. Tu je vidio i drveće, gdje 
hoda poput ljudi po vodi. Tumači nadalje pogrješke geome- 
tričkih nastroja ; pripovieda, kako je opazio pogrješke kod rim- 
skoga meridijana, sagradjena od proslavljenoga Bianchina, pri- 
likom onom, kad ga je po nalogu kardinala Lambertina morao 
pregledati. »Slavni Bianchini pogriešio je kod svoga meri- 
dijana tim, što pod starost nije više dobro vidio. A učenjaci 
misliše, da je izkrivljenomu položaju uzrok sklizanje zemlje, kao 
što su valjda krivi zvonici pizanski nastaU od sliega zemlje.« 
Bošković se nije vratio u Milan, kako je pisao Vallisnieru, 
nego se za njeko vrieme preselio u Mestre kod Mletaka, svomu 
prijatelju Durazzu, poslaniku cesarskomu. Ovaj je tu imao svoj 
prekrasan ljetni stan. Prvoga listopada god. 1772. piša Bošković 
odatle bratu poslanikovu, JeroHmu Durazzu, poveće veoma 
zanimivo pismo. Po njemu doznajemo mnoge crtice iz njegova 
privatna života. »Ti ćeš se čuditi, piše on, da sam sada opet 
tako daleko od svoga običnoga boravka, pošto ti godinu dana 
pisao niesam. Sada sjedim za stolom naprema tvomu liku, koji 
visi na stieni u zlatnom okviru. Pa budući da se ne mogu 
s njim porazgovoriti, hoću da ti pišem.« HvaU prije svega pre- 

krasan stan, komu se svi dive. Pripovieda, kako je ugodno 
preko mjesec dana boravio Icod hercega od Modene u njegovoj 
vili na Brenti, te se ne može zadosta nahvaliti, kako ga herceg 
i njegova supruga primiže i častiše. Nu on je poznavao nji- 
hovo gostoljubje već od prije, jer je kod njih stanovao u viU 
Foscarini kod Milana. Prvoga rujna bijaše se oprostio s her- 
cegom i posjetio za tim Mletke, Padovu, Vičencu, Bassano i 
Treviso. U Mletcih sastao se s poslanikom Durazzom i nje- 
govom plemenitom i dražestnom gospodjom, koja ga već prije 
15 godina u Beču, i kasnije iza njegova veUkog putovanja 
gostoljubivo počasti. S velikom prijaznošću pozvaše ga u svoju , 
vilu u Mestre. On. primi poziv i dodje iz Mletaka u Mestru 
25. rujna. Hvali u velike dražest i gostoljublje domaćina, krasan 
stan, divan perivoj, odlično i bogato blagovanje. Spominje ple- 
menitu dvoranu, izabranu galeriju slika, množtvo Uepo sprem- 
ljenih soba za domaće i za strane. U jednoj namještena je i 
Boškovićeva slika, tu se • nalazi i biljard, na kom se često 
igraju. Ima soba sa slikami na liepu, s izvajanimi kipovi od 
mramora i živca kamena, s različitim riedkim cviećem i bi- 
ljem itd. . U perivoju nalaziš veliki zvjerinjak sa zviermi svega 
svieta. Tu je bio i amerikanski medved, nepoznat Bufonu, ali 
je na nesreću poginuo. Na ovoga medveda smrt načini Boš- 
ković humoristički distihon. Ovom prilikom pripovieda, kako 
je bio prije šest godina kod kardinala Lantija na njegovoj gla- 
sovitoj vili, gdje se desila i njegova nećakinja principessa Donna 
Enrika. 1 njoj krepa po nesreći njezina veoma mila kuja Da- 
mina. Na utjehu gospodarice načini Bošković liep latinski di- 
stihon, uz talijanski prievod kao grobni nadpis Damine : Ovdje 
leži Damina, do nedavno sladka razbibriga, a sada briga i ža- 
lost gospodarice svoje. Otari, Enrika, oči: grob ovaj krije 
pepeo kujin, ona veselo skače po elizejskom gaju. * 

»Takovih distiha, — veli Bošković, — načinio sam veoma 
mnogo.« Nastavlja tad o svom životu kod poslanika u Mestri. 
»Obitelj, — veli, — spava obično do polovice jutarnjega dana, 
pije za tim Čokoladu, a ja pravim družtvo, jer i ovdje živim 



^34 

po svom neprekinutom običaju, te jedem samo jedan put na 
dan, i to za objedom, jer ne uzimam ništa ni u jutro, ni na 
večer. Niesam viknuo ni pušenju. Za tim se šećemo, čitamo, 
molimo, i ja čitam misu kasnije nego običajno. Igramo za tim 
biljard, i svaki radi, što hoće. Gospodar kuće ima posla sa 
svakojakimi meštri i umjetnici, ravna ih kao kakav maršal 
svoju vojsku. Na ručak dolazi svaki dan veoma uljudan mladi 
englezki putnik imenom M. Tete, kapetan kraljevske straže. 
On ostaje u družtvu do kasne večeri. Kadkad dolaze i posla- 
nici francezki i sardinski. Za goste je uviek spreman stol. Pod 
večer se šećemo dobro daleko. Motrimo na dalekozor nebo 
i zviezde. Gosti se i domaćine igraju, ja gledam iU čitam, jer 
osim biljarda ne igram ni jedne igre. Kadkad je i muzikalni 
koncert, tu igra glasoviti guslar mletački Nazzari i jedna nje- 
gova učenica. Kadkad svira i Englez i jedan mladić, prije 
liečnik, kasnije glumac. Ja ne slupam dugo muziku; idem u 
sobu, da se pomolim Bogu, dok me san ne nadvlada. Ovaj 
sladki i blagi način življenja nadoknadjuje mi sve izgubljene 
fizične sile tečajem čitave godine u prošlom književnom radu, 
i okrepi ju je snagu za buduće dane.« 

»Ovaj ugodni seoski život upotrebio sam, — veli Bošković, 
— da pravim pjesme i načinio sam množinu distiha, jer ih 
veoma lasno skladam, kao da sam rodjen za vrieme Leona X., 
kad ove vrsti pjesme bijahu u modi. Tečajem svoga života na- 
činio sam više tisuća na broju, koje dobre, koje srednje, koje 
loše. Aliter non fit, avite, liber. Kad sam prije lo godina (1762.) 
boravio u Varšavi, i više mjeseci stanovao kod markeza Paul- 
my-a, poslanika francezkog, naloži mi on, da kod svakog objeda 
ne smijem prije piti, nego li načinim po jedan distihon, I doista 
nikad niesam sfalio. Za vrieme trogodišnjeg boravka u Parizu 
spjevao sam takodjer mnoge. Njeke, što sam ih načinio u Vi- 
čenci kod biskupa Cornara, prevede ovaj na jezik taUjanski, 
kao što ih La Gondamine, kod kojeg sam stanovao u Parizu, 
prevodjaše na francezki. Nu kadikad ne mogaše ih prevesti na 
tudji jezik poradi krepkoće i jezgrovitosti jezika latinskog u 

kojem ih pjevah. Njekom prihkom kad je dražestnoj nećakinji 
moga dojnaćine nudila u dar sama domaćica prekrasnu breskvu, 
a ona je još ne bijaše primila, izrekoh u hitrini ovo: Ljubko 
voće, što ti je darovala gospodarica, rumeno je i bielo; uzmi 
ga ti, u koje su iste boje. *^ 

Rieči »concolbr« (koja je u latinskom tekstu) ne mogoše ni- 
kako protumačiti francezki jednom riečju, već moradoše opi- 
sivati smisao sa više rieči. Njekom prilikom, kad se govorilo 
o Rousseau-u i Voltaire-u s raznih gledišta, rekao sam svoj sud u 
sliedećem distihonu : Rousseau hrabri diči se Herkulskim govo- 
rom, Voltaire grmi sievajući Apolonskim ognjem. ^ 

Drugom sgodom kad sam u mraku u prisutnosti gospodje 
Durazzove spremao teleskop da motrim Jupitra, donese sluga 
dvie svieće da razsvieti sobu, a ja poviknuh odmah: Ukloni 
svieće; ova sjaji ljepšim svjetlom, koja nadkriljuje noć, pače 
i dan.* 

Kad je njeko jutro sastao svoju domaćicu jošte nepočešljanu 
s razpletenom kosom, tako dugom, da je dopirala. do koljena, 
reče sa zanosom: Poteci, dječače, i podigni božici razpletenu 
kosu; eto pada, i spuštena mete crnu zemlju. Ne ima medju 
nebeskimi repaticami krasne zviezde, koja sjaji tako dugom i 
sjajnom pletenicom. "* 

Bivši njekoč na ručku sa gospodjom Durazzovom i sa još 
dvjema gospodjama, zahticvahu one od njega da napije zdra- 
vicu u stihovih. On prihvati čašu, te izreče ovaj distihon : Ove 
Čaše u zdravlje trima vilama ! Živjele mi zviezde nebeske. Dok 
njih gledam, vazda ću biti zvjezdar/ 

Na kraju pisma veli Bošković: »Pjesmice ove spjevao sam 
većom stranom minulih ovih dana. Neka ti budu dokazom, da 
sam i u svojoj 62. godini sačuvao njeku duševnu snagu, koja 
se lako razvija u družtvu toli duhovitu i nakon gostbe toli 
sjajne i bogate. Veće je čudo, da se ja mogu ponašati ovdje 
toU neusiljeno i naravno, da mogu biti veseo u tužnih obstoj- 
nostih našega reda i moga privatnoga života, koji je u ovo 
doba veoma kritičan. Nu kad promislim, da sam sve učinio. 

ho sam morao, i da niesam ni u čemu prekršio svoju dužnost, 
ne uznemiruje me ništa preko njekoliko trenutaka. Znam, da 
Bog može popraviti sve. Ne će li, imat će svoje uzroke.« 

Tako je pisao i pravio stihove duboko učeni prirodoslovac 
i ozbiljan astronom u vrieme svoga odmora. Duh njegov igrao 
i titrao se vezanimi i nevezanimi salami i' izrekami, a kad 
je nastala noć, letio je opet sredstvom teleskopa i mikroskopa 
u nebeske visine. 

Posred najugodnijega života seoskog i družtvenog dobi iz- 
nenada god. 1773. poziv iz Pariza do ministra vanjskih po- 
sala 'grofa de Vergennes-a, da zauzme odlično mjesto, koje 
odgovara njeovu učenomu zvanju u Parizu. On ode u Pariz, 
ali jedva se tu nastani, dade ga zamoliti toskanski vojvoda, 
kasnije car i kralj Leopoldo II., da ostavi Pariz, i da primi 
profesuru u Fiorenci. Nu Francezka je umjela predobiti ga za 
se. Kralj francezki podieli Boškoviću indigenat francezki, aka- 
demija ga izabra svojim Članpm, ujedno bješe imenovan doži- 
votnim upraviteljem pomorske učione za optiku i fiziku s plaćom 
od 8.000 libara. 

Nakon dvogodišnjeg boravka u Parizu morao je Bošković 
podnieti kao učenjak veliku nepravdu. Iz nenavisti prema toli 
visoko odlikovanomu inostrancu proglasiše njegovi protivnici 
njegovu nauku »O kretanju repača zviezda« za izum Franceza 
Bougnera. Ljuto ogorčen, zamoli Bošković akademiju, da ime- 
nuje od učenjaka odbor, koji bi imao pravedno i nepristrano 
razsuditi prieporno pitanje. Ali u taj odbor dodje veća strana 
njegovih protivnika. Njihovo riešenje izpade za nj nepovoljno. 
Ovo ga na toliko razljuti, da je odmah od vlade zamolio 
dopust na dvie godine, pod izlikom, da u Italiji želi izdavati 
svoja optička i astronomska djela, jer da se francezki knjižari i 
tiskari malo brinu za matematička i astronomna djela pisana 
jezikom latinskim. 

Dobivši dopust ode u Itahju i nastani se za njeko vrieme 
u Bassanu. Tu je kod Remondina dao štampati pet knjiga 
svojih još neizdanih djela, pod naslovom: »Opera pertinentia 

ad opticam et astronomiam maxima ex parte, et omnia hucusque 
inedita. Bassano 1775. in 4-to (i g. 1785 — 6).« Ovo djelo posveti 
on kralju Ljudevitu XVL U Bassanu sastao se Bošković s glaso- 
vitim dalmatinskim matematikom, zemljomjerom i vodogradi- 
teljem Antunom Marijom Lornjom iz Knina. Lornja bijas^e uprav 
tada utemeljio u Italiji proslavljeno družtvo četrdeset učenjaka 
(dei Quaranta), te kao velecienjeni učenjak bijaše on tomu druž- 
tvu vječni predsjednik. Medju članove ovoga družtva bijaše iza- 
bran i naš Bošković. 

Po izminuću dopustnoga roka zamoli Bošković francezku 
vladu za produljenje dopusta. Dobivši dozvolu, posjeti Rim i 
druge talijanske gradove, gdje je imao mnogo prijatelja i zna- 
naca. Napokon nastani se na njeko vrieme u Milanu. Bijaše 
mu namjera, da tiska ondje svoje primjetbe k djelu svoga zem^ 
Ijaka Benka Stajića o Newtonianizmu. Još većma privlačila ga 
u Milanu toli mila mu zvjezdarna na Braidi. Pošto bijaše obolio 
na živcih, ode na liek u kupalište Abbano kod Padove ; tu se 
desio zajedno s vojvodom modenskim, njegovim velikim štova- 
teljem. Na svoju nevolju dobi ovdje glas iz Milana, da su 
ravnateljstvo zvjezdarne definitivno u druge ruke predali. Raz- 
jaren time, ne htjede se vratiti u Milan. Iz Abbana ode u 
Mletke i u Toskanu. Iz Pize mu ponudiše katedru za optiku. Ali 
uprav tad bude od Francezke pozvan, da se vrati u Pariz na 
svoje ugovorom ustanovljeno mjesto. 
' Zlovoljan starac ode natrag u Pariz ; dade tamo tiskati svoj 
))Voyage astronomique et geographique«, kao i svoj putni 
dnevnik »Journal d' un voyage de Constantinople en Pologne 
a. 1762.« Ali u Parizu ne mogaše ni sada dugo uztrajati. Nove 
razpre sa svojimi akademičkimi drugovi, imenito sa slavnim 
D' Alambertom i njekimi neprijatelji Isusovaca, ogorčiše mu 
život parižki. On ostavi oko god. 1783. za uviek Pariz i Fran- 
cezku, te se iznova vrati u svoju novu domovinu Ita- 
liju. Silna privlačiva snaga braidske zvjezdarne povede ga opet 
u Milan, kamo ga laskavimi pismi pozivahu. Tu nastavi svoja 
matematična i fizikalna predavanja na palatinskom zavodu i pre- 

uzme ujedno po drugi put ravnateljstvo zvjezdarne, kojoj je 
mnogo godina bio oživljujuća duša. 

Sred mirna života, zabavljen neprestanim proučavanjem ne- 
beskoga svoda i iztraživanjem tajnih prirodnih sila, dobi iz- 
nenada nalog od cara Josipa II., da izmjeri čitavu Lombardiju 
i da sastavi njezin točan zemljovid. Za starca od preko 70 go- 
dina bijaše to veoma mučan posao. Kad je toj častnoj zadaći 
s prirodjenom živahnošću duha doskočiti htio, oboli iznova na 
živcih. Počelo mu se prividjati, da ga odasvuda okružuju ne- 
prijatelji i protivnici, da mu žele ocrniti duševna djela, da su 
se svi zavjeriU proti njegovu imenu i slavi. On odbijaše svaki 
ponudjeni mu liek. Napokon poludi smrvljen od velikih du- 
ševnih napora i vječne razdraženosti. Nakon pet mjeseci pod- 
punoga bjesnila umrie starac od 76 godina 13. veljače g. 1787. 
Zakopaše ga bez ikakova sprovoda u župnoj crkvi sv. 
Marije od Pedone. »Tako svrši taj veleum, — veU Angjelo Fa- 
broni, — kojega Rim časti kao svoga učitelja, kojega čitava 
Italija smatra kao svoj ures, kojemu bi Grčka u dobi svoje ne- 
zavisnosti i najveće prosvjete podigla bila spomenik.« 

Rugjer Bošković pripada svakako u red najučenijih muževa 
svoga vieka. Bijaše muž čestita značaja, ozbiljan i savjestan, 
dobroćudne ali nestrpljive i žestoke naravi. U obćenju s Ijudmi 
bijaše uljudan, kao svi Dubrovčani, ali prilikom znanstvenih 
prepiranja znao je biti osoran, dapače kadikad i neugladjen. Ovo 
mu dakako pribavi dosta protivnika. Razdraženošću svojih živaca 
prouzroči često puta samomu sebi nesnosan i neugodan život. 
Nu sve to nije priečilo umne i ozbiljne ljude, da ga časte i 
visoko poštuju. Vladari i mogućnici povjeriše mu najteže znan- 
stvene zadaće i skupocjene radnje, Englezi ga štovahu na to- 
liko, da su njegovu sliku uvrstili u galeriju svOjih prvih uče- 
njaka i najznamenitijih muževa. Učena družtva londonsko, pa- 
rižko, berlinsko i petrogradsko imenovaše ga svojim članom. 
Naš Tommaseo veli o Boškoviću: »Era scienziato elegante, 
onorato in Roma,"^in Milano, in Vienna e in Parigi. Dotto, e 
delle cose corporee e delle spirituali, il quale non Tingengnoso 

suo concetto intorno alla sostanza de corpi, lascio nella storia 
delle speculationi metafisiche scritto indelebilmente il suo nome.« 

Kako gore spomenuh, bavio se Bošković takodjer filosofijom. 
Kao duhovita i znamenita filozofa prizna vaju ga razni svjet- 
skoga glasa učenjaci; medju ostalimi: Dugald-Stewart, Mendels- 
sohn, Herbart, Spencer, Fechner, Lange, Hipolit, Ampere, 
Cauchy, Seguin itd. Svi govore pohvalno o njegovih teorijah 
i šuštavih. 

Kao duboki poznavalac matematike i geometrije, a zajedno 
fizike i metafizike, bijaše Bošković velevješt u graditeljstvu svake 
vrsti, ujedno uman i točan zemljomjemik. On je radio mnogo 
oko vodenih gradjevina, imenito odlikovao se kod gradjenja i 
popravljanja luka u Riminu, Savoni, Manjavaki i Jakinu, kao 
i oko rieka Padove^ i Ečave. Uredjivao je rieke Tever kod 
Rima, pri Porto Felice, Panare i Fidone u Piačenci, kod po- 
toka Kaine i Nistore u Perugjiji. O tih svojih graditeljskih 
poduzećih izdao je na po se znanstvene razprave. Kraj toga 
pisao je takodjer o akustici muzikalnoj i o jedinstvu boja, te 
tako pripada po ovih djelih u red naših umjetnika. 

Njegovu nauku o privlačivosti i razvlačivosti nazvaše uče- 
njaci sustavom Boškovićevim, prisvojivši ga skoro obćenito. 
Njeka njegova astronomička i geometrička djela pribaviše mu 
ime prvoga astronoma i geometra. On je u mnogom izpravio 
sustave i teorije Clairauta, Maupertuisa, BernouUija, D'Alam- 
berta, Eulera, dapače istoga Newtona i Kepplera. Već kao 
mladiću od dvadeset i šest godina divio mu se sviet, kad je 
god. 1737. bez običnih nastroja opazio na nebu prelaz Merkura. 
Njegova kasnija veleučena djela pribaviše mu naklonost svih go- 
tovo tadašnjih vladara, kao pape Benka XIV. i Klimenta XIII., 
kraljeva firancezkih Ljudevita XV. i XVI., carice Marije Tere- 
zije i careva Josipa II. i Leopolda II. još kao nadvojvode to- 
skanskog, kralja savojskog Karla Emanuela, kralja poljskog 
Stanislava Ponjatowskog, kralja švedskog Gustava IH., nadvoj- 
vode austrijskog Ferdinanda, brata Leopoldova, vojvode mo- 
denskog Franje III., vojvode od Vorka, gospodara vlaškog itd. 

Svi ovi odlikovaše Boškovića ili darovi ili pisni enimi pohval- 
nicami. Sinovom kralja englezkoga Vilimu Enriku i vojvodi od 
Chartresa držao je Bošković astronomna predavanja. S toga 
bijaše njegovo ime i u Englezkoj po svuda poznato medju 
učenjaci. »Ne bi se divili velikomu glasu našega Boškovića, 
— veli Spljećanin Julijo Bajamonti, — kad bi se on bio rodio 
u tamna barbarska vremena, ali da je znao iza velikih izna- 
šašća Kopernika, Galileja, Cartesija, Leibnitza, Newtona itd. 
probuditi toliku pozornost svega učenoga svieta, to je upravo 
divno, i to dokazuje doista izvanrednu i čudotvornu snagu i 
plodovitost njegova uma.« 

Od proslavljenih i učenih ljudi bijahu mu prijatelji : Clairaut, 
Fontain, De la Caille, Momier, La Lande, Mairan, Jaquier, 
Condamin, Montigni, Zanotti, Fabroni, Tiraboschi, Ricca, Ban- 
dini, slavni pjesnik i dramaturg Goldoni i mnogi drugi. Od 
proslavljenih zemljaka možemo imenovati Spljećanina Julija Ba- 
jamonta, Kninjanina Antuna Kornju i Dubrovčane Benka Sta- 
jića, Rajmunda Kunića i Brnardina Zamanju. Ova tri Dubrov- 
čana bijahu i njegovi učenici. O Zamanji pripovieda se, da 
je kod njekog predavanja Boškovićeva o astronomiji, kad se 
je suviše uznio bio u visine govora, te ga slušatelji shvatiti 
ne mogoše, poviknuo mu na hrvatskom jeziku: «Gosparu! 
prigni se malko do zemlje, da te razumijemo.« 

Njeki životopisci Boškovićevi spočituju mu, da je bio tašt i 
da se malo obzirao na prigovore i valjane teorije drugih uče- 
njaka. Njegova inauguralna besjeda na sveučilištu u Paviji, vele 
protivnici, bijaše vlastiti hvalospjev. Govoreći, o mikrometru, 
koji je iznašao zajedno s Rochonom, reČe on: »Djela, koja 
sam u prošlih godinah napisao i štampao, dovoljno dokazuju, 
da mi nije od potrebe, da spominjem taj maleni znanstveni 
prilog, i da njim umnožim katalog svojih razprava i razma- 
tranja.« Pogledom na njeke svoje teorije bijaše uvjeren, da je 
nadkriUo Newtona. AU ove malene pogrješke taštine padaju 
više u vrieme njegove mladosti ili one razdraženosti, kojoj 
dadoše povod njegovi protivnici. U kasnijih izdanjih njegovih 

djela ne opaža se ni malo taština, niti bud kakovo slavohlepje. 
Spomenusmo gore, da Bošković nije imao ni sprovoda. Nu jedva 
ležaše ,njeko vrieme u grobu, sjetiše se na nj učenjaci svega 
svieta. Životopisi bud kraći, bud obširniji, izlazili su u svih je- 
zicih europejskih. Rodni njegov grad Dubrovnik naloži njeko- 
liko mjeseci iza njegove smrti njegovu gorenaglašenu učeniku 
Bmji Zamanji, da drži kod svečane mise pogrebno slovo u 
pohvalu Boškovića. Ovo slovo tiskano je u Dubrovniku pod 
tjvim naslovom: »Bernardini Zamagna. Oratio in funere Rogerii 
Josephi Boscovich habita XII. Kal. Junii (1787). Ragusii e 
typogr. privileg. anno 1787.« Dvie godine kasnije dade u Du- 
brovniku štampati Julio Bajamonti svoj »Elogio del Boscovich«. 
U Parizu drža njegov prijatelj La Lande u akademiji zna- 
nosti pohvalno slovo. Taj primjer sUediše i mnoga druga učena 
dnižtva, kojih bijaše on članom. U Veroni objelodani njegov 
život god. 1788. Angjelo Fabroni, u Modeni njeki nepoznat 
u tamošnjem »Giomale di Modena«, u Milanu Abate Franjo 
Rićca itd., u Fiorenci Camillo Ugoni, u Rimu Dominik Vac- 
colini, u Beču Rajmundo Kunić Dubrovčanin još za njega 
živa god. 1763. 

Republika dubrovačka, koja je riedko kad javno slavila za- 
služne svoje sinove, postavila je Rugjeru Boškoviću u stolnoj 
crkvi mramorni spomenik s ogromnim nadpisoni, u kojem 
se opisuje u kratko sav tečaj njegova života. '' 

1 u ponositom gradu Milanu, koji po smrti Bpškovićevoj 
ne počasti svoga velikoga gosta ni sprovodom, našao se vriedan 
član najslavnije milanske porodice Boromea, Giberto Renati, 
koji se sjeti velikih zasluga Boškovićevih za grad Milan i za 
čitavu Italiju. On mu u svojoj divnoj palači stavi krasan spo- 
menik sa veoma laskavim nadpisom, u kojem slavi njegovu 
vanrednu učenost.^ 

Tekar nakon 44 godine poslije smrti Boškovića sjete se na nj 
i milanski astronomi na braidanskoj, po njem ustrojenoj i po- 
većanoj zvjezdarni, te mu god. i83i.*staviše spomenploču. Ova 
ploča uzidana je u hodniku, koji u knjižnicu vodi. Na velikoj 

Kuknljević. Hrvati. 16 

crnoj mramornoj ploči izklesano je iz bicla mramora i poprsje 
Boškovićevo ; od zgora i zdola urezan je zlatnimi slovi nadpis, 
u kojem se slave njegove zasluge za istu zvjezdarnu. ® 

Rugjer Bošković napisao jedodevetdeset djela, razprava 
i pjesmotvora, pisanih na raznih tudjih jezicih, većinom la- 
tinskom i talijanskom, te se čovjek uprav mora čuditi, kad je 
ovaj naš svjetski umnik dospio sve ovo napisati i to u toli 
raznih predmetih. '^ Nu prolistav veliki niz spisa Boškovićevih, 
svaki hrvatski rodoljub znalično će upitati : Pa zar nije taj slavni 
naš učenjak, plandujući po čitavoj Europi, kad je toliko obo- 
gatio knjigu inih naroda, znao sjetiti se i svoga naroda i je- 
zika? Nije li ćutio, da u njem teče slovjenska krv? Na ovo 
pitanje imamo odvratiti samo jedno : »Bio je Dubrov- 
čanin!« A ovi niesu nikada zaboravljali na svoj jezik i na 
svoju domovinu, pa bili oni u najdaljih krajevih svieta. Bo- 
šković nije mogao a nije ni umio još tada najteže znanosti 
tumačiti svojim jezikom narodnim, ali svoje domovine nije nikad 
zaboravio. Kod svih dvorova, kod kojih se desio, obavljao je 
i poslove dubrovačke. S Dubrovnikom stajaše on u potajnom 
i pismenom savezu, a jezik svoj narodni nije nikada zaboravio; 
u njem je dopisivao svojoj braći i miloj sestri Anki. U njem je i 
pjevao, jer jezik hrvatski ili slovinski bijaše Dubrovčanom jezik 
srdca i čuvstva. Prije mnogo godina pošlo nam je za rukom 
u Dubrovniku medju rukopisi njegove sestre Anke iU Anice 
i njegova brata Petra naići i na jednu njegovu poveću 
pjesmu spjevanu na jeziku hrvatskom, kakovih je više po- 
šiljao svojoj sestri, nu žalibože sve izginuše do ove jedine, 
koju, pošto još nije nigdje priobćena, ovdje u cjelini tiskamo, 
da upoznamo Boškovića i kao hrvatskoga pjesnika: 



Pjesan o. fiugjet?o Josipo fiožkomćo 

(Na dan 8. decembra.) 

Noć bijaše, a nebesa 

Vedra sa svieh strana sjahu, 

Zviezde, pune svietla uresa. 

Svuda zdrake prosipahu. 
Sva, ka hode, laže i lete, 

Nieme čete, vodne i morske, 

Snom dubokim bjehu uzete, 

Ptice, ovce, zvieri gorske. 
Ljudski narod, u toj vrime, 

Prostiraše sred pokoja 

Na pemicam mekanime, 

S danijeh truda, uda svoja. 
Ne ja tako. — Nu držeći 

Kantullu^ uzku prid očima, 

Ki cklo bistro uzdržeći. 

Čudnu u sebi kriepos ima. 
Proz ku, u doba mukle noći. 

Mu običaj sliedio sam: 

Po svieh stranah, sa svom moći. 

Nebeske ognje razbiro sam. 
Od ovuda Saturnova 

Kasna zviezda, sried u koga 

Kruži prsten, i njegova 

Družba oko njega istoga. 
Gjove od onud gdi svietljaše, 

Kazaše se meni u temu. 

Svom svjetlošću blagom sjaše, 

I kž druže zviezde njemu. 

' ' ' • . 

^ Očnik ili dalekozor. 

Mrkiem pašom nada svime 

On se vidi opasani, 

Za to med ju sviem inime 

Na njemu je razaznani. 
Marte, narav svoja to je, 

Krvavljijem ognjem dosti 

Tad na nebi svietiio je 

I on takoj po svjetlosti. 
Već u moru sakrivaše 

Sasviem sunce zdrake svoje; 

Merkurio jur bijaše 

Zašo, običaj njemu ko je. 
Još Danica ukazala 

Ne bijaše zlatna čela, 

Tmine u propas odtjerala, 

A od iztoči zoru izvela, 
Kad zapanjen vidim toli 

Čudnu od svud ^vjetlos sjati. 

Nebo s gori, zemlju doli 

U čas jedan obasjati. 
Oči obrćem. — Ah! u temu 

Kž vidjenje mene sreta! 

Po komu je, sva u njemu, 

Svies i pamet ma uzeta. 
Zenskiem činom, puna uresa, 

Neumrla ali slika. * 

Kojiem zdracim sred nebesa 

Sjaše svjetlos nje velika! 
Sunce zdrake prostiraše, 

I okolo nje stojeći, 

Oda svuda prikrivaše 

Lice, i snježane pleći. 

^ Signum magnum apparuit in coelo, mtilier ainicta sole et Inna snb 
pedilms eins, et in capite eius corona steHanim daodecim. Apocalips. Cap. 13. 

Dvanes zviezda izabrane 
Svietle zdrake puštavahu. 
Sjajnom krunom prikazane, 
Slavno čelo obkružahu. ^ 

Pod nogami vidjaše se 

Mjesec, kakav onda biva. 

Kad po mieni ukaže se. 

Tank, u način luka kriva. 
Zmaj strahovit, oko koga 

Na klupku se smotavaše, 

Ter iz kruga Ijušturnoga 

Oštru kudu pruživaše. 
On prigrdom gubicome 
V I očim plame izmetaše. 

Nad njim nogom pribielome 

Glavu otrovnu pritiskaše 
Božica ona, a uz time 

On razjedjen kazaše se, 

I jezikom trostrukime 

Na sve strane svijaše se; 
Nogam, kiem je pritisnuti. 

Tad zaludu nastojaše 

Tvrdu tikvu izmaknuti, 

Većma jer ista upiraše. 
Držeć njega jedovito, 

Ki pjeneći zjajuć stase, 

I iz grla strahovito 

Tame dime puštavaše. 
Tuj mladića svietle čete 

Na tisuću tad bijahu, 

Ki s krilima zlatniem lete, 

A ljepotom rajskom sjahu, 

^ Tu je komadić hartije odrezan na rukopisu. Valjda je ovdje joS jedna 
kitica napisana bila. 

• 

I svirćke imajući • 
Hitro kola izvodjahu, 
Sladkiem pjesni skladajući 
Zajedno ih upravljahu. 

Višnji ćaćko iz visina 
Ljepote ove razgledaše, 
Gsisti i slave tieh načina, 
Radujuć se, uživaše. 

Otvorenom nebu u temu 
Sveti su se razredili, 
I u kraljevstvu rajskom svemu 
Koigod su se nahodili. 

Od veselja s te zabave 
Dlane dlanim udarahu, 
Svietle zviezde, hvale i slave 
Sva i nebesa razliegahu. 

Kada iz sried svietlieh četa 
U čas mladić liep izlazi, 
I k nizokim zemljam svieta, 
Prignuvši se, hrlo slazi. 

Ki pospješno leteć tako. 
Čim ga vidjeh doli biti. 
Taj čas meni sta ovako, 
Na uzdanu, besjediti: 

»O ti! koj u pobijene 

Zviezdam prage oči upireš, j 
I nebeske razgorjene 
Pomnjiv ognje razabireŠ. 

Čestit nad sviem ljudi umrlih 
Kralj i stvorac svieta svega, 
Ćaćko svetieh i blaženieh, 
Tebe obro je za svojega. 
Višnja otajstva, ka na nebi 
Vrhu zviezda sad slave se, 

* Ti sam vidiš, da po tebi 
Objavljena razglase se. 

Ova bjehu dat vidjena, 
Ki najvišu ljubav steče 
Naučitelja božanstvena, 
I što njegda vidje i reče 

Onom, komu izdišeći 

Majku on dragu pridavaše, 
Čim na križu nag viseći, 
Prvog otca grieh plaćaše. 

Vidje, i pismom svjedočeći. 
Sva 'e vid jenja proglasio. 
Ali nije, tumačeći, 
Sve po tanko objavio. 

Amo pamet pomno obrati: 
Čim noć ova bude proći, 
Ja ću tebe uvježbati. 
Koji slavni dan će doći; 

Dan ovo je studenoga, ^ 
Ki mjeseca osmi ima se, 
Sjetna otarim vjernih, s koga 
Svetkovina povraća se,; 

Oni, u koi začeta je* : 
Majka u utrobi slavna bila, 
Božijega sina ka je , [ i 
Ista paka porodila; , -(, 

Koja u dvoru nebeskomu 
Sad kraljica rajska siva, ; ; , 
I u priestolju svietlpm svopmu 
Vrhu svih 3e uzvisiva. 

Da bi u prvom svieta izhodu _, 
Ljudski narod ppgubila, 
Zh je napas, Ico , ;znaš . ^pjdu'. 
Grdu sliku -ostavil^i,. . j.(f 

Tere zmije pod prilikom : 
Skrovena je . dpčini, bila,. , i ' 
Himbenipi j^ tad j^zikoai: , [ 
Prvu majku privarila, - 

Ka nesviesna zabranjenu 
Jabuku je s' stabla ubrala, 
Smiona, jestit pripravljenu, 
Za izgled sliedit drugu dala; 

S toga od zla šteta teče, 
Roditelji grieh se ima, 
Od početka, kad izteče, 
Vodjen vas ga narod prima. 

Tim dobitnik djavo kleti 
(Kako po tom stvoreni su) 
Svieh pod jaram svoj prokleti 
Stavlja, i užim vezani su. 

Ali ćaćko svemogući, 
Hoteć sina s gar poslati, 
Ki svom smni plaćajući. 
Tu krivinu da zaplati : 

U utrobi djevičinoj 

On htje umrlu put uzeti, 
I po majci neockvrnjenoj 
Bit porodjen na ovem sveti. 

Tot' je višnji podložio 
Običajniem zakonima, 
I hudobske, dopustio, 
Da verige nje vrat ima, 

Djavla prvo službenica, 

(Tkogod sviesti bude imati) 
Zatiem božja porodica. 
Tko bi mogo vjerovati? 

Svemogući on mogaše 
Svoju majku odabrati, 
Tako mu se pristojaše. 
Da je bude učuvati. 

Dim, pristojno što bi njemu. 
To izpunit hotio je, 
Pripravedan vazda u svemu, 
Tot' hoteći, odabro je. 

Još u prvom času svoga 

Nju života uzdržo je, 

Neockvrnjenu, i od svakoga 

Grieha sjene sačuvo je. 
Zatiem djavla sakrivena 

Poče u zmiji prikarati, 

Veleć: »Hudi! pripravljena 

pokora se teb' će dati. — 
Krivinom se podičiti 

Ženskom išteš? — Glavu golu 

Ona će ti prignječiti, 

I pritisnut tikvu oholu.« ^ 
Vječni ćaćko, ono, što je 

Prvo u doba zaprietio, 

Sve izvrsno on tako je 

Pak podpuno izvršio. 
U utrobi piit onada 

Kad bijaše uredjena, 

I djevice slavne tada 

U njoj duša jur stvorena, 
Nepoznanoj buduć njemu 

Vrag vidje se pristupati, 

Ko je običaj svoj u temu, 

Verigam je zavezati; 
Odtisnu ga. I uzdržeći 

Smiona, ćaćko usilova. 

Zmije priliku ne hoteći 

Da uzeti bude iz nova. 
I mladjahniem nožicami 

Strašno 'e čelo podložio, 

S ponositiem nje prietnjami 

Grdu tikvu prikučio. 
Ter nožicam mekanime 

On je snagu priložio, 

^ Ipsa conterret caput tuum» et tu insidiabis calcareo ejus. Gen. Cap. 2, 



L . 



Višnju jakos u toj vrimc 
I hrabrenstvo uzmnožio. 

Jedovito sta režući 
I pakleno bjesnit s tega, 
A Djevica, upirući 
Stavnom nogom, plesat njega. 

S kim stučena glava u temu. 
Moždani, 'er ga satrla je, 
Prosuše se niz vrat njemu, 
Djavla k paklu tjerala je. 

Svemogući nami ureda 
Dobimicu kaže s nebi, 
I odkriva, da u naprieda 
Božja majka bit će u sebi. 

I zapovied htje u temu 
Angjeoskim četam dati. 
Za kraljicu da ju u svemu 
Budu častit i spoznati. 

Mi nebesku cesaricu 
U radosti uživamo; 
Snižni, majku i djevicu 
Za kraljicu spoznavamo. 

Tim počesmo u radosti. 
Mi od doba još onoga, 
Dan tolike čestitosti 
Svetkujući, slavit s toga, 

I prijašnje slave take 
Obični smo prikazati, 
Proz načine svakojake 
U veselju, ponavljati. 

Jasniepa zviezdam okrunjepa. 
Mjesec složen pod .nogami, 
Žarkiem suncem obkružena, 
Nje su očite dike nami. ., 

Zviezde kažu: čim je njima 

r Oko čela nadarena, : 

* 

Da nebeskiem kriepostima 
Djevica je urešena. 

Neockvrnjena ona u sebi 
Pleše mjesec, vazda stavna, 
Ki s promjenam kaže s nebi 
Sebe istoga z^ nestavna. 

Sunca svietlos neizmjerena 
Da na nebu prikaziva. 
Slavom majka božanstvena 
Nada svim se uzvisiva. 

Nu se običaj taka ima, 
Da sve lieta vrh visina, 
Zatvoreniem nebesima 
Slavi se ova svetkovina. 

S otvoreniem ali ovako 
Sad se vratim prikaziva, 
Da ti budeš gledat, tako 
Isti ćaćko naredjiva. 

Ter da svaka raztvoriti 

Budeš s pjesnim, hoće ureda, 

I prostrano razglasiti 

Po svem svietu ^apovieda.a 

Rajski mladić, ko to reče. 
Put zviezda se uzvisiva, 
Hrlo leteć, tuj doteče, 
I s družbom se sjedinjiva. 

Slave, i sva družba sveta 
Rajski u dvor se sakrivaju, 
A nebeska vrata opeta 
U temu se zatvaraju. — 

U čas jedan svjetlos prodje. 
Tmine s' opet povratiše, 
Sa svieh strana tamnos dodje. 
Nebu i zemlju svu prikriše. 

Razžižem se ja opeta, 
Naduta su usta moja. 

Po prsima mene sreta 
Njeki dihaj bez pokoja, 

U me oganj svud gorući. 
Po svieh žilah uljezo je, 
Tim moždani, uzvirući 
Vrela, u mojoj glavi stoje. 

S pohlepom je desna moja 
Tako pero uhitila, 
Da bi po svoj zemlji, koja 
Sliediše, ova razglasila: 

Same sobom pjesni izhode, 
Sve po tanko ztiat davaju, 
Vječna ljeta one vode, 
PokU živjet viek imaju. 

Vjeru uvodi isti sveti 

Caćko, nebom ki kraljuje; 
On je u srca i pameti 
U duboko usadjuje. 





OPAZKE. 

Ivan Ćesmički (Janus Pannonius) (str. 1-19): 

Saoguinis et clari, nobilitate prior. 
' Pars ea Pannoniae, quae nanc Sclavinia fertur, 

Pagos complures, oppida rara gerit. 
■' Undique per gentes discordia pullalat amens, 

U[]điqi]e bella sonant, fremit horridus uiidique Mavors. 

* Hispani, Galli, Sclavini, Tentones, Hanni, 

Oavigeri petitis limina sancta Petri, 

Quo mitis stulti? Latios ditare Telonasf 

Salvari in patria siccine nemo potestJ 

^ Concidit ant)quae Bjzantion aemula Romae. 

Heu pergUDl quales lubrica fata vicesl 

Sub Constantino nomen sublime paravit, 

Sob Constantino depopulata perit. 
Nomen idem geminum miserae sibi praestitit omen, 
Ftinestum uunc est, quod fuit aote bonam. 
" Quo me, qTio trahitis mei sodales? 
Ad foeduiii, puto, vadimus lupiaar. 

Ite hiac, ite, malam in crucem scelesti. 
■" Non nuDc lud ere, 11 ere licet. 
" Non dubites, censor non ero, leclor ero. 
" In Turcos utinam tecum sininl arma tulissem, 

Non foreC in tanto nunc mea vita metu. 
^ Qui lempestate nostra Musas ex tolo orbe fugatas ađ se revocarit, 
Hungariamque novum Musarnm domicilium constitnit. Uude factum est ut 

qTii dispersi fuerant docti, ad ipsum tamquam litterarum parentem turma- 
tim confluxerint. 

'* Quantus conspicuo rutilas fulgure cometes, 

Nuntiat horrenda, bella cruenta, iuba. 
*' — — — Nemo est sub tegmine coeli, 
Qui studeat nostris addere rebus opem. 
Gallia dormitat, nec curat Iberia Christum, 

Anglia gentili seditione mit, 
Improba conventus Germania cogit innanes, 
Permutat merces Itala terra suas. 
*^ Qui sicut altae peritiae est, ita virtutibus praeditus, curiae nostrae 
decas et splendorem addere semper studuit studetque, opportune nobis 
obsequndo. Ipse enim non parcens personae et sumptibus suis, nunqiiain 
neglexit, quae aut honori nostro vel patriae deberet exhibere. 

^* Ego enim sic sentio, niec me amor fallit, gmnibus, quae in homine 
dicuntur bona, omatissimum aut neminem unquam fuisse, aut hunc existi- 
mandum esse. 

*** Barbara me mater quod protulit, obiicis, Ugo, 

De Phrjrgia nati sunt genitrice dei. 
'* — — — per illum tuum seraphicum dominum Joannem Pan- 
nonium, Episcopum dignissimum Quinqueecclesiensem, cuius sapientia et 
oratio clarior sole, stellisque lucidior, altissimas causas perlustrans et ad 
inferiora diffundens. £ius namque eloquentia non solum latine, verum etiam 
graece admirabilis, et quasi Phison fluvius de eius ore sapientia egreditur. 
Vox enim eius dulcis et sonora et quasi organum diversarum melodiarum 
causas virtutesque resonans eto. 

*' Sat cuivis semel est habitum mutare priorem. 

Felices! quibus id rontigit in melius. 
^^ Hic situs est Janus, patrium qui primus ad Istrum 
Duxit laurigeras ex Helicone deas. 
Hunc saltem titulum livor permitte sepulto; 
Invidiae non est in monumenta locus. 
*^ Pannoniae decus et nostri lux maxima saecli 
Hic situs es, cunctis, Jane, gemenda bonis; 
Te nemus Aonium, laceris te Musa capillis 
Te posita moestus flevit Apollo lyra. 
^^ Itaque videmus in hane ipsam Pannoniam accersitum olim Anto- 
ninm Bonfinium ex Italia a Mathia rege, qui ungaricam historiam scri- 
beret, cum per idem tempus floreret Joannes' Pannonius, cuius monumenta 
ingenii clarissima ostendunt, quanto superior Boufinio fuerit in scribenda 
hištoria futurus, si hoc genus attigisset. 

Stjepan' Brodarić (str. 20—40): 

* Quein fratemitati tuae cum litteris nostris voluimus commendare : 
vere enim sua dignitate et prudentia dignus est, ut ab omnibus faveatur. 
— Eianc nostram coimnendationem cupimus apud te non parum momenti 
habere, in quo rem nobis pergratam facies. 

' Strigoniensis est in eadem in qua antea fuit aactoritate. Cum Pa^ 
latino novo d. Stephano (Bathory), cum d. vajvoda et omnibus primariis 
viriš conjunctus. lUud (meum) negocium quo in statu sit, vestra sanctitas 
ex litteris d. Baronis (Burgii) intelliget. 

' Stephanum Brodericum tum per se ipsum propter obsequia, que mihi 
diligentissime impendit, tum maxime ex commendatione Sanctitatis vestre 
habeo commendatum, neque cessabo conditionem hominis quibus potero 
racionibus ornare et in dies facere auctiorem. 

* Tu me, dum patriis longe exsulo pulsus ab oris, 
Et medicae infirmus quaero salutis opem, 
Complexus' vero patriae pietatis amore es : 

Tu Pater et Dominus, tu mihi Frater eras. 

Nil passus tune deesse mihi, quum cuncta deessent, 

Cum premerent variis me mea fata malis. 

Erge, cum nequeam, quas vellem solvere grates, 

Persolvant meritis Numina sancta tuis. 

^ Mihi cordi est eius prosperitas, est enim iam pridem de me optime 
meritus et cui plurimum debeam. 

^ Invitus, Regina, tuo de limine cessi. 

Sed me fata dedm, quae nunc has ire per undas 
Imperiis egere suis — — — — — — — 

' Stephanum Brodericum, virum profecto, qualem diu Hungaria non 
est habitura, amisimus, Nemo est, qui eum non defleat. Decessit morte ad- 
modum facili, ac digna eius vita et moribus, adeoque čita, ut unico spi- 
randi actu, tamquam dormiturus, non moriturus, ad ultimum semper cum 
sensu loquens XV. Kalendas Decembres in arce sua Episcopatus Vaciensis, 
animam exhalavit. 

^ Brodericum nostrum diem suum obiisse molestum mihi fuit. Amicum 
certe hominem et eundem bonum prudentemque amisimus, 

^ Epitaphium Domini Vaciensis. 

Hic iacet inclusus gelida Brodericus in urna, 

Cui decus et nomen pulcra corona dedit. 
Phoebus in aethereo donec clarescet 01ympo, 

Dum tenebras densas Cjnthia clara fugat, 
Semper erit Stephani virtus,' doctrina, perenhis, 

Sancta fides, probitas et piefatis amor. 

Pontificis sacro vixit decoratus ailiore, 

Cuius in officio sedulus tisque fuit. 
O felix! claros Patriae qui vidit honores, 

Illius at cladem cernere non voluit. 
Dum nuUam potuit nostris adhibere medelam, 

Hisce malis subito migrat ad astra poli. 

^•^ Brodari ćeva poviest muhaŠke bitke tiskana je prvi put u Krakovu 
kod Jerolima Viktora god. 1527. pod naslovom: „De conflictu Hungarorum 
cum Turcis ad Mohach.^ U 4- ni. — Za tisak se pobrinuo Matija Pjrser 
iz Slezije. Djelo posveti Brodarić, kako spomenusmo, kralju poljskomu Sig- 
mundu I. — Drugi put priobdeno je isto djelo tiskom od Nikole Reusnera 
u njegovu djelu: „Rerum memorabilium in Pannonia. Francofurti 1603. 
pod naslovom : De clade in campo Mohaz, in qua Ludovicus II. Rex Hun- 
gariae et Boemiae occidit anno MDXXVI. naratio, auctore Stephano Brode- 
rico Procancellario.'' Isto preštampano u Kaloči 1770. — Po treći put 
tiskao je isto djelo Šimun Schardius u svom djelu : Scriptores rerum Ger- 
manicarum. T. IH. pag. 218 — 219. Iz ovoga dade istu razpravu pretiskati 
Gašpar Khun sa svojim komentarom u Strassburgu 1688. pod naslovom; 
Broderith Stephani Illyrii Regni Hungariae Cancellarii : Narratio de proelio, 
quo ad Mohacsium 1526. Ludovicus Hung. Rex periit. — Ivan Sambocki 
priobdi isto djelo kao prilog Bonfinovoj poviesti god. 1690. u Kolonji. — 
God. 1756. uvrštena je Brodarideva razprava u gjurski koledar : Calenda- 
rium Jauriense. — Napokon priobdi ju Juraj Schwandtner u : Scriptores 
Rerum Hungaricarum. T. III. Na magjarski jezik prevede isto djelo Janos 
Letenjei i dade ga tiskati u Budimu 1795. 



Antun Vrančić (str. 41—72): 

* Dalmatam, non Italum, traduxisse scito. 

- Principes et Summates omnes ex animo fovent mihi. 
3 Sic hoc tempore scelera sceleribus expiantur. 

* Ego iacta in Deum cura rerum mearum, consilioque capto cum 
amicis, diutius per heremitam ludificari, quoniam turpe erat, minime volui. 

•'* Laudandus est navigans, ubi in portum pervenerit. 

^ Qui secundario hane gravissimam provinciam ad nostram benignam 
requisitionem lubens assumeres, nihil aetati tuae, senio, viribusque prope- 
modum confectis parcendo. Nihil etiam mille pericula vel ipsam mortem 
formidando, universos labores, curas et soUicitudines, quae procul dubio 
magnae et difficiles tibi fuerunt, huius gravissimae legationis sufferres. 



ANTONIO VERANTIO AHCHIEPISCOPO STRIGONIENSI. 
PRIMATI. LEGATO. CONSILIARIO. CANCELLARIO. 

AC LOGVMTENENTI IN IIVNGARU. 

VIRO INTEGRITATE. MVNIFICENTIA StNGVLARI. 

FACVKDIA. RERVMQVE EXPERIENTIA INSTGNl. 

CGETERISgVE VIRTVTIBVS ORNATISSIMO. 

MVLTIS VARIISQVE LEGATIONIBVS STATIM AB 

INEVNTK AETATE. IMPRIMIS QVIDEM. IO. 

REGIS VNGARIAE. APVD OMNES FERE PRINCIPES. 

CHRIST. TVM VERO VLTIMIS DIEBVS NOMINE 

SS. IMPP. ROM. FERDINANDI I. AC MAXLMI 

LIANI II. APVD SOLIMANVM ET SELIMVM 

TVnCARUM PRINCIPES SVMMA FIDE AC SOLLERTIA. 

ATQVE ADEO OMNIBVS REIPVBLICAE CVRIS HO 

NORIFICENTISSIME PERFVN'CTO DEQVE TOTA 
CHRISTIANITATE OPTIME MERITO. GRAT. POSTR. 
NATVS SIBENICI. OBIIT EPERIESI. AKKOS NATVS 

f>9. DIES 16. 
MDLXXni. XVII. KAL. SEXTIL. 
" Tua fama non Germaniae aut Pannoniae, continentiurn regionum, 
ambitu terminatur, sed Europam, quantaquanta est, ac paene terranam 
orbem iam pervolitat universum. Tuam doctrinam, eloquentiaTTi, imprimis 
vero puram ab omni labe religionem assidue praedicando, profecto ipse 
itiihi aliqua ex parte satisfaciam. (Epistolae P. Manutii. Venetiis 1571. 
pag. 187,) 

® Na jednoj slici od god. 1571. prikazan je Vrančić sa čitavim licem. 
S lieva je grb Vrančićev. S desna je nadpis: ANTONFVS VERANTFVS AR- 
CHIEPISCOPVS STRIGONIENSIS VNGARIAE PRIMAS ET LOCV]MTENENS S 
C. R. Q. M. MDLXXI. Odozdola: MARTINVS ROTA SIBENICENSIS. 

Druga slika u poprsju prikazuje lice Vrančićevo u profilu. Okrugla 
slika stoji u krasno izrezanom okviru, uređenom ozgora grbom Vrančiće- 
vim. S obiju strana stoji Minerva i Merkur, koji u trublju trubi. Ozdola 
orao i zmaj s mačevi u dvoboju; sa strane gradovi, valjda Šibenik, i drugi 
nepoznati. Oko slike stoji nadpis: AKTONIVS VERAKTIVS ARCHIEP. STRI- 
GONI. HVKG. PRIMAS. Nad slikom i okvirom i grbom stihovi: 
LILIA SEX VERNANT QVAE DE VERANTIA STIRPE 
IMPIGER ALCIDES SEVIT, PALLASQVE RIGAVIT, 
AT FOVET EX ALTO QVI CONSPICIT OMNIA PHOEBVS. 
(Šest liljana cvate, štono ih je od Vrančićeva roda zasadio hrabreni 
Alcid, Pallada ih zalievala, a goji ih Febo, koji s visine sve vidi.) 

Za tim sliedi Vrančičevo geslo nad grbom : EX ALTO OMNIA. Ozdola 
s lieva: MARTINVS ROTA SIBENIC 

Knknljević. Hrvali. X7 

Martin Rota Kolunič posveti Vrančića i svoju prekrasno rezana slika, 
koja prikazuje polaganje mrtvoga Isusa u grob. Ozdola ima nadpis : MORS 
MEA VITA TVA. ANTONIVS VERANTIVS ARCHIEPISCOPVS STRIGONIENSIS 
VNGARIAE PRIMAS. D. MARTINVS ROTA. 

U slavu Vrančičevu lievana je i pove<5a srebrena medalja od glaso- 
vitoga Ijevara Antuna Abondia s pismom na okolo: ANT. VERANTIVS 
ARCHIEP. STRIG. HVNG. PRIMAS. Ozdola A. B. (Antonio Abondio). Na 
dragoj strani vide se tri roga obilnosti. Na njih sipaju oblaci plameni 2ar. 
Na okolo urezano Vrančićevo geslo: EX ALTO OMNIA. 



Stjepan Konzul Istrijanin (str. 98—125): 

^ Sanandum erat totum ecclesiae corpus, iniuria temporum haud secus 
ac iniuria pastorum magna infirmitate gravatum, immo scabie turpissima 
et propemodum irremediabili afifectum, interius exteriusque devoratum. 

' 1. Azbukvar ili tabla za ditcu, zajedno s katekizmom. U 8-ni, 1. 12. 

2. Table za ditcu i artikuli ili članci ove prave stare karstjanske 
vere. U Tubingi 1561. 

3. Jedna prodika od kriposti i ploda prave karstjanske vere, kroz 
Štipana Istrijanina s pomoću dobrih Harvatov sad najparvo isto- 
mačena. U Tubingi 1561. 

4. Katekizmus. Jedna malahna knjiga, u koi jesu vele potribni i 
prudni nauki i artikuli prave karstjanske vere. S kratkim istu- 
mačenjem za mlade i priproste ljudi. Sad najparvo iz mnoiih 
u jazik harvacki istumačena. U Tubingi 1561. U 8-ni. 

r 

3 1. Parvi del novoga testamenta. Va tom jesu vsi četiri evangjelisti 
i dijanje apostolsko iz mnogih jazikov u sadanji občeni i razumni 
harvacki jazik sada parvo verno stlmačeni. U Tubingi 1562. U 
4-ini, XXVI. 206. S drvorezi. — Ove knjige tiskano je 2.000 
komada; razposlano je u Ljubljanu 225, u Beč 75, banu grofa 
Erdedu 25, u Varaždin Krstu Ungnadu 25, u Urahu bijaSe go- 
dine 1564. joS ostalo 1544 kom. 

2. Loci communes, to jest jedni kratki razumni nauci najpotrebnei 

prudnei artikuli ili deli prave stare vere karstjanske. U Tu- 
bingi 1562. U 4-ini. IV. 144. 

3. Artikuli ili deli prave stare karstjanske vere iz svetoga pisma 
redom postavleni, na kratko razumno složeni, stlmačeni, sada v 
novič iz latinskoga, nemškoga i krajnskoga jazika va harvacki 
verno stlmačeni. U Tubingi 1562. U 4-ini XXV. ll.Saslikami 
Prima Trubera, Antuna Dalmatina i Stjepana Konzula (u 4I. go- 
dini). Od ovoga djela tiskano je l.coo komada; poslano a Ljab- 

Ijanu 389, u koruSki grad Bjelak 174, u Beč 52. Jedan primjerak 
ove preriedke knjige nalazi sef u Regfensburgu n okružnoj knjiž- 
nici, drugi u Lobkovicevoj knjižnici u Pragu. Predgovor, pod- 
pisan po Antunu Đalmatinu i Stjepanu Konzulu, počima ovako : 
„Vsim dobrim i bogoljubnim slabim i moŽnim u veri karstjanom 
u Dalmaciji i Harvatih i va vsih inih kogagodir slovenskoga 
jazika stranah ili zemljah prebivaju, milost, mir i vsako dobro 
od Boga po Isukarstu prosimo." 

4. Predike (Aulberove) od tuče. U Tubingi 1562. 4-ina. 

5. Postile, to jest kratko istlmačenje vsih nedeljskih evangeliov i 
poglavitešeh praznikov skroz sve ljeto, najparvo harvackimi slovi 
štampano. U Tubingi 1562. U 4-ini, 1. 233. Sa drvorezi. 

6. Izpovedanje vere. Confessio fidei. U Tubingi 1562. 

Sve su ove knjige tiskane glagolicom. — Ćirilskim! pismeni 
tiskan je: . 

7. Abecenarium, t. j. azbukvar. 

8. Katekizmus. Jedna malahna kniga, u koji jesu vele potribni i ko- 
ristni nauci i artikuli prave karstjanske vere. S kratkim istuma- 
čenjem za mlade i priproste ljudi. I ta prava' vera od božjega 
stana ili bitja u svetoj trojici od svetoga Atanasija složena, tere 
jedna lipa prodika od kriposti i ploda prave karstjanske vere, 
kroz Antona Đalmatina i Štipana Istrijana, sad najparvo iz mnozih 
jazik harvacki istumačena. U Tubingi 1561. (1562.) 

Glagolicom : 

1. Drugi djel novoga testamenta, u kom se zadrže apostolske epi- 
stole, po ordinu, kako broj na drugi strani ove harte kaŽe. Štam- 
pan u Tubingi 1563. U 4-ini. 111. Sa drvorezi. Pod predgovo- 
rom podpisani su : Anton Dalmatin, Stefan Istrijan i Juraj Juričič. 

2. Postila. Drugo izdanje, s podpisom Dalmatina i Konzula. U Tu- 
bingi 1563. 

3. Govorenje vele prudno (Beneficium Christi). U Tubingi 1563. U 
maloj 8-ini. Prievod s talijanskoga. 

4. Artikuli ali deli prave stare kršćanske vere, iz sv. pisma redom 
postavleni i na kratko razumno složeni i stumaSeni, koji jesu ta- 
kajše tako va 30. godišdu (1530) našemu naj milostivomu gospo- 
dinu cesaru Karlu petoga imena, bogoljubna spomenutja, i potle 
va 1551. godišča konciliju ali zborišću va Trentu od jednih ve- 
likih hercegov i vojvodov, varoSi, gradov, i prodikači očito iz- 
ručeni i dani. Sada v novje iz latinskoga, nemškoga, kranjskoga 
jezika na hrvatski verno stlmačeni po A. Đalmatinu i Štipanu 
Istrijanu. To je Confessio fidei. U Tubingi 1563. U 4-ini. 

Ćirilicom: 

5. Postila, to je kratko iztolmačenje vsih nedelskih evangeliov i po- 
glavitih prazdnikov skozi vse leto sada najparvo štampani. U 

. Tubingi, 1563. 

6. Prvi del novoga testamenta, to jest vsi četiri evanjelisti iz mnogih 
jezikov V sadašen općeni i razumivi harvacki jazik po Ant. Dal- 
m^itinu i Štipanu Istrijanu, s pomoići drugih bratov vemo stlm.ačeni. 

7. Drugi djel novoga testamenta (kako gore). 

1. Virtemberžki crkveni red. 1564. U 8-ni. 

2. Bramba augustanske spovedi, apologija imenovana, verno tlma- 
čena iz latinskoga jazika va harvatski po Antonu Dalmatinu i 
Štipanu . Istrijanu. S predgovorom Melanchthonovim, 1564. U 8-ni. 

3. Spovid i spoznanje prave karstjanske vire, ka je prezmožnom 
cesaru Karlu petomu rimskoga orsaga ploditelju u spravišću va 
Augusti izručena u godišću Isukarsta 1530. Sada najprvo iz la- 
tinskoga i nimškoga jazika va harvacki po Ant. Dalmatinu i Šti- 
panu Istrijaninu iztlmačena. U 8-ni. 

4. Katekizam Luterov, 

5. Leonarda Merheriča Dalmatina Probi iz Sv. pisma i Izajije pro- 
roka. U Tubingi 1564. 

Dinko Zavorović (str. 126—138) : 

^ Attentis et consideratis fidelitate et fidelibus servitiis fidelisj nostri 
n o b i 1 i s Dominici Zavorovich, quae idem primum Regni nostri Hunga- 
riae coronae et deinde Majestati nostrac ab initio stati m felicis 
nostri Regiminis (1576.) od praesens usque, ad instar maiorum 
suprum, qui rebus belli pacisque tempore gestis, ipsi praeluxerunt, in di- 
versis locis etconfiniis contra Turcas Christiani nominis hostes acerrimos 
praestitit. 

■^ Ex hac tempestate provincia nostra miserias coepit cxperiri, ut nihil 
exinde memoriae mandare posteritati possimus praeter direptiones urbium, 
deflagrationes civitatum, desolationes vicuum et assiduas Turcarum in nos 
invasiones, quarum calamitatum ergo, non dierum. sed horarum itinerc fines 
nostri extenduntur. Et quia ob tot externorum in hac provincia conilu- 
xiones, nostrisquc dissidiis, eo loci dalmatica res redacta est, ut nec ipsa 
nostra iura sustinere valcamus, libenter huic operi finem. impono cum eo 
carminc, quod Daniel Divnich, egregiae spei adolescen??, antiquo rvthrao, 
ea quae nos silentio involvimus, deploravit : 

Turcha heu! rapuit rura et gens extera iura, 
Praestat sola fides, caetera rapta vides. 

Porodica Draškovića (str. 152--205) : 

* Jamno, Cvetlin sa carinarom, Vrbovec, Benkovec, dolnja i gornja 
Višnjica, Bednjica, Meljani, Pribukovje, mali i veliki Gostinci, Ples, Pre-. 
bukovje, Vrbna, Rinkovec, Purga, Kobilje, Robaci, Ravno, Jelje, Želimerje, 
Vrhovci sa carinami u Hoćuri, Jerihovci, Ša§a, Vukovdol, Brezova gora, 
sva pristojanja razorena grada Kamenice s trgovištem Kamenicom i cari- 
narom u gornjoj Kamenici, Podgorje, Vočilnica, Horvatska, nova Dubrava, 
Žarovnica, Klenovnik, Terihovec, Bedenci, Rudnica, Dragovanci s carina- 
rom, Črnkovec, Viletinci, Vododol, Čutlin, Vranovci, Novaki s carinarom 
i Gorjanci. 

^ Sanguinis clari Drascovith fama super astra longa, nomina nota. — 
Drascovith nomen spatiosus orbis novit; hoc clarum proavi, paterque, tu, 
tui fratres meritis habetis clarius amplis. 

^ Purpurea patris texi centum ossa per annos, 
Jam lavo sacratas, tumba refusa, manus. 

* Georgio Draskovith S. R. E. Tit. s. Stephani de Monte Coeli Pres. 
Card. Archiep. Colocen. Episc. Jaurinensi et Comiti S. C. R. M. Consilii per 
Hung. Locumten. Prius Episc. Quinqueecclesiensi, Oratori in Conc. Trident. 
Episc. Zagrabiensi, Dalmat. Croat. Sclav. Bano, per Hung. Cancellario, avun- 
culo suo, muniis vitaque defuncto pridie Cal. Febr. MDLLXXXVII. 

^ MAGCO DNO CASPARl DRASCHOVITH DE TRAKOSTYAN. RUD. II. IMF. 
CONS. ET DNAE CATHARINAE ZEKEL DE KEVEND, EIQ CONIVGI PAREN- 
TIBVS CHARMIS JOAN. ET PETR. DRAS. PRES HOC MONVMENTVM POSVERE. 
ILLE VLTIMA lU-BRIS 1585., HAEC 18. AVGVSTI 1587. MIGRAVERE AD DNVM! 

^ JOANNES DRASKOVITH DE TRAKOSTIAN 

HVNGARIAE (?) MAGISTER, SACR. CAES 

REG MATTIS. CONSILIARIVS ET 
CVBICVLARIVS. NEC NON CONFINIORVM 
TRANSDANVBIORVM GENERALIS ET 
PRAESIDI VVVARIEN. SVPR- 
EMVS CAPITANEVS. FILIO SVO GEOR- 
GIO ABBATI PORNENSI HOC OPVS 
FIERl FECIT ANNO MDCXI1. 

"^ SPES MEA CHRISTVS 

PALLADIS ET MARTIS COLVMEN. PIETATIS AVITAE 

V1NDEX. HIC VIRTVS HVNGARIAE SPESaVE lACET. 

O DRASCOVITIOS DENT POSTERA SAECVLA MVLTOS. 

GLORIA PRISCA HVNNI MARTIS ET ARTIS ERIT. 

® Georgius Draskovits Episcopus Jaurinen. et Comes Abbas Pornen. 

Cniciger Soproniensis S. C. R. M. Cousil. pronepos, veteri moaumeuto a 

Turcis labefactato, novum posuit pridie Cal. Febr. MDCXXXVI1. 

^ Ova razprava tiskana je god, 1834* i u njemačkom prevedu pod na- 
slovom : »Erinnerungen an die znm ungarischen Reichstage bestimmten De- 
putirten der K6nigreiche Croatien imd Slavonien" uz veoma znameniti 

predgovor. 

• — ■ » «^ » 

Rugrjer Josip BoSković (str. 225—252): 

' Hic Damina iacet, curarum dulce levamen 

Nuper, nunc dominae cura dolorque suae. 
Terge Henrica oculos: cinerem tegit uma catellae, 
Laeta per Elysium saltitat illa nemus. 

^ Quod matrona tibi donavit amabile pomum, 

£t rubet, et candet: concolor ipsa, cape. 

* Russous Herculeo fortis sermone triumphat, 

Volter Apollineo fulgurat igne micans. 

^ Tolle faces; praesens meliori lumine fulget, 

Quae Diva. et noctem vincit, et illa diem. 

* Curre, puer, Divaeque comam snstolle fluentem. 

£n cadit, et turpem pendula.verrit humum. 
Nulla est aethereas inter formosa cometas 
Tam longo, et nitido sirmate stella micans. 

^ Dedicata haec pocula 

Sint tribus haec nymphis. Valeant mihi sidera coeli. 
Has cgo dum videam, semper ero Astronomus. 

^ Rogerio Nicolai filio Boscovichio. 

Summi ingenii viro, phllosopho et mathematico praestantissimo, scrip- 
tori operum egregiorum res phisicas, geometricas, astronomicas, plurimis 
inventis suis auctas continentium, celebriorum Europae accademiarum socio, 
qui in soc. Jesu cum esset, ac Romae mathesim profiteretur, Benedicto XrV. 
mandante, multo labore, singulari industria dimensus est gradum terrestris 
circuli borream versus per pontificiam ditionem, eiusdemque ditionis in nova 
tabula situs omnes descripsit. Stabilitati vaticano tholo reddundae, por- 
tibus inferi et superi mariš ad iustam altitudinem redigendis, restagnan- 
tibus per campos aquis emittendis commonstravit viam. Legatus a Lucen- 
sibus ad Franciscum I. caes. magnae Hetruriae ducem, ut amnes ab eorum 
agro averterentur, obtinuit, merito ab iis inter patricios cooptatur. Medio- 
lanum ad educendas mathematicas disciplinas evocatus Braidensem extruxit, 
instruxitque servandis astris speculam. Deletae tum societatis suae super- 
stes Lutetiae Parisiorum inter Galliae indigenas relatus, commissum šibi 
perficiendae in usus maritimos opticae munus adcuravit, ampla a Ludo- 
vico XV. rege Xmo attributa pensione. Inter haec et poesim mira uber- 

tate et felicitate excoluit. Đoctas non semel suscepit per Europam peregri- 
nationes. Multorum amicitiis gratia virorum principum ubique fLoniit, ubique 
animum Christianarum virtutum, veraeque religionis studiosum prae se tolit. 
£x Gallia Italiam revisens iam senex, cum ibi in elaborandis edendisqae 
postremis operibus plurimum contendisset, et novis inchoandis, et veteribus 
persolvendis sese adiungeret, in diuturnum incidit morbuin, eoque obiit 
Mediolani Id. Febr. an. 1787. natus annos 75, menses XI. dies II. 

Huic optime merito de rep. civi, quod fidem atque operam suam 
eidem saepe probaverit in arduis apud exteras nationes bene utiliterque 
expediundis negotiis, quodque sui nominis celebritate novum patriae decus 
attnlerit, post funebrem honorem in hoc templo cum sacro et laudatione 
publice delatum, eiusdem templi curatores ex senatus consulto. M. pp. 

' « MEMORIAE ET aVlETI 

lOS. ROGERI 

BOSCOVICHI. 

DOMO RACVSA. 

GEOMETRI AETATIS SVAE PRIMI. 

OB MATHESIM VNIVERSAM SCRIPTIS ILLVSTRATAM. 

INVENTIS AVCTAM 

CLARISSIMI. 

aVEM COLLEGIA MAXIMA SOPHORVM 

LONDINENSIVM, PARISIENSIVM, BEROLINENSIVM 

PETROPOLITANORVM. 

SODALEM COOPTARVNT 

REX LVDOVICVS REGIS LVDOVICI ADAMATI NEPOS 

MVNIFICE IN GALLIAM INVITATVM. 

OPTICE. AD REM MARITIMAM PFRFICIVNDAE PRAEFECIT. 

PLERAaVE EVROPA 

ADVENAM MIRATA. SVMMO DOCTORVM CONSENSV 

FAMA MAIOREM AGNOVIT. 

PIVS VIXIT ANNOS LXXV. M. VIII. D. XXVII. 

VETERIS INSTITVTI. 

aVOD IN SOC. lESV CEPERAT. 

NVNQVAM IMMEMOR. 

CARVS PRINCIPIBVS. VTILIS REI PVBLICAE 

DEC. IDIB. FEBR. AN. MDCCLXXXVII. 

GIBERTVS RENATI F. BORROMAEVS 

VIRTVTIS HONORANDAE CAVSSA. 

MONVMENTVM IN AEDE MAIORVM SVORVM 

VIRO MAGNO. PEREGRE DEFVNCTO. F. C. 

FLETE AlT VRANIAE. VESTROSNE MAX1MA FLETVS. 

MORTALES TANTO IN FVNERE DAMNA CIENT. 

COELESTES MERITO LAETAMVR. CIVE RECEPTO 

NAM CERTA HIC DATVS IN TEMPORA KOSTER ERAT. 

* ROGERIO lOSEPHO BOSCOVICH. 

MONVMENTVM lAM DIV DEBITVM 

ASTRONOMI BRAIDENSES 

DEDICARVNT. 

PRIDIE KAL. NOV. MDCCCXXXI. 

ANTECESSORI SVO. 

(Sliedi poprsje) 

HIC NATVS EPIDAVRI DOCTRINIS MATHEMATICIS PRAEFVIT. 

EVROPA VNIVERSA DOCTE PBRAGRATA. 

CVM TERTIO CONSEDISSET MEDIOLANI. 

VBI SPECVLAE AVCTOREM SE FVISSE GRATVLABATVR. 

MAGNVS INGENIO. CLARVS FAMA. 

FLORENS GRATIA PRINCIPVM VIRVVM. 

HEV CESSIT FATO. 

ID. FEBR. 1787. AET. LXXVI. 

^" Za kulturnu i književnu poviest našega naroda veoma je vriedno 
upoznati se i potanje s mnogo brojnimi književnimi djeli Rugjera Boškovida,- 
pisanimi u raznih jezicih. Evo popisa onih, koja su izdana putem štampe, 
koliko su nam poznata po naslovu. Stavljamo ih, težkim trudom sabrana, 
kronologičkim redom, da se može bolje razvidjeti red i tečaj Boškovičeva 
znanstvena rada. Samo njegova pjesnička djela dodali smo na po se. 

Prva djela Boškovideva: 

1. De maculis solaribus. Romae 1736. — De Mercurii novissimo 
infra solem transitu. Romae 1737. — 3. De Telluris figura. Romae typi.'* 
Ant. de Rubeis 1739. Luča 1744. — 4- De novo telescopii usu ad objecta 
coelestia determinanda. Romae 1740. typ. Komarek. — 5. De viribus vivis. 
Romae c. a. 1740. — 6. De aestu marino. Romae c. a. 1740. — 7. Parere 
di tre matematici sopra i danni che si sono trovatti nella cupola di S. 
Pietro sul fine del MDCCXLIL dato per ordine di N. S. Benedetto XIV. 
Roma 1742. — 8, Riflessioni de' PP. Tomaso Le Seur, Francesco Jacquier 
c di Rugiero Giuseppe Boschovich della C. di G. sopra alcune difficolta 
spettanti a danni e risarcimenti della cupola di S. Pietro. Roma 1743- — 
9. Dissertatio de Telluris figura habita in Seminario Romano. Roma typ. 
de Rubeis 1744. — lO- De vaticani templi apside restauranda et munienda. 
Romae 1743. — 11. Nova methodus adhibendi phasium observationes in 
eclypsibus lunaribus ad exercendam geometriam et promovendam astrono- 

miam. Romae 1744. typ. Komarek. II. editio in Lucca 1747. per li Salini 
(kasnije u Njemačkoj više puta izdana.) — De materiae divisibilitate et 
principiis corporum. Dissertatio. Romae 1745. — 13- De motu corporis 
adtracti in centrum immobile viribus decrescentibus in ratione distantiarum 
reciproca duplicata, in spaciis non resistentibus. Romae 1747. typ. Komarek. 
Bononiae et Florentiae 1758. — 14. Sopra il Turbine che la notte tra gli 
11 e 12 Gitigno del 1749. dannegio gran parte di Roma. Roma 1749. typ. 
Pagliarini. Micro-Pragae 1766. (U latinskom prievodu.) 

Sliede djela, koja su po svoj prilici pisana od 

god. 1740. do 1750. 

15. De Cometis. Romae typ. Komarek. — 16. De Lumine. Disserta- 
tiones II. Romae, Komarek, cum figuris? Vindobona 1766. Graecii. Vid- 
manstadt 1787. — 17. De orbita determinanda Planetae ope Catoptrice ex 
datis vi celeritate et directione motus in dato puncto Exercitatio habita in 
Collegio Romano. Romae typ. Komarek. — 17. De centro Gravi^atis. Ro- 
mae typ. Komarek. II. editio? — 19. Disquisitio in Centrum magnitudinis. 
Romae typ. Palearini. — 20. De Lunae atlimospaera. Romae typ. Sala- 
mom. Vindobonae typ. Trattnern 1766. — 21. De continuitatis lege et con- 
sectariis pertinentibus ad prima materiae elementa, eorumque vifes. Romae 
typ. Salamoni. — 22, De lege virium in natura existentium. Romae typ. 
Salamoni. — 23. D'un antica villa scoperta sul dosso del Tusculo. Romae. 
24. D'un antico orologio a Sole e di alcune altre rarita che si sono ritro- 
vate sul dosso dell Tusculo. Luogo di Vitruvio illustrato. Roma. — 25. Di- 
mostrazione facile di una principale proprieta delle sezioni coniche, la quale 
non dipende da altri Teoremi conici, e disegno di un nuovo metodo di 
trattare questa dotrina. Roma. — 26. Dimostrazione della tenuita della 
luče solare. Roma. — 27. Dimostrazione di un passo spettante al angolo 
massimo e minimo dell' Iride. Cavato dell* Ottica del Newton, con altre 
riflessionl su quel Capitolo. Roma. — 28. Metodo di alzare un infinitimonio 
a qualunque potenza. — ■■■ 29. Reflexiones super eandem materiam. II. partes. 

— 30. De natura et usu infinitorum et infinite parvorum in inaequalitate 
gravitatis in diversis terrae locis. — 31. De annuis fixarum aberrationibus. 

— 32. Soluzione geometrica di un problema spettante l'ora delle alte e 
basse marree, e suo confronto con una soluzione algebraica del medesimo. 

— 33. Dialogi pastorali V. sull' aurora boreale. — 34. Dimostrazione di 
uno metodo dato dell' Eulero per divi dere una frazione razionale in piii 
frazioni, piii semplici, con delle altre riflessioni suUa stessa materia. — 

35. Lettere del R. G. Boscovich al signor abbate Angelo Bandini, in ri- 
sposta alla lettera del Sig. Ernesto Feeman sopra l'Obelisco d'Augusto. — 

36. De obelisco Caesaris Augusti e campi Martii ruderibus nuper eruto. 

Djela štampana poslije god. 1750- 

37. De expeditio]ie litteraria per pontificiam ditionem ad dimetiendos 
cluos meridiami gradns et laappam geographicam corrigendam. Romae 155^. 
et 1755. Vieanae tjrp. Trattnem 1776. c. fig. — 38. De Lunac atmos- 
phaera. Hosoae 1753- — 39* Elementa Matheseos universae. Romae 1754* 
V«iietiis 1758. — 40. Osservazione sull* ultimo passaggio di Mercurio 
sotto il sole. Romae 1753. — 41* De lentibus et Telescopiis dioptricis dis- 
sertatio. Romae 1744. typ. De Rubeis. — 42. Synopsis Phisicae generalis 
et de Lumine. Romae 1754. De Rubeis. — 43, Philosophiae recentioris a 
Benedicto Stay in Romano Archi-Gymnasio publico eloquentiae professore 
Libri X. versibus coiitexti. Cum adnotationibus et supplementis P. "Rog, 
Jos. Boschovich in CoU. Rom. publici Matheseos Professore. Romae T. I, 
1755. Typis Palearini T. II. 1760 — 44. De inaeqttalitatibus quas Satumus 
et Jupiter šibi mutuo videntur inducere, praesertim circa tempus comunc- 
tionis. Opusculum ad Parisiensem Accademiam transmissum. Romae 1756. 
typ. Salamonis. — 45. Scripturae pro lite S. Agnetis Romanae pertinentes 
ad aquarum cursum. Romae 1757. — 46. Memorie sopra la Fisica et Istoria 
naturale di diversi Valentuomini. Luča 1757. typ, Salini et Giontini. — 
47. Problema mechanicum de solido maximae adtractionis solutum Luča. 
c. a. 1757. — 48. Clarissimi viri de la Caille. Lectiones elementares op- 
ticae. Reilexiones R. J. Boschovich. Viennae 1757. — 49. Philosophiae na- 
turalis theoria redacta ad unicam legem virium in natura existentium Vien- 
nae 1758. 1759. ct 1764. Venetiis 1763. Parisiis 1765. — 50. Dei dannie 
rimedii della fabbrica della Bibliotheca cesarea in Vienna. 1759* — 
51. Della solidita della nuova guglia del Duomo di Milano 1765. — 52. De 
unione colorum, aliorum post alios per binas substantias acunione multo 
majori per tres. Viennae 1767. — 53. Dissertationes quinque ad Dioptri- 
cam pertinentes. Vienna 1767. Prievod njemački od Scheifera. — 54. Dot- 
trina teoretica et pratica dei Telescopi diotrici. 1771. — 55. Della lege di 
continuita nella scala musicale. Milano 1772. — 56. Voyage astronomique 
et geographique a. 1762. en Pologne. Pariš c. 1773. (Giornale di un Vi- 
aggio di Constantinopoli in Polonia. Bassano 1784. et 1794. Reise von 
Constantinopel durch Rumelien, Bulgarien und der Moldau nach Lemberg 
in Pohlen.Leipzig 1779.) — 57. Opera pertinentia ad Opticam et Astrono- 
miam maxima ex parte et omnia hueusque inedita. Bassano 1775. et 1785-6. 
typ. Konig. — 58. Abriss d«r Astronomie in ihrer Verbindung mit der 
Schiffahrt. Aus dem Franz5sischen ilbersetzt von H. C. V. Eschenbach. 
Leipzig 1787. Druck von Kummer. — 59. Account of a new megameter 
and micrometer (Mjesto i godinu ne znamo.) — 60. Lettere del P. R. J, 
Boscovich per le nozze Olivieri-Balbi. Venezia 1811. 

Djela dtampana, kojim ae ne zna vrlenae. 

61. Đe observationibus astronomicis et quo pertingat eamm cerdi 
tuđo. Romae. — 62. Đe menstrua soliš parallaxi senis observata. Romae. 

— 63. De veterum omamentis pro Telluris Sphaericitate. Romae. — 64. De 
distributione Luminis refracti a lentibus per drcellnm experimentem erro- 
rem figurae sphaericae. £t de distributione Luminis per circellum erroris 
diversae refrangibilitatis. — 65. De focis trium superficierum , cum consi« 
deratione errorum ad specula vitrea. — 66. De focis superficierum quot* 
cumque cum applicatione ad focos unius lentis vel binamm potissimm ex 
reflezione duplici in binis. Cum appoiđice: De aecniidaziis fmagtiiilMis riais 
trans lentes et appareate Salrilkte T^easerls. {SUede rasprave ponajviSe hi- 
drauličke). — 67. Metodo de* anovi ripari che impediscono le corrosioni 
de fiumi, e ne divertono il filone. — 68. Scrittura sui danni del Te vere a 
porto Felice. — 69. Sul progetto di voltare la navigazione di Roma da 
Fiumicino a Maccarese. — 70. Su i torrenti Caina e Nistore nel Perugino. 

— 71. Su i lavori del Panaro. — 72. Sul Tidone nel Piacentino. — 73- Sullo 
spoceo del Adige in mare. — 74. Su i lavori del Po. — 75. Lettere quattro 
Piacenza, Ozzeri al Sercio di Lucca, e suUe Cataratte in bocca d'Ozzeri. 

— 76. Sopra i lavori cominciati ad eseguire in Ancona sotto la ripa di 
Capo di Monte. — 77. Sopra il Porto di Rimini. — 78. Sopra il Porto di 
Magnavacca. — 79. Sopra il Porto di Savona. — 80. Sopra Tasciugamento 
delle Palludi Pontine. 

Osim ovih većih i pomanjih djela i razprava ĐoŠkovićevih ima ih 
mnogo na latinskom, talijanskom i franceskom jeziku uvrStenih u njegovih 
skupnih djelih, Štampanih u Đasanu god. 1785., kojih ovdje ne bilježimo* 

Spomenuto je, da se BoŠković bavio i pjesničtvom. Njeki tvrde, da 
bi bio postao velikim pjesnikom, da se nije podao najdubljim naukom ma- 
tematike, astronomije, fizike i filozofije. Svoje pjesme pravio je ponajviSe 
jaSuč i Setajuć. Govore, da je veoma hitro znao skladati i i>onajveće pjesme 
tako, da je podpunoma zaslužio ime improvizatora. Svojih pjesama nikada 
nije izpravljao, s toga i jesu njeke od male vriednosti. Od njegovih tiskanih 
pjesmotvora poznati su nam i>o imenu sHede<5i: 

1. Rog. Jos. Boscovich, inter Arcades: Numenii Anigraei. Ecloga, re- 
citata in Publico Arcadum consessu, primo ludorum 01ympicorum die, quo 
Michael Josephus Moreius, generalis Arcadiae Custos, illustrium Poetarum 
Arcadum effigies formandas jaculorum ludo substituerat. Romae circa 1750. 

— 2. Stanislai Poloniae Regis, Lotharingiae ac Barri Ducis, et inter Ar- 
cades: £uthymi Aliphiraei, dum eius effigies in publico Arcadum Coetu 
erigeretur, Apotheosis. Romae typis Salamonis. — 3. Pro Benedicto XIV. 
R. M, Soteria (Poema heroieum). Romae Typ. Palearini. — 4. In nuptiis 
Joannis Corrasii et Adrienae Pisauriae. Carmen. Romae typ Palearini. — 

5. Cantatinae pro Visitatione Dei Genitricis Viterbi 1750. — 6. Philosophiae 
a Benedicto Stay Hagusino, versibus traditae a. R. J. Boscovich. Romae 
1755. ct l76o. Tomi II. — 7. Pro solemni inauguratione Aedium Archi- 
gimiiasii Vindobonensis. Viennae. c. 1759- — 8« ^® Soliš ac Lunae defec« 
tibns. Ad Regiam societatem Londinensem. Londini l76o. et 1767. Venc- 
tiis. 1761. tjrp. Ant. Zatta. U francezkom prievodu ad Abbea De Daruel. 
Les Eclipses. Poeme en six chants. Pariz 1779. i 1784. — 9. Per la felice 
Gvarigione di S. M. Imperatrice e Regina. Sonetto del Co. Medini colla 
versione latina del R. G. Boschovich. Milano 1767. typ. Malatesta. — 10. Epi- 
grammata. Pro recuperata valetudine Joannis V. Lusatiae Regis. — 11. Pro 
Rege iitriiisque Siciliae postea Hispaniae ac pro Regina eius consorte. 

